id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
2704f281-eab7-4843-99c8-81d4874245d0 | ជំងឺខ្សោយបេះដូង គឺជាបញ្ហាចម្បងដល់សុខភាពសាធារណៈ ! | ១. អ្វីជាជំងឺខ្សោយបេះដូង? (Heart failure) ជំងឺខ្សោយបេះដូងជាការធ្លាក់ចុះ ឬខ្សោយនូវមុខងារបេះដូង ក្នុងការនាំឈាមទៅចិញ្ចឹមសរីរាង្គនៃខ្លួនយើង។ ២. ហេតុអ្វី ជំងឺនេះជាកង្វល់ របស់ក្រុមគ្រូពេទ្យបេះដូង? តាមរបាយការណ៍ថ្មីៗបានបង្ហាញថា ចំនួនអ្នកជំងឺខ្សោយបេះដូងនៅលើពិភពលោកមានប្រមាណ ៦២លាននាក់។ – ជាមូលហេតុទី ១ នៃការចូលសម្រាកពេទ្យចំពោះអ្នកជំងឺ ដែលមានអាយុលើសពី ៦៥ឆ្នាំ ។ – អត្រាមរណភាពរបស់ជំងឺនេះខ្ពស់ (២៨% ស្លាប់ក្នុងកំឡុងពេល ១ឆ្នាំ និង៥០% ក្នុងកំឡុងពេល ៥ឆ្នាំ ក្រោយធ្វើ រោគវិនិច្ឆ័យ) ដោយឡែក នៅមជ្ឈមណ្ឌលបេះដូងនៃមន្ទីរពេទ្យកាល់ម៉ែតយើងវិញ ចំនួនអ្នកជំងឺខ្សោយបេះដូងចូលសម្រាកពេទ្យ មានប្រមាណ ២០០០នាក់ ក្នុងមួយឆ្នាំ (ប្រហែល៣០% នៃអ្នកជំងឺសម្រាកពេទ្យ) គិតជាមធ្យម ប្រហែល៥នាក់ក្នុងមួយថ្ងៃ។ ៣. រោគសញ្ញា ជំងឺខ្សោយបេះដូងអាចស្តែងចេញជារោគសញ្ញា – អស់កម្លាំង, ល្ហិតល្ហៃ – ពិបាកដង្ហើម, ហត់ដង្ហក់ – ក្អកញឹកញាប់ ជួនមានស្លេកពណ៌ស ឬក្រហមលាយឈាម – ហើមជើង, ឡើងទម្ងន់លឿន – ញ័រទ្រូង – ពិបាកគេង (ជូនកាលអ្នកជំងឺប្រើខ្នើយ ២-៣ជាន់ ដើម្បីគេងបាន) ៤. មូលហេតុ កត្តា ឬមូលហេតុដែលបង្ក មានដូចជា – លើសឈាម (HTN) – ជំងឺស្ទះសរសៃឈាមបេះដូង (Coronary artery disease) – ជំងឺខូចប្រឺសបេះដូង (Valvular heart disease) – ជំងឺបេះដូងពីកំណើត (Congenital heart disease) – ជំងឺសាច់ដុំបេះដូង (Cardiomyopathy) – ជំងឺវិបត្តិចង្វាក់បេះដូង… ៥. រោគវិនិច្ឆ័យ អេកូបេះដូង (Heart Ultrasound) ជាមធ្យោបាយចាំបាច់បំផុត សម្រាប់ធ្វើរោគវិនិច្ឆ័យ ក្រៅពីនេះមាន – ការថតសួត (Chest X-ray) – ការវាស់ចង្វាក់បេះដូង (EKG) – ការពិនិត្យឈាម – ការថតឆ្លុះសរសៃឈាមបេះដូង (Cardiac catheterization) ៦. ផលវិបាក ផលវិបាកផ្សេងៗនៃជំងឺនេះមាន – ហើមសួតស្រួចស្រាវ (Acute pulmonary edema) – វិបត្តិចង្វាក់បេះដូង – គាំងបេះដូង (cardiac arrest) រហូតដល់អាចបាត់បង់ជីវិត។ ៧) ការព្យាបាល – មកដល់សព្វថ្ងៃនេះ ជំងឺខ្សោយបេះដូងភាគច្រើនមិនអាចព្យាបាលឲ្យជាសះស្បើយទាំងស្រុងទេ។ – ការព្យាបាលភាគច្រើន ជាការព្យាបាលដើម្បីឲ្យអ្នកជំងឺអាចរស់នៅ និងប្រកបការងារប្រចាំថ្ងៃជាធម្មតានៅក្នុងសង្គម និងកាត់បន្ថយអត្រាមរណភាពឲ្យបានជាអតិបរមា។ – ការព្យាបាលដោយថ្នាំ អាចធ្វើឲ្យស្ថានភាពបេះដូងនឹងន កាត់បន្ថយរោគសញ្ញា កាត់បន្ថយផលវិបាក និងហានិភ័យផ្សេងៗ។ – ជួនពេលខ្លះ ការឆ្លុះសរសៃឈាមបេះដូង និងដាក់ឬស័រក្នុងសរសៃឈាមបេះដូង ជាជម្រើសដ៏ល្អប្រសើរសម្រាប់អ្នកជំងឺ ដែលបណ្តាលមកពីស្ទះសរសៃឈាមបេះដូង។ – ក្នុងករណីខ្លះ ការព្យាបាលដោយវះកាត់ មានការចាំបាច់ចំពោះអ្នកជំងឺ ដែលខូចប្រឺសបេះដូងធ្ងន់ធ្ងរ។ – ក្នុងករណីខ្លះទៀត អ្នកជំងឺតម្រូវឲ្យធ្វើការព្យាបាលដោយដាក់ថ្មបេះដូង។ ៨. របបចំណីអាហារ និងរបៀបរបបនៃការរស់នៅៈ ជាកត្តាសំខាន់ក្នុងការ ការពារនិងព្យាបាលជំងឺខ្សោយបេះដូង។ – កុំបរិភោគអាហារសម្បូរជាតិប្រៃ – ឈប់ជក់បារី – រក្សាទម្ងន់ឲ្យសមស្រប (កុំឲ្យធាត់ជ្រុល) – កាត់បន្ថយ ឬបញ្ឈប់ការពិសាគ្រឿងស្រវឹង – កាត់បន្ថយការបរិភោគអាហារសម្បូរខ្លាញ់ – បរិភោគបន្លែ ផ្លែឈើ ឲ្យបានច្រើន – ហាត់ប្រាណឲ្យបានទៀងទាត់ – កាត់បន្ថយភាពតានតឹងអារម្មណ៍ (Stress) – គ្រប់គ្រងសម្ពាធឈាមឲ្យបានត្រឹមត្រូវ ប្រសិនបើលោកអ្នកមានជំងឺលើសឈាម។ – ត្រូវពិសាថ្នាំទៀងទាត់ និងតាមដានឲ្យបានត្រឹមត្រូវ ជាមួយគ្រូពេទ្យឯកទេស ប្រសិនបើបងប្អូន មានរោគសញ្ញាដូចបានរៀបរាប់ខាងលើ សូមរួសរាន់ និងអញ្ជើញមកទទួលការពិគ្រោះយោបល់ ដើម្បីឈានទៅរកការព្យាបាលឲ្យបានទាន់ពេលវេលានិងប្រកបដោយគុណភាព ជាមួយបច្ចេកវិទ្យាទំនើប ពីក្រុមគ្រូពេទ្យឯកទេសបេះដូង នៃមន្ទីរពេទ្យកាល់ម៉ែត៕ អត្ថបទ៖ រស្មី សូមចុចអាន៖ | 2020-12-08T08:31:00+07:00 | kampucheathmey.com | https://www.kampucheathmey.com/health/24951 |
1dc3f19c-ebe9-40ce-bad0-09844eec146f | សូមជ្រាប! ព័ត៌មានផ្លូវការពីជំងឺកូវីដ១៩ គឺមានតែក្រសួងសុខាភិបាល និងផេកផ្លូវការ របស់សម្ដេចតេជោ ហ៊ុន សែន តែប៉ុណ្ណោះ | អង្គភាពអ្នកនាំពាក្យរាជរដ្ឋាភិបាល បានចេញសេចក្ដីថ្លែងការណ៍បញ្ជាក់ជាថ្មីថា ព័ត៌មានផ្លូវការពី ជំងឺកូវីដ១៩ គឺមានតែក្រសួងសុខាភិបាល និងផេកផ្លូវការ របស់សម្ដេចតេជោ ហ៊ុន សែន តែប៉ុណ្ណោះ។ យោងតាមសេចក្ដីថ្លែងការណ៍របស់ អង្គភាពអ្នកនាំពាក្យរាជរដ្ឋាភិបាល បានឲ្យដឹងថា រយៈពេលពេលចុងក្រោយនេះ អ្នកនាំពាក្យរាជរដ្ឋាភិបាល បានសង្កេតឃើញថា មានជនមួយចំនួន បានប្រឌិតផ្សព្វផ្សា យព័ត៌មានអកុសល មិនពិត បំពុលបរិយាកាសសង្គម ក្នុងគោលបំណងធ្វើឲ្យប្រជាពលរដ្ឋច្របូកច្របល់ ស្លន់ស្លា ស្ដីពីបញ្ហានៃការរីករាលដាលជំងឺកូវីត-១៩។ អ្នកនាំពាក្យ មានសេចក្តីសោកស្តាយយ៉ាងខ្លាំង ចំពោះទង្វើខាងលើនេះ ក្នុងពេលដែលរាជរដ្ឋាភិបាល ស្ថាប័នជំនាញ អាជ្ញាធរមានសមត្ថកិច្ចគ្រប់ជាន់ថ្នាក់ រួមជាមួយប្រជាពលរដ្ឋទូទាំងប្រទេស បាននិងកំពុង សហការគ្នា យ៉ាងសស្រាក់សស្រាំ និងម៉ឺងម៉ាត់បំផុត ដើម្បីទប់ស្កាត់ និងបង្ការ ការឆ្លងវីរុសកូរឹត-១៩ នៅក្នុងសហគមន៍។ តាមរយៈសេចក្ដីថ្លែងការណ៍ក៏បានគួសបញ្ជាក់ថា «អង្គភាពអ្នកនាំពាក្យរាជរដ្ឋាភិបាល សូមបញ្ជាក់ម្ដងទៀតថា រាជរដ្ឋាភិបាលកម្ពុជា បានចាត់ទុកក្រសួងសុខាភិបាលជាស្ថានប័នមានអាទិភាព ក្នុងការផ្សព្វផ្សាយ ព័ត៌មាននានា ទាក់ទងការឆ្លងកូវីដ១៩។ដូច្នេះសូមសារធារណជន មេត្តាតាមដានទំព័រហ្វេសប៊ុករបស់ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តី និងដើម្បីជ្រាបច្បាស់អំពីចំណាត់ការនានា ដែលរាជរដ្ឋាភិបាលបានដាក់ចេញ ក៏ដូចជា ទំព័រហ្វេសប៊ុករបស់ ក្រសួងសុខាភិបាលនៃព្រះរាជាណាចក្រកម្ពុជា ឬមានចំងល់ចង់ជ្រាបច្បាស់ ជាយថាហេតុណាមួយ សូមទាក់ទងទៅកាន់លេខ១១១»។ ជាមួយគ្នានេះ អ្នកនាំពាក្យរាជរដ្ឋាភិបាល សូមអំពាវនាវដល់សាធារណជន ប្រជាពលរដ្ឋ មន្ត្រីរាជការ កងកម្លាំង ប្រដាប់អាវុធ អ្នកសារព័ត៌មាន និងព្រះថេរានុត្ថេរៈគ្រប់ព្រះអង្គ មេត្តាប្រុងប្រយ័ត្ន និងរួមគ្នាទប់ស្កាត់ ចំពោះការផ្សព្វផ្សាយបន្ត ព័ត៌មានប្រឌិត ដែលមិនមែនជាប្រភពផ្លូវការរបស់រដ្ឋាភិបាល (ប្រភពផ្លូវការនោះគឺ ទំព័រហ្វេសប៊ុករបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងទំព័រហ្វេសប៊ុករបស់ក្រសួងសុខាភិបាលតែប៉ុណ្ណោះ ។ អ្នកនាំពាក្យ បន្ដថា សម្តេចតេជោ ហ៊ុន សែន តែងតែផ្តល់ព័ត៌មានទាន់ហេតុការណ៍ និងព័ត៌មានចាំបាច់នានា ស្តីពីវិធានការរបស់រាជរដ្ឋាភិបាលជូនសាធារណជន និងថ្វាយ ប្រគេនព្រះថេរានុត្ថេរៈគ្រប់ព្រះអង្គ បានជ្រាបមិនថា ពេលយប់ ឬពេលថ្ងៃនៅទីកន្លែងណានោះទេ។ ជាមួយគ្នានេះដែរ ក្រសួងសុខាភិបាល ក៏បានបញ្ចេញ ព័ត៌មានទាន់ហេតុការណ៍យ៉ាងសកម្ម ពីព្រឹត្តការណ៍សហគមន៍ ២៨ វិច្ឆិកា ផងដែរ។ ជាងនេះទៅទៀត អ្នកនាំពាក្យរាជរដ្ឋាភិបាល ក៏បានបញ្ជាក់ជាថ្មីថា រាជរដ្ឋាភិបាលកម្ពុជា បានចាត់ទុកក្រសួងសុខាភិបាល ជាស្ថាប័នមានអាទិភាពក្នុងការផ្សព្វផ្សាយព័ត៌មាននានា ទាក់ទងការឆ្លងវីរុសកូវីដ១៩៕ | 2020-12-08T08:15:46+07:00 | kbnnews.com | https://kbn.news/archives/194112 |
3e6b51fc-ee5e-4661-95f4-5183110464bb | ព្រឹកនេះក្រសួងប្រកាសរកឃើញអ្នកឆ្លងកូវីដ១៩ថ្មី ២នាក់ថែមទៀត ដែលបានទៅហាង Zando និង Pedro | ក្រសួងសុខាភិបាល នៅព្រឹកថ្ងៃទី០៨ ខែធ្នូ ឆ្នាំ២០២០នេះ បានចេញសេក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ ថ្មីចំនួន២នាក់ថែមទៀត ដែលបានទៅហាង Zando និង Pedro ។ | 2020-12-08T07:35:26+07:00 | kbnnews.com | https://kbn.news/archives/194103 |
cd0ca63e-995f-4f96-842d-378e8eea9737 | ភ្ញៀវទៅហាង Pedro និង Zendo ចំនួនពីរនាក់ទៀត ឆ្លងកូវីដ១៩ | No Content | 2020-12-08T07:18:00+07:00 | kampucheathmey.com | https://www.kampucheathmey.com/local-news/24922 |
99ac0cbf-9457-4c55-aba9-42da26f636ba | អង្គការសុខភាពពិភពលោក៖ កម្ពុជាប្រហែលបានវ៉ាក់សាំងកូវីដដំបូងនៅខែមីនា | រដ្ឋាភិបាលកម្ពុជាបានបង្ហើបជាលើកដំបូងនូវគម្រោងបញ្ជាទិញវ៉ាក់សាំងកូវីដ ដែលអង្គការសុខភាពពិភពលោក(World Health Organization)ថាទំនងមកដល់កម្ពុជាដំបូងនៅខែមីនា ឆ្នាំ២០២១ខាងមុខ។ ដំណឹងខាងលើនាំឲ្យបណ្ដាអ្នកជំនួញខ្នាតធំដែលស្និទ្ធនឹងបក្សកាន់អំណាច បានចាប់ផ្តើមចូលរួមថវិកាដល់រដ្ឋាភិបាលក្នុងការកុម្ម៉ង់ទិញវ៉ាក់សាំង។ ដំណឹងវ៉ាក់សាំងចាក់បង្ការជំងឺឆ្លងជាសាកលនេះ កើតឡើងចំពេលនៃការឆ្លងជំងឺកូវីដ១៩ក្នុងសហគមន៍ជាដំបូងនៅកម្ពុជា ដែលចង្កោមនៃការឆ្លងកើនដល់៣៤នាក់ និងអ្នកពាក់ព័ន្ធជាង១ម៉ឺននាក់ ត្រូវបានយកសំណាកទៅធ្វើតេស្ត គិតត្រឹមថ្ងៃអង្គារនេះ។ លោកស្រីវេជ្ជបណ្ឌិត Li Ailan តំណាងអង្គការសុខភាពពិភពលោកប្រចាំប្រទេសកម្ពុជា ប្រាប់VOAថាវ៉ាក់សាំងបង្កាជំងឺកូវីដនេះនឹងមកដល់កម្ពុជា ប៉ុន្តែទោះបីជាវ៉ាក់សាំងមានប្រសិទ្ធភាពយ៉ាងណា ក៏វាមិនអាចឈ្នះកូវីដ១៩ភ្លាមៗនោះដែរ ដែលទាមទារបុគ្គលនិងរដ្ឋបន្តប្រុងប្រយ័ត្ន និងចាត់វិធានការអនាម័យឲ្យបានខ្ជាប់ខ្ជួន។ លោកស្រីវេជ្ជបណ្ឌិតប្រាប់VOAតាមសារអេឡិចត្រូនិកនៅថ្ងៃអង្គារនេះថា៖ «តាមអត្រាបច្ចុប្បន្ននៃការចម្រើនទៅមុខនៃការសាកល្បងផលិតវ៉ាក់សាំង យើងរំពឹងថាវ៉ាក់សាំងនឹងផ្ដើមទៅដល់បណ្ដាប្រទេសនានានៅអំឡុងឆ្នាំ២០២១។ កម្ពុជាប្រហែលទទួលបានវ៉ាក់សាំងលឿនបំផុតអំឡុងខែមីនាខាងមុខ តែមិនទាន់ប្រាកដប្រជានៅឡើយទេ»។ កិច្ចប្រជុំអន្តរក្រសួងមួយត្រូវបានរៀបចំនៅថ្ងៃអង្គារនេះ ដើម្បីកំណត់អាទិភាពនៃវ៉ាក់សាំងទាំងនោះ តែលទ្ធផលយ៉ាងណា មិនទាន់មានការបង្ហាញឲ្យដឹងនៅឡើយទេ ហើយអ្នកនាំពាក្យក្រសួងសុខាភិបាល និងក្រសួងសេដ្ឋកិច្ច និងហិរញ្ញវត្ថុ ក៏មិនទាន់បានតបសារសុំការអត្ថាធិប្បាយរបស់VOAដែរ។ លោកនាយករដ្ឋមន្ត្រី ហ៊ុន សែន បានប្រកាសថា ថវិការដ្ឋត្រូវបានបម្រុងទុកត្រៀមទិញវ៉ាក់សាំងដំបូងចំនួន១លានដូស សម្រាប់ចាក់មនុស្ស៥០ម៉ឺននាក់ ដែលក្នុងម្នាក់ត្រូវចាក់២ដូស(ពីរដង)។ លោក ហ៊ុន សែន ផ្ដល់ឱវាទដល់មន្ត្រីក្រោមបង្គាប់ឲ្យពិចារណាផ្ដល់អាទិភាពវ៉ាក់សាំងដល់អ្នកបម្រើការនៅជួរមុខ រួមមានក្រុមគ្រូពេទ្យ គ្រូបង្រៀន កងកម្លាំងប្រដាប់អាវុធ និងមន្ត្រីតុលាការ។ កម្ពុជាជារដ្ឋដែលអង្គការសុខភាពពិភពលោក(WHO) និងសម្ព័ន្ធភាពសាកល ដើម្បីវ៉ាក់សាំង និងភាពស៊ាំ (Global Alliance for Vaccines and Immunizationឬ GAVI)ចាត់បញ្ចូលក្នុងគម្រោងលៃលកទីផ្សារទុកជាមុននៃវ៉ាក់សាំងកូវីដ។ គម្រោងខាងលើត្រូវបានបង្កើតឡើង ដើម្បី រាល់ដូសនៃវ៉ាក់សាំងកូវីដដែលត្រូវបែងចែកដល់បណ្ដាប្រទេសកំពុងអភិវឌ្ឍ«ពេលមានវ៉ាក់សាំងដែលមានប្រសិទ្ធភាពនិងសុវត្ថិភាព»។ លោកស្រីវេជ្ជបណ្ឌិត Li Ailan តំណាងអង្គការសុខភាពពិភពលោក បានប្រាប់VOAបន្ថែមថា តាមរយៈគម្រោងនេះ មានអត្រាប្រហាក់ប្រហែល២០%នៃចំនួនប្រជាជនកម្ពុជាសរុបអាចនឹងទទួលបានវ៉ាក់សាំង ដោយឥតគិតថ្លៃ។ លោកស្រីបន្ថែមថា ក្រៅពីគម្រោងនេះ រដ្ឋអធិបតេយ្យនីមួយៗក៏មានសិទ្ធិអំណាចក្នុងការកុម្ម៉ង់ទិញវ៉ាក់សាំងពីប្រភពនានាតែត្រូវអនុលោមតាម«និយាមខ្ពស់បំផុតនៃវិទ្យាសាស្ត្រ និងសីលធម៌ ជាពិសេសការពិនិត្យល្អិតបំផុតលើបញ្ហាសុវត្ថិភាព ប្រសិទ្ធផល និងទិន្នន័យមានគុណភាពខ្ពស់»។ លោកស្រីមានប្រសាសន៍ថា៖ «WHOនឹងបន្តធ្វើការជាមួយរដ្ឋាភិបាលនិងដៃគូពាក់ព័ន្ធក្នុងការផ្ដល់ប្រឹក្សាផ្នែកបច្ចេកទេសក្នុងការធ្វើលទ្ធកម្មនិងការពង្រាយចែកចាយនៃវ៉ាក់សាំង»។ កាលពីខែតុលា ក្នុងដំណើរទស្សនកិច្ចរបស់រដ្ឋមន្ត្រីការបរទេសចិន Wang Yi មកកម្ពុជា លោកឧបនាយករដ្ឋមន្ត្រី ហោ ណាំហុង បានលើកឡើងថាប្រទេសចិននឹងផ្ដល់វ៉ាក់សាំងកូវីដដល់ប្រទេសកំពុងអភិវឌ្ឍ ដែលលោកថា«ជាពិសេសកម្ពុជា ជាមិត្តដែកថែប»។ ព្រឹត្តិបត្រវិទ្យាសាស្ត្រសុខាភិបាលអន្តរជាតិ The Lancet បានបង្ហាញក្ដីបារម្ភអំពីការអរសប្បាយដោយមិនពិចារណារឿងវ៉ាក់សាំង ដែលចេញលទ្ធផល«ជោគជ័យ»ជាបន្តបន្ទាប់កាលពីខែមុន។ ការស្រាវជ្រាវរួមរបស់ក្រុមហ៊ុនអាមេរិក Pfizer និងក្រុមហ៊ុនអាល្លឺម៉ង់ BioNTech បានបង្ហាញពីជោគជ័យនៃវ៉ាក់សាំងខ្លួន ដែលមាន កាលពីថ្ងៃទី១៨ ខែវិច្ឆិកា។ ក្រុមហ៊ុនអាមេរិកមួយទៀតឈ្មោះ Moderna បានបង្ហាញកាលពីថ្ងៃទី៣០ ខែវិច្ឆិកា ថាវ៉ាក់សាំងពិសោធន៍របស់ខ្លួនមានប្រសិទ្ធភាពក្នុង ក្នុងដំណាក់កាលសាកល្បង។ វ៉ាក់សាំង Sputnik V របស់រុស្ស៊ីបានបញ្ចប់ការសាកល្បងដំណាក់កាលទី៣ ហើយចាប់ផ្ដើមចាក់ជូនប្រជាជនជាមួយ និងមានតម្លៃ១០ដុល្លារក្នុងមួយដូស។ បារម្ភអំពីកង្វះទិន្នន័យលម្អិតអំពីលទ្ធផលសាកល្បងវ៉ាក់សាំងទាំងនោះ និងថាតើវ៉ាក់សាំងទាំងនោះបង្ការការឆ្លង ឬគ្រាន់តែបង្ការការធ្លាក់ខ្លួនឈឺ។ ព័ត៌មានក៏មានមិនគ្រប់ឡើយទេថាតើអ្នកមានវ័យ និងលក្ខខណ្ឌសុខភាពខុសគ្នា ចាក់វ៉ាក់សាំងទៅមានប្រសិទ្ធភាពប៉ុណ្ណា។ បើតាមអង្គការសុខភាពពិភពលោក គិតត្រឹមថ្ងៃទី២ ខែធ្នូ សប្ដាហ៍មុន មានបេក្ខភាពវ៉ាក់សាំងកូវីដ១៩ ដែលស្ថិតក្នុងដំណាក់កាលសាកល្បងចំនួន៥១ទូទាំងពិភពលោក កំពុងសាកល្បង។ បន្ទាប់ពីការប្រកាសរបស់លោក ហ៊ុន សែន កាលពីថ្ងៃច័ន្ទ ក៏មានចលនាមហាជនដែលផ្ដើមចេញពីបណ្ដាឧកញ៉ា អ្នកជំនួញធំៗ ដែលស្និទ្ធស្នាលនឹងបក្សកាន់អំណាច។ លោកបណ្ឌិត អៀ សុផល សាស្ត្រាចារ្យរងផ្នែកកិច្ចការសាកលនៅមហាវិទ្យាល័យ Occidental សហរដ្ឋអាមេរិក ថាការតម្រង់ជួរចូលប្រគល់ទឹកប្រាក់របស់បណ្ដាឧកញ៉ាៗ បង្ហាញពីទំនាក់ទំនង«សក្ដិភូមិ»រវាងរដ្ឋនិងក្រុមជំនួញធំៗ។ អ្នកស្រាវជ្រាវរូបនេះបានប្រាប់VOAតាមសារអេឡិចត្រូនិកថា៖ «វាដូចជាអ្វីៗអំពីកម្ពុជាសក្ដិភូមិដូច្នោះដែរ។ ក្រុមឧកញ៉ាចេញលុយ ម្ល៉ោះហើយអ្នកកាន់អំណាចពុំចាំបាច់គិតពន្ធដារអ្វីពីពលរដ្ឋដើម្បីបង្កើនចំណូលឡើយ។ ពិតមែនហើយ តើឧកញ៉ាទាំងនោះខ្លះបានលុយពីណាមក? គឺបានមកពីប្រជាជនហ្នឹងឯង តាមរយៈការទទួលបានកិច្ចព្រមព្រៀង និងសម្បទានផ្ដាច់មុខទាំងឡាយដែលខ្វះសុចរិតភាព»។ យ៉ាងណាក្ដី ខណៈពលរដ្ឋខ្លះក៏បានចូលវិភាគទាន លោក ហ៊ុន សែន បានហៅចលនាមហាជននេះថាជា«ខឿនការពារសុខភាពរបស់ប្រជាជន»ដែលមហាជនគាំទ្រ«ទាំងផ្លូវចិត្តនិងផ្លូវកាយ»។ លោកស្រី លឹម សូលីន នាយិកាប្រចាំប្រទេសកម្ពុជានៃអង្គការ Oxfam បានសាទរចំពោះដំណឹងវ៉ាក់សាំងនិងចលនាមហាជនក្នុងមូលនិធិវ៉ាក់សាំងកូវីដ១៩របស់រដ្ឋាភិបាល តែបានស្នើឲ្យមានការគ្រប់គ្រងធនធានថវិកានិងវ៉ាក់សាំង ប្រកបដោយ«តម្លាភាព គណនេយ្យភាព និងសមធម៌»។ លោកស្រីបានប្រាប់VOAថា៖ «មួយទៀតដែរហ្នឹង គឺនិយាយអំពីគណនេយ្យភាពក្នុងការគ្រប់គ្រង ហើយនិងតម្លាភាពនោះគឺថាយើងផ្សព្វផ្សាយហើយក៏យើងជំរុញផងដែរ ឲ្យមានការគ្រប់គ្រងទាំងថវិកាហើយនិងទាំងការបែងចែកនោះធ្វើទៅឲ្យបានសមស្រប និងទូលំទូលាយ។ ហើយសំខាន់មែនទែនគឺការបើកចំហព័ត៌មានទាំងអស់នោះ និងផ្សព្វផ្សាយឱ្យបានទូលាយហើយជំរុញឲ្យមានការចូលរួមពីស្ថាប័នពាក់ព័ន្ធនានា»។ លោកស្រី លឹម សូលីន ក៏បានស្នើផងដែរ ឲ្យចាត់បញ្ចូលក្រុមងាយរងគ្រោះដទៃ ដូចជាក្រុមអ្នកស្រឡាញ់ភេទដូចគ្នាជាដើម ឲ្យបានវ៉ាក់សាំងត្រឹមត្រូវដូចគេដូចឯងដោយគ្មានការរើសអើង៕ | 2020-12-08T07:00:00+07:00 | khmer.voanews.com | https://khmer.voanews.com/a/cambodia-may-get-first-vaccines-in-march/5691494.html |
0b0a09fd-01bf-45f2-966a-ac855c171b08 | ប្រទេសអង់គ្លេស ចាប់ផ្តើមការចាក់វ៉ាក់សាំងការពារជំងឺកូវីដ១៩ជាផ្លូវការ | ប្រទេសអង់គ្លេស បានចាប់ផ្តើមចាក់វ៉ាក់សាំងការពារជំងឺកូវីដ១៩ដល់ពលរដ្ឋដំបូងម្នាក់របស់ខ្លួន។ អ្នកស្រី Margaret Keenan អាយុ៩០ឆ្នាំ ដែលស្នាក់នៅមណ្ឌលមនុស្សចាស់ បានទទួលវ៉ាក់សាំងការពារជំងឺកូវីដ១៩ក្នុងដូសទី១ ដែលផលិតឡើងដោយក្រុមហ៊ុនឱសថដ៏ធំរបស់អាមេរិក Pfizer រួមសហការជាមួយក្រុមហ៊ុនឱសថអាល្លឺម៉ង់ BioNTech។ អ្នកស្រីត្រូវចាក់វ៉ាក់សាំងចំនួនម្តងទៀត ដើម្បីបង្គ្រប់ចំនួន២ដូស។ យុទ្ធនាការចាក់វ៉ាក់សាំងការពារជំងឺកូវីដ១៩ ក្នុងប្រទេសអង់គ្លេស ត្រូវបានដាក់ឈ្មោះថា «V-Day» ហើយត្រូវបានដឹកនាំធ្វើឡើងដោយរដ្ឋមន្ត្រីក្រសួងសុខាភិបាលអង់គ្លេសលោក Mark Hancock។ កម្មវិធីនេះ ត្រូវបានចាប់ផ្តើមធ្វើជិតមួយសប្តាហ៍ហើយ បន្ទាប់ពីទីភ្នាក់ងារពិនិត្យឱសថរបស់រដ្ឋាភិបាលអង់គ្លេស បានយល់ព្រមដាក់ឲ្យប្រើប្រាស់ក្នុងគ្រាបន្ទាន់មួយដែលបានធ្វើឲ្យអង់គ្លេសក្លាយជាប្រទេសទី១ ក្នុងបស្ចិមលោក ដែលចាប់ផ្តើមចាក់វ៉ាក់សាំងការពារជំងឺកូវីដក្នុងទ្រង់ទ្រាយធំ។ ការយល់ព្រមអនុញ្ញាតឲ្យប្រើប្រាស់វ៉ាក់សាំងត្រូវបានធ្វើឡើង បន្ទាប់ពីក្រុមហ៊ុនឱសថ Pfizer បានប្រកាសថាវ៉ាក់សាំងរបស់ខ្លួន មានប្រសិទ្ធភាពជាង៩០% បន្ទាប់ពីធ្វើតេស្តសាកល្បងក្នុងដំណាក់កាលចុងក្រោយរួចមក។ អ្នកស្រី Keenan នឹងមានអាយុ៩១ឆ្នាំនៅសប្តាហ៍ក្រោយ គឺជាមនុស្សម្នាក់ក្នុងចំណោមមនុស្សចាស់ៗរាប់ពាន់នាក់ដែលស្ថិតក្នុងមណ្ឌលថែទាំមនុស្សចាស់ អ្នកថែទាំរបស់គេ និងបុគ្គលិករបស់ក្រសួងសុខាភិបាលជាតិអង់គ្លេសផងដែរជាអ្នកមានអាទិភាពមុនគេក្នុងការទទួលបានវ៉ាក់សាំងក្នុងដូសទីមួយនេះ។ ប្រទេសអង់គ្លេស មានអ្នកស្លាប់ដោយសារជំងឺកូវីដ១៩ចំនួនជាង៦១.០០០នាក់ ចាប់តាំងពីការផ្ទុះការរាតត្បាតជំងឺនេះមក ដែលជាប្រទេសមួយដែលរងផលប៉ះពាល់ខ្លាំងជាងគេបំផុតនៅក្នុងពិភពលោក និងក្នុងទ្វីបអឺរ៉ុបទាំងមូល៕ | 2020-12-08T07:00:00+07:00 | khmer.voanews.com | https://khmer.voanews.com/a/britain-officially-launches-covid-19-vaccination-drive/5691554.html |
658d49e6-5750-440b-801a-7e1cb82185c0 | នាយករដ្ឋមន្រ្តី ថ្លែងអំណរគុណ ចំពោះ សប្បុរសជន ឧបត្ថម្ភទិញវ៉ាក់សាំង ការពារកូវីដ១៩ | ភ្នំពេញ ៖ សម្តេចតេជោ ហ៊ុន សែន នាយករដ្ឋមន្រ្តីកម្ពុជាបានថ្លែងអំណរគុណសប្បុរសជនក្រោយទទួល បានការឧបត្ថម្ភថវិកា ជាបន្តបន្ទាប់ សម្រាប់ទិញវ៉ាក់សាំងការពារជំងឺកូវីដ១៩។ បើតាមសម្តេចតេជោ ដែលឆ្លើយតបតាមរយៈខមិន នៅរាត្រីថ្ងៃ៧ ឈានចូលថ្ងៃ៨ធ្នូ គឺទទួលថវិកាឧបត្ថម្ភចំនួន១៤លានដុល្លារហើយ។ សម្តេចថ្លែងថា នេះជាមោទនភាពនៃជាតិដែលចេះជួយគ្នាក្នុងគ្រាលំបាក៕ | 2020-12-08T06:38:00+07:00 | dap-news.com | https://dap-news.com/national/2020/12/07/103746/ |
9f478283-a27c-480d-b602-2561d5d02ffa | ថវិកា១៣លានដុល្លារ រាជរដ្ឋាភិបាលទទួលបាន សម្រាប់ទិញវ៉ាក់សាំង ប្រឆាំងកូវីដ១៩ | ភ្នំពេញ ៖ សប្បុរសជនបានចូលរួមឧបត្ថម្ភដល់រាជរដ្ឋាភិបាល ដើម្បីទិញវ៉ាក់សាំង ការពារវីរុសកូវីដ-១៩ ជូនប្រជាពលរដ្ឋ គិតត្រឹមយប់ថ្ងៃទី៧ ខែធ្នូ ឆ្នាំ២០២០ នេះមាចំនួន១៣លានដុល្លារ។ ក្នុងនោះ មាន ១. ឧកញ៉ា ឡេង ណាវ៉ាត្រា ឧបត្តម្ភ ១លានដុល្លារ ២. អ្នកឧកញ៉ា ហុង ពីវ ឧបត្ថម្ភ ៣លានដុល្លារ ៣. អ្នកឧកញ៉ា គិត ម៉េង ឧបត្ថម្ភ ៣លានដុល្លារ ៤. អ្នកឧកញ៉ា ចេន ហ្ស៊ី ឧបត្ថម្ភ ៣លានដុល្លារ ៥. ក្រុមហ៊ុន ជីបម៉ុង គ្រុប ឧបត្ថម្ភ ៣លានដុល្លារ។ នេះបើយោងតាមAKP៕ | 2020-12-08T06:33:00+07:00 | dap-news.com | https://dap-news.com/national/2020/12/07/103743/ |
5491bed0-c602-4328-a69f-085503a2c14d | សម្តេចតេជោ៖ ក្រុមគ្រូពេទ្យ គួរទទួល បានវ៉ាក់សាំង ការពារ កូវីដ១៩ មុនគេ (វីដេអូ) | ភ្នំពេញ ៖ សម្តេចតេជោហ៊ុន សែន នាយករដ្ឋមន្រ្តីកម្ពុជានៅរាត្រីថ្ងៃទី៧ ខែធ្នូ ឆ្នាំ២០២០នេះបានថ្លែងសារជាសំឡេងដ៏មានអត្ថន័យអំពីការទិញវ៉ាក់សាំងប្រឆាំងកូវីដ១៩សម្រាប់មនុស្ស៥០ម៉ឺននាក់ដំបូង។ សម្តេចបានលើកជាយោបល់ថា ៥០ម៉ឺននាក់ដំបូងជាអ្នកណាខ្លះ ?ក្នុងនោះមាន មនុស្ស៥០ម៉ឺននាក់ដែលសម្តេចលើកឡើងនោះគឺសំដៅដល់ក្រុមគ្រូពេទ្យគួរទទួលបានមុនគេព្រោះពួកគាត់នៅជួរមុខក្នុងការចេញមកព្យាបាលអ្នកជំងឺ។ សម្តេចថា បន្ទាប់មកគ្រូបង្រៀនប្រមាណជាង១២ទៅ១៣ម៉ឺននាក់។ បន្តមកទៀតគឺកងកម្លាំងប្រដាប់អាវុធ។ សម្តេចថា ព្រោះពួកគាត់ទាំងនេះប្រឈមហានិភ័យខ្ពស់។ សម្តេចថា ក្នុងករណីចាំបាច់គឺត្រូវប្រើកំលាំងពួកគាត់មុនគេ ហើយបើមិនប្រើវ៉ាក់សាំងពួកគាត់ប្រឈមគ្រោះថ្នាក់។ សម្តេចតេជោបន្ថែមថា សម្រាប់ពួកគាត់ទាំងអស់នេះប្រើប្រហែលជាអស់៤០ម៉ឺនដូស ដូច្នេះនៅសល់ប្រមាណ១០ដូសទៀត នឹងចាត់ចែងតាមការជាក់ស្តែង ដូចជាឲ្យទៅគណៈកម្មការប្រយុទ្ធប្រឆាំងកូវីដ។ សម្តេចតេជោ បន្ថែមទៀតថា អាចជាបន្ទាប់មកទៀតគឺមន្រ្តីយុត្តិធម៌ក៏ទទួលបានវ៉ាក់សាំងផងដែរ។ សម្តេចបញ្ជាក់ថា នេះជាដំណាក់កាលទី១ ហើយដំណាក់កាលបន្តអាចជានិស្សិត និងកម្មករសំណង់។ សម្តេចថា អ្នកដែលគ្រប់អាយុអាចទទួលវ៉ាក់សាំង ប្រហែលជា១០លាននាក់៕ | 2020-12-08T05:32:00+07:00 | dap-news.com | https://dap-news.com/national/2020/12/07/103727/ |
382282aa-0e81-41e8-a983-ca6a56a7f252 | សាលាសង្កាត់ផ្សារដេប៉ូទី២ បន្តចែកម៉ាស់ដល់ប្រជាពលរដ្ធក្នុងមូលដ្ឋាន និងធ្វើការអប់រំណែនាំចំពោះវិធានការការពារខ្លួន ដើម្បីបង្ការ និងបញ្ជៀសពីការឆ្លងនៃជំងឺកូវីដ-១៩c | ម៉ាសដែលជាអំណោយរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា តាមរយៈសាលារាជធានីភ្នំពេញ ត្រូវបានផ្តល់ជូនរដ្ឋបាលផ្សារដេប៉ូទី២ ដឹកនាំដោយលោកស្រី ឆេង ចាន់ថន ចៅសង្កាត់រងទី១ ព្រមទាំងមន្ត្រីសង្កាត់ ដើម្បីចែកបន្ដជូនប្រជាពលរដ្ឋ និងអាជីវករលក់ដូរនៅផ្សាញ៉ែ ដើម្បីចូលរួមការពារ និងទប់ស្កាត់ជំងឺកូវីដ-១៩ ដែលបានរីករាលដាលចូលសហគមន៍នៅល្ងាចថ្ងៃទី០៧ ខែធ្នូ ឆ្នាំ២០២០។ លោកស្រី ឆេង ចាន់ថន បានឲ្យដឹងថា រដ្ឋបាលសង្កាត់ផ្សារដេប៉ូទី២ បានដឹកនាំក្រុមការងារចុះចែកជូនអាជីវករលក់នៅផ្សារញ៉ែ និងប្រជាពលរដ្ឋដែលធ្វើដំណើរតាមដងផ្លូវ ដែលមិនបានពាក់ម៉ាស។ ក្នុងនោះ រដ្ឋបាលសង្កាត់ក៏បានក្រើនរំលឹកដល់ប្រជាពលរដ្ឋទាំងអស់ ត្រូវតែបង្កើននូវការប្រុងប្រយ័ត្នខ្ពស់បន្ថែមទៀត ដើម្បីជៀសផុតពីជំងឺកូវីដ-១៩។ លោកស្រី ឆេង ចាន់ថន បានបន្តថា ព្រឹត្តិការណ៍សហគមន៍ ២៨ វិច្ឆិកា គឺជារលកថ្មីមួយទៀត ដែលជម្ងឺកូវីដ-១៩ បានវាយលុកចូលសហគមន៍ ដែលតម្រូវឲ្យប្រជាជនកម្ពុជាទាំងអស់ ចូលរួមប្រយុទ្ធប្រឆាំង ទាំងអស់គ្នា ដោយគ្រាន់តែអនុវត្តឲ្យបានខ្ជាប់ខ្ជួន តាមគោលការណ៍ណែនាំរបស់សម្តេចតេជោ ហ៊ុន សែន និងវិធានការណ៍របស់ក្រសួងសុខាភិបាល។ មួយវិញទៀត បើមិនចាំបាច់ទេ សូមកុំចេញក្រៅផ្ទះ បើមានការងារមិនអាចខានបានពេលចេញខាងក្រៅ សូមពាក់ម៉ាសឲ្យបានជាប់ជាប្រចាំ ឧស្សាហ៍លាងសម្អាតដៃ ជាមួយអាល់កុល ឬជែល រក្សាកម្លាតសង្គម និងកុំមានការជួបជុំគ្នាច្រើន៕ | 2020-12-08T04:17:00+07:00 | freshnewsasia.com | https://m.freshnewsasia.com/index.php/en/localnews/179054-2020-12-07-14-17-08.html |
0c5f824e-2357-487e-ad20-3678495a5093 | ឧកញ៉ាឡេង ណាវ៉ាត់ត្រាត្រៀម ថវិកា១លានដុល្លារ ជូនសម្តេចតេជោទិញវ៉ាក់សាំង ប្រឆាំងជំងឺកូវីដ១៩ | ភ្នំពេញ ៖ ក្រោយសម្តេចតេជោ ហ៊ុន សែន នាយក រដ្ឋមន្រ្តីកម្ពុជាឲ្យមន្រ្តីពាក់ព័ន្ធត្រៀមថវិកាទិញវ៉ាក់សាំងការពារជំងឺដ៏កាចសាហាវកូវីដ១៩ លោកឧកញ៉ាឡេង ណាវ៉ាត់ត្រា ក៏បានត្រៀថវិកា១លានដុល្លារផងដែរទុកជូនសម្តេចតេជោដើម្បីទិញវ៉ាក់សាំងនេះ។ តាមរយៈបណ្តាញហ្វេសប៊ុកនៅយប់ថ្ងៃ៧ ធ្នូ លោក ឧកញ៉ាលើកឡើងថា “ខ្ញុំបាទ និងក្រុមគ្រួសារ ត្រៀមបរិច្ចាគថវិកាជូន សម្ដេចតេជោ ហ៊ុន សែន ចំនួន១ លានដុល្លារ ដើម្បីទិញវ៉ាក់សាំងចាក់ជូនប្រជាជនងាយរងគ្រោះ ។ សូមឲ្យប្រទេសយើងឆ្លងផុតនៅទុក្ខលំបាក នេះ”។ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅល្ងាថ្ងៃទី៧ ធ្នូ នេះ បានបញ្ជាក្រសួងសុខាភិបាល ពិភាក្សាជាមួយដៃគូអភិវឌ្ឍន៍ ពិសេសអង្គការសុខភាពពិភពលោក និងក្រសួងសេដ្ឋកិច្ចហិរញ្ញវត្ថុ ត្រៀមថវិកា សម្រាប់ការទិញវ៉ាក់សាំងប្រឆាំងជំងឺកូវីដ១៩ចំនួន ១លានដូស ក្នុងដំណាក់កាលដំបូង ដើម្បីចាក់ជូនចំពោះអ្នកដែលធ្វើការនៅកន្លែងដែលមាន ហានិភ័យខ្ពស់ និងអ្នកដែលមានហានិភ័យ៕ | 2020-12-08T04:00:00+07:00 | dap-news.com | https://dap-news.com/national/2020/12/07/103720/ |
86fe33f5-e8ac-434c-a790-c55d4a4f3960 | អភិបាលខេត្តកំពត ដឹកនាំកិច្ចប្រជុំគណៈបញ្ជាការឯកភាពរដ្ឋបាលខេត្តស្តីពីការប្តេជ្ញារួមគ្នាទប់ស្កាត់ការឆ្លងរីករាលដាលជំងឺកូវីដ-១៩ និងផ្សព្វផ្សាយសារសម្លេងរបស់សម្តេចតេជោ | លោក ជាវ តាយ អភិបាលខេត្ត បានដឹកនាំកិច្ចប្រជុំគណៈបញ្ជាការឯកភាពរដ្ឋបាលខេត្ត ស្តីពីការប្តេជ្ញារួមគ្នាទប់ស្កាត់ការឆ្លងរីករាលដាលជំងឺកូវីដ១៩ និងផ្សព្វផ្សាយសារសម្លេងរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ កិច្ចប្រជុំនេះបានធ្វើឡើងនៅថ្ងៃទី៧ ខែធ្នូ ឆ្នាំ២០២០ ដោយចូលរួមពីជួរថ្នាក់ដឹកនាំពាក់ព័ន្ធជាច្រើនរូប។ ក្នុងឱកាសនោះដែរលោក ជាវ តាយ បានលើកឡើងថា រដ្ឋបាលខេត្តកំពត បានយកចិត្តទុកដាក់ខ្លាំងណាស់ អំពីបញ្ហាការឆ្លងជំងឺកូវីដ១៩ នៅក្នុងសហគមន៍ ពិសេសព្រឹត្តិការណ៍ «សហគមន៍ ២៨ វិច្ឆិកា« ហើយរដ្ឋបាលខេត្តបានជំរុញ និងផ្សព្វផ្សាយឱ្យអនុវត្តតាមប្រសាសន៍ណែនាំដ៏ខ្ពង់ខ្ពស់របស់សម្ដេចតេជោ ក៏ដូចជាការណែនាំរបស់ក្រសួងសុខាភិបាលផងដែរ។ លើសពីនេះ រដ្ឋបាលខេត្ត ក៏បានត្រៀមកន្លែង សម្រាប់ធ្វើចត្តាឡីស័ក ៨កន្លែង ស្មើនឹង១៥៨បន្ទប់ នៅទូទាំង ៨ស្រុក ក្រុង។ លោកអភិបាលខេត្ត បានបន្តថា រដ្ឋបាលខេត្តក៏បានចេញនូវសេចក្តីណែនាំមួយ ស្តីអំពីវិធានការប្រយុទ្ធប្រឆាំងជំងឺកូវីដ-១៩ នៅសហគមន៍ ក្នុងភូមិសាស្ត្រខេត្តកំពត ដើម្បីឱ្យអាជ្ញាធរមន្ត្រីជំនាញពាក់ព័ន្ធ និងប្រជាពលរដ្ឋចូលរួមអនុវត្តទប់ស្កាត់ឱ្យមានប្រសិទ្ធភាពខ្ពស់ និងធានាថាខេត្តកំពត មិនមានករណីឆ្លងរីករាលដាលជំងឺកូ-១៩ នៅក្នុងសហគមន៍។ ទន្ទឹមគ្នានេះលោក ជាវ តាយ ក៏បានក្រើនរំលឹកដល់អាជ្ញាធរក្រុង ស្រុក និងឃុំ សង្កាត់ទាំងអស់ ត្រូវចាត់តាំងដឹកនាំដោយផ្ទាល់ ក្នុងការចុះតាមដានត្រួតពិនិត្យជាប្រចាំ នៅទីតាំងអាជីវកម្ម និងកន្លែងផ្តល់សេវាទេសចរណ៍ ទីផ្សារ ទីប្រជុំជន គ្រឹះស្ថានសាធារណៈ និងឯកជន កន្លែងសាសនានានា មន្ទីរសម្រាកព្យាបាលជំងឺ កន្លែងលក់ដូរគ្រប់ប្រភេទ ក្នុងការអនុវត្តនូវវិធានការការពារទប់ស្កាត់ការឆ្លងរាលដាលជំងឺកូវីដ-១៩ ឱ្យបានម៉ត់ចត់តាមវិធានការណែនាំរបស់ក្រសួងសុខាភិបាល និងបទបញ្ជារបស់សម្ដេចតេជោ ហ៊ុន សែន។ លោកអភិបាលខេត្តក៏បានអំពាវនាវដល់ប្រជាពលរដ្ឋដែលបានពាក់ព័ន្ធដោយផ្ទាល់ និងប្រយោលក្នុងព្រឹត្តិការណ៍ «សហគមន៍ ២៨ វិច្ឆិកា» ត្រូវរាយការណ៍ប្រាប់អាជ្ញាធរ និងត្រូវធ្វើចត្តាឡីស័ក១៤ថ្ងៃ នៅផ្ទះដោយខ្លួនឯង ដោយមានការពិនិត្យតាមដានពីក្រុមគ្រូពេទ្យជំនាញ៕ | 2020-12-08T03:07:00+07:00 | freshnewsasia.com | https://m.freshnewsasia.com/index.php/en/localnews/179047-2020-12-07-13-07-40.html |
db25eafb-8076-4683-a4ed-a85bde9fc30c | អគ្គស្នងការនគរបាលជាតិ ណែនាំពីការពង្រឹងវិធានការ ប្រយុទ្ធប្រឆាំងជំងឺកូវីដ-១៩ | ភ្នំពេញ ៖ អនុវត្តន៍តាមអនុសាសន៍ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និងគោលការណ៍ វិធានការនានារបស់ក្រសួងសុខាភិបាល ចំពោះមុខអ្នក ពាក់ព័ន្ធព្រឹត្តិការណ៍សហគមន៍ ២៨ វិច្ឆិកា សំដៅទប់ស្កាត់ការឆ្លងរីករាលដាលនៃជំងឺកូវីដ-១៩ បន្តក្នុងសហគមន៍ឲ្យមានប្រសិទ្ធភាពនោះ អគ្គស្នងការដ្ឋាននគរបាលជាតិ នៅថ្ងៃទី៧ ខែធ្នូ ឆ្នាំ២០២០ បានចេញសេចក្ដីណែនាំ ដូចខាងក្រោម ៖ ទី១-នាយកដ្ឋាន -អង្គភាព ដែលមានទីតាំងធ្វើការងារស្ថិត នៅក្នុងបវរិវេណក្រសួងមហាផ្ទៃត្រូវអនុវត្តន៍ តាមខ្លឹមសារ ក្រសួងមហាផ្ទៃ។ ទី២-នាយកដ្ឋាន-អង្គភាព ដែលមានទីតាំងស្ថិតក្នុងបរិវេណអគ្គស្នងការដ្ឋាននគរបាលជាតិត្រូវ បែងចែកក្រុមការងារជា ក្រុមឲ្យទទួលខុសត្រូវ ដើម្បីធានាមិនឲ្យមានការរាំងស្ទះដល់ការងារប្រចាំថ្ងៃ។ ដោយឡែកការិយាល័យ ឬផ្នែកណាដែលមិនមានភារកិច្ចចាំបាច់ សូមធ្វើការណែនាំដល់មន្ត្រីទាំងនោះឲ្យ សម្រាកនៅផ្ទះជាបណ្តោះអាសន្ន ដោយទុកតែថ្នាក់ដឹកនាំសម្រាប់ប្រចាំការដោះស្រាយការងារតែប៉ុណ្ណោះ។ ទី៣- ត្រូវបញ្ជូនមន្ត្រី ដែលមានទំនាក់ទំនងការងារជាមួយអង្គភាពចំណុះក្រសួងមហាផ្ទៃ ឬមានការពាក់ព័ន្ធជាមួយ បុគ្គលដោយផ្ទាល់ឬប្រយោលមុន-ក្រោយព្រឹត្តិការណ៍សហគបន់ ២៨ វិច្ឆិកា ត្រូវចូលរួមយកសំណាកតេស្តវីដ-១៩ នៅថ្ងៃទី៨ ខែ ធ្នូ ឆ្នាំ២០២០ នៅពហុកីឡដ្ឋានជាតិអូឡាំពិក។ ទី៤-ចំពោះមន្ត្រីដែលបានចូលរួមយកសំណាកតេស្តកូវីដ-១៩ នាថ្ងៃទី៨ ខែធ្នូ ឆ្នាំ២០២០ ត្រូវធ្វើចត្តាឡីស័កខ្លួនឯងនៅផ្ទះដោយអនុវត្តន៍ឲ្យបានត្រឹមត្រូវទៅតាមគោលការណ៍និងវិធាននានារបស់ ក្រសួងសុខាភិបាល ដើម្បីបញ្ចៀសការឆ្លងរីករាលដាលដល់ក្រុមគ្រួសារ ឬសាច់ញាតិ។ និងទី៥- ផ្អាកការអនុញ្ញាតចេញ-ចូលបរិវេណអគ្គស្នងការដ្ឋាននគរបាលជាតិជាបណ្តោះអាសន្ន ចំពោះ ប្រជាពលរដ្ឋ ឬបុគ្គលណាដែលពុំមានភារកិច្ច ចាប់ពីពេលនេះ រហូតដល់មានការណែនាំជាថ្មី៕ | 2020-12-08T02:59:00+07:00 | dap-news.com | https://dap-news.com/national/2020/12/07/103715/ |
449fc8e6-72dd-42ee-9989-93385e46273c | ឥណ្ឌា៖ មនុស្សរាប់រយនាក់ធ្លាក់ខ្លួនឈឺ និងម្នាក់បានស្លាប់ ដោយសារជំងឺថ្មីមួយ ដែលគេមិនស្គាល់អត្តសញ្ញាណ | យ៉ាងហោចណាស់មានមនុស្សម្នាក់បានស្លាប់ និងជាង ៣០០នាក់ផ្សេងទៀត ត្រូវបានបញ្ជូនទៅមន្ទីរពេទ្យ ដោយសារតែជំងឺមិនស្គាល់អត្តសញ្ញាណនៅរដ្ឋ Andhra Pradesh ភាគខាងត្បូងប្រទេសឥណ្ឌា។ នេះបើយោងតាមការចេញផ្សាយដោយសារព័ត៌មាន ABC News នៅយប់ថ្ងៃចន្ទ ទី០៧ ខែធ្នូ ឆ្នាំ២០២០។ ជំងឺមិនស្គាល់អត្តសញ្ញាណនេះ ត្រូវបានគេរកឃើញនៅល្ងាចថ្ងៃសៅរ៍ នៅទីក្រុង Eluru ដែលជាទីក្រុងបុរាណមួយ ល្បីល្បាញខាងផលិតផលធ្វើដោយដៃ។ ចាប់តាំងពីពេលនោះមក អ្នកជំងឺបានជួបប្រទះរោគសញ្ញាចង់រកក្អួត និងថប់បារម្ភ រហូតដល់បាត់បង់ស្មារតី។ ទីភ្នាក់ងារសារព័ត៌មាន Press Trust of India បានរាយការណ៍ថា បុរសអាយុ ៤៥ ឆ្នាំម្នាក់ ដែលសម្រាកព្យាបាលនៅមន្ទីរពេទ្យ មានរោគសញ្ញាស្រដៀងនឹងជំងឺឆ្កួតជ្រូកនិងចង្អោរ ហើយបានស្លាប់បាត់បង់ជីវិត នៅល្ងាចថ្ងៃអាទិត្យនេះ។ ក្រុមមន្រ្តីកំពុងព្យាយាមកំណត់អត្តសញ្ញាណនៃជំងឺនេះ។ ប៉ុន្តែរហូតមកដល់ពេលនេះ សំណាកពីតំបន់ដែលរងផលប៉ះពាល់ មិនបានបង្ហាញសញ្ញាណាមួយទាក់ទងនឹងជំងឺ COVID-19 នោះទេ ហើយអ្នកជំងឺទាំងនោះទៀតសោត ក៏គ្មាននរណាម្នាក់ តេស្តឃើញវិជ្ជមានដែរ។ គួរបញ្ជាក់ថា រដ្ឋ Andhra Pradesh ស្ថិតក្នុងចំណោមរដ្ឋ ដែលរងគ្រោះធ្ងន់ធ្ងរបំផុត ដោយសារ COVID-19 ដោយមានករណីឆ្លងជាង ៨០០,០០០ករណី។ ប្រព័ន្ធសុខាភិបាលនៅក្នុងរដ្ឋនេះ ក៏ដូចជារដ្ឋផ្សេងទៀតនៅប្រទេសឥណ្ឌា ត្រូវបានបំផ្លាញដោយសារជំងឺឆ្លងសកលមួយនេះ៕ | 2020-12-08T02:51:00+07:00 | freshnewsasia.com | https://m.freshnewsasia.com/index.php/en/internationalnews/179045-2020-12-07-12-51-57.html |
b848bb27-6d6c-4163-8b70-644ca43e23f8 | អភិបាលខេត្តក្រចេះ ចេញសេចក្តីណែនាំដល់អាជ្ញាធរ ឲ្យបង្ការ និងទប់ស្កាត់ជំងឺកូវីដ១៩ នៅតាមសហគមន៍ | អភិបាលខេត្តក្រចេះលោក វ៉ា ថន នៅថ្ងៃទី០៧ ខែធ្នូ ឆ្នាំ២០២០នេះ បានណែនាំដល់អាជ្ញាធរក្នុងខេត្តគ្រប់លំដាប់ថ្នាក់ ចុះពិនិត្យមើល និងបិទទីតាំងអាជីវកម្មទាំងឡាយណា ដែលបំពានវិធានការរបស់ក្រសួងសុខាភិបាល ក្នុងការការពារជំងឺកូវីដ១៩។ នេះបើយោងតាមសេចក្តីណែនាំ ស្តីពីវិធានការបង្ការប្រយុទ្ធប្រឆាំងជំងឺកូវីដ១៩ នៅសហគមន៍ ក្នុងភូមិសាស្ត្រខេត្តក្រចេះ ដែលបណ្តាញព័ត៌មាន Fresh News ទទួលបាន។ ការណែនាំនេះ បានធ្វើឡើងដោយយោងតាមអនុសាសន៍សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបញ្ជាឲ្យក្រសួង និងអាជ្ញាធរដែនដី តាមដានឲ្យបានម៉ឺងម៉ាត់ទៅលើទីតាំងអាជីវកម្មទាំងឡាយ ចំពោះការអនុវត្តន៍នូវវិធានការណែនាំរបស់ក្រសួងសុខាភិបាល ក្នុងការទប់ស្កាត់ការរីករាលដាលជំងឺកូវីដ១៩ ពាក់ព័ន្ធនឹង «ព្រឹត្តិការណ៍សហគមន៍ ២៨ វិច្ឆិកា»។ លោក វ៉ា ថន ក៏បានរំលឹក និងណែនាំដល់អភិបាលក្រុង-ស្រុក មន្ទីរ-អង្គភាពជុំវិញខេត្ត រដ្ឋបាលឃុំ-សង្កាត់ ព្រះសង្ឃ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋក្នុងខេត្តនេះ អំពីវិធានការបង្ការប្រយុទ្ធប្រឆាំងនឹងជំងឺកូវីដ១៩ ដោយណែនាំឲ្យអភិបាលក្រុង-ស្រុក និងរដ្ឋបាលឃុំ-សង្កាត់ ត្រូវចាត់តាំងដឹកនាំកិច្ចការងារនេះដោយផ្ទាល់ក្នុងការចុះតាមដាន ត្រួតពិនិត្យជាប្រចាំ នៅតាមទីតាំងដូចជា ភោជនីយដ្ឋាន អាហារដ្ឋាន ទីផ្សារ ទីប្រជុំជន គ្រឹះស្ថានសាធារណៈ និងឯកជន ទីកន្លែងសាសនានានា មន្ទីរសម្រាកព្យាលបាលជំងឺ កន្លែងលក់ដូរគ្រប់ប្រភេទ ស្ថិតនៅក្នុងដែនសមត្ថកិច្ចរបស់រដ្ឋបាលក្រុង-ស្រុក ក្នុងការអនុវត្តនូវវិធានការការពារទប់ស្កាត់ការឆ្លងរីករាលដាលនៃជំងឺកូវីដ១៩។ លោកបន្តថា អភិបាលក្រុង-ស្រុក, មន្ទីរ-អង្គភាពជុំវិញខេត្ត, រដ្ឋបាលឃុំ-សង្កាត់ ក៏ត្រូវចុះអប់រំផ្សព្វផ្សាយ និងណែនាំដល់ម្ចាស់អាជីវកម្ម ប្រជាពលរដ្ឋ អំពីវិធានការអនាម័យ និងការទប់ស្កាត់ការរីករាលដាលជំងឺកូវីដ-១៩ ដោយរក្សាគម្លាតសុវត្ថិភាព តាមវិធានរបស់ក្រសួងសុខាភិបាល នៅតាមមន្ទីរ-អង្គភាព គ្រឹះស្ថានសាធារណៈ និងឯកជន ទីកន្លែងសាសនានានា កន្លែងផ្តល់សេវាគ្រប់ប្រភេទ ភោជនីយដ្ឋាន អាហារដ្ឋាន ទីផ្សារ និងកន្លែងលក់ដូរគ្រប់ប្រភេទ។ លោកបន្ថែមថា ព្រះសង្ឃ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋក្នុងខេត្តក្រចេះទាំងអស់ ត្រូវចូលរួមអនុវត្តនូវវិធានការការពារទប់ស្កាត់ ការឆ្លងរីករាលដាលនៃជំងឺកូវីដ១៩ រួមនឹងដោយតម្រូវឲ្យពាក់ម៉ាស បាញ់អាល់កុល និងប្រើដែលឬសាប៊ូលាងដៃ ឲ្យបានញឹកញាប់។ ។ នេះបើតាមសេចក្តីណែនាំរបស់លោក វ៉ា ថន។ លោកអភិបាលខេត្ត ថែមទាំងអំពាវនាវ ដល់បុគ្គលទាំងអស់ដែលដឹងខ្លួនថា ជាអ្នកប៉ះពាល់ផ្ទាល់ជាមួយព្រឹត្តិការណ៍សហគមន៍ ២៨វិច្ឆិកា ទោះជាមិនមានរោគសញ្ញាក៏ដោយ ត្រូវទៅធ្វើតេស្តដោយយកវត្ថុសំណាក និងពិនិត្យឈាមដើម្បីតាមដាន ក៏ដូចជាធ្វើចត្តាឡីស័កផងដែរ។ សូមបញ្ជាក់ថា កាលពីព្រឹកថ្ងៃទី៣០ ខែវិច្ឆិកា ឆ្នាំ២០២០ សម្តេចតេជោ ហ៊ុន សែន បានប្រកាសសម្រេចទម្លាក់ថវិកាជាង ១ពាន់លានរៀល ទៅកាន់រាជធានី-ខេត្តទូទាំងប្រទេស ព្រមទាំងបានកំណត់ សម្រេចផ្តល់ថវិកាជួយពលរដ្ឋក្រីក្រមួយគ្រួសារសរុប៣០ម៉ឺនរៀល ក្នុងរយៈពេល១៥ថ្ងៃនៃការធ្វើចត្តាឡីស័ក ស្មើ ២ម៉ឺនរៀល ក្នុងមួយថ្ងៃ។ សម្តេចក៏បានចេញសារណែនាំជាពិសេសថ្មីមួយ ដោយបានផ្តល់សិទ្ធិដល់រដ្ឋមន្ត្រី និងអភិបាលរាជធានី-ខេត្ត មានសិទ្ធិបិទផ្នែកខ្លះនៃក្រសួង ឬបិទក្រសួង ក៏ដូចជាបិទសាលារៀន បិទអាហារដ្ឋាន ភោជនីយដ្ឋាន ឬទីតាំងមួយចំនួន ដែលជាប់ពាក់ព័ន្ធព្រឹត្តិការណ៍សហគមន៍២៨វិច្ឆិកាផងដែរ៕ | 2020-12-08T02:13:00+07:00 | freshnewsasia.com | https://m.freshnewsasia.com/index.php/en/localnews/179043-2020-12-07-12-13-18.html |
ef9f12ee-226e-440c-8e26-b62913fe9529 | Breaking news ៖ នាយករដ្ឋមន្ត្រី បញ្ជាឱ្យ ត្រៀមថវិកាសម្រាប់ការទិញ វ៉ាក់សាំង ប្រឆាំងកូវីដ១៩ ចំនួន ១លានដូស | ភ្នំពេញ៖ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅរសៀលថ្ងៃទី៧ ខែធ្នូ ឆ្នាំ២០២០ នេះ បានបញ្ជាឱ្យ ក្រសួងសុខាភិបាល ពិភាក្សាជាមួយដៃគូអភិវឌ្ឍន៍ ពិសេសអង្គការសុខភាពពិភពលោក និង ក្រសួងសេដ្ឋកិច្ចហិរញ្ញវត្ថុ ត្រៀមថវិកាសម្រាប់ការទិញវ៉ាក់សាំងប្រឆាំងជំងឺកូវីដ១៩ចំនួន ១លានដូស (មួយលានដូស) ក្នុងដំណាក់កាលដំបូង ដើម្បីចាក់ជូនចំពោះអ្នកដែលធ្វើការនៅកន្លែងដែលមាន ហានិភ័យខ្ពស់ និងអ្នកដែលមានហានិភ័យ។ តាមរយៈបណ្ដាញទំនាក់ទំនងសង្គមហ្វេសប៊ុក សម្ដេតេជោ ហ៊ុន សែន បានសរសេរយ៉ាងដូចច្នេះថា «បងប្អូនជនរួមជាតិជាទីគោរពស្រឡាញ់! កន្លងមកជាមួយនឹងការតាមដាន នូវដំណើរការផលិតវ៉ាក់សាំង ប្រឆាំងកូវីដ១៩ របស់ប្រទេសនានា សម្ដេចបានណែនាំរដ្ឋមន្ត្រីក្រសួងសុខាភិបាល និងរដ្ឋមន្ត្រីក្រសួងសេដ្ឋកិច្ចហិរញ្ញវត្ថុ អោយត្រៀមបំរុង ថវិកា សម្រាប់ទិញវ៉ាក់សាំងនេះ យកមកចាក់ជូនប្រជាជន យើងដោយឥតគិតថ្លៃជាជំហានដំបូងផងដែរ»។ សម្ដេចបន្តថា ពេលនេះប្រទេសមួយចំនួន ផលិតបាននិងដាក់អោយប្រើប្រាស់ហើយ នឹងកំពុងបញ្ចេញលក់ អោយប្រទេសនានាផងដែរ។ ល្ងាចនេះសម្ដេចបានណែនាំ អោយរដ្ឋមន្ត្រីក្រសួងសុខាភិបាល ពិភាក្សាជាមួយដៃគូអភិវឌ្ឍន៍ ពិសេសអង្គការសុខភាពពិភពលោក ដើម្បីកំណត់ថា តើយើងគួរទិញវ៉ាក់សាំង ពីប្រទេសណា។ ជាមួយគ្នានេះ សម្ដេចក៏បាន ក៏បានណែនាំរដ្ឋមន្ត្រី ក្រសួងសេដ្ឋកិច្ចហិរញ្ញវត្ថុ ត្រៀមថវិកាសម្រាប់ការទិញ១លានដូស (មួយលានដូស) ក្នុងដំណាក់កាលដំបូងដើម្បីចាក់ជូនចំពោះអ្នកដែលធ្វើការនៅកន្លែងដែលមាន ហានិភ័យខ្ពស់ និងអ្នកដែលមានហានិភ័យ។ មួយលានដូសចាក់បានត្រឹមតែមនុស្ស៥០ម៉ឺននាក់ប៉ុណ្ណោះ (ព្រោះម្នាក់ត្រូវការចាក់២ដង) ក្នុងពេលយើងមានប្រជាជន១៦លាននាក់ ទាំងចាស់ទាំងក្មេង ដែលក្នុងនោះអាចមានមនុស្សប្រមាណ១០លាននាក់ត្រូវការចាក់វ៉ាក់សាំង។ សម្ដេចបញ្ជាក់បន្ថែមថា ក្នុងស្ថានភាពដែលប្រទេសយើងនៅក្រខ្វះថវិកាសម្រាប់ទិញបន្ថែម សម្ដេចបានណែនាំរដ្ឋមន្ត្ រីទាំង២រូប អោយពិភាក្សាជាមួយ ដៃគូអភិវឌ្ឍន៍ទាំងទ្វេភាគី ទាំងពហុភាគី ដើម្បីស្វែងរកជំនួយបន្ថែម មកជួយដល់ប្រជាជនយើង។ យើងសង្ឃឹមថាដៃគូអភិវឌ្ឍន៍របស់យើងនឹងផ្តល់ជំនួយដល់ប្រជាជនយើងឬយ៉ាងហោចលក់ក្នុងតម្លៃថោកសមរម្យអោយយើង។ សម្ដេចក៏បានអោយដឹងបន្ថែមផងដែរថា សម្ដេចបានណែនាំរដ្ឋមន្ត្រីក្រសួងសេដ្ឋកិច្ចហិរញ្ញវត្ថុត្រៀម ថវិកាសម្រាប់ទិញ២ ទៅ៣លានដូស ថែមទៀតផងដែរសម្រាប់ ដំណាក់កាលបន្ទាប់ ៕ | 2020-12-08T01:48:00+07:00 | dap-news.com | https://dap-news.com/national/2020/12/07/103704/ |
eda7771e-23ac-4312-99bc-f72b6866535f | ក្រសួងសុខាភិបាល ជំរុញអភិបាលរាជធានី-ខេត្ត ពង្រឹងការធ្វើចត្តាឡីស័ក និងបន្តការក្រើនរំលឹក អំពីវិធានការបង្ការការឆ្លងជា យថាហេតុ នូវជំងឺកូវីដ១៩ | ភ្នំពេញ៖ ក្រសួងសុខាភិបាលនៃព្រះរាជាណាចក្រកម្ពុជា នៅរសៀលថ្ងៃទី៧ ខែធ្នូ ឆ្នាំ២០២០ នេះ បានចេញសេចក្ដីប្រកាសព័ត៌មាន មួយស្ដីអំពី ការពង្រឹងការគ្រប់គ្រងចត្តាឡីស័ក ការអប់រំផ្សព្វផ្សាយនិងការចុះអនុវត្ត វិធានការសុខភាពសាធារណៈ និងបន្តការក្រើនរំលឹកណែនាំ បន្ថែមអំពីការអនុវត្តវិធានការបង្ហាញការឆ្លង ជាយថាហេតុនូវវីរុសកូវីដ១៩។ ខ្លឹមសារទាំងស្រុងមានដូចខាងក្រោម៖ | 2020-12-08T01:39:00+07:00 | dap-news.com | https://dap-news.com/national/2020/12/07/103699/ |
b4659318-03fd-4bca-a703-f36785369c3f | មន្ត្រីអនុរក្សពន្ធនាគារ ខេត្តប៉ៃលិន ចុះធ្វើយុទ្ធនាការផ្សព្វផ្សាយ ការបង្ការជំងឺកូវីដ-១៩ ដល់ជនជាប់ឃុំក្នុងពន្ធនាគារ | មន្ត្រីអនុរក្សពន្ធនាគារ ខេត្តប៉ៃលិន នៅរសៀលថ្ងៃទី០៧ ខែធ្នូ ឆ្នាំ២០២០នេះ បានចុះធ្វើយុទ្ធនាការអប់រំ ផ្សព្វផ្សាយពីវិធានការការពារ ទប់ស្កាត់ ការរីករាលដាលជំងឺកូវីដ-១៩ ដល់ជនជាប់ឃុំ នៅក្នុងពន្ធនាគារ ស្ថិតនៅស្រុកសាលាក្រៅ ខេត្តប៉ៃលិន។ សកម្មភាពចុះអប់រំ និងផ្សព្វផ្សាយនេះ បានធ្វើឡើងក្រោយផ្ទុះព្រឹត្តការណ៍កូវីដ-១៩ «សហគមន៍ ២៨ ខែវិច្ឆិកា» ព្រមទាំងការអនុវត្តអនុសាសន៍អំពាវនាវរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក៏ដូចជាសារណែនាំបន្ទាន់ថ្មីៗ របស់ក្រសួងសុខាភិបាល ទាក់ទិននឹងការបង្ការ ទប់ស្កាត់ ចាត់វិធានការលើជំងឺឆ្លងផ្លូវដង្ហើមប្រភេទថ្មីនេះ។ ឧត្តមអគ្គានុរក្ស២ លឹម វាសនា ប្រធានពន្ធធនាគាខេត្តប៉ៃលិន បានបញ្ជាក់ប្រាប់ភ្នាក់ងារព័ត៌មាន Fresh News ប្រចាំខេត្តប៉ៃលិន នៅព្រឹកថ្ងៃទី៧ ខែធ្នូ ឆ្នាំ២០២០នេះថា ការធ្វើសកម្មភាពជាបន្ទាន់ ការផ្សព្វផ្សាយករណីផ្ទុះជំងឺកូវីដ-១៩ ដល់ប្រជាពលរដ្ឋឱ្យ និងអ្នកជាប់ឃុំក្នុងពន្ធនាគារ នាពេលនេះ ដើម្បីឱ្យពួកគាត់បានយល់ដឹង រួមគ្នាថែរក្សាអនាម័យឱ្យបានត្រឹមត្រូវតាមការណែនាំរបស់ក្រសួងសុខាភិបាល ពិសេសសារអំពាវនាវរបស់សម្តេចតេជោ ដើម្បីបង្ការកុំឱ្យជំងឺកូវីដ-១៩ ឆ្លងចូលសហគមន៍របស់យើង។ ជាមួយគ្នានេះ លោកក៏បានអំពាវនាវដល់ប្រជាពលរដ្ឋទាំងអស់ ដែលមកសួរសុខទុក្ខសាច់ញាតិចូលរួមទប់ស្កាត់ការឆ្លងវីរុសកូវីដ-១៩នេះ ព្រោះជំងឺនេះវាអាចឆ្លងតាមគ្រប់រូបភាព និងស្ថានភាពផ្សេងៗ ក្នុងនោះមានការតម្រូវឱ្យបាញ់កំដៅក្នុងខ្លួនលាងសម្អាតដៃនឹងទឹក ទឹកសាប៊ូ និងទឹកលាងដៃជាដើម ហើយជួបគ្នាត្រូវលើកដៃសំពះគ្នា ឬលើកដៃជាសញ្ញា ជៀសវាងចាប់ដៃ ព្រោះបារម្ភចម្លងមេរោគនេះ ជាដើម។ ឧត្តមអគ្គានុរក្ស២ លឹម វាសនា បានបន្តទៀតថា នៅក្នុងពន្ធនាគាខេត្តប៉ៃលិន បានគោរពតាមការណែនាំរបស់ក្រសួងសុខាភិបាលចំពោះបងប្អូនដែលសួរសុខទុកអ្នកជាប់ឃុំ ត្រូវរក្សាអនាម័យ មានគម្លាតចន្លោះ១៥.ម៉ែត្រ លាងដៃ និងសាប៊ូ ជែល ពាក់ម៉ាសឱ្យបានត្រឹមត្រូវ ជៀសវាងការឆ្លងដល់អ្នកផ្សេងបន្តទៀត។ ព្រោះមេរោគដ៏កាចសាហាវនៅតែបន្តវាយលុកយ៉ាងខ្លាំងលើពិភពលោក ធ្វើឱ្យមនុស្សជាតិ កើតជំងឺនេះស្លាប់ និងមានអ្នកជំងឺកើតរាប់លាននាក់ ក្នុងពិភពលោករហូតមកដល់សព្វថ្ងៃនេះ នៅមិនទាន់មានថ្នាំអាចសម្លាប់មេរោគនេះ បាននៅឡើយ ដូច្នេះយើងទាំងអស់ត្រូវចូលរួមបង្ការទប់ស្កាត់ជំងឺកូវីដ-១៩ នេះឱ្យបានគ្រប់គ្នា៕ | 2020-12-08T00:58:00+07:00 | freshnewsasia.com | https://m.freshnewsasia.com/index.php/en/localnews/179036-2020-12-07-10-58-50.html |
cfea70db-42a3-4a8b-bbae-2af0eaf01085 | រដ្ឋបាលខណ្ឌច្បារអំពៅ បន្តចែកម៉ាស់ដល់ប្រជាពលរដ្ធក្នុងមូលដ្ឋាន និងធ្វើការអប់រំណែនាំ ចំពោះវិធានការការពារខ្លួន ដើម្បីបង្ការ និងបញ្ជៀសពីការឆ្លងនៃជំងឺកូវីដ-១៩ | ម៉ាសរបស់សម្ដេចតេជោ ហ៊ុន សែន ចំនួន២០០០ម៉ាស់ ត្រូវបានសាលាខណ្ឌច្បារអំពៅ ដឹកនាំដោយលោក រស់ សុភ័ក្រ អភិបាលរងខណ្ឌច្បារអំពៅ និងលោក យ៉ិន វុធ ចៅសង្កាត់ច្បារអំពៅទី២ ព្រមទាំងមន្ត្រីសាលាខណ្ឌ និងសង្កាត់ បានចុះចែកម៉ាសជូនប្រជាពលរដ្ឋចំនួន២ភូមិ គឺភូមិដើមស្លែង និងភូមិដើមស្លែងទី១ និង២សហគមន៍ទៀត គឺសហគមន៍ថ្មសាន និងសហគមន៍ចុងដី នៅថ្ងៃទី០៧ ខែធ្នូ ឆ្នាំ២០២០។ លោក រស់ សុភ័ក្រ និងលោក យ៉ិន វុធ បានឲ្យដឹងថា ព្រឹត្តិការណ៍សហគមន៍ ២៨ វិច្ឆិកា គឺជារលកថ្មីមួយទៀត ដែលជម្ងឺកូវីដ-១៩ បានវាយលុកចូលសហគមន៍ ដែលតម្រូវឲ្យប្រជាជនកម្ពុជាទាំងអស់ ចូលរួមប្រយុទ្ឋប្រឆាំងទាំងអស់គ្នា ដោយគ្រាន់តែអនុវត្តឲ្យបានខ្ជាប់ខ្ជួន តាមគោលការណ៍ណែនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និង វិធានការណ៍របស់ក្រសួងសុខាភិបាល។ ក្នុងឱកាសនោះ លោក រស់ សុភ័ក្រ បានធ្វើការសំណូមពរទៅដល់ប្រជាពលរដ្ឋទាំងអស់ ចូលរួមសហការជាមួយអាជ្ញាធរ ដើម្បីធ្វើឲ្យផែនការយុទ្ឋសាស្ត្រ នៃការគ្រប់គ្រងស្ថានភាពជំងឺកូវីដ-១៩ ទទួលបានជោគជ័យ និងមិនរីករាលដាលធ្ងន់ធ្ងរបន្ថែមទៀត។ ជាមួយគ្នានោះ លោកអភិបាលរងខណ្ឌ ក៏បានពន្យល់ណែនាំ ពីការប្រកាសរបស់ក្រសួងសុខាភិបាលថា ជំងឺកូវីដ-១៩ ក៏អាចឆ្លងតាមក្រដាសប្រាក់បានដែរ ហើយការឆ្លងនេះ គឺលឿនជាទីបំផុត។ ប្រសិនបើអ្នកជំងឺកូវីដ-១៩ កាន់ក្រដាសប្រាក់នោះ រួចហុចបន្ដទៅអ្នកដ៏ទៃទៀត ហើយនៅពេលអ្នកនោះចាប់កាន់លុយ និងដៃមកប៉ះច្រមុះ មាត់ ឬភ្នែកជាដើម នឹងធ្វើឲ្យឆ្លងជំងឺកូវីដ-១៩ ជាក់ជាមិនខាន ដូច្នេះលុយ ក៏ជាប្រភពនៃការចម្លងផងដែរ សូមប្រុងប្រយ័ត្នទាំងអស់គ្នា ចំណែកកន្លែងគ្លីនិកពេលមានភ្ញៀវចេញ-ចូល ត្រូវវាស់កម្តៅឱ្យបានត្រឹមត្រូវ បើមានសភាពមិនស្រួល សូមឱ្យគាត់ទៅពិនិត្យសុខភាពនៅមន្ទីរពេទ្យជាបន្ទាន់ ។ មួយវិញទៀត បើមិនចាំបាច់ទេ សូមកុំចេញក្រៅផ្ទះ បើមានការងារមិនអាចខានបានពេលចេញខាងក្រៅ សូមពាក់ម៉ាសឲ្យបានជាប់ជាប្រចាំ ឧស្សាហ៍លាងសម្អាតដៃ ជាមួយអាល់កុល ឬជែល រក្សាកម្លាតសង្គម និងកុំមានការជួបជុំគ្នាច្រើន។ សូមជម្រាបថា គិតត្រឹមព្រឹកថ្ងៃទី០៧ ខែធ្នូ ឆ្នាំ២០២០ នៅកម្ពុជា រកឃើញអ្នកឆ្លងកូវីដ១៩ សរុបចំនួន៣៤៨នាក់ ក្នុងនោះ អ្នកព្យាបាលជាសះស្បើយចំនួន ៣០៦នាក់ និងអ្នកកំពុងសម្រាកព្យាបាល នៅមន្ទីរពេទ្យចំនួន៤២នាក់៕ | 2020-12-08T00:51:00+07:00 | freshnewsasia.com | https://m.freshnewsasia.com/index.php/en/localnews/179034-2020-12-07-10-51-52.html |
142e08ee-1a2d-4c26-82d2-23d756aa29fa | អភិបាលខេត្តក្រចេះ ណែនាំដល់អាជ្ញាធរក្នុងខេត្ត បិទទីតាំងអាជីវកម្មទាំងឡាយណា ដែលបំពានវិធានការការពារជំងឺកូវីដ១៩ | លោក វ៉ា ថន អភិបាលខេត្តក្រចេះ នៅថ្ងៃទី០៧ ខែធ្នូ ឆ្នាំ២០២០នេះ បានណែនាំដល់អាជ្ញាធរ ក្នុងខេត្តគ្រប់លំដាប់ថ្នាក់ ចុះពិនិត្យមើល និងបិទទីតាំង អាជីវកម្មទាំងឡាយណា ដែលបំពានវិធានការរបស់ក្រសួងសុខាភិបាល ក្នុងការការពារជំងឺកូវីដ១៩។ នេះបើយោងតាមសេចក្តីណែនាំ ស្តីពីវិធានការបង្ការប្រយុទ្ធ ប្រឆាំងជំងឺកូវីដ១៩ នៅសហគមន៍ ក្នុងភូមិសាស្ត្រខេត្តក្រចេះ ដែលបណ្តាញព័ត៌មាន Fresh News ទទួលបាន។ ការណែនាំនេះ បានធ្វើឡើងដោយយោងតាមអនុសាសន៍សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបញ្ជាឲ្យក្រសួង និងអាជ្ញាធរដែនដី តាមដានឲ្យបានម៉ឺងម៉ាត់ ទៅលើទីតាំងអាជីវកម្មទាំងឡាយ ចំពោះការអនុវត្តន៍នូវវិធានការណែនាំរបស់ក្រសួងសុខាភិបាល ក្នុងការទប់ស្កាត់ការរីករាលដាលជំងឺកូវីដ១៩ ពាក់ព័ន្ធនឹង «ព្រឹត្តិការណ៍សហគមន៍ ២៨ វិច្ឆិកា»។ អភិបាលខេត្តក្រចេះ ក៏បានរំលឹក និងណែនាំដល់អភិបាលក្រុង-ស្រុក មន្ទីរ-អង្គភាពជុំវិញខេត្ត រដ្ឋបាលឃុំ-សង្កាត់ ព្រះសង្ឃ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋក្នុងខេត្តនេះ អំពីវិធានការបង្ការប្រយុទ្ធប្រឆាំងនឹងជំងឺកូវីដ១៩ ដោយណែនាំឲ្យអភិបាលក្រុង-ស្រុក និងរដ្ឋបាលឃុំ-សង្កាត់ ត្រូវចាត់តាំងដឹកនាំ កិច្ចការងារនេះ ដោយផ្ទាល់ក្នុងការចុះតាមដាន ត្រួតពិនិត្យជាប្រចាំ នៅតាមទីតាំងដូចជា ភោជនីយដ្ឋាន អាហារដ្ឋាន ទីផ្សារ ទីប្រជុំជន គ្រឹះស្ថានសាធារណៈ និងឯកជន ទីកន្លែងសាសនានានា មន្ទីរសម្រាកព្យាលបាលជំងឺ កន្លែងលក់ដូរគ្រប់ប្រភេទ ស្ថិតនៅក្នុងដែនសមត្ថកិច្ចរបស់រដ្ឋបាលក្រុង-ស្រុក ក្នុងការអនុវត្តនូវវិធានការ ការពារទប់ស្កាត់ការឆ្លងរីករាលដាលនៃជំងឺកូវីដ១៩។ លោកបន្តថា អភិបាលក្រុង-ស្រុក, មន្ទីរ-អង្គភាពជុំវិញខេត្ត, រដ្ឋបាលឃុំ-សង្កាត់ ក៏ត្រូវចុះអប់រំផ្សព្វផ្សាយ និងណែនាំដល់ម្ចាស់អាជីវកម្ម ប្រជាពលរដ្ឋ អំពីវិធានការអនាម័យ និងការទប់ស្កាត់ការរីករាលដាលជំងឺកូវីដ-១៩ ដោយរក្សាគម្លាតសុវត្ថិភាព តាមវិធានរបស់ក្រសួងសុខាភិបាល នៅតាមមន្ទីរ-អង្គភាព គ្រឹះស្ថានសាធារណៈ និងឯកជន ទីកន្លែងសាសនានានា កន្លែងផ្តល់សេវាគ្រប់ប្រភេទ ភោជនីយដ្ឋាន អាហារដ្ឋាន ទីផ្សារ និងកន្លែងលក់ដូរគ្រប់ប្រភេទ។ លោកបន្ថែមថា ព្រះសង្ឃ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋក្នុងខេត្តក្រចេះទាំងអស់ ត្រូវចូលរួមអនុវត្តនូវវិធានការការពារទប់ស្កាត់ ការឆ្លងរីករាលដាលនៃជំងឺកូវីដ១៩ រួមនឹងដោយតម្រូវឲ្យពាក់ម៉ាស បាញ់អាល់កុល និងប្រើដែលឬសាប៊ូលាងដៃ ឲ្យបានញឹកញាប់។ នេះបើតាមសេចក្តីណែនាំរបស់ អភិបាលខេត្តក្រចេះ។ លោកអភិបាលខេត្ត ថែមទាំងអំពាវនាវ ដល់បុគ្គលទាំងអស់ដែលដឹងខ្លួនថា ជាអ្នកប៉ះពាល់ផ្ទាល់ជាមួយព្រឹត្តិការណ៍សហគមន៍ ២៨វិច្ឆិកា ទោះជាមិនមានរោគសញ្ញាក៏ដោយ ត្រូវទៅធ្វើតេស្តដោយយកវត្ថុសំណាក និងពិនិត្យឈាមដើម្បីតាមដាន ក៏ដូចជាធ្វើចត្តាឡីស័កផងដែរ។ សូមបញ្ជាក់ថា កាលពីព្រឹកថ្ងៃទី៣០ ខែវិច្ឆិកា ឆ្នាំ២០២០ សម្តេចតេជោ ហ៊ុន សែន បានប្រកាសសម្រេចទម្លាក់ថវិកាជាង ១ពាន់លានរៀល ទៅកាន់រាជធានី-ខេត្តទូទាំងប្រទេស ព្រមទាំងបានកំណត់ សម្រេចផ្តល់ថវិកាជួយពលរដ្ឋក្រីក្រមួយគ្រួសារសរុប៣០ម៉ឺនរៀល ក្នុងរយៈពេល១៥ថ្ងៃនៃការធ្វើចត្តាឡីស័ក ស្មើ ២ម៉ឺនរៀល ក្នុងមួយថ្ងៃ។ សម្តេច ក៏បានចេញសារណែនាំជាពិសេសថ្មីមួយ ដោយបានផ្តល់សិទ្ធិដល់រដ្ឋមន្ត្រី និងអភិបាលរាជធានី-ខេត្ត មានសិទ្ធិបិទផ្នែកខ្លះនៃក្រសួង ឬបិទក្រសួង ក៏ដូចជាបិទសាលារៀន បិទអាហារដ្ឋាន ភោជនីយដ្ឋាន ឬទីតាំងមួយចំនួន ដែលជាប់ពាក់ព័ន្ធព្រឹត្តិការណ៍សហគមន៍២៨វិច្ឆិកាផងដែរ៕ | 2020-12-08T00:50:00+07:00 | freshnewsasia.com | https://m.freshnewsasia.com/index.php/en/localnews/179033-2020-12-07-10-50-31.html |
00f08a50-bcd9-432e-a35f-95f6ae1e46ae | BREAKING: ក្រសួងអប់រំ ប្រកាសពន្យារពេលប្រឡងបាក់ឌុបពីថ្ងៃទី២១-២២ ខែធ្នូ ទៅពាក់កណ្ដាលខែមករា ឆ្នាំ២០២១ ដោយសារជំងឺកូវីដ-១៩ (Video inside) | ក្រសួងអប់រំ យុវជន និងកីឡា នៅថ្ងៃទី០៧ ខែធ្នូ ឆ្នាំ២០២០នេះ បានជូនដំណឹងពីការពន្យារពេល នៃការប្រឡងសញ្ញាបត្រមធ្យមសិក្សាទុតិយភូមិ (ប្រឡងបាក់ឌុប) ដែលគ្រោងរៀបចំនៅថ្ងៃទី២១-២២ ខែធ្នូ ឆ្នាំ២០២០ ទៅពាក់កណ្ដាលខែមករា ឆ្នាំ២០២១វិញ។ សេចក្ដីជូនដំណឹងដែលបណ្ដាញព័ត៌មាន Fresh News ទទួលបាននៅមុននេះបន្ដិច ក្រសួងអប់រំ យុវជន និងកីឡា បានអះអាងថា សម្រាប់កាលបរិច្ឆេទច្បាស់លាស់ នៃការប្រឡង ក្រសួងនឹងជូនដំណឹងនៅពេលក្រោយ។ សូមបញ្ជាក់ថា ការប្រកាសពន្យាពេលប្រឡងបាក់ឌុប សម្រាប់ឆ្នាំសិក្សា២០១៩-២០២០នេះ ក៏ដោយសារកម្ពុជាផ្ទុះឡើងនូវជំងឺកូវីដ-១៩ នៅក្នុងសហគមន៍ ជាធ្វើឲ្យមានអ្នកឆ្លងជាបន្ដបន្ទាប់៕ | 2020-12-08T00:39:00+07:00 | freshnewsasia.com | https://m.freshnewsasia.com/index.php/en/localnews/179031-2020-12-07-10-39-21.html |
d3a55f9d-8bc0-47cd-9390-69ac651b9ac8 | អ្នកនាំពាក្យរាជរដ្ឋាភិបាល ចេញសេចក្ដីថ្លែងការណ៍ បង្ហាញការសោកស្ដាយចំពោះអ្នកប្រឌិតព័ត៌មាន ញុះញង់បង្កចលាចលជុំវិញជំងឺកូវីដ-១៩ នៅកម្ពុជា (Video inside) | អង្គភាពអ្នកនាំពាក្យរាជរដ្ឋាភិបាលកម្ពុជា នៅថ្ងៃទី០៧ ខែធ្នូ ឆ្នាំ២០២០នេះ បានចេញសេចក្ដីថ្លែងការណ៍មួយ សម្ដែងនូវការសោកស្តាយយ៉ាងខ្លាំង ចំពោះទង្វើការបង្ហោះព័ត៌មានប្រឌិត មិនពិត បំពុលបរិយាកាសសង្គម ក្នុងគោលបំណងធ្វើឲ្យប្រជាពលរដ្ឋច្របូកច្របល់ស្លន់ស្លោ ស្តីពីបញ្ហា នៃការរីករាលដាលជំងឺកូវីដ-១៩។ ទន្ទឹមនឹងការសោកស្ដាយនេះ អង្គភាពអ្នកនាំពាក្យរាជរដ្ឋាភិបាល បានលើកឡើងថា នៅពេលនេះរាជរដ្ឋាភិបាល ស្ថាប័នជំនាញ អាជ្ញាធរមានសមត្ថកិច្ចគ្រប់ជាន់ថ្នាក់ រួមជាមួយប្រជាពលរដ្ឋទូទាំងប្រទេស បាននិងកំពុងសហការគ្នា យ៉ាងសស្រាក់សស្រាំ និងម៉ឺងម៉ាត់បំផុត ដើម្បីទប់ស្កាត់ និងបង្ការ ការឆ្លងវីរុសកូរឹត-១៩ នៅក្នុងសហគមន៍។ បើតាមសេចក្ដីថ្លែងការណ៍ដដែលនោះ អង្គភាពអ្នកនាំពាក្យរាជរដ្ឋាភិបាល បានគូសបញ្ជាក់ថា សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា តែងតែផ្តល់ព័ត៌មានទាន់ហេតុការណ៍ និងព័ត៌មានចាំបាច់នានា ស្តីពីវិធានការរបស់រាជរដ្ឋាភិបាលជូនសាធារណជន និងថ្វាយប្រគេនព្រះថេរានុត្ថេរៈគ្រប់ព្រះអង្គ បានជ្រាបមិនថាពេលយប់ឬពេលថ្ងៃ នៅទីកន្លែងណានោះទេ។ ជាមួយគ្នានេះដែរ ក្រសួងសុខាភិបាល ក៏បានបញ្ចេញព័ត៌មានទាន់ហេតុការណ៍យ៉ាងសកម្ម ពីព្រឹត្តការណ៍សហគមន៍ ២៨ វិច្ឆិកា ផងដែរ។ អង្គភាពអ្នកនាំពាក្យរាជរដ្ឋាភិបាល សូមបញ្ជាក់ជាថ្មីម្តងទៀតថា រាជរដ្ឋាភិបាលកម្ពុជា បានចាត់ទុកក្រសួងសុខាភិបាល ជាស្ថាប័នមានអាទិភាព ក្នុងការផ្សព្វផ្សាយព័ត៌មាននានា ទាក់ទងការឆ្លងវីរុសកូរឹត-១៩នេះ។ ដូច្នេះសូមសាធារណជន មេត្តាតាមដានទំព័រ Facebook របស់សម្តេចតេជោ ហ៊ុន សែន Samdech Hun Sen, Cambodian Prime Minister ( hunsencambodia) និងដើម្បីបានជ្រាបច្បាប់អំពីចំណាត់ការនានា ដែលរាជរដ្ឋាភិបាលបានដាក់ចេញ ក៏ដូចជាទំព័រ Facebook របស់ក្រសួងសុខាភិបាល នៃព្រះរាជាណាចក្រកម្ពុជា ( ) ឬមានចម្ងល់ចង់ជ្រាបច្បាស់ជាយថាហេតុណាមួយ សូមទំនាក់ទំនងទៅកាន់លេខ ១១៥។ អង្គភាពអ្នកនាំពាក្យរាជរដ្ឋាភិបាល បានអំពាវនាវដល់សាធារណជន ប្រជាពលរដ្ឋ មន្ត្រីរាជការ កងកម្លាំងប្រដាប់អាវុធ អ្នកសារព័ត៌មាន និងព្រះថេរានុត្ថេរៈគ្រប់ព្រះអង្គ មេត្តាប្រុងប្រយ័ត្ន និងរួមគ្នាទប់ស្កាត់ ចំពោះការផ្សព្វផ្សាយបន្តព័ត៌មានប្រឌិត ដែលមិនមែនជាប្រភពផ្លូវការ៕ | 2020-12-08T00:13:00+07:00 | freshnewsasia.com | https://m.freshnewsasia.com/index.php/en/localnews/179025-2020-12-07-10-13-33.html |
d33beb7a-3925-4d01-8caa-645afbe12c6e | អ្នកនាំពាក្យរាជរដ្ឋាភិបាល អំពាវនាវឲ្យសាធារណជន ប្រុងប្រយ័ត្នចំពោះព័ត៌មានមិនពិត ពាក់ព័ន្ធជំងឺកូវីដ-១៩ | ភ្នំពេញ៖ អង្គភាពអ្នកនាំពាក្យរាជរដ្ឋាភិបាល បានធ្វើការអំពាវនាវដល់សាធារណជន ប្រជាពលរដ្ឋ មន្ត្រីរាជការ អ្នកសារព័ត៌មាន និងអ្នកពាក់ព័ន្ធមួយចំនួនទៀត ត្រូវប្រុងប្រយ័ត្ន និងទប់ស្កាត់ ចំពោះការផ្សព្វផ្សាយព័ត៌មានប្រឌិត អំពីបញ្ហាជំងឺកូវីដ-១៩ ដែលមិនមែនជាប្រភពផ្លូវការរបស់រដ្ឋាភិបាល និងក្រសួងសុខាភិបាល។ យោងតាមសេចក្ដីថ្លែងការណ៍របស់ អង្គភាពអ្នកនាំពាក្យរាជរដ្ឋាភិបាល នៅថ្ងៃទី៧ ខែធ្នូ ឆ្នាំ២០២០ បានឲ្យដឹងថា រយៈពេលពេលចុងក្រោយនេះ អ្នកនាំពាក្យរាជរដ្ឋាភិបាល បានសង្កេតឃើញថា មានជនមួយចំនួន បានប្រឌិតផ្សព្វផ្សា យព័ត៌មានអកុសល មិនពិត បំពុលបរិយាកាសសង្គម ក្នុងគោលបំណងធ្វើឲ្យប្រជាពលរដ្ឋច្របូកច្របល់ ស្លន់ស្លា ស្ដីពីបញ្ហានៃការរីករាលដាលជំងឺកូវីត-១៩។ អ្នកនាំពាក្យ មានសេចក្តីសោកស្តាយយ៉ាងខ្លាំង ចំពោះទង្វើខាងលើនេះ ក្នុងពេលដែលរាជរដ្ឋាភិបាល ស្ថាប័នជំនាញ អាជ្ញាធរមានសមត្ថកិច្ចគ្រប់ជាន់ថ្នាក់ រួមជាមួយប្រជាពលរដ្ឋទូទាំងប្រទេស បាននិងកំពុង សហការគ្នា យ៉ាងសស្រាក់សស្រាំ និងម៉ឺងម៉ាត់បំផុត ដើម្បីទប់ស្កាត់ និងបង្ការ ការឆ្លងវីរុសកូរឹត-១៩ នៅក្នុងសហគមន៍។ អ្នកនាំពាក្យរាជរដ្ឋាភិបាល បានបញ្ជាក់ថា «សូមអំពាវនាវដល់សាធារណជន ប្រជាពលរដ្ឋ មន្ត្រីរាជការ កងកម្លាំង ប្រដាប់អាវុធ អ្នកសារព័ត៌មាន និងព្រះថេរានុត្ថេរៈគ្រប់ព្រះអង្គ មេត្តាប្រុងប្រយ័ត្ន និងរួមគ្នាទប់ស្កាត់ ចំពោះការផ្សព្វផ្សាយបន្ត ព័ត៌មានប្រឌិត ដែលមិនមែនជាប្រភពផ្លូវការរបស់រដ្ឋាភិបាល (ប្រភពផ្លូវការនោះគឺ ទំព័រហ្វេសប៊ុករបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងទំព័រហ្វេសប៊ុករបស់ ក្រសួងសុខាភិបាលតែប៉ុណ្ណោះ)» ។ អ្នកនាំពាក្យ បន្ដថា សម្តេចតេជោ ហ៊ុន សែន តែងតែផ្តល់ព័ត៌មានទាន់ហេតុការណ៍ និងព័ត៌មានចាំបាច់នានា ស្តីពីវិធានការរបស់រាជរដ្ឋាភិបាលជូនសាធារណជន និងថ្វាយ ប្រគេនព្រះថេរានុត្ថេរៈគ្រប់ព្រះអង្គ បានជ្រាបមិនថា ពេលយប់ ឬពេលថ្ងៃនៅទីកន្លែងណានោះទេ។ ជាមួយគ្នានេះដែរ ក្រសួងសុខាភិបាល ក៏បានបញ្ចេញ ព័ត៌មានទាន់ហេតុការណ៍យ៉ាងសកម្ម ពីព្រឹត្តការណ៍សហគមន៍ ២៨ វិច្ឆិកា ផងដែរ។ ជាងនេះទៅទៀត អ្នកនាំពាក្យរាជរដ្ឋាភិបាល ក៏បានបញ្ជាក់ជាថ្មីថា រាជរដ្ឋាភិបាលកម្ពុជា បានចាត់ទុកក្រសួងសុខាភិបាល ជាស្ថាប័នមានអាទិភាពក្នុងការ ផ្សព្វផ្សាយព័ត៌មាននានា ទាក់ទងការឆ្លងវីរុសកូវីដ-១៩នេះ៕ ដោយ៖ អេង ប៊ូឆេង | 2020-12-08T00:05:00+07:00 | dap-news.com | https://dap-news.com/national/2020/12/07/103690/ |
5a66530a-d78a-41d4-9f96-948e2f669cd3 | រដ្ឋបាលខេត្តកំពង់ធំ ចុះអប់រំ ណែនាំពីវិធានការការពារពីជំងឺកូវីដ-១៩ ដល់ប្រជាពលរដ្ឋតាមផ្សារ និងតាមភោជនីយដ្ឋានជុំវិញខេត្ត | លោក ព្រឹម រដ្ឋា អភិបាលរងខេត្តកំពង់ធំ និងលោក ម៉ាក់ ប៊ុនហុង អភិបាលក្រុងស្ទឹងសែន រួមទាំងមន្ត្រីក្រោមឱវាទច្រើននាក់ នាព្រឹកថ្ងៃទី០៧ ខែធ្នូ ឆ្នាំ២០២០ នេះ បានចុះផ្សព្វផ្សាយអប់រំណែនាំដល់អាជីវក ប្រជាពលរដ្ឋតាមផ្សារកំពង់ធំ ផ្សារចាស់ និងតាមភោជនីយ៍ដ្ឋានជុំវិញខេត្ត ពីវិធានការការពារជំងឺកូវីដ១៩ និងជៀសផុតពីការឆ្លង ខណៈពេលកំពុងផ្ទុះចូលក្នុងសហគមន៍។ លោក ព្រឹម រដ្ឋា បានផ្តាំផ្ញើដល់មន្ត្រីស្រុក ភូមិ ឃុំ និងប្រជាពលរដ្ឋនៅក្នុងមូលដ្ឋានទាំងអស់ បង្ការឱ្យបានពីការឆ្លងជំងឺដ៏កាចសាហារនេះ ដោយត្រូវប្រកាន់ឱ្យបានខ្ជាប់ខ្ជួន លើការរក្សាអនាម័យខ្ពស់ ត្រូវហូបស្អាត ផឹកទឹកស្អាត រស់នៅស្អាត និងត្រូវសម្អាតកន្លែងបំពេញកិច្ចការងារ ត្រូវលាងដៃជាមួយសាប៊ូ និងអាល់កុលឲ្យបានញឹកញាប់ជាប្រចាំគ្រប់ពេលវេលា និងជារៀងរាល់ថ្ងៃ។ លោក ព្រឹម រដ្ឋា អភិបាលរងខេត្តបានបន្តថា មូលដ្ឋានបានចុះធ្វើការផ្សព្វផ្សាយអំពីវិធានការការពារ និងទប់ស្កាត់ការឆ្លងរាល់ដាលជម្ងឺកូវីដ១៩ (Covid-19) តាមការណែនាំរបស់ក្រសួងសុខាភិបាល ព្រមទាំងពាំនាំនូវប្រសាសន៍ដ៏ថ្លៃថ្លារបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ ក្នុងនោះដែលអាជ្ញាធរខេត្ត អាជ្ញាធរក្រុង ក៏បានណែនាំដល់ម្ចាស់ភោជនីយដ្ឋាន ដោយត្រូវការគម្លាគ្នា តុ កៅអី យ៉ាងតិច១.៥ម៉ែត្រ ត្រូវសម្អាតតាមតុ តាមកៅអីឱ្យបាន ញឹកញាប់ ដោយការបាញ់ទឹកអាកុល ពេលភ្ញៀវចូលមកត្រូវមានការបាញ់កម្តៅ ប្រសិនភ្ញៀវមានកម្តៅលើស៣៧អង្សា ត្រូវបញ្ឈប់ ឃាត់ខ្លួនគាត់ ហើយប្រញាប់ រាយការទៅកាន់អាជ្ញាធរ ឬខលទៅកាន់លេខ ១១៥ ជាបន្ទាន់ ឬឱ្យគាត់ទៅពិនិត្យនៅសាលាបឋមសិក្សារកំពង់ធំដើម្បីធ្វើចត្តាឡីស័ក ហើយឱ្យក្រុមគ្រូពេទ្យពិនិត្យ។ * ទី១៖ ត្រូវធ្វើការផ្អាករាល់ការជួបជុំ ឬការប្រមូលផ្ដុំគ្នាជាក្រុមធំ * ទី២ ៖ អនុញ្ញាតឲ្យមានការជួបជុំមិនឱ្យលើសពី២០នាក់ ក្នុងករណីចាំបាច់ ប៉ុន្តែការជួបជុំនេះត្រូវរក្សាគម្លាតសុវត្ថិភាពសង្គម យ៉ាងតិចចម្ងាយ១.៥ម៉ែត្រ ពីម្នាក់ទៅម្នាក់។ * ទី៣៖ គ្រប់អាជីវករទាំងអស់ត្រូវពាក់ម៉ាស់ជាប្រចាំ ក្នុងអំឡុងពេលលក់ដូរ ត្រូវមានអាល់កុល ឬជែលសម្រាប់ប្រជាពលរដ្ឋលាងសំអាត ដៃរាល់ពេល ទទួលទំនិញផ្សេងៗ ពីគ្នាទៅវិញទៅមក។ * ទី៤៖ គ្រប់ភោជនីយដ្ឋានទាំងអស់ត្រូវរៀបចំឲ្យមានអាល់កុល ឬជែល ឧបករណ៍វាស់កំដៅសម្រាប់វាស់ជូនគ្រប់ភ្ញៀវទាំងអស់ដែលបានចូលពិសារភោជនីអាហារ។ * ទី៥៖ រាល់ពេលទំនាក់ទំនងជាមួយភ្ញៀវ កុំម្មង់ម្ហូប និងលើកម្ហូបអាហារត្រូវពាក់ម៉ាស់ និងរក្សាគំលាតសុវត្ថិភាពផងដែរ។ លោកក៏អំពាវនាវដល់ប្រជាពលរដ្ឋទាំងអស់កុំធ្វើដំណើរចេញទៅក្រៅមូលដ្ឋានភូមិរបស់ខ្លួន ក្នុងករណីមិនចាំបាច់។ ចំពោះករណីចាំបាច់ផ្សេងៗត្រូវប្រើប្រាស់កន្សែង ឬម៉ាស់ជាប្រចាំ ជាពិសេសទៅផ្សារ ត្រូវមានអាកុល ឬជែលដាក់តាមខ្លួនដើម្បីលាងសំអាតជាប្រចាំ ការពារខ្លួនឯងផងដែរ៕ | 2020-12-07T23:55:00+07:00 | freshnewsasia.com | https://m.freshnewsasia.com/index.php/en/localnews/179021-2020-12-07-09-55-49.html |
367df272-d0f0-4378-bb40-273d027b3ecf | ក្រុមការងារាជរដ្ឋាភិបាលចុះមូលដ្ឋានខេត្តកំពង់ធំ បើកយុទ្ធនាការប្រយុទ្ធប្រឆាំងការរីករាលដាលជំងឺកូវីដ-១៩ នៅតាមក្រុង-ស្រុកនានា | ក្រុមការងារាជរដ្ឋាភិបាលចុះមូលដ្ឋានខេត្តកំពង់ធំ រួមជាមួយរដ្ឋបាលខេត្តកំពង់ធំ នាព្រឹកថ្ងៃទី០៧ ខែធ្នូ ឆ្នាំ២០២០នេះ បានបើកយុទ្ធនាការប្រយុទ្ធប្រឆាំងការរីករាលដាលជំងឺកូវីដ-១៩ នៅតាមមូលដ្ឋានក្រុង-ស្រុកនានាទូទាំងខេត្ត ពិសេសគឺបានចែកជូននូវម៉ាស់ ទឹកអាកុល ជែល និងសម្ភារបរិក្ខារយ៉ាងច្រើនផងដែរ។ លោក គង់ សូលីដា អគ្គនាយករដ្ឋបាលក្រសួងទេសចរណ៍ ជាលេខាធិការក្រុមការងាររាជរដ្ឋាភិបាលចុះមូលដ្ឋានខេត្តកំពង់ធំ ក្នុងនាមតំណាងលោក ថោង ខុន រដ្ឋមន្រ្តីក្រសួងទេសចរណ៍ ប្រធានក្រុមការងាររាជរដ្ឋាភិបាលចុះមូលដ្ឋានខេត្តកំពង់ធំ បានប្រគល់ម៉ាស់ចំនួន ២,០០០ ទឹកអាកុល និងទឹកជែលចំនួន ៥២០ដប ដល់រដ្ឋបាលស្រុកបារាយណ៍ និងស្រុកតាំងគោក នៅក្នុងពិធីបើកយុទ្ធនាការប្រយុទ្ធប្រឆាំងនឹងការឆ្លងជំងឺកូវីដ-១៩ នៅតាមមូលដ្ឋានស្រុកទាំងពីរនេះ។ នាឱកាសនោះ លោក គង់ សូលីដា បានបញ្ជាក់ថា ការប្រគល់សម្ភារៈសម្រាប់បើកយុទ្ធនាការនេះ គឺអនុវត្តតាមអនុសាសន៍ណែនាំរបស់សម្តេចតេជោនាយករដ្ឋមន្រ្តី កាលពីថ្ងៃទី០៥ ខែធ្នូ ឆ្នាំ២០២០ ដែលបានណែនាំដល់រដ្ឋបាលរាជធានី-ខេត្តចុះត្រួតពិនិត្យឱ្យបានម៉ឺងម៉ាត់ស្តីការអនុវត្តវិធានសុវត្ថិភាពនៅតាមមូលដ្ឋានរាជធានី-ខេត្ត ក្រុង-ស្រុក-ខណ្ឌ ឃុំ-សង្កាត់ សំដៅចូលរួមការពារ និងទប់ស្កាត់ការរីករាលដាលនៃជំងឺកូវីដ-១៩ នៃព្រឹត្តិការណ៍សហគមន៍ ២៨ វិច្ឆិកា។ លោក គង់ សូលីដា បានណែនាំបន្ថែមដល់ក្រុមការងាររាជរដ្ឋាភិបាល និងរដ្ឋបាលស្រុកទាំងពីរ ត្រូវរួមសហការគ្នាបើកយុទ្ធនាការនេះឱ្យមានប្រសិទ្ធភាព ដើម្បីអប់រំផ្សព្វផ្សាយការយល់ដឹងជាសាធារណៈស្តីពីការអនុវត្តវិធានការ និងគោលការណ៍ណែនាំទាំងឡាយរបស់រាជរដ្ឋាភិបាល និងក្រសួងសុខាភិបាលក្នុងការប្រយុទ្ធប្រឆាំងការរីករាលដាលនៃជំងឺកូវីដ-១៩ ទៅដល់ប្រជាពលរដ្ឋទូទៅ ពិសេសនៅតាមគោលដៅសំខាន់ៗ ដូចជា តាមទីផ្សារ កន្លែងលក់ដូរ សាលារៀន វត្តអារាម ការជួបជុំ និងការរៀបចំពិធីបុណ្យសាសនា អាពាហ៍ពិពាហ៍ ដោយតម្រូវឱ្យពាក់ម៉ាស់ លាងសម្អាតដៃនឹងទឹកអាល់កុល ឬជែល ការរក្សាគម្លាតសុវត្ថិភាព និងគម្លាតសង្គម។ ជាងនេះទៀត រដ្ឋបាលឃុំ មេភូមិ ត្រូវចុះពិនិត្យជាប្រចាំដល់មូលដ្ឋាន ដើម្បីស្រាវជ្រាវរកប្រជាពលរដ្ឋណាដែលមានរោគសញ្ញាមិនប្រក្រតី ដើម្បីនាំគាត់មកពិនិត្យសុខភាពនៅតាមមណ្ឌលសុខភាព។ លោក គង់ សូលីដា ក៏បានរំលឹកពីការណែនាំរបស់លោក ថោង ខុន ប្រធានក្រុមការងាររាជរដ្ឋាភិបាលដែលបានណែនាំដល់ក្រុមការងារ រដ្ឋបាលខេត្ត ក្រុង-ស្រុក អនុវត្តយុទ្ធនាការនេះជាប់ជាប្រចាំ និងដូចភ្លៀងរលឹម។ ករណីមូលដ្ឋានអាជីវកម្មណាមិនអនុវត្តតាមវិធានសុវត្ថិភាព និងគោលការណ៍ណែនាំរបស់ក្រសួងសុខាភិបាល គឺរដ្ឋបាលស្រុកមានសិទ្ធិរាយការណ៍សុំយោបល់ពីអភិបាលខេត្ត ដើម្បីបិទអាជីវកម្មនោះជាបណ្តោះអាសន្ន។ សូមរំលឹកថា កន្លងមក អនុវត្តតាមការណែនាំរបស់រាជរដ្ឋាភិបាល និងក្រសួងសុខាភិបាល ក្រសួងទេសចរណ៍បានដាក់ចេញវិធានសុវត្ថិភាពទេសចរណ៍សម្រាប់សេវាកម្មចំនួន ៧ ដូចជា ភោជនីយដ្ឋាន និងអាហារដ្ឋានទេសចរណ៍ សេវាកម្មស្នាក់នៅទេសចរណ៍ ដឹកជញ្ជូនទេសចរណ៍ផ្លូវទឹក-ផ្លូវគោក ការីទេសចរណ៍ក្នុងស្រុក រមណីយដ្ឋានទេសចរណ៍ និងសហគមន៍ទេសចរណ៍។ ក្រសួងក៏បានបែងចែកថ្នាក់ដឹកនាំ សហការជាមួយរដ្ឋបាលរាជធានី-ខេត្ត ដែលមានមន្ទីរទេសចរណ៍ជាសេនាធិការ ចុះត្រួតពិនិត្យជាប្រចាំពីការអនុវត្តវិធានសុវត្ថិភាពទេសចរណ៍នៅតាមមូលដ្ឋានអាជីវកម្មទេសចរណ៍ និងគោលដៅទេសចរណ៍សំខាន់ៗ (រមណីយដ្ឋាន សហគមន៍ទេសចរណ៍)។ ដោយឡែក ក្នុងយុទ្ធនាការនេះក្រុមការងាររាជរដ្ឋាភិបាល និងរដ្ឋបាលខេត្ត ក្រុង-ស្រុក នឹងចុះពិនិត្យបន្ថែមទៅលើមូលដ្ឋានអាជីវកម្មមួយចំនួនទៀត ដូចជា តាមទីផ្សារ កន្លែងលក់ដូរ សាលារៀន វត្តអារាម ការជួបជុំ និងការរៀបចំពិធីបុណ្យសាសនា អាពាហ៍ពិពាហ៍។ លោក ហាក់ ម៉ុងហួត អភិបាលស្រុកតាំងគោក បានបញ្ជាក់បន្ថែមដែរថា នៅក្នុងសកម្មភាពចុះយុទ្ធនាការប្រយុទ្ធប្រឆាំងការរីករាលដាលជំងឺកូវីដ-១៩ ខាងលើនេះ លោកបានចូលរួមដឹកនាំក្រុមការងារ និងយុវជនដែលប្រដាប់ដោយសម្ភារៈការពារគ្រប់គ្រាន់ ចុះអប់រំផ្សព្វផ្សាយជារឿយៗដល់ប្រជាពលរដ្ឋមូលដ្ឋាន ដូចជានៅកន្លែងលក់ដូរ អាជីវកម្ម ផ្សារ វត្តអារាម កន្លែងប្ដូរប្រាក់ និងមានម៉ូតូកង់បីចាក់មេក្រូជិះផ្សព្វផ្សាយតាមភូមិផងដែរ។ លោកថា ក្រុមការងារម្នាក់ៗតែងប្រកាន់នូវស្មារតីការពារខ្លួន ដូចជាការពាក់ម៉ាស់ ដាក់ទឹកអាល់កុល ឬជែលតាមខ្លួន ពាក់ស្រោមដៃ រក្សាគម្លាតពីគ្នាជាដើម។ សូមជម្រាបថា សម្តេចតេជោ ហ៊ុន សែន ក៏ធ្លាប់បានណែនាំយ៉ាងម៉ឺងម៉ាត់អំពីការចូលរួមអនុវត្តប្រកបដោយការទទួលខុសត្រូវខ្ពស់ក្នុងយុទ្ធនាការពិសេសមួយនេះ ដែលជាការសំខាន់ និងចាំបាច់ណាស់។ យុទ្ធនាការនេះត្រូវតែចាប់ផ្តើមពីឥលូវនេះទៅ ដោយតម្រូវឱ្យមានការអប់រំពន្យល់នូវខ្លឹមសារថ្មីៗបន្ថែមរបស់ក្រសួងសុខាភិបាល។ សូមបញ្ជាក់ថា រដ្ឋបាលខេត្តកំពង់ធំ សហការជាមួយក្រុមការងាររាជរដ្ឋាភិបាលចុះមូលដ្ឋានខេត្តកំពង់ធំ នឹងបន្តយុទ្ធនាការប្រយុទ្ធប្រឆាំងនឹងការឆ្លងជំងឺកូវីដ-១៩ នេះជាប់ជាប្រចាំ៕ | 2020-12-07T23:43:00+07:00 | freshnewsasia.com | https://m.freshnewsasia.com/index.php/en/localnews/179019-2020-12-07-09-43-37.html |
94a7ba92-e494-4376-b8f3-d1f6dea9b486 | មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមមេរោគ ប្រកាសឱ្យដំណើរការយុទ្ធនាការផ្សព្វផ្សាយរឿង «ហានិភ័យស្នេហ៍» និងសំភារៈអប់រំ អំពីជំងឺអេដស៍ និងកាមរោគ | មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និង កាមមេរោគ (NCHADS) បានដាក់ឱ្យដំណើរការយុទ្ធនាការផ្សព្វផ្សាយអំពីរឿង ហានិភ័យស្នេហ៍ ជាផ្លូវការកាលពីថ្ងៃទី០៤ ខែធ្នូ ឆ្នាំ ២០២០ បែបលក្ខណៈឌីជីថល ដែលមានការចាក់ផ្សាយនៅតាមទំព័រហ្វេសប៊ុក ក៏ដូចជាទំព័រហេ្វសប៊ុកដៃគូរសហការផ្សេងៗទៀត។ មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និង កាមមេរោគបានបង្កើតកម្មវិធីមួយដែលមានឈ្មោះថា ដោយនៅក្នុងកម្មវិធីនោះ មានសាច់រឿងអប់រំមួយដែលមានចំណងជើងថា ដែលនិយាយអំពីជីវិតស្នេហារបស់យុវជន៤នាក់ ដែលមានការប្រព្រឹត្តិប្រឈមខ្លាំងទៅនឹងជំងឺអេដស៏។ ក្រៅពីរឿង នេះហើយនៅក្នុងកម្មវីធីនេះ ក៏មានការចែករំលែក បញ្ហាផ្សេងៗ ទៀតទាក់ទងទៅនឹងជំងឺអេដស៍ ដូចជាការធ្វើតេស្តរកមេរោគអេដស៍ និងកាមរោគតាមរយៈប្រព័ន្ធកក់សេវាអនឡាញ ឈ្មោះថា ការប្រើប្រាស់ស្រោមអនាម័យ និង ប្រើប្រាស់ប្រឹព(PrEP)ជាដើម។ នៅក្នុងកម្មវិធីនេះ មានការធ្វើរូបតាំងស្រោមអនាម័យ ក៏ដូចជារូបតាំងប្រភេទថ្នាំថ្មី គឺថ្នាំប្រឹព ដែលជាវិធីសាស្ត្រមានប្រសិទ្ធិភាពលើសពី៩០% នៅក្នុងការបង្ការការចម្លងមេរោគអេដស៍ នៅពេលដែលលេបវារាល់ថ្ងៃ។ នៅថ្ងៃដដែលនោះ លោក វេជ្ជបណ្ឌិត លី ពេញស៊ុន ប្រធានមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ បានមានចំណាប់អារម្មណ៍ថា ។ លោកបានបន្ថែមទៀតថា អត្រាប្រេវ៉ាឡង់អ្នកផ្ទុកមេរោគអេដស៍ ក្នុងចំណោមប្រជាជនទូទៅអាយុ (១៥-៤៩ឆ្នាំ) មានចំនួន០.៥% ។ ប៉ុន្តែអត្រាប្រេវ៉ាឡង់ក្នុងចំណោមក្រុមប្រឈមមុខខ្ពស់នៅមានកំរិតខ្ពស់នៅឡើយ គឺអត្រាប្រេវ៉ាឡង់ផ្ទុកមេរោគអេដស៍ ក្នុងចំណោមបុរសរួមភេទជាមួយបុរស ៤.០% (២០១៩) និងក្រុមបំប្លែងភេទ ៩,៦% (២០១៩) ស្រ្តីធ្វើការនៅតាមសេវាកម្សាន្តមាន ៣,២% (២០១៦) អ្នកប្រើប្រាស់គ្រឿងញៀន ៥,៧% (២០១៧) និងអ្នកចាក់គ្រឿងញៀនមានរហូតដល់ ១៥,២% (២០១៧) ។ ដើម្បីទប់ស្កាត់ការរីករាលដាលមេរោគអេដស៍ នៅប្រទេសកម្ពុជា ពិសេសក្នុងចំណោមក្រុមប្រឈមមុខខ្ពស់ មជ្ឈមណ្ឌលជាតិ និងដៃគូអភិវឌ្ឍន៍រួមមានគម្រោង EpiC-FHI 360 UNAIDS អង្គការ KHANA, RHAC អង្គការសុខភាពបុរសកម្ពុជា (MHC) និងអង្គការសមាគមន៍នារីកម្ពុជាដើម្បីសន្តិភាពនិងអភិវឌ្ឍន៍ (CWPD) បានធ្វើបទអន្តរាគមន៍ជាច្រើន ជាពិសេសការអប់រំផ្សព្វផ្សាយទាំងដោយជួបផ្ទាល់ និងតាមរយ:អនឡាញ ក្នុងគោលបំណងផ្តល់ព័ត៌មានទាក់ទងនឹងការបង្ការ ថែទាំ ព្យាបាលជំងឺអេដស៍និងកាមរោគ ដល់ប្រជាជនទូទៅ ជាពិសេសក្រុមដែលមានការប្រព្រឹត្តប្រឈមដែលមានដូចជាបុរសរួមភេទជាមួយបុរស ក្រុមបំប្លែងភេទ ស្រ្តីធ្វើការនៅតាមសេវាកម្សាន្ត អ្នកប្រើប្រាស់គ្រឿងញៀន និងអ្នកចាក់គ្រឿងញៀន ជាដើម ដើម្បីជាទុនក្នុងការផ្លាស់ប្តូរការប្រព្រឹត្តដែលមានហានិភ័យខ្ពស់ ទៅជាការប្រព្រឹត្តប្រកបដោយសុវត្ថិភាព និងទៅទទួលបានសេវានានាដែលទាក់ទងនឹងជំងឺអេដស៍ និងកាមរោគឱ្យបានសមស្របនិងទាន់ពេល ក្នុងគោលបំណងចូលរួមកាត់បន្ថយការឆ្លងរីករាលដាលមេរោគអេដស៍ និងឈានទៅសម្រេចបាននូវគោលដៅលុបបំបាត់ការឆ្លងថ្មីនៃមេរោគអេដស៍ នៅព្រះរាជាណាចក្រកម្ពុជា នាឆ្នាំ ២០២៥ ។ នៅក្នុងរឿង មានតួសម្តែងសំខាន់ៗ៤ដួង ដូចជា លោក ឈិត សុវណ្ណ និមិត្ត (Ting tong) ដែលជាតារាចម្រៀង តារាសម្តែង និងជាពិធីការ ដែលមានប្រជាប្រិយភាព សម្តែងជាតួផន។ លោក សាន់ ម៉េងលាង ដែលមានបទពិសោធន៏ជាច្រើនឆ្នាំនៅក្នុងការសម្តែងក្នុងរឿងភាគ ក៏ដូចជារឿងដុំ តាំងពីសម័យគម្រោងរបស់ឡូយ៩ សម្តែងជាតួឈុន។ កញ្ញា ធី វ៉ាន់នីវ៉ា ជាតារាដែលលេចមុខនៅក្នុងរឿងអប់រំជាច្រើន និង មានភាពប៉ិនប្រសប់អាចបត់បែនទៅតាមចរិត្តលក្ខណៈរបស់តួនីមួយៗ សម្តែងជាតួមាលា រួមនិងកញ្ញា សុខប៉ូលីន ដែលជាបេក្ខនារីនៅក្នុងកម្មវិធី Miss Queen Cambodia 2020 នៅក្នុងជុំចុងក្រោយ១១នាក់ សម្តែងជាតួចែផា។ គួរបញ្ជាក់ផងដែរថា កាលពីខែកន្លងទៅ មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ (NCHADS) បានសហការជាមួយគម្រោង EpiC ដែលជាគម្រោងក្រោមការឧបត្ថម្ភដោយជំនួយសហរដ្ឋអាមេរិក USAID បានរៀបចំសិក្ខាសាលាស្តីពីការប្រកាសដាក់ឱ្យអនុវត្តវិធីលេបថ្នាំបង្ការជាមុន «ប្រឹព PrEP» នៅក្នុងរាជធានី និងខេត្តចំនួន5 រួមមាន រាជធានីភ្នំពេញ សៀមរាប បាត់ដំបង កណ្តាល បន្ទាយមានជ័យ៕ | 2020-12-07T23:21:00+07:00 | freshnewsasia.com | https://m.freshnewsasia.com/index.php/en/localnews/179016-2020-12-07-09-21-58.html |
ad3d34de-dcf5-4283-985e-e40d4910a832 | រដ្ឋបាលខេត្តសៀមរាប បន្តចាត់វិធានអនុវត្តតាមការណែនាំរបស់ក្រសួងសុខាភិបាលស្ដីពីវិធានការបង្ការជំងឺកូវីដ | រដ្ឋបាលខេត្តសៀមរាប បាននិងកំពុងបន្តចាត់វិធានអនុវត្តតាមការណែនាំរបស់ក្រសួងសុខាភិបាលស្ដីពីវិធានការបង្ការខ្លួនពីជំងឺកូវីដ-១៩ ក្នុងនោះគឺមានការចែកម៉ាស់ជូនដល់ប្រជាពលរដ្ឋ សាធារណជន និងភ្ញៀវ ហើយនឹងបានធ្វើអនាម័យ បាញ់ថ្នាំសម្លាប់វីរុសនៅទីកន្លែងសំខាន់ៗមួយចំនួនផងដែរ។ មន្ត្រីនៃសាលាខេត្តសៀមរាបបានឱ្យដឹងថា ក្នុងដំណាក់កាលនៃព្រឹត្តិការណ៍សហគមន៍ ២៨ វិច្ឆិកា ដោយមានការណែនាំពីលោក ទៀ សីហា អភិបាលខេត្តសៀមរាប បានយកចិត្តទុកដាក់ និងដាក់វិធានការក្នុងការប្រយុទ្ធប្រឆាំងបង្ការទប់ស្កាត់ជំងឺកូវីដ-១៩ បានធ្វើសកម្មភាពចែកម៉ាស់ក្នុងទ្រុងទ្រាយធំ ដែលម៉ាស់រាប់ម៉ឺនទាំងនេះជាអំណោយរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ចែកនៅតាមទីប្រជុំជន ទីផ្សារ វត្តអារាម សហគមន៍ មណ្ឌលកុមារកំព្រា អង្គការ ស្ថាប័ន អង្គភាព និងរហូតដល់មូលដ្ឋានផងដែរ។ រីឯនៅរដ្ឋបាលសាលាខេត្តនាចុងសប្តាហ៍ថ្ងៃកន្លងទៅនេះ បានធ្វើអនាម័យបាញ់ថ្នាំសម្លាប់វីរុសនៅក្នុងបរិវេណសាលាខេត្ត និងតាមទីចាត់ការអង្គភាពចំណុះឱ្យសាលាខេត្ត ដើម្បីចូលរួមអនុវត្តនូវអនាម័យបរិស្ថាន ក៏ដូចជាការបង្ការទប់ស្កាត់ករណីឆ្លងជំងឺដោយសារមេរោគផ្សេងៗ និងបង្ការករណីឆ្លងជំងឺកូវីដ-១៩ ផងដែរ។ លោកបានឱ្យដឹងទៀតថា ក្រុមការងារនៃរដ្ឋបាលខេត្ត ក្រុង-ស្រុក និងអាជ្ញាធរពាក់ព័ន្ធបាននិងកំពុងបន្តចែកម៉ាស់ និងផ្សព្វផ្សាយវិធានការណែនាំរបស់ក្រសួងសុខាភិបាលស្ដីពីវិធានការបង្ការខ្លួនពីជំងឺកូវីដ-១៩ ឱ្យបានខ្ជាប់ខ្ជួន។ ចំណែកឯក្រុមការងារចម្រុះរបស់រដ្ឋបាលខេត្តដែលមានមន្ត្រីនៃមន្ទីរសុខាភិបាលខេត្ត មន្ទីរទេសចរណ៍ មន្ទីរពាណិជ្ជកម្ម និងស្នងការដ្ឋាននគរបាលខេត្ត បានបន្តចុះណែនាំដល់ម្ចាស់ភោជ្ជនីយដ្ឋានទាំងអស់ក្នុងក្រុងសៀមរាប ឱ្យអនុវត្តការណែនាំរបស់ក្រសួងសុខាភិបាលស្ដីពីវិធានការបង្ការខ្លួនពីជំងឺកូវីដ-១៩ ឱ្យបានខ្ជាប់ខ្ជួន។ កុំភ្លេចវិធានការពារពាក់ម៉ាស ឬក្រមា កុំភ្លេចជែល អាកុល ឬលាងដៃនឹងសាប៊ូ កុំភ្លេចរក្សាគម្លាតសុវត្ថិភាព និងចៀសវាងការជួបជុំលក្ខណៈទ្រង់ទ្រាយធំ ដើម្បីជាការចូលរួមទប់ស្កាត់នៃជំងឺកូវីដ-១៩ នេះកុំឱ្យបន្តចូលសហគមន៍ថែមទៀត៕ | 2020-12-07T22:50:00+07:00 | freshnewsasia.com | https://m.freshnewsasia.com/index.php/en/localnews/179011-2020-12-07-08-50-45.html |
e78c2194-a302-41a2-9d4f-82de57eeca66 | ក្រសួងអប់រំ ណែនាំវិធានការរដ្ឋបាល ដើម្បីទប់ស្កាត់ជំងឺកូវីដ-១៩ ក្នុងព្រឹត្តិការណ៍សហគមន៍ ២៨ វិច្ឆិកា | ភ្នំពេញ៖ ដើម្បីចូលរួមបង្ការ និងទប់ស្កាត់ការរីករាលដាលជំងឺកូវីដ-១៩ នៃព្រឹត្តិការណ៍សហគមន៍ ២៨វិច្ឆិកា ក្រសួងអប់រំ យុវជន និងកីឡា បានណែនាំនូវវិធានការរដ្ឋបាល និងវិធានការសុវត្ថិភាពសុខភាពក្នុងការបំពេញការងារ។ យោងតាមលិខិតរបស់ក្រសួងអប់រំ នៅថ្ងៃទី៧ ខែធ្នូ ឆ្នាំ២០២០ បានឲ្យដឹងថា ទី១- អង្គភាពទាំងអស់ត្រូវណែនាំ ដល់បុគ្គលិកអប់រំក្រោមឱវាទ ឲ្យអនុវត្តការបំពេញការងារពីចម្ងាយ ឬអនឡាញ ក្នុងករណីមិនមានការចាំបាច់ មិនត្រូវមកកាន់ អង្គភាពនោះទេ។ បុគ្គលិកអប់រំ ត្រូវយកចិត្តទុកដាក់តាមដាន ព័ត៌មាននៃការវិវត្តស្ថានភាព ព្រឹត្តិការណ៍សហគមន៍ ២៨ វិច្ឆិកា និងមិនត្រូវធ្វើដំណើរទៅកន្លែង ដែលមានហានិភ័យ កូវីដ-១៩។ ទី២-ក្នុងករណីចាំបាច់ត្រូវមកកាន់អង្គភាព បុគ្គលិកអប់រំត្រូវធានាថា ខ្លួនមានសុខភាពប្រក្រតី និងត្រូវអនុវត្តឲ្យបានខ្ជាប់ខ្ជួននូវវិធានការសុវត្ថិភាពសុខភាព ដោយពាក់ម៉ាសការពារជាប្រចាំ លាងសម្អាតដៃ និងរក្សាគម្លាតសុវត្ថិភាពបុគ្គល និងសង្គម។ ទី៣-អង្គភាពនីមួយៗត្រូវចាត់វិធានការ លើកកម្ពស់សុវត្ថិភាពសុខភាពនៅតាមអង្គភាព ដូចជា ការវាស់កម្ដៅ បុគ្គលិកការចាត់វិធានការរក្សាអនាម័យនៅតាមអង្គភាព និងត្រូវពិចារណាពន្យារពេល ឬលើកពេលអនុវត្តកម្មវិធី ឬកិច្ចប្រជុំនានា។ក្នុងករណី មិនអាចពន្យារពេល ឬលើកពេលបាន សូមអនុវត្តក្នុងទ្រង់ទ្រាយតូច ឬតាមប្រព័ន្ធអនឡាញ។ និងទី៤-រាល់ការស្នើសុំយោបល់ ការឆ្លងឯកសារ និងការសុំការសម្រេចពីថ្នាក់ដឹកនាំ ត្រូវអនុវត្តតាមប្រព័ន្ធអនឡាញ (ក្រុមតេឡេក្រាម)៕ | 2020-12-07T22:10:00+07:00 | dap-news.com | https://dap-news.com/national/2020/12/07/103642/ |
96930830-5fc9-4f16-a973-d2315622c582 | អាជ្ញាធរ ខេត្តស្វាយរៀង ចុះអប់រំផ្សព្វផ្សាយ អំពីវិធានការការពារ ជំងឺកូវិដ១៩ យ៉ាងផុសផល នៅទូទាំងខេត្តស្វាយរៀង | ស្វាយរៀង ៖ អាជ្ញាធរស្រុកក្រុងទាំង ៨ នៅខេត្តស្វាយរៀង និងក្រុមយុវជនសហភាព សហព័ន្ធយុវជនកម្ពុជាខេត្ត កំពុងបើកយុទ្ធនាការ ចុះបាញ់ថ្នាំសម្លាប់មេរោគ ដើម្បីការពារជំងឺឆ្លងផ្សេងៗ ពិសេសផ្សព្វផ្សាយអំពីវិធានការ ការពារជំងឺឆ្លងកូវីដ-១៩ របស់ក្រសួងសុខាភិបាល ក៏ដូចសេចក្តីជូនដំណឹង របស់រដ្ឋបាលខេត្តស្វាយរៀង។ សកម្មភាពចុះអប់រំផ្សាព្វផ្សាយ អំពីវិធានការសុខាភិបាល ជូនដល់ប្រជាពលរដ្ឋរួមមាន ៖ ទី១.ក្រុងស្វាយរៀ ដោយលោកអភិបាលក្រុង មន្ត្រីពាក់ព័ន្ធ អាជ្ញាធរមូលដ្ឋាន ដឹកនាំក្រុមការងារចុះបាញ់ថ្នាំ សម្លាប់មេរោគ ដើម្បីការពារជំងឺឆ្លងផ្សេងៗ ពិសេសការពារជំងឺឆ្លងកូវីដ-១៩ នៅក្នុងអគារ និងបរិវេណសាលាក្រុងស្វាយរៀង សួនកុមារ ផ្សារពោធិតាហោ និងផ្សារវាលយន្ត ក្រុងស្វាយរៀង។ ទី២.ស្រុកស្វាយទាប អាជ្ញាធរមូលដ្ឋាន មន្ត្រីរាជការ សមត្ថកិច្ចពាក់ព័ន្ធ និងយុវជនសហភាពសហព័ន្ធយុវជនកម្ពុជាស្រុកបានចុះផ្សព្វផ្សាយ ចែកខិត្តប័ណ្ណ អំពីវិធានការការពារទប់ស្កាត់ជំងឺកូវីដ-១៩ នៅតាមបណ្ដាមូលដ្ឋានក្នុងស្រុក។ ទី៣.ស្រុករំដួលសកម្មភាពថ្នាក់ដឹកនាំ មន្ត្រីសុខាភិបាល មន្ត្រីរាជការ សមត្ថកិច្ចពាក់ព័ន្ធ និងយុវជនសហភាពសហព័ន្ធយុវជនកម្ពុជាស្រុករំដួល ចុះផ្សព្វផ្សាយ ចែកខិត្តប័ណ្ណ អំពីវិធានការការពារទប់ស្កាត់ជំងឺកូវីដ-១៩ និងចែកម៉ាស់ ជូនប្រជាពលរដ្ឋ និងអាជីវករនៅតាមទីប្រជុំជន ផ្សារ និងបណ្ដាមូលដ្ឋានក្នុងស្រុក។ ទី៤.ក្រុងបាវិតអាជ្ញាធរ មន្ត្រីរាជការ និងសមត្ថកិច្ចពាក់ព័ន្ធនៅក្រុងបាន ចុះផ្សព្វផ្សាយ ចែកខិត្តប័ណ្ណ អំពីវិធានការការពារទប់ស្កាត់ជំងឺកូវីដ-១៩ និងណែនាំឲ្យបុគ្គលិកសណ្ឋាគារ ភោជនីយដ្ឋាន អាជីវករលក់ដូរ ត្រូវពាក់ម៉ាស់ និងដាក់អាកុល ឬជែលលាងដៃ តាមការណែនាំរបស់ក្រសួងសុខាភិបាល។ ចំណែកឯស្រុកចំនួន ៤ ទៀតអាជ្ញាធរ និងមន្ត្រីពាក់ព័ន្ធ ព្រមទាំងយុវជនសហភាពសហព័ន្ធ យុវជនកម្ពុជា ស្រុកក៏បានកំពុងដឹកនាំអនុវត្តវិធានការ ចុះផ្សព្វផ្សាយចែកខិតប័ណ្ណ ដល់ប្រជាពលរដ្ឋឲ្យបានយល់ដឹង អំពីវិធានការការពារ នៃជំងឺកូវីដ១៩ផងដែរ។ សូមបញ្ជាក់ថា ដោយអនុវត្តតាមការណែនាំ របស់រាជរដ្ឋាភិបាល ក៏ដូចជាក្រសួងសុខាភិបាល ដើម្បីការពារ ទប់ស្កាត់ ប្រយុទ្ធប្រឆាំង នឹងការរីករាលដាលនៃជំងឺកូវីដ ១៩ ចំពោះបងប្អូនដែលពាក់ព័ន្ធនឹងព្រឹត្តិការណ៍ថ្ងៃទី ២៨ វិច្ឆិកា ២០២០ រដ្ឋបាលខេត្តស្វាយរៀង ដឹកនាំដោយ លោកម៉ែន វិបុល អភិបាលខេត្តស្វាយរៀង និងជាប្រធាន គណៈកម្មការ ប្រយុទ្ធប្រឆាំង នឹងជំងឺកូវីដ១៩ ខេត្កក៏បានចេញនូវសេចក្តី ជូនដំណឹងដល់រដ្ឋបាលស្រុកក្រុងទាំងអស់ នៅខេត្តស្វាយរៀង ត្រូវចូលរួមបង្ការទប់ស្កាត់ នៃការរីករាលដាលនៃជំងឺកូវីដ១៩ ឲ្យបានខ្លាំងក្លាគឺធ្វើយ៉ាងណា មិនឲ្យឆ្លងដល់សហគមន៍ ជាដាច់ខាតហើយក្នុងនោះ បានរៀបចំមណ្ឌលចត្តាឡីស័កចំនួន ៥កន្លែងហើយ រហូតមកដល់ពេលនេះ មានអ្នកមកធ្វើចត្តាឡីស័កមានចំនួន ៧០ នាក់ស្រី៣០នាក់ផងដែរ សម្រាប់ខេត្តមួយនេះ ៕ | 2020-12-07T21:41:00+07:00 | dap-news.com | https://dap-news.com/national/2020/12/07/103602/ |
476f1452-673b-4f9e-8a81-8425f8029ca2 | ក្រសួងអប់រំ ដាក់ចេញវិធានការណែនាំ៤ចំណុច ដល់ស្ថាប័នអប់រំ ដើម្បីចូលរួមបង្ការ និងទប់ស្កាត់ការរីករាលដាលជំងឺកូវីដ១៩ នៃព្រឹត្តិការណ៍សហគមន៍ ២៨ វិច្ឆិកា (Video inside) | ក្រសួងអប់រំ យុវជន និងកីឡា នៅថ្ងៃទី០៧ ខែធ្នូ ឆ្នាំ២០២០នេះ បានដាក់ចេញនូវវិធានការណែនាំ៤ចំណុច ផ្ញើជូនដល់ស្ថាប័នអប់រំ ដើម្បីចូលរួមបង្ការ និងទប់ស្កាត់ការរីករាលដាលជំងឺកូវីដ១៩ នៃព្រឹត្តិការណ៍សហគមន៍ ២៨ វិច្ឆិកា។ អង្គភាពទាំងអស់ត្រូវណែនាំ ដល់បុគ្គលិកអប់រំក្រោមឱវាទ ឲ្យអនុវត្តការបំពេញការងារពីចម្ងាយ ឬអនឡាញ ក្នុងករណីមិនមានការចាំបាច់ មិនត្រូវមកកាន់ អង្គភាពនោះទេ។ បុគ្គលិកអប់រំ ត្រូវយកចិត្តទុកដាក់តាមដាន ព័ត៌មាននៃការវិវត្តស្ថានភាព ព្រឹត្តិការណ៍សហគមន៍ ២៨ វិច្ឆិកា និងមិនត្រូវធ្វើដំណើរទៅកន្លែង ដែលមានហានិភ័យ កូវីដ១៩ ក្នុងករណីចាំបាច់ត្រូវមកកាន់អង្គភាព បុគ្គលិកអប់រំត្រូវធានាថា ខ្លួនមានសុខភាពប្រក្រតី និងត្រូវអនុវត្តឲ្យបានខ្ជាប់ខ្ជួននូវវិធានការសុវត្ថិភាពសុខភាព ដោយពាក់ម៉ាសការពារជាប្រចាំ លាងសម្អាតដៃ និងរក្សាគម្លាតសុវត្ថិភាពបុគ្គល និងសង្គម អង្គភាពនីមួយៗត្រូវចាត់វិធានការលើកកម្ពស់សុវត្ថិភាពសុខភាពនៅតាមអង្គភាព ដូចជា ការវាស់កម្ដៅ បុគ្គលិកការចាត់វិធានការរក្សាអនាម័យនៅតាមអង្គភាព និងត្រូវពិចារណាពន្យារពេល ឬលើកពេលអនុវត្តកម្មវិធី ឬកិច្ចប្រជុំនានា។ ក្នុងករណី មិនអាចពន្យារពេល ឬលើកពេលបាន សូមអនុវត្តក្នុងទ្រង់ទ្រាយតូច ឬតាមប្រព័ន្ធអនឡាញ រាល់ការស្នើសុំយោបល់ ការឆ្លងឯកសារ និងការសុំការសម្រេចពីថ្នាក់ដឹកនាំ ត្រូវអនុវត្តតាមប្រព័ន្ធអនឡាញ (ក្រុមតេឡេក្រាម)៕ | 2020-12-07T21:38:00+07:00 | freshnewsasia.com | https://m.freshnewsasia.com/index.php/en/localnews/179001-2020-12-07-07-38-36.html |
5fa8fe5c-56e9-4153-803d-84c710422770 | មេធាវីផ្ទាល់ខ្លួនរបស់លោក ដូណាល់ ត្រាំ «ឆ្លងជំងឺកូវីដ-១៩» (Video inside) | ប្រធានាធិបតីអាមេរិកលោក ដូណាល់ ត្រាំ បានប្រកាសថា មេធាវីផ្ទាល់ខ្លួនរបស់លោកគឺលោក រូឌី ជូលីអានី (Rudy Giuliani) បានធ្វើតេស្តវិជ្ជមានចំពោះ COVID-19។ នេះបើតាមការចេញផ្សាយ ដោយសារព័ត៌មានចិនស៊ីនហួរ នៅរសៀលថ្ងៃចន្ទ ទី០៧ ខែធ្នូ ឆ្នាំ២០២០។ លោក ដូណាល់ ត្រាំ បានបង្ហោះសារនៅលើគណនីបណ្ដាញសង្គម Twitter របស់លោកថា ។ លោក Rudy Giuliani អាយុ ៧៦ឆ្នាំ ដែលជាអតីតអភិបាលទីក្រុងញូយ៉ក ហើយបច្ចុប្បន្ននេះ ជាមេធាវីផ្ទាល់ខ្លួនរបស់ប្រធានាធិបតីអាមេរិក លោក ដូណាល់ ត្រាំ ត្រូវបានគេរាយការណ៍ថា បានចូលសម្រាកព្យាបាលនៅ មន្ទីរពេទ្យសាកលវិទ្យាល័យ ម៉េដស្តា ចចថោន (Medstar Georgetown) នៅក្នុងរដ្ឋធានីវ៉ាស៊ីនតោន កាលពីថ្ងៃអាទិត្យ។ ជុំវិញបញ្ហាខាងលើនេះ កូនប្រុសរបស់លោក Giuliani គឺលោក អ៊ែនដ្រូ (Andrew Giuliani) ដែលជាជំនួយការពិសេសម្នាក់ផងដែរ របស់លោក ត្រាំ ក៏បានបង្ហោះសារនៅលើបណ្ដាញទំនាក់ទំនងសង្គម Twitter ផងដែរថា ៕ | 2020-12-07T20:03:00+07:00 | freshnewsasia.com | https://m.freshnewsasia.com/index.php/en/internationalnews/178993-2020-12-07-06-03-38.html |
b9bc9680-19cd-40ed-ac6a-5c3613940779 | រដ្ឋបាលខណ្ឌចំកាមន បើកយុទ្ធនាការផ្សព្វផ្សាយ ទប់ស្កាត់ការរីករាលដាលជំងឺកូវីដ-១៩ ក្នុងសហគមន៍ | បន្ទាប់ពីទទួលបាននូវបទបញ្ជាណែនាំរបស់លោក ឃួង ស្រេង អភិបាលរាជធានីភ្នំពេញ ដែលបានដាក់បញ្ជាឱ្យរដ្ឋបាលខណ្ឌទាំង១៤ គោរពទៅតាមការណែនាំទាំង ១០ចំណុច ដែលបានដាក់ចេញកាលពីពេលកន្លងមក ជាពិសេសអនុសាសន៍ណែនាំរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលសម្ដេចបានផ្ញើសារផ្តល់ការណែនាំដល់ប្រជាពលរដ្ឋឱ្យមានការប្រុងប្រយ័ត្នខ្ពស់ និងរួមគ្នាប្រយុទ្ធប្រឆាំងការរីករាលដាលនៃជំងឺកូវីដ-១៩ នៅក្នុងសហគមន៍ក្រោយព្រឹត្តិការណ៍ «សហគមន៍ ២៨ វិច្ឆិកា» នៅព្រឹកថ្ងៃទី០៧ ខែធ្នូ ឆ្នាំ២០២០នេះ រដ្ឋបាលខណ្ឌចំការមន បានបើកយុទ្ធនាការផ្សព្វផ្សាយ ដើម្បីបង្កាទប់ស្កាត់ការរីករាលដាលជំងឺកូវីដ-១៩។ តាមរយៈយុទ្ធនាការនេះ បានបង្ហាញឱ្យឃើញពីកម្លាំងចលករដ៏សស្រាក់សស្រាំរបស់ថ្នាក់ដឹកនាំ អាជ្ញាធរមូលដ្ឋានគ្រប់ជាន់ថ្នាក់ ដើម្បីដាស់រំលឹកដល់ប្រជាពលរដ្ឋ កុំភ្លេចស្មារតីឱ្យមានការប្រុងប្រយ័ត្នជាប់ជានិច្ច និងចូលរួមទាំងអស់គ្នា ក្នុងការប្រយុទ្ធប្រឆាំង ទប់ស្កាត់ និងការពារខ្លួន ការពារគ្រួសារ សហគមន៍ និងប្រទេសជាតិ ក្នុងគ្រាកំពុងជួបនូវជំងឺរាត្បាតដ៏កាចសាហាវមួយនេះនៅក្នុងសហគមន៍។ អនុវត្តតាមបទបញ្ជា និងអនុសាសន៍ខាងលើនេះ រដ្ឋបាលខណ្ឌចំការមន បានប្រុងប្រៀបរៀបចំចាត់ចែងកម្លាំងតាំងពីព្រឹកព្រលឹម ហើយបានបើកយុទ្ធនាការបន្តផ្សព្វផ្សាយអំពីវិធាននានារបស់ក្រសួងសុខាភិបាល និងបទបញ្ជាទាំង ១០ចំណុច របស់រដ្ឋបាលរាជធានីភ្នំពេញ ជាពិសេសអនុសាសន៍ដឹកនាំដ៏ខ្ពង់ខ្ពស់បំផុតរបស់សម្តេចតេជោ ហ៊ុន សែន ក្នុងការទប់ស្កាត់ការឆ្លងមេរោគកូវីដ-១៩ នៅក្នុងសហគមន៍រាជធានីភ្នំពេញ ដើម្បីធ្វើយ៉ាងណាទប់ស្កាត់ការរីករាលដាលជំងឺកូវីដ-១៩ ខណៈជំងឺនេះបាននឹងកំពុងរីករាលដាលចូលសហគមន៍មួយចំនួននៅភ្នំពេញ។ មុនពេលចេញក្បួនយុទ្ធនាការផ្សព្វផ្សាយនេះ លោក ថេង សុថុល អភិបាលខណ្ឌចំការមន ក៏បានក្រើនរំឮកដល់មន្រ្តីរបស់ខ្លួន ឱ្យមានការប្រុងប្រយ័ត្នជាប់ជានិច្ច រក្សាគម្លាតសង្គមយ៉ាងតិច ១.៥ម៉ែត្រ ហើយធ្វើនាំគ្នាធ្វើប្រតិបត្តិការណ៍ឱ្យបានគ្រប់ច្រកល្ហកនៅក្នុងមូលដ្ឋានសង្កាត់ទាំង៥ នៃខណ្ឌចំការមន។ បន្ថែមពីនេះ លោកក៏បានអំពាវនាវឱ្យប្រជាពលរដ្ឋស្វែងយល់នូវព័ត៌មានទាក់ទិនវិធានការណ៍ការពារទប់ស្កាត់ជំងឺផ្លូវដង្ហើមមួយនេះឱ្យបានល្អិតល្អន់តាមការណែនាំរបស់ក្រសួងសុខាភិបាល នឹងរួមគ្នាឆ្លងឱ្យផុតពីគ្រាដ៏អាសន្នមួយនេះ។ យ៉ាងណាលោកអភិបាលខណ្ឌ បានបញ្ជាក់ថាយុទ្ធនាការផ្សព្វផ្សាយនេះ នឹងបន្តធ្វើជាប្រចាំនៅក្នុងមូលដ្ឋានរបស់ខ្លួន រហូតទទួលបានការណែនាំជាថ្មី ពីអភិបាលរាជធានីភ្នំពេញ ក្រោយពេលស្ថានភាព នៃការរីករាលដាលនៃជំងឺកូវីដ-១៩ មានភាពធូស្រាលឡើងវិញ៕ | 2020-12-07T19:26:00+07:00 | freshnewsasia.com | https://m.freshnewsasia.com/index.php/en/localnews/178988-2020-12-07-05-26-34.html |
236c5415-ef1f-470e-94ba-4d3ac6b1db35 | ការប្រកាសឱ្យដំណើរការ យុទ្ធនាការផ្សព្វផ្សាយរឿង «ហានិភ័យស្នេហ៍» និងសម្ភារអប់រំ អំពីជំងឺអេដស៍ និងកាមរោគ | រាជធានីភ្នំពេញ៖ ថ្ងៃទី០៣ ខែធ្នូ ឆ្នាំ២០២០ មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និង កាមមេរោគ (NCHADS) បានដាក់ឱ្យដំណើរការយុទ្ធនាការ ផ្សព្វផ្សាយអំពីរឿង ហានិភ័យស្នេហ៍ ជាផ្លូវការកាលពីថ្ងៃទី០៤ ខែធ្នូ ឆ្នាំ ២០២០ បែបលក្ខណៈឌីជីថល ដែលមានការចាក់ផ្សាយនៅតាមទំព័រហ្វេសប៊ុក “ការពារខ្លួនអ្នក” ក៏ដូចជាទំព័រហេ្វសប៊ុក ដៃគូរសហការផ្សេងៗទៀត។ មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និង កាមមេរោគបានបង្កើតកម្មវិធីមួយដែលមានឈ្មោះថា “ការពារខ្លួនអ្នក” ដោយនៅក្នុងកម្មវិធីនោះមានសាច់រឿងអប់រំមួយ ដែលមានចំណងជើងថា “ហានិភ័យស្នេហ៍” ដែលនិយាយអំពីជីវិតស្នេហារបស់យុវជន៤នាក់ ដែលមានការប្រព្រឹត្តិប្រឈមខ្លាំងទៅនឹងជំងឺអេដស៏។ ក្រៅពីរឿង “ហានិភ័យស្នេហ៍” នេះហើយ នៅក្នុងកម្មវីធីនេះ ក៏មានការចែករំលែកបញ្ហាផ្សេងៗទៀត ទាក់ទងទៅនឹងជំងឺអេដស៏ ដូចជាការធ្វើតេស្តរកមេរោគអេដស៏ និងកាមរោគតាមរយៈប្រព័ន្ធកក់សេវាអនឡាញ ឈ្មោះថា តោះតេស្ត ការប្រើប្រាស់ស្រោមអនាម័យ និង ប្រើប្រាស់ប្រឹព(PrEP)ជាដើម។ នាថ្ងៃសម្ពោធកម្មវិធីបែបលក្ខណៈឌីជីថលនេះ លោក វេជ្ជបណ្ឌិត លី ពេញស៊ុន ប្រធានមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ បានមានចំណាប់អារម្មណ៍ថា “ស្ថានភាពមេរោគអេដស៍ ជំងឺអេដស៍នៅក្នុងប្រទេសកម្ពុជា គិតត្រឹមត្រីមាសទី ៣ ឆ្នាំ ២០២០ អ្នកជំងឺអេដស៍ដែលកំពុងទទួលសេវាថែទាំព្យាបាលមានចំនួន ៦១ ៩២៨ នាក់ ។ ប៉ុន្តែតាមការប៉ាន់ស្មានអ្នកផ្ទុកមេរោគអេដស៍ សរុបមកដល់ឆ្នាំ ២០១៩ មានចំនួនប្រមាណ ៧៣ ០០០ នាក់ ចំនួនអ្នកឆ្លងថ្មីមានប្រមាណចំនួន ៧៨០ នាក់ / ឆ្នាំ និងចំនួនអ្នកស្លាប់មានប្រមាណចំនួន ១ ៣០០ នាក់ / ឆ្នាំ”។ លោកបានបន្ថែមទៀតថា អត្រាប្រេវ៉ាឡង់អ្នកផ្ទុកមេរោគអេដស៍ក្នុងចំណោមប្រជាជនទូទៅអាយុ (១៥-៤៩ឆ្នាំ) មានចំនួន០.៥% ។ ប៉ុន្តែអត្រាប្រេវ៉ាឡង់ ក្នុងចំណោមក្រុមប្រឈមមុខខ្ពស់ នៅមានកំរិតខ្ពស់នៅឡើយ គឺអត្រាប្រេវ៉ាឡង់ផ្ទុកមេរោគអេដស៍ ក្នុងចំណោមបុរសរួមភេទជាមួយបុរស ៤.០% (២០១៩) និងក្រុមបំប្លែងភេទ ៩,៦% (២០១៩) ស្រ្តីធ្វើការនៅតាមសេវាកម្សាន្តមាន ៣,២% (២០១៦) អ្នកប្រើប្រាស់គ្រឿងញៀន ៥,៧% (២០១៧) និងអ្នកចាក់គ្រឿងញៀនមានរហូតដល់ ១៥,២% (២០១៧) ។ ដើម្បីទប់ស្កាត់ការរីករាលដាល មេរោគអេដស៍នៅប្រទេសកម្ពុជា ពិសេសក្នុងចំណោមក្រុមប្រឈមមុខខ្ពស់ មជ្ឈមណ្ឌលជាតិ និងដៃគូអភិវឌ្ឍន៍រួមមានគម្រោងEpiC-FHI360 UNAIDS អង្គការ KHANA, RHAC អង្គការសុខភាពបុរសកម្ពុជា (MHC) និងអង្គការសមាគមន៍នារីកម្ពុជា ដើម្បីសន្តិភាពនិងអភិវឌ្ឍន៍ (CWPD) បានធ្វើបទអន្តរាគមន៍ជាច្រើន ជាពិសេសការអប់រំផ្សព្វផ្សាយទាំងដោយជួបផ្ទាល់ និងតាមរយ:អនឡាញ ក្នុងគោលបំណងផ្តល់ព័ត៌មានទាក់ទងនឹងការបង្ការ ថែទាំ ព្យាបាលជំងឺអេដស៍និងកាមរោគ ដល់ប្រជាជនទូទៅ ជាពិសេសក្រុមដែលមានការប្រព្រឹត្តប្រឈមដែលមានដូចជាបុរសរួមភេទជាមួយបុរស ក្រុមបំប្លែងភេទ ស្រ្តីធ្វើការនៅតាមសេវាកម្សាន្ត អ្នកប្រើប្រាស់គ្រឿងញៀន និងអ្នកចាក់គ្រឿងញៀន ជាដើម ដើម្បីជាទុនក្នុងការផ្លាស់ប្តូរការប្រព្រឹត្តដែលមានហានិភ័យខ្ពស់ ទៅជាការប្រព្រឹត្តប្រកបដោយសុវត្ថិភាព និងទៅទទួលបានសេវានានាដែលទាក់ទងនឹងជំងឺអេដស៍ និងកាមរោគឱ្យបានសមស្របនិងទាន់ពេល ក្នុងគោលបំណងចូលរួមកាត់បន្ថយការឆ្លងរីករាលដាលមេរោគអេដស៍ និងឈានទៅសម្រេចបាននូវគោលដៅ លុបបំបាត់ការឆ្លងថ្មី នៃមេរោគអេដស៍ នៅព្រះរាជាណាចក្រកម្ពុជា នាឆ្នាំ ២០២៥ ។ នៅក្នុងរឿង “ហានិភ័យស្នេហ៍” មានតួសម្តែងសំខាន់ៗ៤ដួង ដូចជា៖ លោក ឈិត សុវណ្ណ និមិត្ត (Ting tong) ដែលជាតារាចម្រៀង តារាសម្តែង និងជាពិធីការ ដែលមានប្រជាប្រិយភាព សម្តែងជាតួផន។ លោក សាន់ ម៉េងលាង ដែលមានបទពិសោធន៏ជាច្រើនឆ្នាំនៅក្នុងការសម្តែងក្នុងរឿងភាគ ក៏ដូចជារឿងដុំ តាំងពីសម័យគម្រោងរបស់ឡូយ៩ សម្តែងជាតួឈុន។ កញ្ញា ធី វ៉ាន់នីវ៉ា ជាតារាដែលលេចមុខនៅក្នុងរឿងអប់រំជាច្រើន និង មានភាពប៉ិនប្រសប់ អាចបត់បែនទៅតាមចរិត្តលក្ខណៈរបស់តួនីមួយៗ សម្តែងជាតួមាលា រួមនិងកញ្ញា សុខប៉ូលីន ដែលជាបេក្ខនារីនៅក្នុងកម្មវិធី Miss Queen Cambodia 2020 នៅក្នុងជុំចុងក្រោយ១១នាក់ សម្តែងជាតួចែផា។ នៅក្នុងកម្មវិធីនេះ មានការធ្វើរូបតាំងស្រោមអនាម័យ ក៏ដូចជារូបតាំងប្រភេទថ្នាំថ្មី គឺថ្នាំប្រឹព ដែលជាវិធីសាស្ត្រ មានប្រសិទ្ធិភាពលើសពី៩០% នៅក្នុងការបង្ការការចម្លងមេរោគអេដស៍ នៅពេលដែលលេបវារាល់ថ្ងៃ។ គួរបញ្ជាក់ផងដែរថា កាលពីខែកន្លងទៅ មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ (NCHADS) បានសហការជាមួយគម្រោង EpiC ដែលជាគម្រោងក្រោមការឧបត្ថម្ភ ដោយជំនួយសហរដ្ឋអាមេរិក USAID បានរៀបចំសិក្ខាសាលា ស្តីពីការប្រកាសដាក់ឱ្យអនុវត្តវិធីលេបថ្នាំបង្ការជាមុន «ប្រឹព PrEP» នៅក្នុងរាជធានី និងខេត្តចំនួន5 រួមមាន រាជធានីភ្នំពេញ សៀមរាប បាត់ដំបង កណ្តាល បន្ទាយមានជ័យ។ ដើម្បីឱ្យកាន់តែយល់កាន់តែច្បាស់ពីយុទ្ធនាការមួយនេះ សូមកុំភ្លេចតាមដានហេ្វសបុកផេក៖ ការពារខ្លួនអ្នក https://www.facebook.com/kapeakh សម្រាប់អ្នកដែលចង់ធ្វើតេស្តរកមេរោគអេដស៍ និងទទួលសេវាប្រឹពដោយឥតគិតថ្លៃ សូមចូលទៅកាន់គេហទំព័រតោះតេស្ត៖ https://-tohtest.org/ ព័ត៌មានទំនាក់ទំនង៖ Ms. Vinich Virak, Technical Advisor for SBCC and HIV Online Services, EpiC Cambodia. +855 11 516 198. vvinich@fhi360.org៕ | 2020-12-07T19:24:17+07:00 | cen.com.kh | https://cen.com.kh/archives/272850.html |
2b3ceade-a40f-47b0-8955-12bd95cd0cef | អាជ្ញាធរស្វាយរៀង និងក្រុមយុវជន ស.ស.យ.ក ខេត្ត ចុះផ្សព្វផ្សាយអំពីវិធានការការពារជំងឺកូវីដ-១៩ យ៉ាងផុសផុលនៅទូទាំងខេត្ត | អាជ្ញាធរស្រុកក្រុងទាំង ៨ នៅខេត្តស្វាយរៀង និងក្រុមយុវជនសហភាពសហព័ន្ធយុវជនកម្ពុជាខេត្ត កំពុងបើកយុទ្ធនាការចុះបាញ់ថ្នាំសម្លាប់មេរោគ ដើម្បីការពារជំងឺឆ្លងផ្សេងៗ ពិសេសផ្សព្វផ្សាយអំពីវិធានការការពារជំងឺឆ្លងកូវីដ-១៩ របស់ក្រសួងសុខាភិបាល ការណែនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក៏ដូចសេចក្តីជូនដំណឹងរបស់រដ្ឋបាលខេត្តស្វាយរៀង។ ក្រុងស្វាយរៀ ដោយលោកអភិបាលក្រុង មន្ត្រីពាក់ព័ន្ធ អាជ្ញាធរមូលដ្ឋាន ដឹកនាំក្រុមការងារចុះបាញ់ថ្នាំសម្លាប់មេរោគ ដើម្បីការពារជំងឺឆ្លងផ្សេងៗ ពិសេសការពារជំងឺឆ្លងកូវីដ-១៩ នៅក្នុងអគារ និងបរិវេណសាលាក្រុងស្វាយរៀង សួនកុមារ ផ្សារពោធិតាហោ និងផ្សារវាលយន្ត ក្រុងស្វាយរៀង។ ស្រុកស្វាយទាប អាជ្ញាធរមូលដ្ឋាន មន្ត្រីរាជការ សមត្ថកិច្ចពាក់ព័ន្ធ និងយុវជនសហភាពសហព័ន្ធយុវជនកម្ពុជាស្រុកបានចុះផ្សព្វផ្សាយ ចែកខិត្តប័ណ្ណ អំពីវិធានការការពារទប់ស្កាត់ជំងឺកូវីដ-១៩ នៅតាមបណ្ដាមូលដ្ឋានក្នុងស្រុក។ ស្រុករំដួលសកម្មភាពថ្នាក់ដឹកនាំ មន្ត្រីសុខាភិបាល មន្ត្រីរាជការ សមត្ថកិច្ចពាក់ព័ន្ធ និងយុវជនសហភាពសហព័ន្ធយុវជនកម្ពុជាស្រុករំដួល ចុះផ្សព្វផ្សាយ ចែកខិត្តប័ណ្ណ អំពីវិធានការការពារទប់ស្កាត់ជំងឺកូវីដ-១៩ និងចែកម៉ាស ជូនប្រជាពលរដ្ឋ និងអាជីវករនៅតាមទីប្រជុំជន ផ្សារ និងបណ្ដាមូលដ្ឋានក្នុងស្រុក។ ក្រុងបាវិត អាជ្ញាធរ មន្ត្រីរាជការ និងសមត្ថកិច្ចពាក់ព័ន្ធនៅក្រុងបាន ចុះផ្សព្វផ្សាយ ចែកខិត្តប័ណ្ណ អំពីវិធានការការពារទប់ស្កាត់ជំងឺកូវីដ-១៩ និងណែនាំឱ្យបុគ្គលិកសណ្ឋាគារ ភោជនីយដ្ឋាន អាជីវករលក់ដូរ ត្រូវពាក់ម៉ាស និងដាក់អាល់កុល ឬជែលលាងដៃ តាមការណែនាំរបស់ក្រសួងសុខាភិបាល។ ចំណែកឯស្រុកចំនួន ៤ទៀត អាជ្ញាធរ និងមន្ត្រីពាក់ព័ន្ធព្រមទាំងយុវជនសហភាពសហព័ន្ធយុវជនកម្ពុជាស្រុក ក៏បានកំពុងដឹកនាំអនុវត្តវិធានការចុះផ្សព្វផ្សាយចែកខិតប័ណ្ណ ដល់ប្រជាពលរដ្ឋឱ្យបានយល់ដឹងអំពីវិធានការការពារនៃជំងឺកូវីដ-១៩ ផងដែរ។ សូមបញ្ជាក់ថា ដោយអនុវត្តតាមការណែនាំរបស់រាជរដ្ឋាភិបាល ក៏ដូចជាក្រសួងសុខាភិបាល ដើម្បីការពារ ទប់ស្កាត់ ប្រយុទ្ធប្រឆាំង នឹងការរីករាលដាលនៃជំងឺកូវីដ-១៩ ចំពោះបងប្អូនដែលពាក់ព័ន្ធនឹងព្រឹត្តិការណ៍សហគមន៍ ២៨ វិច្ឆិកា ២០២០ រដ្ឋបាលខេត្តស្វាយរៀង ដឹកនាំដោយលោក ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងនឹងជំងឺកូវីដ-១៩ ខេត្កក៏បានចេញនូវសេចក្តីជូនដំណឹងដល់រដ្ឋបាលស្រុកក្រុងទាំងអស់នៅខេត្តស្វាយរៀង ត្រូវចូលរួមបង្ការទប់ស្កាត់នៃការរីករាលដាលនៃជំងឺកូវីដ-១៩ ឱ្យបានខ្លាំងក្លាគឺធ្វើយ៉ាងណាមិនឱ្យឆ្លងដល់សហគមន៍ជាដាច់ខាតហើយក្នុងនោះ បានរៀបចំមណ្ឌលចត្តាឡីស័កចំនួន ៥កន្លែង ហើយរហូតមកដល់ពេលនេះមានអ្នកមកធ្វើចត្តាឡីស័កមានចំនួន ៧០នាក់ ស្រី៣០នាក់ផងដែរ សម្រាប់ខេត្តមួយនេះ៕ | 2020-12-07T19:20:00+07:00 | freshnewsasia.com | https://m.freshnewsasia.com/index.php/en/localnews/178984-2020-12-07-05-20-41.html |
8fdf0f8c-655c-4aca-98c0-5e20599ee92a | អភិបាលខេត្តតាកែវ ណែនាំដល់អាជ្ញាធរក្នុងខេត្ត បិទទីតាំងអាជីវកម្មទាំងឡាយណា ដែលបំពានវិធានការការពារជំងឺកូវីដ១៩ | អភិបាលខេត្តតាកែវ លោក អ៊ូច ភា នៅថ្ងៃទី០៧ ខែធ្នូ ឆ្នាំ២០២០នេះ បានណែនាំដល់អាជ្ញាធរក្នុងខេត្តគ្រប់លំដាប់ថ្នាក់ ចុះពិនិត្យមើល និងបិទទីតាំងអាជីវកម្មទាំងឡាយណា ដែលបំពានវិធានការរបស់ក្រសួងសុខាភិបាល ក្នុងការការពារជំងឺកូវីដ១៩។ នេះបើយោងតាមសេចក្តីណែនាំ ស្តីពីវិធានការបង្ការប្រយុទ្ធប្រឆាំងជំងឺកូវីដ១៩ នៅសហគមន៍ ក្នុងភូមិសាស្ត្រខេត្តតាកែវ ដែលបណ្តាញព័ត៌មាន Fresh News ទទួលបាន។ ការណែនាំនេះ បានធ្វើឡើងដោយយោងតាមអនុសាសន៍សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបញ្ជាឲ្យក្រសួង និងអាជ្ញាធរដែនដី តាមដានឲ្យបានម៉ឺងម៉ាត់ទៅលើទីតាំងអាជីវកម្មទាំងឡាយ ចំពោះការអនុវត្តន៍នូវវិធានការណែនាំរបស់ក្រសួងសុខាភិបាល ក្នុងការទប់ស្កាត់ការរីករាលដាលជំងឺកូវីដ១៩ ពាក់ព័ន្ធនឹង «ព្រឹត្តិការណ៍សហគមន៍ ២៨ វិច្ឆិកា»។ លោក អ៊ូច ភា ក៏បានរំលឹក និងណែនាំដល់អភិបាលក្រុង-ស្រុក មន្ទីរ-អង្គភាពជុំវិញខេត្ត រដ្ឋបាលឃុំ-សង្កាត់ ព្រះសង្ឃ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋក្នុងខេត្តនេះ អំពីវិធានការបង្ការប្រយុទ្ធប្រឆាំងនឹងជំងឺកូវីដ១៩ ដោយណែនាំឲ្យអភិបាលក្រុង-ស្រុក និងរដ្ឋបាលឃុំ-សង្កាត់ ត្រូវចាត់តាំងដឹកនាំកិច្ចការងារនេះដោយផ្ទាល់ក្នុងការចុះតាមដាន ត្រួតពិនិត្យជាប្រចាំ នៅតាមទីតាំងដូចជា ភោជនីយដ្ឋាន អាហារដ្ឋាន ទីផ្សារ ទីប្រជុំជន គ្រឹះស្ថានសាធារណៈ និងឯកជន ទីកន្លែងសាសនានានា មន្ទីរសម្រាកព្យាលបាលជំងឺ កន្លែងលក់ដូរគ្រប់ប្រភេទ ស្ថិតនៅក្នុងដែនសមត្ថកិច្ចរបស់រដ្ឋបាលក្រុង-ស្រុក ក្នុងការអនុវត្តនូវវិធានការការពារទប់ស្កាត់ការឆ្លងរីករាលដាលនៃជំងឺកូវីដ១៩។ លោកបន្តថា អភិបាលក្រុង-ស្រុក, មន្ទីរ-អង្គភាពជុំវិញខេត្ត, រដ្ឋបាលឃុំ-សង្កាត់ ក៏ត្រូវចុះអប់រំផ្សព្វផ្សាយ និងណែនាំដល់ម្ចាស់អាជីវកម្ម ប្រជាពលរដ្ឋ អំពីវិធានការអនាម័យ និងការទប់ស្កាត់ការរីករាលដាលជំងឺកូវីដ-១៩ ដោយរក្សាគម្លាតសុវត្ថិភាព តាមវិធានរបស់ក្រសួងសុខាភិបាល នៅតាមមន្ទីរ-អង្គភាព គ្រឹះស្ថានសាធារណៈ និងឯកជន ទីកន្លែងសាសនានានា កន្លែងផ្តល់សេវាគ្រប់ប្រភេទ ភោជនីយដ្ឋាន អាហារដ្ឋាន ទីផ្សារ និងកន្លែងលក់ដូរគ្រប់ប្រភេទ។ លោកបន្ថែមថា ព្រះសង្ឃ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋក្នុងខេត្តតាកែវទាំងអស់ ត្រូវចូលរួមអនុវត្តនូវវិធានការការពារទប់ស្កាត់ ការឆ្លងរីករាលដាលនៃជំងឺកូវីដ១៩ រួមនឹងដោយតម្រូវឲ្យពាក់ម៉ាស បាញ់អាល់កុល និងប្រើដែលឬសាប៊ូលាងដៃ ឲ្យបានញឹកញាប់។ ។ នេះបើតាមសេចក្តីណែនាំរបស់លោក អ៊ូច ភា។ លោកអភិបាលខេត្ត ថែមទាំងអំពាវនាវ ដល់បុគ្គលទាំងអស់ដែលដឹងខ្លួនថា ជាអ្នកប៉ះពាល់ផ្ទាល់ជាមួយព្រឹត្តិការណ៍សហគមន៍ ២៨វិច្ឆិកា ទោះជាមិនមានរោគសញ្ញាក៏ដោយ ត្រូវទៅធ្វើតេស្តដោយយកវត្ថុសំណាក និងពិនិត្យឈាមដើម្បីតាមដាន ក៏ដូចជាធ្វើចត្តាឡីស័កផងដែរ។ សូមបញ្ជាក់ថា កាលពីព្រឹកថ្ងៃទី៣០ ខែវិច្ឆិកា ឆ្នាំ២០២០ សម្តេចតេជោ ហ៊ុន សែន បានប្រកាសសម្រេចទម្លាក់ថវិកាជាង ១ពាន់លានរៀល ទៅកាន់រាជធានី-ខេត្តទូទាំងប្រទេស ព្រមទាំងបានកំណត់ សម្រេចផ្តល់ថវិកាជួយពលរដ្ឋក្រីក្រមួយគ្រួសារសរុប៣០ម៉ឺនរៀល ក្នុងរយៈពេល១៥ថ្ងៃនៃការធ្វើចត្តាឡីស័ក ស្មើ ២ម៉ឺនរៀល ក្នុងមួយថ្ងៃ។ សម្តេច ក៏បានចេញសារណែនាំជាពិសេសថ្មីមួយ ដោយបានផ្តល់សិទ្ធិដល់រដ្ឋមន្ត្រី និងអភិបាលរាជធានី-ខេត្ត មានសិទ្ធិបិទផ្នែកខ្លះនៃក្រសួង ឬបិទក្រសួង ក៏ដូចជាបិទសាលារៀន បិទអាហារដ្ឋាន ភោជនីយដ្ឋាន ឬទីតាំងមួយចំនួន ដែលជាប់ពាក់ព័ន្ធព្រឹត្តិការណ៍សហគមន៍២៨វិច្ឆិកាផងដែរ៕ | 2020-12-07T19:16:00+07:00 | freshnewsasia.com | https://m.freshnewsasia.com/index.php/en/localnews/178983-2020-12-07-05-16-58.html |
01a67d7a-d5b0-45b0-bcbf-7274fdf57ac2 | កម្ពុជាគ្រោងទិញវ៉ាក់សាំងការពារកូវីដ១៩ ចំនួន១លានដូស | កម្ពុជាគ្រោងទិញវ៉ាក់សាំងការពារជំងឺកូវីដ១៩ ចំនួន ១លានដូស នៅពេលឆាប់ៗខាងមុខ។ នេះបើតាមទំព័រហ្វេសបុកសម្តេចតេជោ ហ៊ុន សែន បានចេញផ្សាយមុននេះ។ សម្តេចបានសរសេរថា កន្លងមកជាមួយនឹងការតាមដាននូវដំណើរការផលិតវ៉ាក់សាំងប្រឆាំងកូវីដ១៩ របស់ប្រទេសនានា សម្តេចបានណែនាំរដ្ឋមន្ត្រីក្រសួងសុខាភិបាល និងរដ្ឋមន្ត្រីក្រសួងសេដ្ឋកិច្ចហិរញ្ញវត្ថុអោយត្រៀមបំរុងថវិកាសម្រាប់ទិញវ៉ាក់សាំងនេះយកមកចាក់ជូនប្រជាជនយើង ដោយឥតគិតថ្លៃជាជំហានដំបូងផងដែរ។ ពេលនេះប្រទេសមួយចំនួនផលិតបាន និងដាក់អោយប្រើប្រាស់ហើយនឹងកំពុងបញ្ចេញលក់អោយប្រទេសនានាផងដែរ។ ល្ងាចនេះសម្តេចបានណែនាំអោយរដ្ឋមន្ត្រីក្រសួងសុខាភិបាលពិភាក្សាជាមួយដៃគូអភិវឌ្ឍន៍ ពិសេសអង្គការសុខភាពពិភពលោក ដើម្បីកំណត់ថា តើយើងគួរទិញវ៉ាក់សាំងពីប្រទេសណា?។សម្តេចក៏បានណែនាំរដ្ឋមន្ត្រីក្រសួងសេដ្ឋកិច្ចហិរញ្ញវត្ថុត្រៀមថវិកាសម្រាប់ការទិញ១លានដូស (មួយលានដូស) ក្នុងដំណាក់កាលដំបូងដើម្បីចាក់ជូនចំពោះអ្នកដែលធ្វើការនៅកន្លែងដែលមានហានិភ័យខ្ពស់ និងអ្នកដែលមានហានិភ័យ។ មួយលានដូសចាក់បានត្រឹមតែមនុស្ស៥០ម៉ឺននាក់ប៉ុណ្ណោះ (ព្រោះម្នាក់ត្រូវការចាក់២ដង) ក្នុងពេលយើងមានប្រជាជន១៦លាននាក់ ទាំងចាស់ទាំងក្មេង ដែលក្នុងនោះអាចមានមនុស្សប្រមាណ១០លាននាក់ត្រូវការចាក់វ៉ាក់សាំង។ សម្តេចបានបន្ថែមថា ក្នុងស្ថានភាពដែលប្រទេសយើងនៅក្រខ្វះថវិកាសម្រាប់ទិញបន្ថែម សម្តេចបានណែនាំរដ្ឋមន្ត្រីទាំង២រូបអោយពិភាក្សាជាមួយដៃគូអភិវឌ្ឍន៍ទាំងទ្វេភាគី ទាំងពហុភាគី ដើម្បីស្វែងរកជំនួយបន្ថែមមកជួយដល់ប្រជាជនយើង។យើងសង្ឃឹមថាដៃគូអភិវឌ្ឍន៍របស់យើងនឹងផ្តល់ជំនួយដល់ប្រជាជនយើងឬយ៉ាងហោចលក់ក្នុងតម្លៃថោកសមរម្យអោយយើង។ សម្តេចក៏បានណែនាំរដ្ឋមន្ត្រីក្រសួងសេដ្ឋកិច្ចហិរញ្ញវត្ថុត្រៀមថវិកាសម្រាប់ទិញ២ទៅ៣លានដូសថែមទៀតផងដែរសម្រាប់ដំណាក់កាលបន្ទាប់៕ | 2020-12-07T19:12:00+07:00 | kampucheathmey.com | https://www.kampucheathmey.com/local-news/24794 |
f25ad06d-c07a-4641-b100-af0031785835 | ក្រោយបទបញ្ជារបស់អភិបាលរាជធានីភ្នំពេញ, អាជ្ញាធរតាមខណ្ឌចុះពិនិត្យទីតាំងធ្វើអាជីវកម្មផ្សេងៗ ក្នុងមូលដ្ឋានដើម្បីការពារ និងទប់ស្កាត់ជំងឺកូវីដ-១៩ (Photo inside) | លោក ឃួង ស្រេង អភិបាលរាជធានីភ្នំពេញ ដោយអនុវត្តតាមអនុសាសន៍របស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានបញ្ជាទៅអាជ្ញាធរ និងសមត្ថកិច្ចរាជធានីភ្នំពេញ ត្រូវចុះពិនិត្យមើលទីតាំងប្រកបអាជីវកម្មផ្សេងៗ ក្នុងមូលដ្ឋានដើម្បីបន្ដចូលរួមទប់ស្កាត់ ការឆ្លងរីករាលដាលជំងឺកូវីដ -១៩។ ជាក់ស្ដែងក្រោយទទួលបានបទបញ្ជានេះ នៅយប់ថ្ងៃទី០៦ ខែធ្នូ ឆ្នាំ២០២០ លោក សុខ ពេញវុធ អភិបាល និងជាប្រធានគណៈបញ្ជាការឯកភាពខណ្ឌដូនពេញ ក៏ដូចជាតាមបណ្តាខណ្ឌ បានបន្តដឹកនាំបញ្ជាឲ្យអភិបាលរងទទួលបន្ទុកតាមសង្កាត់នីមួយៗ ចុះត្រួតពិនិត្យនៅតាមសង្កាត់ដែលខ្លួនទទួលខុសត្រូវ។ ក្នុងនោះដែរ លោកអភិបាលខណ្ឌ លោកអភិបាលរង លោកអធិការនគរបាលខណ្ឌ លោកមេបញ្ជាការរងកងរាជអាវុធហត្ថខណ្ឌ លោកនាយករដ្ឋបាល បានបន្តដឹកនាំត្រួតពិនិត្យឡើងវិញនូវទីតាំងទាំងឡាយណា ដែលគណៈបញ្ជាការឯកភាពខណ្ឌបានបិទ និងណែនាំកន្លងមក។ *ណែនាំទៅដល់មូលដ្ឋានអាជីវកម្មទាំងអស់ ឲ្យរក្សាគម្លាតសុវត្ថិភាពមានម៉ាស់ មានអាល់កុល មានជេលលាងដៃ ភ្ញៀវចេញចូលមិនឲ្យលើសពី២០នាក់ឡើយ *ការផ្សព្វផ្សាយតាមមេក្រូ ផ្តល់ព័ត៌មាន ទៅដល់ប្រជាពលរដ្ឋតាមសហគមន៍ ការចែកម៉ាស់ ការបិទប៉ូស្ទ័រ ដើម្បីចូលរួមក្នុងការទប់ស្កាត់ការរីក រាលដាលជំងឺកូវីដ១៩ *ចំពោះការរៀបអាពាហ៍ពិពាហ៍ ការរៀបចំខួបកំណើត ពិធីបុណ្យផ្សេងៗ និងការជួបជុំបែបសាសនា ទីតាំងក្លឹបកីឡាតាមបណ្តាខាងក្នុង និងខាងក្រៅសណ្ឋាគារមិនមានទេ ត្រូវបានបិទជាស្ថាពរ *តាមទីរួមផ្សារទាំងបី លោកប្រធានផ្សារ និងលោកស្រីអភិបាលរដ្ឋាករស្វយ័តផ្សារធំថ្មី បានចាត់ចែងចែកម៉ាសទៅដល់បងប្អូនអាជីវករលក់បន្លែ ផ្លែឈើតាមកញ្ច្រែងល្អីផងដែរ។ សូមរំលឹកថា គិតត្រឹមម៉ោង៧៖០០នាទី ព្រឹកថ្ងៃទី០៧ ខែធ្នូ ឆ្នាំ២០២០ នៅកម្ពុជារកឃើញអ្នកឆ្លងកូវីដ១៩ សរុបចំនួន ៣៤៨នាក់ ក្នុងនោះអ្នកព្យាបាលជាសះស្បើយចំនួន ៣០៦នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន ៤២នាក់៕ | 2020-12-07T19:02:00+07:00 | freshnewsasia.com | https://m.freshnewsasia.com/index.php/en/localnews/178978-2020-12-07-05-02-48.html |
63b00e06-5b9f-49b3-bf15-6c217a092c2a | រដ្ឋមន្ដ្រី វេង សាខុន ប្រគល់ម៉ាសជាង១២ម៉ឺន ជូនសហភាពសហព័ន្ធយុវជនកម្ពុជាវិស័យកសិកម្ម ដើម្បីចូលរួមបង្ការទប់ស្កាត់ ការរីករាលដាលជំងឺកូវីដ-១៩ | លោក វេង សាខុន រដ្ឋមន្ដ្រីក្រសួងកសិកម្ម រុក្ខាប្រមាញ់ និងនេសាទ និងលោកស្រី ព្រមទាំងសប្បុរសជន បានប្រគល់ម៉ាសចំនួន១២៥,០០០ម៉ាស ជូនសហភាពសហព័ន្ធយុវជនកម្ពុជាវិស័យកសិកម្ម និងមន្ត្រីបម្រើការ នៅទីស្តីការក្រសួងកសិកម្ម ផ្នែកសន្តិសុខ សណ្តាប់ធ្នាប់ និងអនាម័យ ដើម្បីចូលរួមបង្ការ និងទប់ស្កាត់ការរីករាលដាលនៃជំងឺវីរុសកូវីដ-១៩។ ពិធីប្រគល់-ទទួលម៉ាសចំនួន១២៥,០០០ម៉ាស ខាងលើនេះ បានរៀបចំធ្វើឡើង នៅមុខអាគារតេជោសន្តិភាព នៃទីស្តីការក្រសួងកសិកម្ម រុក្ខាប្រមាញ់ និងនេសាទ នាព្រឹកថ្ងៃទី០៧ ខែធ្នូ ឆ្នាំ២០២០នេះ។ សមាជិក សមាជិកា នៃសហភាពសហព័ន្ធយុវជនកម្ពុជា វិស័យកសិកម្ម មានចំនួនសរុប ៧២៩នាក់ ដោយក្នុង១នាក់ ទទួលបានម៉ាសចំនួន១០០។ គិតពីថ្ងៃទី២៩ ខែវិច្ឆិកា ដល់ ថ្ងៃទី០៦ ខែធ្នូ ឆ្នាំ២០២០នេះ ក្រសួងសុខាភិបាល បានធ្វើតេសត្តអ្នកប៉ះពាល់ក្នុងព្រឹត្តិការណ៍ «សហគមន៍២៨វិច្ឆិកា» សរុបចំនួន១១៣០៥សំណាក ដែលនៅក្នុងចំនួននេះ មានអ្នកវិជ្ជមានកូវីដ១៩ ថ្មីចំនួន ៣២នាក់ ដែលកំពុងសម្រាកព្យាបាលនៅមន្ទីរពេទ្យខ្មែរសូវៀត និងមណ្ឌលសុខភាព ចាក់អង្រែ។ ជាមួយគ្នានេះ ក្រសួងសូមអញ្ជើញអ្នកប៉ះពាល់ ព្រឹត្តិការណ៍សហគមន៍ ២៨វិច្ឆិកា ទាំងអស់ អញ្ជើញទៅធ្វើតេស្តលើកទី២ នៅថ្ងៃទី០៧ ខែធ្នូ ឆ្នាំ២០២០នេះ នៅបរិវេណក្រសួងមហាផ្ទៃ សម្រាប់បុគ្គលិក-មន្ត្រីរាជការស៊ីវិល និងនៅថ្ងៃទី០៨ ខែធ្នូ ឆ្នាំ២០២០ ដែលមានទីតាំងនៅបរិវេណពហុកីឡដ្ឋានជាតិអូឡាំពិច សម្រាប់បងប្អូនប្រជាពលរដ្ឋ ដែលជាអ្នកប៉ះពាល់ និងតាមបណ្តាមន្ទីរសុខាភិបាលខេត្ត (ដែលទទួលខុសត្រូវក្នុងការរៀបចំទីកន្លែងដែលពេលនោះ សម្រាប់អ្នកប៉ះពាល់នៅតាមខេត្ត)។ សូមជម្រាបថា គិតត្រឹមម៉ោង៧៖០០នាទី ព្រឹកថ្ងៃទី០៧ ខែធ្នូ ឆ្នាំ២០២០ នៅកម្ពុជារកឃើញអ្នកឆ្លងកូវីដ១៩ សរុបចំនួន ៣៤៨នាក់ ក្នុងនោះអ្នកព្យាបាលជាសះស្បើយចំនួន ៣០៦នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន ៤២នាក់៕ | 2020-12-07T18:45:00+07:00 | freshnewsasia.com | https://m.freshnewsasia.com/index.php/en/localnews/178977-2020-12-07-04-45-08.html |
32b7ca25-4d54-484b-9891-482441504b88 | ប្រជាជនអាមេរិកជាច្រើន នៅតែរឹងរូសមិនពាក់ម៉ាស និងរក្សាសុវត្ថិភាពខ្លួនឯងពីជំងឺកូវីដ-១៩ ខណៈមន្ត្រីសុខាភិបាល បានត្រឹមបង្ហាញការព្រួយបារម្ភខ្លាំង | ក្រុមមន្ត្រីសុខាភិបាលអាមេរិក នៅថ្ងៃអាទិត្យនេះ (ពេលវេលានៅវ៉ាស៊ីនតោន) បានសម្តែងការព្រួយបារម្ភយ៉ាងខ្លាំង ចំពោះការបដិសេធរបស់ពលរដ្ឋអាមេរិកជាច្រើន នៅក្នុងការពាក់ម៉ាស់ ខណៈប្រទេសនេះកំពុងប្រឈមនឹង ការកើនឡើងយ៉ាងគំហុកនៃចំនួនអ្នកឆ្លង និងស្លាប់ដោយសារវីរុសកូរ៉ូណា (COVID-19)។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃចន្ទ ទី០៧ ខែធ្នូ ឆ្នាំ២០២០។ ជាមួយនឹងវ៉ាក់សាំងប្រឆាំង COVID-19 ដែលគ្រប់គ្នារំពឹងថា នឹងដាក់ចេញឲ្យប្រើប្រាស់ ក្នុងរយៈពេលប៉ុន្មានសប្តាហ៍ខាងមុខនេះ ក្រុមមន្រ្តីសុខាភិបាលអាមេរិក បានព្រមានចំពោះការធ្វេសប្រហែស របស់ជនជាតិអាមេរិកជាច្រើន ជាពិសេសនោះ គឺការធ្វើដំណើរកម្សាន្តចុងឆ្នាំ ដែលនៅតែកើតមានដដែល។ អ្នកសម្របសម្រួលកម្មវិធីគ្រប់គ្រងវីរុសកូរ៉ូណា (COVID-19) នៃសេតវិមាន លោកស្រី ដេបូរ៉ាហ៍ ប៊ឺស (Deborah Birx) បានគូសបញ្ជាក់ប្រាប់ទូរទស្សន៍ NBC ថា «វាពិតជារឿងដែលគួរឱ្យអស់សង្ឃឹមណាស់ ដែលបានលឺមនុស្សជាច្រើននិយាយថា ការពាក់ម៉ាសមិនអាចជួយអ្វីបានទេ និងការប្រមូលផ្ដុំគ្នា ក៏មិនអាចបណ្តាលឱ្យផ្ទុះការឆ្លងរាលដាលដែរ»។ លោកស្រី Birx បានគូសបញ្ជាក់ប្រាប់បន្ថែមថា «នេះមិនមែនគ្រាន់តែជាព្រឹត្តិការណ៍សុខភាពសាធារណៈ ដ៏អាក្រក់បំផុតប៉ុណ្ណោះទេ តែវាក៏ជាបញ្ហាដ៏អាក្រក់បំផុត ដែលប្រទេសនេះនឹងត្រូវប្រឈមមុខដែរ។ វ៉ាក់សាំងប្រឆាំង COVID-19 ដែលនឹងរៀបដាក់ចេញ ក្នុងរយៈពេលប៉ុន្មានសប្ដាហ៍ខាងមុខទៀតនេះ វាពិតជាមានសារៈសំខាន់ណាស់ ប៉ុន្តែវានឹងមិនអាចជួយសង្គ្រោះយើង ពីការកើនឡើងយ៉ាងគំហុក នៃករណីឆ្លងនាពេលបច្ចុប្បន្ននេះទេ»។ គួរបញ្ជាក់ថា បើតាមរដ្ឋមន្រ្តីសុខាភិបាលអាមេរិក លោក អេឡិច អាហ្សារ (Alex Azar) រដ្ឋាភិបាលអាមេរិកបានរំពឹងថា ប្រជាជនសរុប ២០លាននាក់ នឹងទទួលបានវ៉ាក់សាំងប្រឆាំង COVID-19 ពីក្រុមហ៊ុនផលិតឱសថអាមេរិក Pfizer និង Moderna នៅដំណាច់ឆ្នាំ២០២០នេះ។ ប៉ុន្តែក្រុមអ្នកជំនាញ បានសម្តែងការហួសចិត្តយ៉ាងខ្លាំង ដែលជនជាតិអាមេរិកជាច្រើន នៅតែមិនអើពើនឹងការណែនាំ, មិនអនុវត្តការពាក់ម៉ាស, មិនព្រមរក្សាគម្លាតសុវត្ថិភាព និងមិនព្រមបញ្ឈប់ការជួបជុំគ្នាយ៉ាងកកកុញ៕ | 2020-12-07T17:45:00+07:00 | freshnewsasia.com | https://m.freshnewsasia.com/index.php/en/internationalnews/178973-2020-12-07-03-45-12.html |
6b3f7790-bc7a-41b8-a2c6-8e81d82133b2 | BREAKING: សហរដ្ឋអាមេរិករកឃើញអ្នកឆ្លងកូវីដ-១៩ ជាង១៧ម៉ឺននាក់ និងអ្នកជំងឺ១,០៧៦នាក់ទៀតស្លាប់ ក្នុងពេលតែ១ថ្ងៃប៉ុណ្ណោះ! (Video inside) | ករណីឆ្លង និងស្លាប់ប្រចាំថ្ងៃដោយសារ COVID-19 ទូទាំងសហរដ្ឋអាមេរិក នៅតែបន្តស្ថិតក្នុងកម្រិតខ្ពស់ដដែល ដោយក្នុងរយៈពេល ២៤ម៉ោងកន្លងទៅនេះ មនុស្សសរុប ១៧៣,៨៦១នាក់ទៀតបានឆ្លងជំងឺដ៏កាចសាហាវនេះ ខណៈអ្នកជំងឺ ១,០៧៦ទៀតស្លាប់នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី០៧ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ជាង ១៥,១៥៩,៥២៩ករណី ក្នុងនោះអ្នកស្លាប់សរុបមាន ២៨៨,៩០៦នាក់ និងជាសះស្បើយឡើងវិញចំនួនជាង ៨,៨៥៥,៥៩៣នាក់។ ចំពោះមុខអាកាសធាតុចុះត្រជាក់ខ្លាំង និងបុណ្យណូអែល ខិតជិតមកដល់ ក្រុមអ្នកជំនាញបានរំពឹងទុកជាមុនថា អ្នកឆ្លង និងស្លាប់ដោយសារជំងឺរាតត្បាតសកលនេះ នឹងកើនឡើងខ្លាំងបន្ថែមទៀត។ គួរបញ្ជាក់ថា លោក ចូ បៃដិន ប្រធានាធិបតីជាប់ឆ្នោតនៅអាមេរិក កាលពីចុងសប្តាហ៍មុននេះបានប្រកាសថា ការចាក់វ៉ាក់សាំងប្រឆាំង COVID-19 គឺមិនមានការបង្ខិតបង្ខំនោះឡើយ។ ការលើកឡើងនេះត្រូវបានធ្វើឡើង ក្រោយមជ្ឈមណ្ឌលត្រួតពិនិត្យ និងបង្ការជំងឺឆ្លងអាមេរិក (CDC) ជាលើកទីមួយបានជំរុញឲ្យមាន ការពាក់ម៉ាសជាសាធារណៈ លើកលែងតែពេលនៅក្នុងផ្ទះខ្លួនឯង។ CDC បានកត់សម្គាល់ថា សហរដ្ឋអាមេរិកបានចូលនៅក្នុងដំណាក់កាល នៃការឆ្លងជំងឺ COVID-19 កម្រិតខ្ពស់បំផុត៕ | 2020-12-07T17:09:00+07:00 | freshnewsasia.com | https://m.freshnewsasia.com/index.php/en/internationalnews/178969-2020-12-07-03-09-59.html |
4f568364-b89c-4c8a-afac-99a0a99436e6 | ជំងឺកូវីដ១៩ ៖ អ្នកសារព័ត៌មានមួយចំនួនតូច បានឆ្លៀតឱកាសប្រើវិជ្ជាជីវៈ ប្រាសចាកក្រមសីលធម៌ ផ្សព្វផ្សាយព័ត៌មានមិនពិត ក្លែងបន្លំ នាំឱ្យសាធារណជនយល់ខុស | ភ្នំពេញ៖ ដោយសារបញ្ហាជំងឺកូវីដ១៩ កំពុងរីករាលដាលចូលក្នុងសហគមន៍ ក៏មានអ្នក សារព័ត៌មានមួយចំនួនតូច បានឆ្លៀតឱកាសប្រើវិជ្ជាជីវៈ ប្រាសចាកក្រមសីលធម៌ ផ្សព្វផ្សាយព័ត៌មានមិនពិត ក្លែងបន្លំ នាំឱ្យសាធារណជនយល់ខុស និងមានការសង្ស័យលើការអនុវត្តការងាររបស់អាជ្ញាធរ មានសមត្ថកិច្ច បង្កឱ្យមានភាពភ័យខ្លាច ច្របូកច្របល់ រំខានដល់ការអនុវត្តតួនាទីរបស់អាជ្ញាធរ មានសមត្ថកិច្ច ប៉ះពាល់សណ្តាប់ធ្នាប់សាធារណៈ ហើយក្រសួងព័ត៌មានបានស្នើឱ្យអាជ្ញាធរមានសមត្ថកិច្ចចាត់វិធានការច្បាប់ ដោយមិនបាច់ជូនដំណឹងមកក្រសួងព័ត៌មានជាមុនឡើយ។ នៅថ្ងៃទី 7 ខែធ្នូឆ្នាំ 2020 នេះ អគ្គនាយកដ្ឋានព័ត៌មាន និងសោតទស្សន៍ នៃក្រសួងព័ត៌មាន បានសង្កេតឃើញថា ក្នុងអំឡុងពេលដែលរាជរដ្ឋាភិបាលកម្ពុជា បានអនុវត្តវិធានការនានា ដើម្បីប្រយុទ្ធប្រឆាំងនឹងជំងឺកូវីដ-១៩ មាន់អ្នកសារព័ត៌មានមួយចំនួនតូច មិនបានបំពេញតួនាទីស្របតាមវិជ្ជាជីវៈរបស់ខ្លួន ធ្វើជាស្ពានចម្លងក្នុងការផ្តល់ព័ត៌មានពីប្រជាពលរដ្ឋមកកាន់រដ្ឋាភិបាល និងពីរដ្ឋាភិបាលទៅកាន់ប្រជាពលរដ្ឋនោះទេ តែបែរជាឆ្លៀតឱកាសប្រើវិជ្ជាជីវៈ ប្រាសចាកក្រមសីលធម៌ ផ្សព្វផ្សាយព័ត៌មានមិនពិត ក្លែងបន្លំ នាំឱ្យសាធារណជនយល់ខុស និងមានការសង្ស័យលើការអនុវត្តការងាររបស់អាជ្ញាធរ មានសមត្ថកិច្ច បង្កឱ្យមានភាពភ័យខ្លាច ច្របូកច្របល់ រំខានដល់ការអនុវត្តតួនាទីរបស់អាជ្ញាធរ មានសមត្ថកិច្ច ប៉ះពាល់សណ្តាប់ធ្នាប់សាធារណៈ និងការប្រកបអាជីវកម្មរបស់ប្រជាពលរដ្ឋ ការទទួលយកសំណូក ឬជំរិតទារប្រាក់ជាថ្នូរនឹងការមិនផ្សព្វផ្សាយ ឬលុបព័ត៌មាន ដែលជាប្រការមួយ រំលោភយ៉ាងធ្ងន់ធ្ងរខាងផ្នែកវិជ្ជាជីវៈរបស់អ្នកសារព័ត៌មាន ដែលមិនអាចទទួលយកបាន។ ដើម្បីលុបបំបាត់ភាពអសកម្មរបស់ក្រុមអ្នកសារព័ត៌មានមួយចំនួនតូច ដែលគ្មានវិជ្ជាជីវៈ អគ្គនាយកដ្ឋាន សូមបញ្ជាក់ជូនសាធារណជន និងអាជ្ញាធរមានសមត្ថកិច្ចពាក់ព័ន្ធ ជ្រាបថា ក្នុង ករណីបុគ្គលណាដែលរងផលប៉ះពាល់ពីបញ្ហាដូចមានជម្រាបជូនខាងលើ អគ្គនាយកដ្ឋានព័ត៌មាន និងសោតទស្សន៍ នៃក្រសួងព័ត៌មាន គាំទ្រឱ្យបុគ្គលនោះប្រើប្រាស់សិទ្ធិរបស់ខ្លួន ស្របតាមច្បាប់ នៃព្រះរាជាណាចក្រកម្ពុជា និងស្នើឱ្យអាជ្ញាធរមានសមត្ថកិច្ចចាត់វិធានការច្បាប់ ដោយមិនបាច់ជូនដំណឹងមកក្រសួងព័ត៌មានជាមុនឡើយ។ អគ្គនាយកដ្ឋានព័ត៌មាន និងសោតទស្សន៍ នៃក្រសួងព័ត៌មាន សូមវាយតម្លៃខ្ពស់ និងកោតសរសើរស្ថាប័នសារព័ត៌មាន និងអ្នកសារព័ត៌មានភាគច្រើនលើសលប់ ដែលបានខិតខំបំពេញ ការងាររបស់ខ្លួនប្រកបដោយក្រមសីលធម៌វិជ្ជាជីវៈក្នុងការយកព័ត៌មាន និងផ្សព្វផ្សាយព័ត៌មាន ពិតជូនសាធារណជន និងរួមចំណែកជាមួយរាជរដ្ឋាភិបាល ក្នុងការចាត់វិធានការទប់ស្កាត់ការរីក រាលដាលនៃជំងឺរាតត្បាត ដើម្បីសេចក្តីសុខសាន្តរបស់ប្រជាពលរដ្ឋ និងការអភិវឌ្ឍរបស់ប្រទេសជាតិ៕ រក្សាសិទ្ធិដោយ៖បញ្ញាស័ក្តិ | 2020-12-07T16:53:53+07:00 | cen.com.kh | https://cen.com.kh/archives/272813.html |
efa13d20-6f83-4e78-84f0-0f3ee6efb6ca | មិត្តភ័ក្ក ៣ នាក់ ស្នាក់នៅជាមួយគ្នា ម្តុំវត្តសន្សំកុសល្យ តេស្តឆ្លងកូវីដទាំង ៣ នាក់ | យុវជនម្នាក់ឈ្មោះ ញិល សុខកូឡា ធ្វើការនៅហាង Pedro ផ្លូវព្រះសីហនុ ស្នាក់នៅសង្កាត់បឹងទំពុន ខណ្ឌមានជ័យ ក្រសួងសុខាភិបាលប្រកាសឆ្លងវិរុសកូវីដ ១៩ នៅថ្ងៃ ០៣ ធ្នូ ២០២០។ ក្រោយមកប៉ុន្មានថ្ងៃ មិត្តភ័ក្ករបស់គេពីរនាក់ទៀត ដែលស្នាក់នៅជាមួយគ្នាក៏បានឆ្លងជាបន្តបន្ទាប់។ មិត្តភ័ក្កម្នាក់ឈ្មោះសាយ សៅលាង អាយុ ២១ ឆ្នាំ តេស្តឃើញមានវិរុសកូវីដ ១៩ នៅថ្ងៃ ០៥ ធ្នូ ២០២០។ យុវជនរូបនេះ ស្នាក់នៅជាមួយឈ្មោះ ញិល សុខកូឡា នៅម្តុំវត្តសន្សំកុសល្យ ក្នុងសង្កាត់បឹងទំពុន ខណ្ឌមានជ័យ។ ក្រោយមកមួយថ្ងៃ នៅថ្ងៃ ០៦ ធ្នូ ២០២០ មិត្តភ័ក្កម្នាក់ទៀតឈ្មោះ អ៉ី តារា ដែលធ្លាប់ស្នាក់នៅជាមួយយុវជន ញិល សុខកូឡា ក៏តេស្តឆ្លងកូវីដ ១៩ ដែរ។ បច្ចុប្បន្នអ្នកទាំង ៣ កំពុងសម្រាកព្យាបាលនៅមន្ទីរពេទ្យមិត្តភាពខ្មែរសូវៀត។ គិតមកដល់ព្រឹក ថ្ងៃទី ៧ ធ្នូ ២០២០ ក្រសួងសុខាភិបាលប្រកាសរកឃើញករណីអ្នកឆ្លងកូវីដ ១៩ ពាក់ព័ន្ធព្រឹត្តិការណ៍សហគមន៍ ២៨ វិច្ឆិកា កើនដល់ចំនួន ៣២ នាក់ ។ ក្នុងចំណោមសង្កាត់ទាំង ១២ មានសង្កាត់ចំនួន ៣ ដែលរកឃើញមានចំនួនអ្នកឆ្លងច្រើនជាងគេ។ ក្នុងនោះមានសង្កាត់និរោធ មាន ០៨ ករណី សង្កាត់វាលស្បូវ មាន ០៥ ករណី និងសង្កាត់ចាក់អង្រែក្រោមមាន ០៦ ករណី៕ | 2020-12-07T16:02:00+07:00 | kampucheathmey.com | https://www.kampucheathmey.com/local-news/24455 |
1f84769e-15b4-43cb-ba82-15b38581a54d | ទីបំផុត ! បិទអគារកាណាឌីយ៉ាទាំងមូល ក្រោយអ្នកឆ្លងកូវីដម្នាក់ ប្រើជណ្តើរយន្តរួមគ្នា… | នៅថ្ងៃទី០៧ ខែធ្នូ ឆ្នាំ២០២០នេះ ឯកឧត្តម ម៉ម ប៊ុនហេង រដ្ឋមន្ត្រីក្រសួងសុខាភិបាល បានចេញលិខិតលេខ២៥២ សខល ជម្រាបជូនអ្នកឧកញ៉ា ពុង ឃាវសែ ប្រធានក្រុមប្រឹក្សាភិបាលធនាគារកាណាឌីយ៉ា ក.អ ក្នុងកម្មវត្ថុការបិទអគារកាណាឌីយ៉ាទាំងមូល រហូតដល់ថ្ងៃទី១៧ ខែធ្នូ ឆ្នាំ២០២០ ។ ក្រសួងសុខាភិបាល បានបញ្ជាក់ថា ការស្នើសុំបិទអគានេះ ក្រោយបុគ្គលិកម្នាក់ ដែលរកឃើញឆ្លងកូវីដ ១៩ បានប្រើប្រាស់ជណ្តើរយន្តរួមគ្នា ។ ដោយឡែកបុគ្គលិកដែលធ្វើការនៅទីនេះទាំងអស់ ត្រូវធ្វើតេស្តជាលើកទី២ នៅថ្ងៃទី១៣ ខែធ្នូ ឆ្នាំ២០២០ និងលើកទី៣ នៅថ្ងៃទី១៧ ខែធ្នូ ឆ្នាំ២០២០ ៕ | 2020-12-07T15:51:35+07:00 | kbnnews.com | https://kbn.news/archives/194013 |
0e96936a-b36a-4b33-89e8-45b97441010c | ក្រសួងសុខាភិបាល សម្រេចបិទអគារកាណាឌីយ៉ាទាំងមូល ក្រោយអ្នកឆ្លងកូវីដម្នាក់ ប្រើជណ្តើរយន្តរួមគ្នា | ក្រសួងសុខាភិបាល ប្រកាសបិទអគារកាណាឌីយ៉ា រហូតដល់ថ្ងៃទី១៧ ខែធ្នូ ឆ្នាំ២០២០ ខាងមុខនេះ ដោយយោងតាមចំណាររបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ បើតាមលិខិតដដែល បានបញ្ជាក់ថា ការបិទអគារកាណាឌីយ៉ា ដោយសារបុគ្គលិកនៅធនាគារចិនម្នាក់មានវិជ្ជមានជំងឺកូវីដ-១៩ ហើយបានប្រើប្រាស់ជណ្តើរយន្តរួមគ្នានៅអគារកាណាឌីយ៉ា។ ដូច្នេះ ត្រូវបិទអគារកាណាឌីយ៉ាទាំងមូលបន្តទៀត រយៈពេល១៤ថ្ងៃ គិតចាប់តាំងពីថ្ងៃទី០៣ ខែធ្នូ រហូតដល់ថ្ងៃទី១៧ ខែធ្នូ ឆ្នាំ២០២០។ ដោយឡែកបុគ្គលិកដែលធ្វើការនៅទីនោះទាំងអស់ ត្រូវធ្វើតេស្តជាលើកទី២ នៅថ្ងៃទី១៣ ខែធ្នូ និងលើកទី៣ នៅថ្ងៃទី ១៧ ខែធ្នូឆ្នាំ២០២០ ៕ | 2020-12-07T15:35:18+07:00 | kbnnews.com | https://kbn.news/archives/194002 |
3b30739e-9688-4753-8425-0d50d6240796 | កុំបន្ទោសស្រីស្អាត! នាងបើករថយន្តឆ្លងផ្លូវ ពូម៉ូតូកង់បីបុកមក… | នារីស្រស់ស្អាតម្នាក់ ខណៈកំពុងបើករថយន្តឆ្លងផ្លូវ ត្រូវម៉ូតូកង់បីបើកមកបុកយ៉ាងពេញទំហឹង បណ្ដាលឲ្យបុរសជាអ្នកម៉ូតូកង់បីរងរបួសធ្ងន់។ ករណីគ្រោះថ្នាក់ចរាចរណ៍នេះ បានកើតឡើងកាលពីវេលាម៉ោង១២ និង១០នាទីយប់ថ្ងៃទី០៧ ខែធ្នូ ឆ្នាំ២០២០ នៅតាមបណ្ដោយផ្លូវកម្ពុជាក្រោម កែងផ្លូវម៉ៅសេទុង សង្កាត់ទឹកល្អក់ទី១ ខណ្ឌទួលគោក ។ សាក្សី បានឲ្យដឹងថា មុនពេលកើតហេតុ គេឃើញរថយន្ត១គ្រឿងម៉ាក តូយ៉ូតាព្រូស ពណ៌ខ្មៅ ពាក់ផ្លាកលេខ ភ្នំពេញ 2BC-8841 បើកបរដោយនារីមានរូបសម្រស់ស្រស់ស្អាតម្នាក់ ធ្វើដំណើរតាមបណ្ដោយផ្លូវម៉ៅសេទុង ក្នុងទិសដៅ ពីជើងទៅត្បូង ។ លុះពេលបើកបរមកដល់ចំណុចកើតហេតុ មានម៉ូតូកង់បីឥណ្ឌា១គ្រឿង ពណ៌ស ពាក់ផ្លាកលេខ ភ្នំពេញ 1GZ-3865 បើកបរដោយបុរសម្នាក់ ធ្វើដំណើរតាមបណ្តោយផ្លូវកម្ពុជាក្រោម ទិសដៅពីលិចទៅកើត មកបុករថយន្តយ៉ាងពេញទំហឹង បណ្តាលឲ្យខាងភាគីម៉ូតូរងរបួសធ្ងន់ ។ ក្រោយពេលកើតហេតុ សមត្ថកិច្ចបានចុះចាត់ចែងបញ្ជូនជនរងគ្រោះទៅសង្គ្រោះ។ បន្ទាប់មកទើបធ្វើការវាស់វែង យកវត្ថុតាងទៅរក្សាទុក នៅអធិការដ្ឋាននគរបាលខណ្ឌទួលគោក ដើម្បីរង់ចាំដោះស្រាយគ្នាតាមផ្លូវច្បាប់៕ | 2020-12-07T14:46:36+07:00 | kbnnews.com | https://kbn.news/archives/193978 |
df9e927b-f009-4df3-9f43-29c7cfe20cf1 | យុវជន៣នាក់ស្នាក់នៅជាមួយគ្នា នៅជិតវត្ដសន្សំកុសល ឆ្លងកូវីដ១៩ | រាជធានីភ្នំពេញ៖ យុវជនម្នាក់ ឈ្មោះ ញិល សុខកូឡា បុគ្គលិកបម្រើការនៅហាង Pedro ផ្លូវព្រះសីហនុ ដែលស្នាក់នៅសង្កាត់បឹងទំពុន ខណ្ឌមានជ័យ ត្រូវបានក្រសួងសុខាភិបាល ប្រកាសថា ឆ្លងវីរុសកូវីដ-១៩ ហើយប៉ុន្មានថ្ងៃក្រោយមក មិត្តភក្ដិរបស់គេពីរនាក់ទៀត ដែលស្នាក់នៅជាមួយគ្នា ក៏នឆ្លងផងដែរ។ មិត្តភក្ដិម្នាក់ ឈ្មោះ សាយ សៅលាង អាយុ ២១ ឆ្នាំ បានតេស្តឃើញមានវីរុសកូវីដ-១៩ នៅថ្ងៃទី៥ ខែធ្នូ ២០២០។ យុវជនរូបនេះ ធ្លាប់ស្នាក់នៅជាមួយឈ្មោះ ញិល សុខកូឡា នៅម្តុំវត្តសន្សំកុសល្យ ស្ថិតក្នុងសង្កាត់បឹងទំពុន ខណ្ឌមានជ័យ។ មួយថ្ងៃក្រោយមកទៀត គឺ នៅថ្ងៃទី៦ ខែធ្នូ ឆ្នាំ២០២០ មិត្តភ័ក្ដិម្នាក់ទៀត ឈ្មោះ អ៊ី តារា ដែលធ្លាប់ស្នាក់នៅជាមួយយុវជន ញិល សុខកូឡា ក៏តេស្តឃើញឆ្លងកូវីដ-១៩ដែរ។ បច្ចុប្បន្នអ្នកទាំង ៣ កំពុងសម្រាកព្យាបាលនៅមន្ទីរពេទ្យមិត្តភាពខ្មែរសូវៀត។ គិតមកដល់ព្រឹក ថ្ងៃទី ៧ ធ្នូ ២០២០ ក្រសួងសុខាភិបាលប្រកាសរកឃើញករណីអ្នកឆ្លងកូវីដ ១៩ ដែលពាក់ព័ន្ធព្រឹត្តិការណ៍សហគមន៍ ២៨ វិច្ឆិកា កើនដល់ចំនួន ៣២ នាក់ ។ ក្នុងចំណោមសង្កាត់ទាំង ១២ ដែលមានអ្នកឆ្លង សង្កាត់ចំនួន ៣ រកឃើញមានករណីអ្នកឆ្លងច្រើនជាងគេគឺសង្កាត់និរោធ និងវាលស្បូវក្នុងខណ្ឌច្បារអំពៅ និងសង្កាត់ចាក់អង្រែក្រោមនៅខណ្ឌមានជ័យ៕ | 2020-12-07T14:18:03+07:00 | kbnnews.com | https://kbn.news/archives/193963 |
6b6a987a-51c1-4fb5-aedd-3f0d1b9cab26 | សង្កាត់ចំនួន ៣ មានអ្នកឆ្លងកូវីដច្រើន តែខណ្ឌមួយមានពីរសង្កាត់ឈរលើគេ | គិតមកដល់ម៉ោង ០៧:៣០ ព្រឹក ថ្ងៃទី ៧ ធ្នូ ២០២០ ក្រសួងសុខាភិបាលប្រកាសរកឃើញករណីអ្នកឆ្លងកូវីដ ១៩ កើនដល់ចំនួន ៣២ នាក់ ដែលពាក់ព័ន្ធព្រឹត្តិការណ៍ឆ្លងក្នុងសហគមន៍ ២៨ វិច្ឆិកា។ ក្នុងចំណោមសង្កាត់ទាំង ១២ ដែលប៉ះពាល់និងមានអ្នកឆ្លង មានសង្កាត់ចំនួន ៣ ដែលរកឃើញមានចំនួនអ្នកឆ្លងច្រើនជាងគេ។ សង្កាត់ដែលឈរលើគេគឺសង្កាត់និរោធ ស្ថិតក្នុងមូលដ្ឋានខណ្ឌច្បារអំពៅ ដែលរកឃើញមានអ្នកឆ្លង ៨ ករណី។ ករណីឆ្លងភាគច្រើនគឺអ្នកដែលមានទំនាក់ទំនងជិតស្និទ្ធិជាមួយគ្រួសារលោកឆែម សាវុធ អគ្គនាយកដ្ឋានពន្ធនាគារក្រសួងមហាផ្ទៃ។ សង្កាត់ទីពីរដែលមានអ្នកឆ្លងច្រើនបន្ទាប់គឺសង្កាត់ចាក់អង្រែក្រោម ក្នុងខណ្ឌមានជ័យ។ សង្កាត់នេះមានអ្នកឆ្លង ០៦ ករណី ស្ថិតក្នុងចំណោមក្រុមគ្រួសារលោកឆែម សាវុធ អគ្គនាយកដ្ឋានពន្ធនាគារក្រសួងមហាផ្ទៃ ដែលមានអាសយដ្ឋានស្នាក់នៅបុរីប៉េងហួតផ្លូវ ៦០ ម៉ែត្រ។ ចំណែកសង្កាត់ទី ៣ ដែលក្រសួងប្រកាសមានករណីរកឃើញអ្នកឆ្លងច្រើនគឺសង្កាត់វាលស្បូវ ក្នុងខណ្ឌច្បារអំពៅ។ សង្កាត់នេះរកឃើញ ៥ ករណី ពាក់ព័ន្ធបុរសអាយុ ២៣ ឆ្នាំ ម្នាក់ជាបុគ្គលិកធនាគារចិនមួយដែលក្រសួងប្រកាសឆ្លងកូវីដ ១៩ និងបានចម្លងទៅសាច់ញាតិក្នុងគ្រួសារ៕ | 2020-12-07T11:48:00+07:00 | kampucheathmey.com | https://www.kampucheathmey.com/local-news/24369 |
710d50cc-ebe8-4728-9b20-b27f8a1dd51e | ព្រោះតែជីវភាព! ថៃចាប់បញ្ជូនពលករខ្មែរ ឆ្លងដែនខុសច្បាប់ ១១នាក់ទៀតមកកម្ពុជាវិញ | ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី៥ ខែធ្នូ ឆ្នាំ២០២០ វេលាម៉ោង ១៧និង៤២នាទី បានទទួលពលករខ្មែរ ឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ១១នាក់ ស្រី ៧នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-12-07T09:52:06+07:00 | kbnnews.com | https://kbn.news/archives/193900 |
80b70868-e078-4d0b-bff6-a5098e254a28 | អ្វីទៅជាជំងឺរលាកស្រោមពោះដោយសារការធ្លាយក្រពះ! | ជំងឺរលាកស្រោមពោះដោយសារការធ្លាយក្រពះ គឺជាជំងឺមួយធ្ងន់ធ្ងរបំផុត ដែលអាចបណ្តាលឲ្យគ្រោះថ្នាក់ដល់ជីវិត ប្រសិនបើធ្វើការព្យាបាលមិនទាន់ពេលវេលា និងតាមក្បួនខ្នាតបច្ចេកទេសត្រឹមត្រូវ។ ក) តើមូលហេតុអ្វីខ្លះ ដែលបណ្តាលឲ្យមានការធ្លាយក្រពះ? មូលហេតុសំខាន់ៗ ដែលបណ្តាលឲ្យមានការធ្លាយក្រពះមានដូចជា – ជំងឺរលាកក្រពះរ៉ាំរ៉ៃ ឬដំបៅក្រពះ – ជំងឺដុំមហារីកក្រពះ ដែលមិនធ្វើរោគវិនិច្ឆ័យនិងព្យាបាលឲ្យបានត្រឹមត្រូវ – ការប្រើប្រាស់ថ្នាំឈឺសន្លាក់មួយចំនួន ដោយមិនគោរពតាមវេជ្ជបញ្ជាដូចជា ពពួក AINS ឬ Glucocorticoides ឬថ្នាំបុរាណខ្មែរមួយចំនួន ដែលមានលាយពពួកថ្នាំខាងលើនេះ។ ខ) រោគសញ្ញា ចំពោះរោគសញ្ញាគ្លីនិក គឺពិបាកក្នុងការសន្និដ្ឋានឲ្យពិតប្រាកដថា អ្នកជំងឺមានជំងឺរលាកស្រោមពោះដោយសារការធ្លាយក្រពះណាស់ ប៉ុន្តែអ្នកជំងឺអាចមានរោគសញ្ញាមួយចំនួនដែលអាចឲ្យយើងគិតទៅរកដូចជា – អ្នកជំងឺមានប្រវត្តិរលាកក្រពះរ៉ាំរ៉ៃ ឬដំបៅក្រពះ ជាមួយការប្រើប្រាស់ថ្នាំមិនគោរពវេជ្ជបញ្ជាមួយចំនួន – អ្នកជំងឺមានសភាពបាត់បង់ជាតិទឹកខ្លាំង ក្អួត ត្អើក អត់ដើរខ្យល់ ឬមិនអាចបត់ជើងធំបាន ពេលខ្លះអាចរាគក៏មាន – ក្តៅខ្លួន – អ្នកជំងឺមានសភាពឈឺពោះខ្លាំង – បាត់បង់ចលនាពោះដែលពិបាកក្នុងការដកដង្ហើម – ពោះមានសភាពរឹងដូចឈើ ក្នុងករណីនេះ ដើម្បីធ្វើរោគវិនិច្ឆ័យឲ្យរឹតតែច្បាស់ គឺយើងអាចស្នើសុំរូបភាពវេជ្ជសាស្ត្រមួយចំនួនដូចជា អេកូសាស្ត្រ (Échographie abdominale) ឬថតពោះ (ASP= Abdomen Sans Préparation)។ ដូចច្នេះមានតែទៅពិគ្រោះជាមួយវេជ្ជបណ្ឌិតឯកទេសទេ ទើបអាចធ្វើរោគវិនិច្ឆ័យនេះបាន។ គ) តើអ្នកគួរធ្វើដូចម្តេច នៅពេលដែលអ្នកមានជំងឺរលាកស្រោមពោះដោយសារការធ្លាយក្រពះ? គឺមានតែការវះកាត់ទេ ទើបអាចព្យាបាលជំងឺនេះឲ្យជាសះស្បើយបាន ដូចច្នេះអ្នកត្រូវទៅពិគ្រោះជាមួយវេជ្ជបណ្ឌិតជំនាញឯកទេសឲ្យបានឆាប់រហ័ស ដើម្បីធ្វើរោគវិនិច្ឆ័យ និងព្យាបាលឲ្យបានត្រឹមត្រូវតាមបច្ចេកទេសនិងទាន់ពេលវេលា។ បញ្ជាក់៖ គ្មានថ្នាំពេទ្យឬថ្នាំបុរាណខ្មែរណាមួយអាចព្យាបាលជំងឺនេះ ឲ្យជាក្រៅអំពីការវះកាត់ទេ។ “សូមមេត្តាមកពិគ្រោះយោបល់ជាមួយក្រុមវេជ្ជបណ្ឌិតជំនាញនៃមន្ទីរពេទ្យកាល់ម៉ែត ដើម្បីធ្វើរោគវិនិច្ឆ័យនិងធ្វើការវះកាត់ឲ្យទាន់ពេលវេលា និងជៀសវាងការប្រើប្រាស់ឱសថដោយគ្មានវេជ្ជបញ្ជាត្រឹមត្រូវ”៕ | 2020-12-07T08:32:00+07:00 | kampucheathmey.com | https://www.kampucheathmey.com/health/24200 |
f6d15853-4df6-44ec-831b-0a5c770fa6e1 | ឆ្លង២នាក់ទៀតហើយ ! នេះជាអ្នកឆ្លងជំងឺកូវីដ អ្នកធ្លាប់ប៉ះពាល់ពួកគាត់ សូមប្រញាប់ទៅ… | នៅព្រឹកថ្ងៃទី០៧ ខែធ្នូ ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីចំនួន២នាក់ទៀត ដែលពាក់ព័ន្ធព្រឹត្តិការណ៍ «សហគមន៍២៨វិច្ឆិកា»។ អ្នកទាំង២នាក់ដែលរកឃើញឆ្លងកូវីដ១៩នេះ រួមមានបុរសឈ្មោះ អ៊ី តារា អាយុ២១ឆ្នាំ មានអាសយដ្ឋានជិតវត្តសន្សំកុសល សង្កាត់បឹងទំពង់ ខណ្ឌមានជ័យ ធ្លាប់ស្នាក់នៅជាមួយអ្នកជំងឺ ឈ្មោះ ញិល សុខកូឡា ដែលធ្វើការនៅហាង Pedro ផ្លូវព្រះមុនីវង្ស និងស្ត្រីឈ្មោះ ជី ពេជ្រឆារ៉ា អាយុ២៩ឆ្នាំ មានស្នាក់នៅសង្កាត់ចាក់អង្រែលើ ខណ្ឌមានជ័យ ជាមន្ត្រីរាជការនៅក្រសួងមហាផ្ទៃ បានចូលហាង Zando បឹងកេងកង នៅថ្ងៃទី២៧ ខែវិច្ឆិកា ឆ្នាំ២០២០ នៅម៉ោង៨៖៣០នាទីយប់ ដោយមិនមានពាក់ម៉ាសការពារ។ បច្ចុប្បន្នអ្នកទាំង២នាក់នេះ ត្រូវបានដាក់ឲ្យសម្រាកព្យាបាលនៅមណ្ឌលសុខភាព ចាក់អង្រែ រាជធានីភ្នំពេញ។ សូមបញ្ជាក់ថា គិតពីថ្ងៃទី២៩ ខែវិច្ឆិកា ដល់ ថ្ងៃទី០៦ ខែធ្នូ ឆ្នាំ២០២០នេះ ក្រសួងសុខាភិបាល បានធ្វើតេសត្តអ្នកប៉ះពាល់ក្នុងព្រឹត្តិការណ៍ «សហគមន៍២៨វិច្ឆិកា» សរុបចំនួន១១៣០៥សំណាក ដែលនៅក្នុងចំនួននេះ មានអ្នកវិជ្ជមានកូវីដ១៩ ថ្មីចំនួន ៣២នាក់ ដែលកំពុងសម្រាកព្យាបាលនៅមន្ទីរពេទ្យខ្មែរសូវៀត និងមណ្ឌលសុខភាព ចាក់អង្រែ។ ក្រសួងសុខាភិបាល សូមអញ្ជើញអ្នកប៉ះពាល់ ព្រឹត្តិការណ៍សហគមន៍ ២៨វិច្ឆិកា ទាំងអស់ អញ្ជើញទៅធ្វើតេស្តលើកទី២ នៅថ្ងៃទី០៧ ខែធ្នូ ឆ្នាំ២០២០នេះ នៅបរិវេណក្រសួងមហាផ្ទៃ សម្រាប់បុគ្គលិក-មន្ត្រីរាជការស៊ីវិល និងនៅថ្ងៃទី០៨ ខែធ្នូ ឆ្នាំ២០២០ ដែលមានទីតាំងនៅបរិវេណពហុកីឡដ្ឋានជាតិអូឡាំពិក សម្រាប់បងប្អូនប្រជាពលរដ្ឋ ដែលជាអ្នកប៉ះពាល់ និងតាមបណ្តាមន្ទីរសុខាភិបាលខេត្ត ដែលទទួលខុសត្រូវក្នុងការរៀបចំទីកន្លែងដែលពេលនោះ សម្រាប់អ្នកប៉ះពាល់នៅតាមខេត្ត ៕ | 2020-12-07T08:06:04+07:00 | kbnnews.com | https://kbn.news/archives/193861 |
9677df96-065a-4cd0-8ab2-a5c810da4e8d | រកឃើញអ្នកឆ្លងវីរុសកូវីដ១៩ថ្មី ចំនួន២នាក់ទៀត ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» | ភ្នំពេញ៖ ក្រសួងសុខាភិបាល បានបញ្ជាក់ជាថ្មី ពីការរកឃើញអ្នកឆ្លងជំងឺកូវីដ១៩ ថ្មីចំនួន ២នាក់ទៀត ដែលពាក់ព័ន្ធព្រឹត្តិការណ៍ «សហគមន៍២៨វិច្ឆិកា» និងមិនមានអ្នកជាសះស្បើយ នៅថ្ងៃទី៦ ខែធ្នូ ឆ្នាំ២០២០។ ក្រសួងសុខាភិបាល នៅព្រឹកថ្ងៃទី៧ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានស្តីពី ករណីវិជ្ជមានវីរុសកូវីដ១៩រចំនួន២នាក់ ជាអ្នកពាក់ព័ន្ធទៅនឹងព្រឹត្តិការណ៍សហគមន៍ ២៨វិច្ឆិកា គឺបុរសជនជាតិខ្មែរឈ្មោះ អ៊ុ តារា អាយុ ២១ឆ្នាំ មាន អាសយដ្ឋានស្នាក់នៅជិតវត្តសន្សំកុសល សង្កាត់បឹងទំពន់ ខណ្ឌមានជ័យ រាជធានីភ្នំពេញ ធ្លាប់ស្នាក់នៅជាមួយអ្នកជំងឺ ឈ្មោះ ញិល សុខកូឡា ភេទប្រុស អាយុ ២២ឆ្នាំ ធ្វើការនៅ Pedro ផ្លូវព្រះសីហនុ ដែលបានរកឃើញមានវីរុសកូវីដ-១៩ នៅថ្ងៃទី៣ ខែធ្នូ ឆ្នាំ២០២០ កំពុងតែសម្រាកព្យាបាលនៅមន្ទីរ ពេទ្យមិត្តភាពខ្មែរ-សូវៀត រាជធានីភ្នំពេញ ។ លទ្ធផលធ្វើតេស្តវត្ថុសំណាករបស់បុគ្គលខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ -១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាប់ ព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ចំណែកស្ត្រីជនជាតិខ្មែរឈ្មោះ ជី ពេជ្រឆារ៉ា អាយុ ២៩ឆ្នាំ មាន អាសយដ្ឋានស្នាក់នៅសង្កាត់ចាក់អង្រែលើ ខណ្ឌមានជ័យ រាជធានីភ្នំពេញ ស្ត្រីរូបនេះជាមន្ត្រីរាជការនៅក្រសួងមហាផ្ទៃ បានចូលក្នុងហាង Zendo បឹងកេងកងនៅថ្ងៃទី ២៧ ខែវិច្ឆិកា ឆ្នាំ២០២០ នៅម៉ោង២០និង៣០នាទីយប់ (ដោយមិនបានការពារត្រឹមត្រូវ)។ លទ្ធផលធ្វើតេស្តវត្ថុសំណាករបស់បុគ្គលខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមាន វីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាក ព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ លទ្ធផលធ្វើតេស្តអ្នកប៉ះពាល់ក្នុង “ ព្រឹត្តិការណ៍សហគមន៍ ២៨វិច្ឆិកា នៅថ្ងៃទី៦ខែធ្នូឆ្នាំ២០២០ វត្ថុសំណាកដែលនៅសល់ពីថ្ងៃទី៥ខែធ្នូឆ្នាំ២០២០ ចំនួន១០៧សំណាក បូកបន្ថែមចំនួនវត្ថុសំណាកទទួលបានបន្ថែមនៅថ្ងៃដដែលពីខេត្ត និងរាជធានីភ្នំពេញ សរុប មានចំនួន ៥២៣សំណាក ត្រូវបានធ្វើវិភាគដោយវិទ្យាស្ថានប៉ាស្ទ័រកម្ពុជា គឺមានលទ្ធផល វិជ្ជមានវីរុសកូវីដ-១៩ ថ្មី ចំនួន ២នាក់ (ដែលជាអ្នកជំងឺខាងលើនេះ) ។ ដោយឡែក មាននៅសល់វត្ថុសំណាកចំនួន ២២៨សំណាកផ្សេងទៀត ដែលត្រូវវិភាគបន្តនៅថ្ងៃទី៧ ខែធ្នូ ឆ្នាំ២០២០។ គិតពីថ្ងៃទី២៩ ខែវិច្ឆិកា ដល់ថ្ងៃទី៦ ខែធ្នូ ឆ្នាំ២០២០ ក្រសួងសុខាភិបាល បានធ្វើតេស្តអ្នកប៉ះ ពាល់សរុបទាំងអស់បានចំនួន ១១,៣០៥សំណាក ដែលនៅក្នុងចំនួននេះ មានអ្នកវិជ្ជមានវីរុសកូវីដ-១៩ ថ្មី សរុបចំនួន ៣២នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងមណ្ឌលសុខ ភាពចាក់អង្រែ។ ម្យ៉ាងវិញទៀត សូមអ្នកប៉ះពាល់ទៅនឹង “ព្រឹត្តិការណ៍សហគមន៍ ២៨វិច្ឆិកា” ទាំងអស់ អញ្ជើញទៅ ធ្វើតេស្តជាលើកទី២ នៅថ្ងៃទី៧ ខែធ្នូ ឆ្នាំ២០២០ ដែលក្រសួងសុខាភិបាល នឹងរៀបចំទីតាំងនៅបរិវេណ ក្រសួងមហាផ្ទៃ សម្រាប់បុគ្គលិក-មន្ត្រីរាជការស៊ីវិល និងនៅថ្ងៃទី៨ ខែធ្នូ ឆ្នាំ២០២០ ដែលក្រសួងសុខាភិបាល នឹងរៀបចំទីតាំងនៅបរិវេណពហុកីឡដ្ឋានជាតិអូឡាំពិច រាជធានីភ្នំពេញ សម្រាប់បងប្អូនប្រជា ពលរដ្ឋដែលជាអ្នកប៉ះពាល់ និងនៅតាមមន្ទីរសុខាភិបាលរាជខេត្ត (ដែលទទួលខុសត្រូវក្នុងការរៀបចំទី កន្លែងនៅពេលនោះ សម្រាប់អ្នកពាក់ព័ន្ធនៅតាមខេត្ត)៕ | 2020-12-07T07:54:31+07:00 | cen.com.kh | https://cen.com.kh/archives/272629.html |
8232a5e6-fd40-43a6-a9f2-468a697db94f | មនុស្សពីរនាក់ឆ្លងកូវីដ ១៩ ម្នាក់នៅជិតវត្តសន្សំកុសល្យ និងម្នាក់ទៀតជាមន្រ្តីនៅក្រសួងមហាផ្ទៃ | ក្រសួងសុខាភិបាលជូនដំណឹងករណីរកឃើញអ្នកឆ្លងថ្មីពីរនាក់ទៀត ដែលម្នាក់ឈ្មោះ អ៉ី តារា អាសយដ្ឋាននៅជិតវត្តសន្សំកុសល្យ ក្នុងសង្កាត់បឹងទំពុន ខណ្ឌមានជ័យ ជាអ្នកធ្លាប់ស្នាក់នៅជាមួយអ្នកជំងឺឈ្មោះ ញិល សុខកូឡា បុគ្គលិកនៅហាង Pedro ដែលតេស្តឃើញមានកូវីដ ១៩ នៅថ្ងៃ ០៣ ធ្នូ ២០២០។ អ្នកឆ្លងម្នាក់ទៀតឈ្មោះ ជី ពេជ្រធារ៉ា អាយុ ២៩ ឆ្នាំ រស់នៅសង្កាត់ចាក់អង្រែលើ ខណ្ឌមានជ័យ ជាមន្រ្តីនៅក្រសួងមហាផ្ទៃ បានចូលហាង Zendo សាខាងបឹងកេងកង នៅថ្ងៃ ២៧ វិច្ឆិកា ២០២០ នៅម៉ោង ២០ ៣០ នាទីយប់ ដោយមិនបានការពារត្រឹមត្រូវ៕ | 2020-12-07T07:35:00+07:00 | kampucheathmey.com | https://www.kampucheathmey.com/local-news/24156 |
61625432-a1f0-4309-addd-a46dd00639df | លោក ហ៊ុន សែន ថាមិនចង់ដាក់ប្រទេសក្នុងគ្រាអាសន្ន ទោះការឆ្លងក្នុងសហគមន៍បន្តកើនឡើង | លោកនាយករដ្ឋមន្រ្តី ហ៊ុន សែន កាលពីថ្ងៃអាទិត្យ បានលើកឡើងថារដ្ឋាភិបាលមិនទាន់ជ្រើសរើសជម្រើសនៃការប្រកាសដាក់ប្រទេសក្នុងគ្រាអាសន្ននៅឡើយទេ តាមច្បាប់គ្រប់គ្រងប្រទេសក្នុងគ្រាអាសន្ន ដែលត្រូវបានអនុម័តកាលពីចុងខែមេសា បើទោះករណីឆ្លងជំងឺកូវីដក្នុងសហគមន៍ បន្តកើនឡើងក៏ដោយ។ កាលពីចុងខែវិច្ឆិកា លោក ហ៊ុន សែន បានប្រកាសទុករយៈពេល១៥ថ្ងៃ ក្នុងការទប់ស្កាត់ការរាតត្បាតជំងឺកូវីដ១៩ ក្នុងសហគមន៍លើកដំបូង ដែលរហូតមកដល់ពេលនេះនៅសល់ប្រមាណ១០ថ្ងៃទៀត។ ក្រសួងសុខាភិបាលកម្ពុជាបានប្រកាសការឆ្លងជំងឺនេះចូលសហគមន៍លើកដំបូងក្នុងប្រទេស កាលពីចុងខែវិច្ឆិកា ដែលគិតមកត្រឹមថ្ងៃច័ន្ទនេះ មានអ្នកឆ្លងសរុបក្នុងព្រឹត្តិការណ៍ឆ្លងសហគមន៍នេះ កើនដល់៣២នាក់ដោយរួមទាំងអ្នកឆ្លង២នាក់ចុងក្រោយគេបង្អស់នៅថ្ងៃនេះផងដែរ។ នៅលើទំព័រហ្វេសប៊ុក លោកនាយករដ្ឋមន្រ្តី ហ៊ុន សែន បានបង្ហោះសារថាលោកបានត្រៀមបម្រុងទុកនូវលិខិតនានា សម្រាប់ស្នើថ្វាយព្រះមហាក្សត្រ ដើម្បីប្រកាសដាក់ប្រទេសក្នុងគ្រាមានអាសន្ន។ ប៉ុន្តែលោកថាលោកមិនចង់ទៅដល់ចំណុចនេះទេ ដោយសារវាអាចប៉ះពាល់ធំធេងដល់សេដ្ឋកិច្ចនិងជីវភាពរបស់ប្រជាជន។ បន្ថែមពីលើសារនៅលើទំព័រហ្វេសប៊ុក លោក ហ៊ុន សែន ក៏មានសារជាសំឡេង ដែលត្រូវបានផ្សព្វផ្សាយទៅកាន់សាធារណជន និងបណ្តាញសារព័ត៌មានផងដែរ។ លោក ហ៊ុន សែន បានថ្លែងថា៖ «ក៏ប៉ុន្តែខ្ញុំមិនចង់ដើរទៅដល់ជំហានបែបនេះនោះទេ ព្រោះវាធ្វើឲ្យសេដ្ឋកិច្ចកម្ពុជានឹងគាំងទាំងស្រុងតែម្តង ប្រសិនបើបិទប្រទេស ឬក៏បិទផ្នែកណាមួយរបស់ប្រទេស»។ លោក ហ៊ុន សែន ក៏បានបញ្ជាឲ្យអាជ្ញាធរគ្រប់លំដាប់ថ្នាក់ចុះពិនិត្យទីតាំងអាជីវកម្មទាំងអស់ឲ្យអនុវត្តឲ្យបានត្រឹមត្រូវ តាមវិធានការណែនាំសុវត្ថិភាពរបស់ក្រសួងសុខាភិបាល។ លោកបញ្ជាក់ថារដ្ឋាភិបាលពុំមានជម្រើសអ្វីក្រៅពីការធានាឲ្យមានការរក្សាគម្លាតពីគ្នា និងការពាក់ម៉ាសឲ្យជាប់លាប់ទេ។ លោកបន្ថែមថា៖«ប្រសិនបើទីកន្លែងនោះមិនព្រមអនុវត្តទេ សូមប្រើអំណាចរបស់រដ្ឋបាលខេត្តរាជធានី ដើម្បីបិទហាងនោះ ជាបណ្តោះអាសន្នសិន»។ លោក ង៉ែត ជូ អ្នកវិភាគសេដ្ឋកិច្ចមួយរូប មានប្រសាសន៍ថាបណ្តាប្រទេសដែលមានឆ្លងជំងឺកូវីដ១៩ ធ្ងន់ធ្ងរ មិនប្រកាសដាក់ប្រទេសក្នុងភាពអាសន្ននោះទេ ដោយគ្រាន់តែផ្អាកការធ្វើដំណើរនៅក្នុងតំបន់ណាមួយជាបណ្តោះអាសន្ន ដើម្បីធានាថារដ្ឋាភិបាលអាចគ្រប់គ្រងស្ថានការណ៍បាន។ លោកយល់ថាមកដល់ពេលនេះ គួរតែមានការហាមឃាត់ការធ្វើដំណើរនៅតំបន់ណាមួយ ដោយលោកមើលឃើញថា«សញ្ញាកាន់តែអាក្រក់ទៅ»។ លោកឧទាហរណ៍ ដូចជានៅតំបន់ច្បារអំពៅរាជធានីភ្នំពេញ ដែលត្រូវបានរកឃើញមានករណីឆ្លងជាបន្តបន្ទាប់។ លោកថ្លែងប្រាប់VOAថា៖ «យើងផ្អាកមួយរយៈ វាមិនមានអីអាក្រក់ពេកទេ។ រឿងសេដ្ឋកិច្ច វាជារឿងបន្ថែមលើសុខភាព បន្ថែមទៅលើអ្វីដែលមនុស្សអាចរស់នៅបាន។ ហើយបើសិនជាយើងគិតតែរឿងសេដ្ឋកិច្ច ហើយយើងមានបញ្ហា យើងឆ្លង»។ លោកបន្ថែមថាសមត្ថភាពរបស់កម្ពុជានៅក្នុងការផ្តល់សេវាសុខភាពសាធារណៈនៅមានកម្រិត ដែលលោកថានឹងមានការលំបាក ប្រសិនបើមានការឆ្លងច្រើន។ លោក អ៊ូ វីរៈ ប្រធានវេទិកាអនាគតដែលជាស្ថាប័នស្រាវជ្រាវគោលនយោបាយ មានប្រសាសន៍ថាការសម្រេចរបស់រដ្ឋាភិបាលមិនប្រកាសដាក់ប្រទេសក្នុងភាពអាសន្ននៅពេលនេះ គឺជាការសម្រេចចិត្តត្រឹមត្រូវមួយ ដោយសារស្ថានភាពមើលទៅមិនធ្ងន់ធ្ងរដូចប្រទេសដទៃ បើទោះជាប្រជាជនមានការភ័យខ្លាចក៏ដោយ។ លោកមានប្រសាសន៍ថា៖ «ការដែលលោកនាយករដ្ឋមន្រ្តីសម្រេចមិនទាន់ដាក់ប្រទេសក្នុងភាពអាសន្ន ខ្ញុំថាជារឿងមួយត្រឹមត្រូវ។ មួយទៀត យើងត្រូវព្រួយបារម្ភ [ប៉ុន្តែត្រូវមាន]ការថ្លឹងថ្លែងជាមួយនឹងសេដ្ឋកិច្ច ជាពិសេសជាមួយនឹងអ្នកក្រ ឬមួយអ្នកដែលព្រួយបារម្ភអំពីចំណូលប្រចាំថ្ងៃ គឺខ្ញុំមើលឃើញច្រើនមែនទែន។ អ្នកលក់តាមផ្លូវ គឺគាត់អត់អាចបាត់បង់ចំណូលបានទេ»។ លោក អ៊ូ វីរៈ បន្ថែមថាតាមការចុះស្រាវជ្រាវរបស់ក្រុមការងារ និងដៃគូស្រាវជ្រាវរបស់ស្ថាប័នលោក ប្រជាពលរដ្ឋកម្ពុជារហូតដល់២០ភាគរយ ប្រឈមនឹងភាពអត់ឃ្លានក្នុងពេលជួបវិបត្តិជំងឺកូវីដ១៩នេះ។ លោកបន្តថាការបន្តតាមស្វែងរកមនុស្សដែលពាក់ព័ន្ធ និងបើកការធ្វើតេស្តរកវីរុសកូរ៉ូណាក្នុងចំណោមប្រជាជនឲ្យបានច្រើន ជារឿងចាំបាច់នៅពេលនេះ។ លោក អ៊ូ វីវៈ បន្ថែមថាបើទោះដាក់ប្រទេសក្នុងគ្រាអាសន្ន ស្ថានភាពក្នុងប្រទេសមិនផ្លាស់ប្តូរអ្វីគួរឲ្យកត់សម្គាល់នោះទេ ដោយសារលោកថារដ្ឋាភិបាលកម្ពុជា មាន«អំណាចលើសលប់»រួចទៅហើយ បើទោះជាមិនទាន់ដាក់ប្រទេសក្នុងគ្រាអាសន្ន។ លោកថ្លែងថា៖ «ប៉ុន្តែនៅក្នុងប្រទេសកម្ពុជា អំណាចរបស់រដ្ឋាភិបាលយើង នីតិប្រតិបត្តិយើង គឺគាត់មានលើសលប់តាំងពីដើមមក។ អញ្ចឹងទោះបីដាក់ ក៏គាត់នៅមានអំណាច មិនដាក់ ក៏គាត់នៅមានអំណាច»។ បើតាមលោក អ៊ូ វីរៈ រាជធានីភ្នំពេញមានភាពស្ងប់ស្ងាត់នៅពេលនេះ ដែលលោកថាជារឿងល្អមួយដែលប្រជាពលរដ្ឋមានការប្រុងប្រយ័ត្ន។ កាលពីថ្ងៃទី៩ ខែមេសា ឆ្នាំ២០២០ លោក ហ៊ុន សែន ធ្លាប់បានចេញបទបញ្ជាមួយដែលកំហិតការធ្វើដំណើរមួយចំនួន ដើម្បីទប់ទប់ស្កាត់ការរាតត្បាតនៃជំងឺកូវីដ១៩។ បទបញ្ជានេះត្រូវបានមើលឃើញថាមានគោលដៅទប់ស្កាត់ការធ្វើដំណើររបស់កម្មករកាត់ដេរទៅស្រុកកំណើត ដើម្បីចូលរួមអបអរចូលឆ្នាំខ្មែរ។ បទបញ្ជាកំហិតការធ្វើដំណើរកាលនោះ ធ្វើឡើងក្នុងពេលរដ្ឋាភិបាលកំពុងរៀបចំសេចក្តីព្រាងច្បាប់មួយស្តីពីការគ្រប់គ្រងប្រទេសក្នុងគ្រាមានអាសន្ន ដែលនឹងផ្តល់អំណាចដល់រដ្ឋាភិបាលក្នុងការដាក់ប្រទេសក្នុងគ្រាមានអាសន្ន ពេលមានជំងឺរាតត្បាត និងភាពវឹកវរធ្ងន់ធ្ងរដល់សន្តិសុខជាតិ និងសណ្តាប់ធ្នាប់សាធារណៈ។ ច្បាប់នេះត្រូវបានប្រកាសឲ្យប្រើប្រាស់កាលពីចុងខែមេសា។ ក្រុមអ្នករិះគន់មួយចំនួនយល់ថាច្បាប់ដាក់ប្រទេសក្នុងគ្រាមានអាសន្ននេះ អាចនាំទៅរកការរាំងខ្ទប់បន្ថែមទៀតនូវការប្រើប្រាស់សិទ្ធិស៊ីវិល និងសេរីភាពផ្សេងទៀត រួមមានសេរីភាពដើរហើរ ការបញ្ចេញមតិ ការជួបប្រជុំ ឬការប្រមូលផ្តុំដោយសន្តិវិធីជាដើម៕ | 2020-12-07T07:00:00+07:00 | khmer.voanews.com | https://khmer.voanews.com/a/hun-sen-not-yet-declare-state-of-emergency-from-covid/5690024.html |
55267525-2d3d-474f-b991-b669e1db65b7 | ទោះបីមានការពង្រឹងអនាម័យក្នុងរោងចក្រ កម្មករនៅតែភ័យខ្លាចជំងឺកូវីដ | កម្មករមួយចំនួនដែលបម្រើការនៅតាមរោងចក្រកាត់ដេរក្នុងទីក្រុងភ្នំពេញ បង្ហាញការព្រួយបារម្ភកាន់តែឡើងខ្លាំងនៅពេលមានការឆ្លងជំងឺកូវីដ១៩ ក្នុងសហគមន៍ ទោះបីជាមិនទាន់មានការឆ្លងចូលសហគមន៍កម្មករក៏ដោយ។ ខណៈកំពុងត្រៀមចូលធ្វើការវិញក្រោយការសម្រាកពីធ្វើការ ដើម្បីទទួលទានបាយថ្ងៃត្រង់ អ្នកស្រី ញឹម ស្រីម៉ៅ អាយុ៤១ឆ្នាំ ដែលជាប្រធានក្រុមដេរនៅរោងចក្រមួយក្នុងខណ្ឌសែនសុខ មានប្រសាសន៍ថាអ្នកស្រីបានពាក់ម៉ាស់ជាប់រហូតក្នុងមួយរយៈពេលចុងក្រោយនេះ ដោយសារបារម្ភពីការឆ្លងជំងឺកូវីដ១៩។ អ្នកស្រីជាម្តាយដែលមានកូនពីរនាក់ មានប្រសាសន៍ថា៖ «ច៎ា ខ្លាច ព្រោះខ្លាចចេញទៅក្រៅ ទៅអីចឹង ពាក់ហើយ មិនដឹងថាអ្នកណាគេឆ្លងខ្លះ យើងមិនដឹងជានរណា។ តែខាងក្រុមហ៊ុនបានប្រាប់កម្មករថាអត់ឲ្យដើរទៅណាមកណាចេញពីក្រុមហ៊ុនទៅ ទៅក្នុងផ្ទះ កុំឲ្យដូចថាបើមានការចាំបាច់យើងទៅក្រៅ យើងត្រូវតែមានម៉ាស់ មានអាល់កុលទៅតាមខ្លួន»។ កម្មការិនីមួយរូបទៀត គឺអ្នកស្រី ជុំ លក្ខិណា អាយុ៣៥ឆ្នាំ ដែលបានឈប់ម៉ូតូទិញម្ហូបនៅពេលចេញពីរោងចក្រប្រាប់វីអូអេនៅច័ន្ទនេះថាកម្មករនៅរោងចក្ររបស់អ្នកស្រីមិនទាន់អង្គុយឆ្ងាយពីគ្នានោះទេ។ អ្នកស្រីមានប្រសាសន៍ថា៖ «គួរតែរៀងឆ្ងាយពីគ្នាខ្លះបើស្កេនដៃវិញ ជាប់ៗគ្នារហូត។ យើងការពារម៉េច ក៏វាមិនដឹងដែរ បើនៅជាប់ៗគ្នារហូតចឹង ស្កេនដៃ»។ ជាម្តាយដែលមានកូនពីរនាក់ក្នុងបន្ទុក អ្នកស្រី លក្ខិណា ដែលជាប្រធានផ្នែកសវនកម្មរបស់រោងចក្រ មិនដឹងថាថៅកែរោងចក្រផ្អាកដំណើរការរោងចក្រមួយរយៈសិនឬយ៉ាងណាទេ ប្រសិនបើការឆ្លងចូលសហគមន៍នេះបន្តកើនឡើងកាន់តែធ្ងន់ធ្ងរ។ អ្នកស្រីបញ្ជាក់ថា៖ «អាហ្នឹងលើតែខ្ញុំម្នាក់ឯងក៏មិនកើតដែរ [ទាល់តែ] ត្រូវគ្នាទាំងអស់គ្នាក្នុងរោងចក្រ»។ គិតមកត្រឹមថ្ងៃច័ន្ទនេះ មនុស្ស៣២នាក់ ត្រូវបានរកឃើញថាឆ្លងជំងឺកូវីដ១៩នៅក្នុងព្រឹត្តិការណ៍ឆ្លងចូលសហគមន៍ ដោយក្នុងនោះ២នាក់ ត្រូវបានក្រសួងសុខាភិបាលប្រកាសនៅថ្ងៃច័ន្ទនេះ។ កាលពីថ្ងៃអាទិត្យ លោកនាយករដ្ឋមន្រ្តី ហ៊ុន សែន មានប្រសាសន៍ថា រដ្ឋាភិបាលមិនទាន់យកជម្រើសដាក់ប្រទេសក្នុងគ្រាអាសន្ននោះទេ បើទោះជាការឆ្លងជំងឺកូវីដនៅក្នុងសហគមន៍ នៅតែកើនឡើងក៏ដោយ។ លោកថាចំណាត់ការនេះនឹងប៉ះពាល់សេដ្ឋកិច្ចទ្រង់ទ្រាយធំ។ លោក កែវ នាង អាយុ៣៥ឆ្នាំ កំពុងអង្គុយទទួលទានអាហារថ្ងៃត្រង់ជាប់នឹងភរិយារបស់លោក ជាមួយនឹងក្រុមកម្មករផ្សេងទៀត។ លោកមានប្រសាសន៍ថាលោកមិនបារម្ភឆ្លងជំងឺកូវីដ១៩ ដោយសារការអង្គុយហូបអាហារជុំៗគ្នាទេ។ លោកបញ្ជាក់ថា៖ «ពួកខ្ញុំធ្លាប់ហូបជុំគ្នា ប៉ុន្មាននាក់ហ្នឹងរាល់ថ្ងៃ គឺខ្ញុំនៅហូបធម្មតា អត់អីទេ»។ លោកបន្ថែមថាដោយការបារម្ភពីការឆ្លងជំងឺកូវីដ១៩ក្នុងចំណោមកម្មករ រោងចក្ររបស់លោក មានវិធានការអនាម័យយ៉ាងតឹងរ៉ឹងជាងមុន។ លោកបន្ថែមថា៖ «រោងចក្រខ្ញុំហ្នឹង គេឲ្យមុនចូលធ្វើការហ្នឹង គេឲ្យពាក់ម៉ាស់ ហើយលាងអាល់កុល...ប្រុងប្រយ័ត្នទាំងអស់គ្នា។ ទៅបន្ទប់ទឹកអី យើងត្រូវលាងដៃ សម្អាតមុនហូបបាយ ហូបអី លាងដៃ លាងអីសម្អាតចឹងទៅ»។ សន្តិសុខនៅរោងចក្រមួយចំនួនបានវាស់កម្តៅកម្មករ នៅពេលពួកគេដើរចូលទៅធ្វើការវិញ បន្ទាប់ពីអាហារថ្ងៃត្រង់។ កម្មករខ្លះក៏មិនបានពាក់ម៉ាស់ការពារនោះដែរ ហើយបន្តដើរជុំៗគ្នា ជាមួយកម្មករផ្សេងទៀតដែលពាក់ម៉ាស់។ លោក អាត់ ធន់ ប្រធានសហភាពការងារកម្ពុជា មានប្រសាសន៍ថាការរស់នៅរបស់កម្មកររួមគ្នាក្នុងសហគមន៍របស់ពួកគេ គឺនៅដដែល បើទោះបីពួកគេបង្កើនអនាម័យជាងមុន ដោយពាក់ម៉ាស់ និងប្រើប្រាស់ទឹកអាល់កុលក៏ដោយ។ លោកបញ្ជាក់ថាការបន្តធ្វើដំណើរទាំងក្រុមៗតាមរថយន្ត ការប្រើប្រាស់បន្ទប់ទឹករួមគ្នាក្នុងចំនួនច្រើន និងការហូបបាយជុំៗគ្នា បានបង្កជាក្តីបារម្ភចំពោះការឆ្លងជំងឺកូវីដ១៩។ លោកជំរុញឲ្យរដ្ឋាភិបាលនិងថៅកែរោងចក្រ គួរពិចារណារួមគ្នាឧបត្ថម្ភម៉ាស់ដល់កម្មករ និងកែប្រែទម្លាប់ចាស់ៗរបស់ពួកគេមួយចំនួន ពោលគឺស្នើឲ្យកម្មករផ្អាកការជួបជុំ ឬក៏ទទួលទានអាហាររួមគ្នាជាដើម។ លោកមានប្រសាសន៍ថា៖ «បើសិនជាអាចទៅរួច រដ្ឋាភិបាល ឬក៏ក្រុមហ៊ុន អាចជួយម៉ាស់ ជួយអីទៅដល់កម្មករ ដោយសារតែរដ្ឋាភិបាលក៏សល់ម៉ាស់ច្រើនដែរ ដែលបញ្ចេញនៅកន្លែងទីប្រជុំជនមួយចំនួន។ អ៊ីចឹងកន្លែងកម្មករកន្លែងអីហ្នឹង គឺកម្មករអីហ្នឹង គឺក្រុមហ៊ុនអាចជួយខ្លះ រដ្ឋាភិបាលចេញជួយខ្លះ ខ្ញុំគិតថា វាជារឿងល្អដែរ។ ហើយយើងគិតថាកម្មករខ្លួនឯងគួរតែមានការផ្សព្វផ្សាយ ឲ្យគាត់យល់ដឹងពីផលប៉ះពាល់ឲ្យច្រើនបន្តិច ឲ្យគាត់ចេះស្វ័យការពារដូចជាពាក់ម៉ាស់ឲ្យជាប់ ហើយឧស្សាហ៍ទៅបន្ទប់ទឹកលាងដៃ»។ កាលពីថ្ងៃទី២ ខែធ្នូ ក្រសួងការងារបានចេញសេចក្តីណែនាំដល់ម្ចាស់រោងចក្រសហគ្រាស ឲ្យអនុវត្តវិធានការបង្ការការឆ្លងជំងឺកូវីដ១៩សំខាន់ៗមួយចំនួន រួមមានការតម្រូវឲ្យកម្មករពាក់ម៉ាស់ ឬក្រមាជាប់ជានិច្ចរាល់ពេលធ្វើការ និងពេលជិះយានយន្តរួមគ្នា លាងសម្អាត និងបាញ់អាល់កុលសម្លាប់មេរោគយានយន្តនៅរាល់មុនពេល និងក្រោយពេលដឹកជញ្ជូនកម្មករ និងណែនាំអ្នកបើកបរយានយន្តឲ្យបើកបរដោយប្រុងប្រយ័ត្ន និងមិនត្រូវធ្វើដំណើរទៅទីកន្លែងណាមួយ ដែលមានផ្ទុះករណីវិជ្ជមានកូវីដ១៩។ លោក អាត់ ធន់ មេដឹកនាំសហជីព យល់ថាការណែនាំនេះឆ្លើយតបនឹងវិធានការបង្ការការឆ្លងជំងឺកូវីដក្នុងសហគមន៍កម្មករ តែលោកស្នើឲ្យក្រសួងបញ្ជូនមន្ត្រីអធិការកិច្ចតាមដានការអនុវត្តតាមសេចក្តីណែនាំនេះ។ លោក ហេង សួរ អ្នកនាំពាក្យក្រសួងការងារ ប្រាប់វីអូអេតាមបណ្តាញWhatsAppថាវិធានការនានារបស់ក្រសួងការងារ និងក្រសួងសុខាភិបាលដែលបានដាក់ចេញកន្លងមកនោះ គឺគ្រប់គ្រាន់ ដើម្បីដាក់កម្មករឲ្យស្ថិតឆ្ងាយពីហានិភ័យនៃការឆ្លងជំងឺកូវីដ១៩។ លោកអះអាងថា រហូតមកដល់ពេលនេះ ពុំមានកម្មករណាម្នាក់ ដែលមានទំនាក់ទំនងជាមួយបុគ្គលឬមន្ត្រីដែលឆ្លងជំងឺកូវីដក្នុង«ព្រឹត្តិការណ៍សហគមន៍២៨ វិច្ឆិកា»នោះទេ។ លោកមានប្រសាសន៍ថា៖ «ហើយបើសិនជាវាមានឧបទ្ទវហេតុណាមួយ ឬក៏ករណីសង្ស័យណាមួយកើតឡើង ក៏យើងជឿជាក់ថាយើងអាចគ្រប់គ្រងសភាពការណ៍បាន ដោយសារតែយើងមានអ្នកដែលទទួលខុសត្រូវច្បាស់លាស់ មានឈ្មោះ កម្មករនិយោជិត ហើយនិងបណ្តាញនៃការដឹកជញ្ជូនរបស់កម្មករនិយោជិតនៅក្នុងសហគមន៍រោងចក្រនីមួយៗទៅតាមភូមិឃុំរបស់គាត់»។ លោក ខេន លូ អគ្គលេខាធិការសមាគមរោងចក្រកាត់ដេរនៅកម្ពុជា(Garment Manufacturers Association in Cambodia) មានប្រសាសន៍ថាម្ចាស់រោងចក្រនីមួយៗបានបង្កើនវិធានការអនាម័យតាមការណែនាំរបស់រដ្ឋាភិបាល។ លោកថានៅក្នុងរោងចក្រ កម្មករបានអង្គុយឃ្លាតពីគ្នារួចទៅហើយ។ ប៉ុន្តែលោកបានបង្ហាញក្តីបារម្ភមួយចំនួនដែលកម្មករមិនបានអនុវត្តការរក្សាគម្លាតសុវត្ថិភាពពីគ្នា។ លោកមានប្រសាសន៍ថា៖ «ប៉ុន្តែបញ្ហា យើងបារម្ភខ្វះខាត ពេលអី កម្មករ...ចេញថ្ងៃត្រង់ញាំបាយ។ អ៊ីចឹង យើងបានណែនាំរហូតថា ទោះបីជាម៉ោងបាយ សុំអង្គុយឆ្ងាយៗគ្នា កុំអង្គុយជិតៗគ្នាពេក។ បើមកធ្វើការអត់មានអង្គុយជិតគ្នាទេ មកធ្វើការកាន់តែឆ្ងាយហើយ»។ លោក ខេន លូ បន្តថាលទ្ធភាពដែលអាចត្រូវផ្អាកដំណើរការរោងចក្រ ឬយ៉ាងណានោះ គឺអាស្រ័យលើការសម្រេចរបស់លោកនាយករដ្ឋមន្ត្រី ហ៊ុន សែន។ លោកបន្ថែមថា៖ «ធម្មតាយើងចាំណែនាំរបស់រាជរដ្ឋាភិបាល បានសម្តេចបានប្រកាសហើយ គាត់អត់ទាន់ គាត់គិតថាអត់ទាន់ដល់ថ្នាក់គួរតែបិទផ្នែកណានៅស្រុកខ្មែរទេ ឬក៏បិទអាជីវកម្ម ឬក៏បិទរាជធានី ឬក៏យ៉ាងម៉េចអត់ទាន់ដល់ទេ»។ ជំងឺកូវីដ១៩នេះបានបណ្តាលឲ្យកម្មកររាប់ម៉ឺននាក់ ត្រូវបានព្យួរនិងបញ្ឈប់ពីការងារតែម្តង។ បន្ថែមពីការរងគ្រោះដោយជំងឺកូវីដ១៩ ដោយសារមិនមានការបញ្ជាទិញដូចមុន ឧស្សាហកម្មកាត់ដេរកម្ពុជាដែលបានផ្តល់ការងារឲ្យកម្មករជាង៧០ម៉ឺននាក់ ក៏បានរងសម្ពាធមួយចំនួនពីការបាត់បង់មួយផ្នែកនៃប្រព័ន្ធអនុគ្រោះពន្ធ «គ្រប់មុខទំនិញ លើកលែងសព្វាវុធ» ឬEBA (Everything But Arms) ដែលផ្តល់ដោយសហភាពអឺរ៉ុប។ ការដកមួយផ្នែកនេះ គឺដោយសារសហភាពអឺរ៉ុបបានរកឃើញការរំលោភសិទ្ធិមនុស្សជាប្រព័ន្ធនៅកម្ពុជា ក្នុងនោះមានការរំលាយគណបក្សសង្រ្គោះជាតិ និងការដកហូតសិទ្ធិនយោបាយរបស់មន្រ្តីបក្សប្រឆាំង៕ | 2020-12-07T07:00:00+07:00 | khmer.voanews.com | https://khmer.voanews.com/a/workers-fear-covid19/5690086.html |
315a6951-88ca-405e-b6c5-534cce6d58b6 | ចក្រភពអង់គ្លេសនឹងក្លាយជាប្រទេសទីមួយដែលប្រើវ៉ាក់សាំងកូវីដ១៩របស់ក្រុមហ៊ុន Pfizer | ចក្រភពអង់គ្លេសនឹងក្លាយជាប្រទេសទីមួយនៅក្នុងការចាប់ផ្តើមប្រើវ៉ាក់សាំងបង្ការជំងឺកូវីដ១៩ ដែលផលិតរួមគ្នាដោយក្រុមហ៊ុន Pfizer និងក្រុមហ៊ុន BioNTech។ នេះបើយោងតាមការប្រកាសរបស់រដ្ឋាភិបាលកាលពីថ្ងៃអាទិត្យម្សិលមិញ។ ក្រសួងសុខាភិបាលចក្រភពអង់គ្លេសបានបញ្ជាក់ថា វ៉ាក់សាំងកូវីដ១៩ ដំបូងនឹងត្រូវចែកចាយទៅឲ្យបុគ្គលិកសុខាភិបាល និងពលរដ្ឋចក្រភពអង់គ្លេសដែលមានអាយុជាង ៨០ ឆ្នាំ ដោយចាប់ផ្តើមនៅថ្ងៃអង្គារស្អែក។ វ៉ាក់សាំងប្រហែល ៨ សែនដូស ត្រូវគេរំពឹងថានឹងត្រូវបានចាក់ឲ្យពលរដ្ឋក្នុងសប្តាហ៍ទីមួយ។ កាលពីថ្ងៃសុក្រ ប្រទេសបារ៉ែនបានក្លាយជាប្រទេសទី ២ បន្ទាប់ពីចក្រភពអង់គ្លេស នៅក្នុងការអនុញ្ញាតឲ្យមានការប្រើក្នុងគ្រាបន្ទាន់នូវវ៉ាក់សាំងកូវីដ១៩ ដែលផលិតរួមគ្នាដោយក្រុមហ៊ុន Pfizer និងក្រុមហ៊ុន BioNTech នេះ។ ការប្រឈមនៅក្នុងការចែកចាយវ៉ាក់សាំងនេះគឺធ្វើយ៉ាងណាត្រូវរក្សាវ៉ាក់សាំងក្នុងសីតុណ្ហភាពត្រជាក់គ្រប់គ្រាន់។ វ៉ាក់សាំងនេះត្រូវរក្សាទុកក្នុងសីតុណ្ហភាពប្រហែល -៧០ អង្សារសេ៕ | 2020-12-07T07:00:00+07:00 | khmer.voanews.com | https://khmer.voanews.com/a/britain-to-be-the-first-country-to-use-pfizer-covid-vaccine/5690085.html |
c6792754-3ff1-4a78-a5b1-9cde2537a9af | ប្រទេសអាស៊ីមួយចំនួនចាត់វិធានការទប់ស្កាត់ជំងឺកូវីដ១៩ ដោយមិនបិទសកម្មភាពសេដ្ឋកិច្ច | ប្រទេសក្នុងទ្វីបអាស៊ីមួយចំនួនកំពុងឆ្លងជំងឺកូវីដ១៩ដ៏ខ្លាំងនៅចុងឆ្នាំនេះ ហើយបានចាត់វិធានការទប់ស្កាត់ការហក់ឡើងខ្ពស់នៃជំងឺរាតត្បាតនេះ ដោយមិនបានបិទសកម្មភាពសេដ្ឋកិច្ច ដូចអ្វីដែលពួកគេបានធ្វើក្នុងពេលកន្លងមកនោះទេ ដោយដាក់ចេញនូវវិធានការគ្រប់គ្រងជាបន្ទាន់ និងការគោរពតាមពីសាធារណជន។ នេះបើតាមការលើកឡើងពីប្រភពមួយចំនួននៅក្នុងប្រទេសដែលកំពុងទទួលរងការប៉ះពាល់នៃជំងឺនេះ។ ទីក្រុងហុងកុង ប្រទេសជប៉ុន ម៉ាឡេស៊ី កូរ៉េខាងត្បូង កោះតៃវ៉ាន់ និងប្រទេសវៀតណាម មានករណីឆ្លងជំងឺកូវីដ១៩ ហក់ឡើងខ្ពស់ចាប់តាំងពីពាក់កណ្តាលខែវិច្ឆិកាមក ខណៈពេលដែលអាកាសធាតុចុះត្រជាក់ និងមានពលរដ្ឋរបស់ខ្លួនមួយចំនួនបានត្រឡប់មកប្រទេសកំណើតវិញ ពីប្រទេសដែលរងការឆ្លងខ្លាំងនៅបស្ចិមប្រទេសផងដែរ។ តួលេខនៃចំនួនឆ្លងជំងឺកូវីដ១៩ បានធ្លាក់ចុះក្នុងចំណោមប្រទេសទាំង៦នោះ នៅពាក់កណ្តាលឆ្នាំ២០២០នេះ បន្ទាប់ពីការផ្ទុះរីករាលដាលក្នុងឆមាសទី១មក។ មន្ត្រីសុខាភិបាលនៅក្នុងប្រទេសទាំងនោះ បានបង្កើនវិធានការត្រួតពិនិត្យរបស់ខ្លួន ដោយមិនបានបិទហាងទំនិញ ឬបញ្ជាឲ្យពលរដ្ឋស្នាក់នៅក្នុងផ្ទះនោះទេ។ ពួកគេផ្តោតជាសំខាន់ទៅលើវិធានការត្រួតពិនិត្យនានាដែលបានដាក់ចេញកាលពីដើមឆ្នាំ ក្នុងពេលដែលជំងឺកូវីដ១៩ បានកើតមានឡើងជាលើកដំបូង ដែលធ្វើឲ្យប្រទេសអាស៊ីក្លាយជាប្រទេសដំបូងគេ ដែលទទួលរងផលប៉ះពាល់ដោយសារជំងឺនោះ។ វិធានការទាំងនោះរួមមានការដាក់អ្នកឆ្លងជំងឺកូវីដ១៩ឲ្យនៅឆ្ងាយពីគេឯង ស្វែងរកអ្នកពាក់ព័ន្ធនឹងអ្នកឆ្លងជំងឺកូវីដ១៩ និងការតម្រូវឲ្យនៅឃ្លាតគ្នាកាន់តែខ្លាំង នៅតាមទីកន្លែងសាធារណៈជាដើម។ ចំណែកព្រំដែនអន្តរជាតិនៅតែបិទទ្វារដដែលសម្រាប់ទេសចរទាំងអស់៕ | 2020-12-07T07:00:00+07:00 | khmer.voanews.com | https://khmer.voanews.com/a/asia-covid-outbreak-measures/5690269.html |
58f330bf-d86f-4d27-9cbb-321a169e4461 | អភិបាលរាជធានីបន្តផ្តល់ម៉ាសចំនួន៤ម៉ឺន និងឧបករណ៍បំពងសំឡេងចំនួន៤០គ្រឿង ជូនស្នងការនគរបាលរាជធានី ដើម្បីចូលរួមទប់ស្កាត់ជំងឺកូវីដ-១៩ទាំងអស់គ្នា | ភ្នំពេញ៖ ឃួង ស្រេង អភិបាលរាជធានីភ្នំពេញបានផ្តល់ម៉ាសចំនួន៤០០០០ម៉ាសនិង ឧបករណ៍បំពងសំឡេងចំនួន៤០គ្រឿង ដល់ស្នងការដ្ឋាននគរបាលរាជធានីភ្នំពេញហើយនៅរសៀលថ្ងៃអាទិត្យទី៦ខែធ្នូ នេះលោកអភិបាលរាជធានីក៏បានចុះត្រួតពិនិត្យគ្រប់គោលដៅនៃស្តុបនីមួយ ខណៈកងកម្លាំងទាំងអស់កំពុងពង្រាយក្នុងចែកម៉ាសជូនអ្នកដំណើរនិងបំពងសំឡេងតាមឧគ្ឃោសនស័ព្ទ ដើម្បីឲ្យបងប្អូនប្រជាពលរដ្ឋចូលរួមទប់ស្កាត់ការរីករាលដាលនៃជំងឺកូវីដ-១៩ទាំងអស់គ្នា។ លោកឧត្តមសេនីយ៍ទោ ចេវ ហាក់ ស្នងការរងរាជធានីបានបញ្ជាក់ឲ្យដឹងថា លោកឃួង ស្រេង អភិបាលរាជធានីភ្នំពេញបានផ្តល់ម៉ាសចំនួន៤០០០០ម៉ាស មីក្រូសម្រាប់បំពងសំឡេងចំនួន៤០គ្រឿងមកស្នងការនគរបាលរាជធានីភ្នំពេញ ហើយលោកបានបន្តចែកទៅកម្លាំងមានសមត្ថកិច្ចចំនួន២២គោលដៅនៅតាមស្តុប ដើម្បីឲ្យកងកម្លាំងមានសមត្ថកិច្ច ពិសេសប៉ូលិសចរាចរណ៍ធ្វើការចែកបន្តទៅប្រជាពលរដ្ឋជាអ្នកដំណើរដែលមិនពាក់ម៉ាស។ ចំណែកមីក្រូបំពងសំឡេង ក៏បានផ្ញើសារទៅប្រជាពលរដ្ឋព្រមគ្នាផងដែរ ដើម្បីឲ្យបងប្អូនប្រជាពលរដ្ឋចូលរួមទប់ស្កាត់ការឆ្លងរីករាលដាលនៃជំងឺកូវីដ-១៩ទាំងអស់គ្នា ខណៈដែលជំងឺនេះកំពុងរីករាលដាលចូលដល់សហគមន៍ហើយនោះ។ ចំពោះគោលដៅសំខាន់ៗទាំង ២២ មានដូចជា គោលដៅ ១ – ស្តុប BKC ២- ស្តុប ពេទ្យចិន៣- ស្តប បូកគោ ៤- ស្តុបច្រមុះជ្រូកក្បាលថ្នល់៥- ស្តុបអង្គឌួង ៦- ស្តុបក្រសួងអប់រំ ៧- ស្តុបជលផល៨- ស្តុប ក្តាន់ពីរ ៩- ស្តុប អាងទឹក ១០ – ស្តុបចេនឡា ១១- ស្តុបទួលសង្កែ ១២- ស្តុប កាំកូ ១៣- ស្ពានអាកាស៧មករា ១៤- ស្តុប ២០០៤កែងទ្រុងមាន់១៥- ស្តុប២០០៤ កែង ២៧១ ,១៦- ស្តុប ២៧១ កែង ៣៧១, ១៧- ស្តុបស្ពានដែក ។ គោលដៅក្នុងខណ្ឌចំនួន៥ រួមមាន៖១- ខណ្ឌទួលគោក ស្តុបផ្សារដើមគរ ២- ខណ្ឌ៧មករា ស្តុបនាងគង្ហីង ៣- ខណ្ឌដូនពេញ ស្តុបនាគបាញ់ទឹក៤- ខណ្ឌចំការមន ស្តុបបឹងត្របែក ៥- ខណ្ឌបឹងកេងកង ស្តុបវត្តមហាមន្ត្រី ។ ចំពោះខ្លឹមសារតាមឧគ្ឃោសនស័ព្ទគឺសូមពុក ម៉ែ អ៊ំ ពូ មីង និងអ្នកប្រើប្រាស់ផ្លូវ ទាំងអស់ឲ្យបានជ្រាបថា៖ ដើម្បីចូលរួមទប់ស្កាត់ការរីករាលដាល ជំងឺកូវីដ-១៩ សូមមេត្តាអនុវត្តន៍នូវវិធានការរបស់ក្រសួងសុខាភិបាល ឲ្យបានខ្ជាប់ខ្លួន ដូចជា៖ ពាក់ម៉ាសជាប្រចាំទោះទៅទីកន្លែងណាក៏ដោយ លាងសម្អាតដៃ និងសាប៊ូ ឬអាល់កុលជាប្រចាំ រក្សាគម្លាតពីគ្នាឲ្យបានឆ្ងាយ មិនទៅទីកន្លែងដែលការប្រមូលផ្ដុំ ។ សង្ឃឹមថា ពុក ម៉ែ អ៊ំ ពូ មីង និងអ្នកប្រើប្រាស់ផ្លូវទាំងអស់ និងចូលរួមនូវវិធានការទាំងនេះ ដើម្បីសុខភាពយើងទាំងអស់គ្នានិងសូមធ្វើដំណើរដោយសុវត្ថិភាព ។ គួរបញ្ជាក់ថា៖ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជាសម្រាប់ដំណាក់កាលកូវីដ-១៩នេះ សម្តេចបានផ្តល់ម៉ាស មករដ្ឋបាលរាជធានីភ្នំពេញចំនួន៣លានម៉ាសដើម្បីចែកជូនប្រជាពលរដ្ឋនៅសហគមន៍ក្រីក្រដែលមិនមានលទ្ធភាពទិញម៉ាសយកមកប្រើប្រាស់ ចែកអ្នកដំណើរតាមដងផ្លូវ។បន្ថែមពីលើនេះទៀតកាលពីថ្ងៃទី ៣០ ខែវិច្ឆិកា ឆ្នាំ២០២០ ក្នុងពិធីបើកការដ្ឋានសាងសង់ និង កែលម្អផ្លូវទាំង៣៨ខ្សែក្នុងក្រុងសៀមរាប ខេត្តសៀមរាប សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានប្រកាសឧបត្ថម្ភថវិការបស់រាជរដ្ឋាភិបាលជូនបងប្អូនប្រជាពលរដ្ឋ ដែលធ្វើចត្តាឡីស័កទាំងអស់នៅរាជធានីភ្នំពេញ ដោយក្នុង១ គ្រួសារទទួលបានថវិកាចំនួន ៣០ម៉ឺនរៀល សម្រាប់រយៈពេល១៥ថ្ងៃ មានន័យថា ក្នុង១ថ្ងៃ២ម៉ឺនរៀលថែមទៀត ៕ | 2020-12-07T06:48:59+07:00 | cen.com.kh | https://cen.com.kh/archives/272586.html |
24a47ac0-2277-4c18-a03e-3c1c82b2638b | មេរោគជំងឺកូវីដ១៩ អាចឆ្លងតាមក្រដាសប្រាក់បាន | ភ្នំពេញ៖លោកជំទាវ វេជ្ជបណ្ឌិត ឱ វណ្ណឌីន អ្នកនាំពាក្យក្រសួងសុខាភិបាល បានថ្លែងថា ការចម្លងវីរុសកូវីដ-១៩ តាមក្រដាសប្រាក់។ បើបុគ្គលមានវីរុសកូវីដ-១៩ យកដៃគាត់ជូតទឹករំអិលផ្លូវដង្ហេីម ហើយមិនបានលាងដៃសម្លាប់មេរោគភ្លាមៗ ហើយយកដៃមកកាន់ប្រាក់ គឺវីរុសកូវីដ-១៩ នឹង តោងលើក្រដាសប្រាក់ ។ នៅពេលបុគ្គលបន្ទាប់ ចាប់កាន់ក្រដាសប្រាក់នោះ វីរុសកូវីដ-១៩ នឹងតោងមកដៃបុគ្គលនោះបន្ត ហើយពេលបុគ្គលនោះ យកដៃកាន់ក្រដាសប្រាក់មានវីរុសនេះ មកប៉ះច្រមុះ មាត់ ភ្នែក ជាដើម វានឹងធ្វើឱ្យមាន ការចម្លងបានលឿនជាទីបំផុត។ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលថ្លែងថា ការចម្លងវីរុសកូវីដ-១៩ តាមការកាន់ក្រដាសប្រាក់ដែលមានប្រឡាក់ទឹករំអិលផ្លូវដង្ហើមអ្នកមានវីរុសកូវីដ-១៩ ។ លោកជំទាវវេជ្ជបណ្ឌិត ក៏ជម្រាបជូនបងប្អូនសាធារណជនទាំងអស់ឲ្យបានជ្រាបថា ក្រៅពីការប៉ះពាល់វត្ថុប្រើប្រាស់ដែលអ្នកជំងឺកូវីដ-១៩ បានកាន់រួចហុចបន្តមកបុគ្គលម្នាក់ទៀតតាមការពន្យល់ក្នុងវីដេអូឃ្លីបដែលបានផ្សព្វផ្សាយពីព្រឹកម៉ិញនេះ ។ បើតាមលោកជំទាវវេជ្ជបណ្ឌិត៖ ខ្ញុំសុំឆ្លើយនូវសំណួរដែលបានសាកសួរមកខ្ញុំ ពីបងប្អូនមួយចំនួនលើការចម្លងតាមក្រដាសប្រាស់ នោះ ខ្ញុំសូមជម្រាបជូនដូចតទៅ ៖ ប្រសិនបើបុគ្គលដែលមានវីរុសកូវីដ-១៩ យកដៃគាត់ជូតទឹករំអិលផ្លូវដង្ហើម ដូចជា សំបោរ ឫស្លេសទឹកមាត់ ឫយកដៃខ្ទប់មាត់ពេលក្អកកណ្តាស់ ហើយមិនបានលាងដៃនឹងសាប៊ូ ឫអាល់កុល ឫទឹកជែលសម្រាប់លាងដៃ ភ្លាមៗ ទេនោះ រួចយកដៃនោះមកកាន់ក្រដាសប្រាក់ គឺវីរុសកូវីដ-១៩ នឹងតោងលើក្រដាស់ប្រាស ហើយក្រដាសប្រាក់នោះ បានហុចបន្តទៅបុគ្គលម្នាក់ទៀត នៅពេលដែលបុគ្គលនោះចាប់កាន់ក្រដាសប្រាក់ វីរុសកូវីដ-១៩ នឹងតោងមកដៃបុគ្គលនោះ ហើយបុគ្គលនោះ យកដៃដែលកាន់ក្រដាសប្រាក់មានវីរុសនេះ មកប៉ះច្រមុះ មាត់ ភ្នែក ជាដើម ដែលធ្វើឲ្យមានការចម្លងបានលឿនជាទីបំផុត ។ បន្ទាប់មក ក៏មានការចម្លងបន្តៗគ្នា ប្រសិនបើមិនបាន លាងដៃ ពាក់ម៉ាស់ និងមានគម្លាតសុវត្ថិភាពបុគ្គលពីមួយម៉ែត្រកន្លះឡើងទៅ។ សង្ឃឹម ថា វីដេអូ ៥ឃ្លីបដែលបានចេញផ្សយព្រឹកម៉ិញនេះ នឹងបានជួយដល់ការចូលរួមរបស់បងប្អូនប្រជាលរដ្ឋ ក្នុងការអនុវត្តន៌វិធានការសុខាភិបាល ដូចបានម្រាបជូនរួចហើយនេះ បានត្រឹមត្រូវ និងបានគ្រប់ៗគ្នា ដេីម្បីបញ្ចៀសបាននូវការចម្លងក្នុងសហគមន៌ទ្រង់ទ្រាយធំ និងកាត់ផ្តាច់ខ្សែចម្លងបន្តគ្នា នៅក្នុងពេលបច្ចុប្បន្ននេះបានផងដែរ។ អរគុណច្រើននូវរាល់ការចូលរួមទាំងអស់គ្នា។ ដូច្នេះហើយ បានជាការលាងសម្អាតដៃ រាល់ពេលចាប់កាន់វត្ថុដូចជាតេលេកុំម៉ង់ ទូរសព្ទ័អ្នកដទៃ កញ្ចក់ ក្រដាសប្រាក់ ឫក្រដាសស្នាមផ្សេងៗ មានសារសំខាន់មែនទែន ក្រោយកាន់ភ្លាម លាងភ្លែត ឲ្យបានញឹកញាប់ ជាការចាំបាច់បំផុតក្នុងពេលនេះ ដែលវីរុសកូវីដ-១៩ កំពុងតែចរាចរ មិនដឹងថានៅទីណា និងដល់ទីណាខ្លះនោះ។ យើងបានខិតខំទាំងយប់ទាំងថ្ងៃ មិនបានសម្រាកទេ ដើម្បីកាត់ផ្តាច់ខ្សែចម្លងរបស់វា តែអាស្រ័យ លើការចូលរួមរបស់បងប្អូនទាំងអស់ លើការអនុវត្តតាមការណែនាំ និងវិធានការសុខាភិបាលដែលបានដាក់ចេញរួចហើយនេះ។ សូមបងប្អូនទាំងអស់ចៀសផុតពីការចម្លងវីរុសចង្រៃនេះ គ្រប់ៗគ្នា។ នាយកដ្ឋានប្រយុទ្ធនឹងជំងឺឆ្លង បានឲ្យដឹងថា ប្រសិនបើអ្នកជំងឺកូវីដ-១៩ កាន់ក្រដាសប្រាក់នោះ រួចហុចបន្ដទៅអ្នកដទៃទៀត ហើយនៅពេលអ្នកនោះចាប់កាន់លុយ និងដៃមកប៉ះច្រមុះ មាត់ ឬភ្នែកជាដើម នឹងធ្វើឲ្យឆ្លងជំងឺកូវីដ-១៩ជាក់ជាមិនខាន ព្រោះក្រដាសប្រាក់អាចផ្ទុកទឹករំអិលផ្លូវដង្ហើម ដូចជា សំបោរ ឬស្លេស ទឹកមាត់ ។ ល។ ដំណោះស្រាយ៖ ឧស្សាហ៍លាងអាល់កុលឬជែលនិងលាងដៃជាមួយទឹកនិងសាប៊ូ ពាក់ម៉ាស់គ្រប់ពេលវេលាពេលធ្វើការងារ ហាមយកដៃប៉ះមុខភ្នែកនិងច្រមុះ៕ | 2020-12-07T06:41:54+07:00 | cen.com.kh | https://cen.com.kh/archives/272578.html |
4720929e-3f89-47d5-990c-c3484de4e509 | អភិបាលរាជធានីភ្នំពេញ ចេញបទបញ្ជាឲ្យអភិបាលខណ្ឌទាំង១៤ និងសមត្ថកិច្ច បង្កើន និងទប់ស្កាត់ឲ្យមានប្រសិទ្ធិភាព ចំពោះការរីករាលដាល និងឆ្លងជំងឺកូវីដ-១៩ នៅក្នុងសហគមន៍ | លោក ឃួង ស្រេង អភិបាលរាជធានីភ្នំពេញ នៅថ្ងៃទី០៦ ខែធ្នូ ឆ្នាំ២០២០នេះ បានដាក់បទបញ្ជាដ៏ម៉ឺនម៉ាត់មួយទៀត ដល់អភិបាលខណ្ឌទាំង១៤ ព្រមទាំងអាជ្ញាធរ និងសមត្ថកិច្ចទូទាំងរាជធានីភ្នំពេញ រួមសហការគ្នាចូលរួម និងទប់ស្កាត់ឲ្យមានប្រសិទ្ធិភាព លើការរីករាលដាល និងការឆ្លងកូវីដ-១៩ នៅក្នុងសហគមន៍។ ជាមួយគ្នានោះ លោក ឃួង ស្រេង ក៏បានអំពាវនាវដល់ប្រជាពលរដ្ឋទាំងអស់ ចូលរួមអនុវត្ដឲ្យគ្រប់ៗគ្នាផងដែរ។ ត្រូវធ្វើការផ្អាករាល់ការជួបជុំ ឬការប្រមូលផ្ដុំ ដូចជា កម្មវិធីអាពាហ៍ពិពាហ៍ កម្មវិធីជប់លៀង ឬការជួបជុំបែបសាសនាទាំងអស់។ល។ ចាប់ពីថ្ងៃនេះ រហូតដល់ថ្ងៃទី១៦ ខែធ្នូ ឆ្នាំ២០២០។ អនុញ្ញាតឱ្យមានការជួបជុំមិនឱ្យលើសពី ២០នាក់ ក្នុងករណីចាំបាច់ ប៉ុន្តែការជួបជុំនេះត្រូវរក្សាគម្លាតសុវត្ថិភាពសង្គមយ៉ាងតិចចម្ងាយ ១,៥ម៉ែត្រ ពីម្នាក់ទៅម្នាក់។ ត្រូវចាត់តាំងកម្លាំង ដើម្បីផ្សព្វផ្សាយ អប់រំ និងណែនាំប្រជាពលរដ្ឋ ដែលប៉ះពាល់ដោយផ្ទាល់ ឬដោយប្រយោលៗ «ព្រឹត្តិការណ៍សហគមន៍ ២៨ វិច្ឆិកា» ឱ្យទៅធ្វើតេស្តរកមេរោគកូវីដ១៩។ ក្នុងករណីលទ្ធផលតេស្តអវិជ្ជមាន ត្រូវធ្វើចត្តាឡីស័ក្តតាមការណែនាំរបស់ក្រុមគ្រូពេទ្យនៃក្រសួងសុខាភិបាល។ ត្រូវចុះត្រួតពិនិត្យ និងតាមដាននៅតាមភោជនីយដ្ឋាន អាហារដ្ឋាន និងកន្លែងលក់ដូរនានា ឱ្យអនុវត្តវិធានការបង្ការ និងទប់ស្កាត់ការរីករាលដាលមេរោគកូវីដ-១៩ ក្នុងនោះម្ចាស់អាជីវកម្ម ទាំងអស់ខាងលើត្រូវរៀបចំជែល ឬអាល់កុលលាងដៃ នៅមុខច្រកទ្វារចេញ-ចូល និងត្រូវចាត់តាំងបុគ្គលិកឱ្យធ្វើការវាស់កម្ដៅភ្ញៀវទាំង ដោយឈរតម្រង់ជួររក្សាគម្លាតសុវត្ថិភាពសង្គម មុននឹងអនុញ្ញាតឱ្យចូលក្នុងទីតាំងអាជីវកម្មទាំងនោះ ព្រមទាំងត្រូវរៀបចំរក្សាគម្លាតសុវត្ថិភាពសង្គមយ៉ាងតិច១,៥ម៉ែត្រ ពីម្នាក់ទៅម្នាក់ក្នុងពេលអង្គុយ។ ក្នុងករណីដែលម្ចាស់ទីតាំងអាជីវកម្មខាងលើ មិនអនុវត្តតាមការណែនាំទេនោះ រដ្ឋបាលរាជធានីភ្នំពេញនឹងបិទអាជីវកម្មជាបណ្តោះអាសន្ន។ ត្រូវចុះត្រួតពិនិត្យ និងតាមដានការអនុវត្តនូវវិធានការផ្អាកជាបណ្តោះអាសន្ននូវទីតាំងអាជីវកម្មមួយ ចំនួនដូចជា ក្លឹបហាត់ប្រាណ រោងភាពយន្ត KTV ក្លឹបកម្សាន្ត (រង្គសាល ខារ៉ាអូខេ ឌីស្តូតែក បៀរហ្គាឌិន) អាជីវកម្មម៉ាស្សាសុខភាព និងស្មៅ។ ចុះពិនិត្យស្ថានភាពនៅទីកន្លែងស្នាក់នៅរបស់បងប្អូនប្រជាពលរដ្ឋធ្វើចត្តាឡីស័កតាមផ្ទះ ដែលបញ្ជូនមកពីមណ្ឌលសុខភាព ឬមន្ទីរពេទ្យបង្អែក និងពិនិត្យស្ថានភាពបងប្អូនប្រជាពលរដ្ឋ ដែលស្ម័គ្រចិត្តធ្វើចត្តាឡីស័ក នៅមណ្ឌលចត្តាឡីស័កទាំងអស់ ដែលរៀបចំដោយរដ្ឋបាលរាជធានីភ្នំពេញ និងត្រូវរៀបចំចាត់ចែងការងារបន្ត ដោយផ្អែកលើលទ្ធផលនៃការតាមដានសុខភាព។ អំពាវនាវដល់បងប្អូនប្រជាពលរដ្ឋ ក្នុងករណីមិនចាំបាច់មិនត្រូវធ្វើដំណើរចេញក្រៅផ្ទះ។ ក្នុងករណីដែលមានតម្រូវការចាំប៉ាច់ជៀសមិនផុត មិនត្រូវឱ្យមានការកកកុញតាមភ្លើងចរាចរណ៍ (ភ្លើងស្តុប) នានា នៅក្នុងរាជធានីភ្នំពេញឡើយ។ រដ្ឋបាលខណ្ឌទាំង១៤ និងមន្ទីរ-អង្គភាពជំនាញពាក់ព័ន្ធក្រោមឱវាទរដ្ឋបាលរាជធានីភ្នំពេញ ត្រូវធ្វើការផ្អាករាល់ការប្រជុំចាប់ពីពេលនេះរហូតដល់ថ្ងៃទី១៦ ខែធ្នូ ឆ្នាំ២០២០។ ចំពោះទីតាំងផ្តល់សេវាសាធារណៈជូនប្រជាពលរដ្ឋ ត្រូវរៀបចំចាំបាច់ឱ្យមានការវាស់កម្តៅ ការពាក់ម៉ាស់ ការលាងដៃសម្លាប់មេរោគ និងរៀបចំកន្លែងអង្គុយចម្ងាយ១,៥ម៉ែត្រ ពីម្នាក់ទៅម្នាក់ ដោយកំណត់ចំនួនប្រជាពលរដ្ឋដែលមកទទួលសេវាមិនឱ្យលើសពី២០នាក់ ក្នុងពេលម្តងៗ។ ចំពោះផ្សាររដ្ឋ និងផ្សារឯកជន ត្រូវរៀបចំឱ្យមានការវាស់កម្ដៅ ការពាក់ម៉ាស់ និងការលាងដៃសម្លាប់មេរោគ ព្រមទាំងត្រូវអនុវត្តឲ្យបានខ្ជាប់ខ្ជួន នូវគម្លាតសុវត្ថិភាពសង្គម។ ត្រូវអនុវត្តឱ្យបានម៉ឺងម៉ាត់នូវវិធានការបង្ការ និងទប់ស្កាត់ការរីករាលដាលមេរោគកូវីដ-១៩ ផ្សេងទៀតរបស់ក្រសួងសុខាភិបាល និងស្ថាប័នពាក់ព័ន្ធនានា ដែលកំពុងនៅជាធរមាន។ គូសបញ្ជាក់ថា ក្នុងរយៈពេលប៉ុន្មានថ្ងៃនេះ គេសង្កេតឃើញថា អាជ្ញាធរ និងសមត្ថកិច្ច បានធ្វើការផ្សព្វផ្សាយតាមរថយន្ដ និងម៉ូតូ ក្នុងមូលដ្ឋានយ៉ាងសកម្ម ដើម្បីឲ្យប្រជាពលរដ្ឋយល់ដឹង និងអនុវត្ដតាមវិធានការ របស់ក្រសួងសុខាភិបាល៕ | 2020-12-06T23:48:00+07:00 | freshnewsasia.com | https://m.freshnewsasia.com/index.php/en/localnews/178947-2020-12-06-09-48-14.html |
4f1cd138-547e-43f0-b6a2-9d60e151b346 | អ្នកនាំពាក្យ៖ អ្នកចេញចូលហាងបឺហ្គ័រ «Carl's Jr» ទួលទំពូង ពីថ្ងៃទី២៧ វិច្ឆិកា - ៥ ធ្នូ ត្រូវធ្វើចត្ដាឡីស័ក ក្រោយរកឃើញបុគ្គលិកម្នាក់កើតជំងឺកូវីដ-១៩ | អ្នកនាំពាក្យក្រសួងសុខាភិបាល លោកស្រី ឱ វណ្ឌឌីន តាមរយៈបណ្ដាញព័ត៌មាន Fresh News នៅថ្ងៃទី០៦ ខែធ្នូ ឆ្នាំ២០២០នេះ បានអំពាវនាវដល់អ្នកដែលធ្លាប់ចេញចូលហាង «Carl's Jr Burger» សាខាទួលទំពូង ចាប់ពីថ្ងៃទី២៧ ខែវិច្ឆិកា ដល់ថ្ងៃទី០៥ ខែធ្នូ ឆ្នាំ២០២០ ត្រូវធ្វើចត្ដាឡីស័ករយៈពេល១៤ថ្ងៃ ឲ្យបានត្រឹមត្រូវបំផុត។ លោកស្រី ឱ វណ្ឌឌីន បានសង្កត់ធ្ងន់ថា អ្នកដែលដឹងខ្លួនថាធ្លាប់ចេញចូលហាងនេះ ត្រូវស្ដាប់តាមការណែនាំរបស់ក្រសួងសុខាភិបាល ដាច់ខាតមិនត្រូវដើររហេតរហូតនោះទេ ហើយអំឡុងពេលនេះ ក៏ត្រូវតាមដានសុខភាពរបស់ខ្លួនឲ្យជាប់ជាប្រចាំផងដែរ ប្រសិនបើមានអាការៈប្រែប្រួល សុំទូរស័ព្ទទៅលេខ ១១៥ជាបន្ទាន់។ អ្នកនាំពាក្យក្រសួងសុខាភិបាល បានថ្លែងយ៉ាងដូច្នេះថា ។ គួរជម្រាបថា ក្រសួងសុខាភិបាល នៅព្រឹកថ្ងៃទី០៦ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងកូវីដ១៩ថ្មីម្នាក់ទៀត ដែលជាប់ពាក់ព័ន្ធនឹងព្រឹត្តិការណ៍ ។ អ្នកវិជ្ជមានកូវីដ១៩នេះ គឺលោក សាយ សៅលាង អាយុ២១ឆ្នាំ ស្នាក់នៅជិតវត្តសន្សំកុសល សង្កាត់បឹងទំពន់ ខណ្ឌមានជ័យ រាជធានីភ្នំពេញ ជាបុគ្គលិកហាង Carl's Jr Burger ទួលទំពូង ធ្លាប់រស់នៅជាមួយអ្នកជំងឺឈ្មោះ ញិល សុខកូឡា ភេទប្រុស អាយុ២២ឆ្នាំ មុនថ្ងៃទី២៨ ខែវិច្ឆិកា ឆ្នាំ២០២០ ដែលធ្វើការនៅហាង Pedro ផ្លូវព្រះសីហនុ ដែលបានរកឃើញវិជ្ជមានកូវីដ១៩ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត។ ពាក់ព័ន្ធនឹងព្រឹត្តិការណ៍ «សហគមន៍២៨វិច្ឆិកា» ក្រសួងសុខាភិបាលបានបញ្ជាក់ថា គិតពីថ្ងៃទី២៩ ខែវិច្ឆិកាដល់ ថ្ងៃទី០៥ ខែធ្នូ ឆ្នាំ២០២០ ក្រសួងបានធ្វើតេស្តអ្នកប៉ះពាល់សរុបទាំងអស់ចំនួន ១០៧៧២សំណាក ដែលក្នុងចំនួននេះ មានអ្នកជំងឺវិជ្ជមានវីរុសកូវីដ១៩ ថ្មី ចំនួន៣០នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត និងមណ្ឌលសុខភាពចាក់អង្រែ។ ម្យ៉ាងវិញទៀត សូមអ្នកដែលប៉ះពាល់នឹងព្រឹត្តិការណ៍ «សហគមន៍២៨វិច្ឆិកា» ទាំងអស់ អញ្ជើញមកធ្វើតេស្តលេកទី២ នៅថ្ងៃទី០៨ ខែធ្នូ ឆ្នាំ២០២០ ខាងមុខនេះ ដែលក្រសួងសុខាភិបាល នឹងរៀបចំទីតាំងនៅបរិវណក្រសួងមហាផ្ទៃ ពហុកីឡដ្ឋានជាតិអូឡាំពិក និងតាមមន្ទីរសុខាភិបាលរាជធានីខេត្ត ។ គិតត្រឹមម៉ោង៧ព្រឹកថ្ងៃទី០៦ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ សុរបចំនួន ៣៤៦នាក់ ក្នុងនោះព្យាបាលជាសះស្បើយ ៣០៦នាក់ និងកំពុងសម្រាកនៅមន្ទីរពេទ្យចំនួន៤០នាក់៕ | 2020-12-06T23:39:00+07:00 | freshnewsasia.com | https://m.freshnewsasia.com/index.php/en/localnews/178946-2020-12-06-09-39-24.html |
9147d99c-3d2a-4ec5-a9c1-246c29ba4a33 | អ្នកនាំពាក្យក្រសួងសុខាភិបាល៖ ជំងឺកូវីដ១៩ ឆ្លងតាមក្រដាសប្រាក់លឿនជាទីបំផុត | លោកស្រី ឱ វណ្ឌឌីន អ្នកនាំពាក្យក្រសួងសុខាភិបាល នៅរសៀលថ្ងៃទី០៦ ខែធ្នូ ឆ្នាំ២០២០នេះ បានចេញមកពន្យល់ជាថ្មីម្ដងទៀតថា ជំងឺកូវីដ-១៩ ក៏អាចឆ្លងតាមក្រដាសប្រាក់បានដែរ ហើយការឆ្លងនេះគឺលឿនជាទីបំផុត។ លោកស្រី ឱ វណ្ឌឌីន បានអះអាងថា ប្រសិនបើអ្នកជំងឺកូវីដ-១៩ កាន់ក្រដាសប្រាក់នោះ រួចហុចបន្ដទៅអ្នកដ៏ទៃទៀត ហើយនៅពេលអ្នកនោះចាប់កាន់លុយ និងដៃមកប៉ះច្រមុះ មាត់ ឬភ្នែកជាដើម នឹងធ្វើឲ្យឆ្លងជំងឺកូវីដ-១៩ជាក់ជាមិនខាន។ លោកស្រីថា ការឆ្លងនេះតាមរយៈទឹករំអិលផ្លូវដង្ហើម ដូចជា សំបោរ ឬស្លេសទឹកមាត់។ អ្នកនាំពាក្យក្រសួងសុខាភិបាល បានពន្យល់យ៉ាងដូច្នេះថា ។ លោកស្រី ឱ វណ្ឌឌីន បានគូសបញ្ជាក់ថា អ្វីដែលរិតតែលំបាកណាស់ទៅទៀត ដោយសារវីរុសកូវីដ-១៩នេះ អាចរស់នៅលើក្រដាសប្រាក់ កញ្ចក់ និងផ្ទៃផ្សេងៗ រហូតដល់២៨ថ្ងៃឯណោះ បើប្រៀបទៅនឹងវីរុសផ្តាសាយធម្មតា មានប្រហែលជា១៧ថ្ងៃ នេះបើតាមការបញ្ជាក់របស់ អ្នកសិក្សាវិទ្យាសាស្ត្រ នៃប្រទេសអូស្ត្រាលី។ អ្នកនាំពាក្យក្រសួងសុខាភិបាល បានអះអាងថា ដូច្នេះបានជាការលាងសម្អាតដៃ រាល់ពេលចាប់កាន់វត្ថុដូចជា តេលេកម្ម៉ង់ ទូរស័ព្ទអ្នកដទៃ កញ្ចក់ ក្រដាសប្រាក់ ឬក្រដាសស្នាមផ្សេងៗ មានសារៈសំខាន់ ពោលក្រោយកាន់ភ្លាម លាងភ្លែតឲ្យបានញឹកញាប់ជាការចាំបាច់បំផុតក្នុងពេលនេះ។ លោកស្រីបន្ថែមថា រាជរដ្ឋាភិបាល ក៏ដូចជាក្រសួងសុខាភិបាល បានខិតខំទាំងយប់ទាំងថ្ងៃមិនបានសម្រាក ដើម្បីកាត់ផ្តាច់ខ្សែចម្លងរបស់វីរុសកូវីដ-១៩ ប៉ុន្ដែអាស្រ័យលើការចូលរួមរបស់ប្រជាពលរដ្ឋទាំងអស់ លើការអនុវត្តតាមការណែនាំ និងវិធានការសុខាភិបាល ដែលបានដាក់ចេញរួចហើយនោះ។ គួរជម្រាបថា នៅព្រឹកមិញនេះ ក្រសួងសុខាភិបាល ក៏បានបញ្ចេញវីដេអូចំនួន៥ឃ្លឹប បង្ហាញពីការការចម្លងវីរុសកូវីដ-១៩ និងដើម្បីឲ្យប្រជាពលរដ្ឋបានយល់ដឹងកាន់តែច្បាស់ ហើយការពារបានត្រឹមត្រូវ និងបានគ្រប់ៗគ្នា ដើម្បីបញ្ចៀសបាននូវការចម្លង ក្នុងសហគមន៍ទ្រង់ទ្រាយធំ និងកាត់ផ្តាច់ខ្សែចម្លងបន្តគ្នានៅក្នុងពេលបច្ចុប្បន្ននេះបានផងដែរ។ សូមរំលឹកថា ពាក់ព័ន្ធនឹងព្រឹត្តិការណ៍ ក្រសួងសុខាភិបាលបានបញ្ជាក់ថា គិតពីថ្ងៃទី២៩ ខែវិច្ឆិកាដល់ ថ្ងៃទី០៥ ខែធ្នូ ឆ្នាំ២០២០ ក្រសួងបានធ្វើតេស្តអ្នកប៉ះពាល់សរុបទាំងអស់ចំនួន ១០,៧៧២សំណាក ដែលក្នុងចំនួននេះ មានអ្នកជំងឺវិជ្ជមានវីរុសកូវីដ-១៩ ថ្មី ចំនួន៣០នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត និងមណ្ឌលសុខភាពចាក់អង្រែ។ ម្យ៉ាងវិញទៀត សូមអ្នកដែលប៉ះពាល់នឹងព្រឹត្តិការណ៍ «សហគមន៍២៨វិច្ឆិកា» ទាំងអស់ អញ្ជើញមកធ្វើតេស្តលេកទី២ នៅថ្ងៃទី០៨ ខែធ្នូ ឆ្នាំ២០២០ ខាងមុខនេះ ដែលក្រសួងសុខាភិបាល នឹងរៀបចំទីតាំងនៅបរិវណក្រសួងមហាផ្ទៃ ពហុកីឡដ្ឋានជាតិអូឡាំពិក និងតាមមន្ទីរសុខាភិបាលរាជធានីខេត្ត ។ គិតត្រឹមម៉ោង៧ព្រឹកថ្ងៃទី០៦ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ សុរបចំនួន ៣៤៦នាក់ ក្នុងនោះព្យាបាលជាសះស្បើយ ៣០៦នាក់ និងកំពុងសម្រាកនៅមន្ទីរពេទ្យចំនួន៤០នាក់៕ | 2020-12-06T22:27:00+07:00 | freshnewsasia.com | https://m.freshnewsasia.com/index.php/en/localnews/178941-2020-12-06-08-27-27.html |
45c84bbb-370a-4e10-b2e9-2476ac59e99f | រដ្ឋបាលរាជធានីភ្នំពេញ ផ្តល់មេក្រូចល័តដល់ស្នងការដ្ឋាននគរបាលរាជធានីភ្នំពេញ ដើម្បីប្រកាសផ្សព្វផ្សាយវិធានសុខាភិបាលទប់ស្កាត់ និងបង្ការជំងឺកូវីដ-១៩ | អភិបាលរាជធានីភ្នំពេញ នៅម៉ោង១រសៀលថ្ងៃទី០៦ ខែធ្នូ ឆ្នាំ២០២០នេះ បានផ្តល់មេក្រូកាន់ដៃ ចំនួន៤០គ្រឿង ប្រគល់ជូនដល់ ស្នងការដ្ឋាននគរបាលរាជធានីភ្នំពេញ ដើម្បីបម្រើក្នុងប្រតិបត្តិការធ្វើការផ្សព្វផ្សាយ នៅតាមបណ្តាភ្លើងស្តុបធំៗ ពាក់ព័ន្ធការទប់ស្កាត់ និងបង្ការជំងឺកូវីដ-១៩។ លោក ឃួង ស្រេង បានឲ្យដឹងថា ការប្រគល់មេក្រូចល័តទាំង២០គ្រឿងនេះ គោលបំណងដើម្បីប្រកាសឲ្យអ្នកធ្វើដំណើរតាមដងផ្លូវទំាងអស់ ចូលរួមទប់ស្កាត់ ការរីករាលដាលជំងឺកូវីដ-១៩ និងដើម្បីជំរុញឲ្យប្រជាពលរដ្ឋចូលរួមអនុវត្តតាមវិធានរបស់ក្រសួងសុខាភិបាល ឲ្យបានខ្ជាប់ខ្ជួនដោយការពាក់ម៉ាសជាប់ជាប្រចំា ទោះជានៅតាមទីកន្លែងណាក៏ដោយ និងត្រូវលាងដៃជាមួយសាប៊ូ ឬទឹកអាល់កុល ឲ្យបានញឹកញាប់ ត្រូវរក្សាគម្លាតសង្គម និងចៀសវាងទីកន្លែង ដែលមានការប្រមូលផ្តុំ។ លោកឧត្តមសេនីយទោ ចេវ ហាក់ ស្នងការរងនគរបាលរាជធានីភ្នំពេញ បានប្រាប់ភ្នាក់ងារ Fresh News ឲ្យដឹងថា មេក្រូដែលទទួលបានពីរដ្ឋបាលរាជធានីភ្នំពេញ គឺយកទៅចែកតាមគោលដៅភ្លើងស្តុបសំខាន់ៗ ចំនួន២០ទីតាំង។ ជាមួយគ្នានេះ កម្លាំងក៏បានចែកម៉ាសដល់អ្នកដំណើរផងដែរ។ សូមជម្រាបថា គោលដៅទំាង២០ទីតំាងនោះ រួមមាន៖ ទី១៖ ស្តុបកាណាឌីយ៉ា, ទី២៖ ស្តុបពេទ្យចិន, ទី៣៖ ស្តុបបូកគោ, ទី៤៖ ស្តុបច្រមុះជ្រូកក្បាលថ្នល់, ទី៥៖ ស្តុបអង្គឌួង, ទី៦៖ ស្តុបក្រសួងអប់រំ, ទី៧៖ ស្តុបជលផល, ទី៨៖ ស្តុបក្តាន់ពីរ, ទី៩៖ ស្តុបអាងទឹក, ទី១០៖ ស្តុបចេនឡា, ទី១១៖ ស្តុបទួលសង្កែ, ទី១២៖ ស្តុបកាំកូ, ទី១៣៖ ស្ពានអាកាស៧មករា, ទី១៤៖ ស្តុប ២០០៤ កែងទ្រុងមាន់, ទី១៥៖ ស្តុប២០០៤ កែង២៧១, ទី១៦៖ ស្តុប ២៧១ កែង៣៧១, ទី១៧៖ ស្តុបស្ពានដែកចំការដូង និងខណ្ឌចំនួន៥ រួមមាន៖ ទី១៖ ទួលគោក នៅស្តុបផ្សារដើមគរ, ទី២៖ ៧មករា នៅស្តុបនាងគង់ហីង, ទី៣៖ ដូនពេញ នៅស្តុបនាគបាញ់ទឹក, ទី៤៖ ចំការមន នៅស្តុបបឹងត្របែក និងទី៥៖ បឹងកេងកង ស្តុបវត្តមហាមន្រ្តី។ សូមបញ្ជាក់ថា នៅព្រឹកមិញនេះ អភិបាលរាជធានីភ្នំពេញ លោក ឃួង ស្រេង បានបញ្ចេញម៉ាសជាង៤ម៉ឺនម៉ាស ដល់កម្លាំងនគរបាល កងរាជអាវុធហត្ថ និងតាមបណ្តាខណ្ឌទាំង១៤ ដើម្បីបន្តយកទៅចុះចែកជូនដល់ប្រជាពលរដ្ឋ តាមបណ្តាមូលដ្ឋាន តាមគោលដៅរៀងៗខ្លួន៕ | 2020-12-06T21:57:00+07:00 | freshnewsasia.com | https://m.freshnewsasia.com/index.php/en/localnews/178938-2020-12-06-07-57-59.html |
13c6e80b-650a-417a-9fca-625a54061c35 | ស្ថានភាពស្ងប់ស្ងាត់នៅផ្សារទំនើបអ៉ីអន១ បើទោះបីអនុញ្ញាតឲ្យបើកដំណើរការឡើងវិញ ក្រោយផ្អាកប៉ុន្មានថ្ងៃដោយសារអ្នកជំងឺកូវីដចូលទៅទីនោះ | បើទោះបីជារាជរដ្ឋាភិបាល បានអនុញ្ញាតឲ្យផ្សារទំនើបអ៉ីអន១ បើកដំណើរការឡើងវិញក៏ពិតមែន ក្រោយផ្អាករយៈពេល២ថ្ងៃ បន្ទាប់ពីមានអ្នកកើតជំងឺកូវីដ-១៩ចូលទៅនោះ ប៉ុន្ដែឥលូវស្ថានភាពនៅក្នុងផ្សារទំនើបមួយនេះ មិនមានលក្ខណៈអ៊ូអរដូចពេលកន្លងទៅនោះទេ។ រូបភាពដែលត្រូវបានចែកចាយ នៅលើបណ្ដាញសង្គម Facebook ដែលអះអាងថា ថតនៅវេលាម៉ោងប្រមាណ១១ព្រឹក ថ្ងៃទី០៦ ខែធ្នូ ឆ្នាំ២០២០នេះ បានឲ្យដឹងថា ក្នុងផ្សារទំនើបនេះសឹងគ្មានមនុស្សទាល់តែសោះ ក្រៅពីសន្ដិសុខដែលនៅយាមប្រចាំការនោះទេ។ ក្រៅពីផ្សារទំនើបអ៉ីអន១ ដែលជាទូទៅម្ដុំដោយមនុស្សយ៉ាងច្រើនកុះករនោះ ស្ថានភាពនៅតាមផ្លូវសាធារណៈក្នុងភូមិសាស្ដ្ររាជធានីភ្នំពេញ នាព្រឹកថ្ងៃអាទិត្យនេះ ក៏ហាក់ប្រែជាស្ងប់ស្ងាត់ដូចគ្នាផងដែរ ដោយមានការធ្វើចរាចរណ៍បន្ដិចបន្ទួចបតែប៉ុណ្ណោះ។ ទីកន្លែងដែលធ្លាប់តែមានមនុស្សអ៊ូអរ ពិសេសថ្ងៃចុងសប្ដាហ៍ ហើយប្រែជាស្ងាត់ជ្រងំនេះ គឺដោយសារតែកម្ពុជាផ្ទុះឡើងនូវការឆ្លងជំងឺកូវីដ-១៩ ចូលសហគមន៍ជាលើកដំបូងផងដែរ ហើយគាប់ជួននៅព្រឹកមិញនេះ ប្រមុខនៃរាជរដ្ឋាភិបាលកម្ពុជា សម្ដេចតេជោ ហ៊ុន សែន ក៏បានចេញសារអំពាវនាវឲ្យប្រជាពលរដ្ឋប្រុងប្រយ័ត្នជំងឺនេះផងដែរ។ ក្នុងសារអំពាវនាវនោះ សម្ដេចតេជោ ហ៊ុន សែន បានក្រើនរំលឹកប្រជាពលរដ្ឋទូទាំងប្រទេស ពិសេសអ្នករស់នៅរាជធានីភ្នំពេញ ប្រសិនបើមិនមានការចាំបាច់នោះទេ សូមកុំចេញក្រៅផ្ទះ ហើយប្រសិនបើចេញក្រៅផ្ទះ ត្រូវពាក់ម៉ាស់ និងឧស្សាហ៍លាងដៃជាមួយអាល់កុល ព្រមទាំងរក្សាគម្លាតសុវត្ថិភាព។ គួរជម្រាបថា សម្តេចតេជោ ហ៊ុន សែន នាយករដ្ឋមន្ត្រីកម្ពុជា ក្នុងសារពិសេសថ្មីមួយទៀត នៅព្រឹកថ្ងៃនេះ បានក្រើនរំលឹកដល់អភិបាលរាជធានី-ខេត្ត ឲ្យតាមដានឲ្យបានម៉ឺងម៉ាត់ទៅលើទីតាំងអាជីវកម្មទាំងឡាយ ចំពោះការអនុវត្តន៍នូវវិធានការណែនាំរបស់ក្រសួងសុខាភិបាល ក្នុងការទប់ស្កាត់ការរីករាលដាល ជំងឺកូវីដ-១៩។ ពាក់ព័ន្ធនឹងព្រឹត្តិការណ៍ ក្រសួងសុខាភិបាលបានបញ្ជាក់ថា គិតពីថ្ងៃទី២៩ ខែវិច្ឆិកាដល់ ថ្ងៃទី០៥ ខែធ្នូ ឆ្នាំ២០២០ ក្រសួងបានធ្វើតេស្តអ្នកប៉ះពាល់សរុបទាំងអស់ចំនួន ១០,៧៧២សំណាក ដែលក្នុងចំនួននេះ មានអ្នកជំងឺវិជ្ជមានវីរុសកូវីដ-១៩ ថ្មី ចំនួន៣០នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត និងមណ្ឌលសុខភាពចាក់អង្រែ។ ម្យ៉ាងវិញទៀត សូមអ្នកដែលប៉ះពាល់នឹងព្រឹត្តិការណ៍ ទាំងអស់ អញ្ជើញមកធ្វើតេស្តលេកទី២ នៅថ្ងៃទី០៨ ខែធ្នូ ឆ្នាំ២០២០ ខាងមុខនេះ ដែលក្រសួងសុខាភិបាល នឹងរៀបចំទីតាំងនៅបរិវណក្រសួងមហាផ្ទៃ ពហុកីឡដ្ឋានជាតិអូឡាំពិក និងតាមមន្ទីរសុខាភិបាលរាជធានីខេត្ត ។ គិតត្រឹមម៉ោង៧ព្រឹកថ្ងៃទី០៦ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ សុរបចំនួន ៣៤៦នាក់ ក្នុងនោះព្យាបាលជាសះស្បើយ ៣០៦នាក់ និងកំពុងសម្រាកនៅមន្ទីរពេទ្យចំនួន៤០នាក់៕ | 2020-12-06T21:42:00+07:00 | freshnewsasia.com | https://m.freshnewsasia.com/index.php/en/localnews/178936-2020-12-06-07-42-48.html |
ee17b7d0-8d13-4580-818d-2e0c03cc3a73 | CCHR៖ ស្ត្រីកម្ពុជាច្រើនជាងម្នាក់ ក្នុងចំណោម៥នាក់ ទទួលរងហិង្សា ពីដៃគូអំឡុងកូវីដ១៩ | ភ្នំពេញ ៖ មជ្ឈមណ្ឌលសិទ្ធិមនុស្សកម្ពុជា (CCHR) នាថ្ងៃទី៦ ខែធ្នូ ឆ្នាំ២០២០នេះ បានចេញរបាយការណ៍ ប៉ាន់ប្រមាណថា ស្ត្រីកម្ពុជាច្រើនជាងម្នាក់ ក្នុង ចំណោមស្ត្រី៥នាក់ ធ្លាប់ទទួលរងអំពើហិង្សាពីដៃគូ របស់ពួកគេដែលចំនួននេះអាចនឹងកើនឡើងអំឡុង ពេលកូវីដ១៩។ បើតាម CCHR អំពើហិង្សានេះអាចត្រូវបានប្រព្រឹត្តឡើង ដោយដៃគូស្នេហា សមាជិកគ្រួសារ សហការី អ្នកស្គាល់គ្នា ឬដោយមន្ត្រីសាធារណៈ និងអ្នកផ្សេងទៀត។ ការរកឃើញរបស់មជ្ឈមណ្ឌល សិទ្ធិមនុស្សកម្ពុជា ដូច្នេះបន្ទាប់ពីដាក់ឲ្យដំណើរការយុទ្ធនាការ១៦ថ្ងៃបញ្ឈប់អំពើហិង្សា ទាក់ទងនឹងយេនឌ័រនៅកម្ពុជា។ នៅចំពោះ មុខបញ្ហានេះCCHR មើលឃើញបញ្ហាដោះស្រាយហិង្សាលើស្ត្រីនៅកម្ពុជា គឺហាក់បីដូចជាគ្មានប្រសិទ្ធភាពនោះទេ បើទោះបីកម្ពុជាមានកិច្ចការពារជាច្រើន មិនថាតាមផ្លូវច្បាប់ក៏ដោយ។ សូមជម្រាបជូនថា ការស្ទង់មតិនៅឆ្នាំ២០១៥ របស់ក្រសួងកិច្ចការនារី បានបង្ហាញថា ស្ត្រី២១% ត្រូវបាន រាយការណ៍ថា ពួកគេធ្លាប់បានរងអំពើហិង្សាលើរូបរាងកាយ ឬផ្លូវភេទពីដៃគូយ៉ាងហោចមួយដង។ ២០%ទៀត ត្រូវបានរាយការណ៍ថា ការរួមភេទលើក ទី១របស់ខ្លួនកើតចេញពីការ បង្ខិតបង្ខំនិងគំរាមគំហែង។ រីឯ ៤៩%ទៀត មិនបានប្រាប់ទៅនរណាម្នាក់អំពីហិង្សា ដោយសារភាពភ័យខ្លាចក្នុងការរាយការណ៍ ភាពខ្មាស់អៀន ឬជឿថាអំពើនេះជារឿងធម្មតា៕ | 2020-12-06T19:51:00+07:00 | dap-news.com | https://dap-news.com/national/2020/12/06/103450/ |
ae92cc51-9e4c-46f4-a6ab-05ae7938330a | អភិបាលខេត្តកំពង់ចាម ណែនាំដល់អាជ្ញាធរក្នុងខេត្ត បិទទីតាំងអាជីវកម្មទាំងឡាយណា ដែលបំពានវិធានការការពារជំងឺកូវីដ១៩ | អភិបាលខេត្តកំពង់ចាម លោក អ៊ុន ចាន់ដា នៅថ្ងៃទី៦ ខែធ្នូ ឆ្នាំ២០២០នេះ បានណែនាំដល់អាជ្ញាធរក្នុងខេត្តគ្រប់លំដាប់ថ្នាក់ ចុះពិនិត្យមើល និងបិទទីតាំងអាជីវកម្មទាំងឡាយណា ដែលបំពានវិធានការរបស់ក្រសួងសុខាភិបាល ក្នុងការការពារជំងឺកូវីដ១៩។ នេះបើយោងតាមសេចក្តីណែនាំ ស្តីពីវិធានការបង្ការប្រយុទ្ធប្រឆាំងជំងឺកូវីដ១៩ នៅសហគមន៍ ក្នុងភូមិសាស្ត្រខេត្តកំពង់ចាម ដែលបណ្តាញព័ត៌មាន Fresh News ទទួលបាន។ ការណែនាំនេះបានធ្វើឡើងដោយយោងតាមអនុសាសន៍សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបញ្ជាឲ្យក្រសួង និងអាជ្ញាធរដែនដី តាមដានឱ្យបានម៉ឺងម៉ាត់ទៅលើទីតាំងអាជីវកម្មទាំងឡាយ ចំពោះការអនុវត្តន៍នូវវិធានការណែនាំរបស់ក្រសួងសុខាភិបាល ក្នុងការទប់ស្កាត់ការរីករាលដាលជំងឺកូវីដ១៩ ពាក់ព័ន្ធនឹង ។ លោក អ៊ុន ចាន់ដា បានរំលឹក និងណែនាំដល់អភិបាលក្រុង-ស្រុក មន្ទីរ-អង្គភាពជុំវិញខេត្ត រដ្ឋបាលឃុំ-សង្កាត់ ព្រះសង្ឃ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋក្នុងខេត្តនេះ អំពីវិធានការបង្ការប្រយុទ្ធប្រឆាំងនឹងជំងឺកូវីដ១៩ ដោយណែនាំឲ្យអភិបាលក្រុង-ស្រុក និងរដ្ឋបាលឃុំ-សង្កាត់ ត្រូវចាត់តាំងដឹកនាំកិច្ចការងារនេះដោយផ្ទាល់ក្នុងការចុះតាមដាន ត្រួតពិនិត្យជាប្រចាំ នៅតាមទីតាំងដូចជា ភោជនីយដ្ឋាន អាហារដ្ឋាន ទីផ្សារ ទីប្រជុំជន គ្រឹះស្ថានសាធារណៈ និងឯកជន ទីកន្លែងសាសនានានា មន្ទីរសម្រាកព្យាលបាលជំងឺ កន្លែងលក់ដូរគ្រប់ប្រភេទ ស្ថិតនៅក្នុងដែនសមត្ថកិច្ចរបស់រដ្ឋបាលក្រុង-ស្រុក ក្នុងការអនុវត្តនូវវិធានការការពារទប់ស្កាត់ការឆ្លងរីករាលដាលនៃជំងឺកូវីដ១៩។ លោកបន្តថា អភិបាលក្រុង-ស្រុក, មន្ទីរ-អង្គភាពជុំវិញខេត្ត, រដ្ឋបាលឃុំ-សង្កាត់ ក៏ត្រូវចុះអប់រំផ្សព្វផ្សាយ និងណែនាំដល់ម្ចាស់អាជីវកម្ម ប្រជាពលរដ្ឋ អំពីវិធានការអនាម័យ និងការទប់ស្កាត់ការរីករាលដាលជំងឺកូវីដ-១៩ ដោយរក្សាគម្លាតសុវត្ថិភាព តាមវិធានរបស់ក្រសួងសុខាភិបាល នៅតាមមន្ទីរ-អង្គភាព គ្រឹះស្ថានសាធារណៈ និងឯកជន ទីកន្លែងសាសនានានា កន្លែងផ្តល់សេវាគ្រប់ប្រភេទ ភោជនីយដ្ឋាន អាហារដ្ឋាន ទីផ្សារ និងកន្លែងលក់ដូរគ្រប់ប្រភេទ។ លោកបន្ថែមថា ព្រះសង្ឃ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋក្នុងខេត្តកំពង់ចាម ទាំងអស់ត្រូវចូលរួមអនុវត្តនូវវិធានការការពារទប់ស្កាត់ ការឆ្លងរីករាលដាលនៃជំងឺកូវីដ១៩ រួមនឹងដោយតម្រូវឱ្យពាក់មាស់ បាញ់អាល់កុល និងប្រើដែលឬសាប៊ូលាងដៃឱ្យបានញឹកញាប់។ «ក្នុងករណីរកឃើញម្ចាស់ទីតាំង មិនបានបំពេញកាតព្វកិច្ចក្នុងការអនុវត្ត ឬបំពានលើវិធានការវិធានការចាំបាច់នានា ក្នុងការការពារទប់ស្កាត់ ការរក្សាគម្លាតបុគ្គល គម្លាតសង្គម ការពាក់ម៉ាស ទាំងអ្នកលក់ និងអ្នកទិញ និងមិនបានចូលរួមអនុវត្តតាមសេចក្តីណែនាំរបស់រដ្ឋបាលខេត្ត រួមនឹងវិធានការចាំបាច់នានា ក្នុងការការពារទប់ស្កាត់ ការឆ្លងរីករាលដាលនៃជំងឺកូវីដ១៩ រដ្ឋបាលខេត្តកំពង់ចាម នឹងផ្អាកអាជីវកម្មនោះជាបណ្តោះអាសន្ន»។ នេះបើតាមសេចក្តីណែនាំរបស់ លោក អ៊ុន ចាន់ដា។ លោកអភិបាលខេត្តថែមទាំងអំពាវនាវ ដល់បុគ្គលទាំងអស់ដែលដឹងខ្លួនថាជាអ្នកប៉ះពាល់ផ្ទាល់ជាមួយព្រឹត្តិការណ៍សហគមន៍ ២៨វិច្ឆិកា ទោះជាមិនមានរោគសញ្ញាក៏ដោយ ត្រូវទៅធ្វើតេស្តដោយយកវត្ថុសំណាក និងពិនិត្យឈាមដើម្បីតាមដាន ក៏ដូចជាធ្វើចត្តាឡីស័កផងដែរ។ សូមបញ្ជាក់ថា កាលពីព្រឹកថ្ងៃទី៣០ ខែវិច្ឆិកា ឆ្នាំ២០២០ សម្តេចតេជោ ហ៊ុន សែន បានប្រកាសសម្រេចទម្លាក់ថវិកាជាង ១ពាន់លានរៀល ទៅកាន់រាជធានី-ខេត្តទូទាំងប្រទេស ព្រមទាំងបានកំណត់ សម្រេចផ្តល់ថវិកាជួយពលរដ្ឋក្រីក្រមួយគ្រួសារសរុប៣០ម៉ឺនរៀល ក្នុងរយៈពេល១៥ថ្ងៃនៃការធ្វើចត្តាឡីស័ក ស្មើ ២ម៉ឺនរៀល ក្នុងមួយថ្ងៃ។ សម្តេចក៏បានចេញសារណែនាំជាពិសេសថ្មីមួយ ដោយបានផ្តល់សិទ្ធិដល់រដ្ឋមន្ត្រី និងអភិបាលរាជធានី-ខេត្ត មានសិទ្ធិបិទផ្នែកខ្លះនៃក្រសួង ឬបិទក្រសួង ក៏ដូចជាបិទសាលារៀន បិទអាហារដ្ឋាន ភោជនីយដ្ឋាន ឬទីតាំងមួយចំនួន ដែលជាប់ពាក់ព័ន្ធព្រឹត្តិការណ៍សហគមន៍២៨វិច្ឆិកាផងដែរ។ ពាក់ព័ន្ធនឹងព្រឹត្តិការណ៍ ក្រសួងសុខាភិបាលបានបញ្ជាក់ថា គិតពីថ្ងៃទី២៩ ខែវិច្ឆិកាដល់ ថ្ងៃទី០៥ ខែធ្នូ ឆ្នាំ២០២០ ក្រសួងបានធ្វើតេស្តអ្នកប៉ះពាល់សរុបទាំងអស់ចំនួន ១០៧៧២សំណាក ដែលក្នុងចំនួននេះ មានអ្នកជំងឺវិជ្ជមានវីរុសកូវីដ១៩ ថ្មី ចំនួន៣០នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត និងមណ្ឌលសុខភាពចាក់អង្រែ។ គិតត្រឹមម៉ោង៧ព្រឹកថ្ងៃទី០៦ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ សុរបចំនួន ៣៤៦នាក់ ក្នុងនោះព្យាបាលជាសះស្បើយ ៣០៦នាក់ និងកំពុងសម្រាកនៅមន្ទីរពេទ្យចំនួន៤០នាក់៕ | 2020-12-06T19:22:00+07:00 | freshnewsasia.com | https://m.freshnewsasia.com/index.php/en/localnews/178930-2020-12-06-05-22-00.html |
b34053cd-8129-4675-89e4-61e6a13581bb | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចុះផ្សព្វផ្សាយ និងអប់រំប្រជាពលរដ្ឋក្រុងស្វាយរៀង ដើម្បីពន្យល់វិធីសាស្រ្តការពារ និងទប់ស្កាត់ពីជំងឺកូវីដ១៩ (Video inside) | ក្នុងឱកាសខួបលើកទី៩ ការបង្កើតក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងដោយមានការចង្អុលបង្ហាញពីលោក លេង ផាលី ប្រធានក្រុមការងារ គ្រូពេទ្យស្ម័គ្រចិត្តលោក ហ៊ុន ម៉ានី នៅព្រឹកថ្ងៃទី០៦ ខែធ្នូ ឆ្នាំ២០២០នេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដឹកនាំដោយលោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្ត និងជាអនុប្រធានប្រតិបត្តិ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្តចុះផ្សព្វផ្សាយ និងអប់រំជូនដល់ប្រជាពលរដ្ឋ រស់នៅភូមិវាលយន្ត សង្កាត់ស្វាយរៀង ក្រុងស្វាយរៀង ខេត្តស្វាយរៀង ដើម្បីឲ្យពួកគាត់បានយល់កាន់តែច្បាស់ ពីវិធីសាស្រ្តការពារ និងទប់ស្កាត់ពីជំងឺកូវីដ១៩ រួមជាមួយនិងការផ្តល់ជាអំណោយថ្នាំពេទ្យ ជូនដល់ប្រជាពលរដ្ឋដែលកើតជំងឺផ្សេងៗប្រចាំកាយ ហើយការងារ ប្រយុទ្ធប្រឆាំងនឹងជំងឺកូវីដ១៩នេះ ត្រូវបានរាជរដ្ឋាភិបាល បាននិងកំពុងយកចិត្តដាក់យ៉ាងខ្លាំងផងដែរ។ ការបន្តចុះអប់រំជូនប្រជាពលរដ្ឋពីវិធីសាស្ត្រទប់ស្កាត់ និងការពារជំងឺកូវីដ១៩ របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដោយមានកិច្ចសហការ ជាមួយនឹងក្រុមការងារគ្រូពេទ្យមន្ទីរសុខាភិបាលខេត្ត និងអាជ្ញាធរមូលដ្ឋាន ព្រមទាំងសហភាពសហព័ន្ធយុវជនកម្ពុជា សង្កាត់ស្វាយរៀងសរុបចំនួន ២៨នាក់។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដែលដឹកនាំដោយលោកវេជ្ជបណ្ឌិត កែរ រដ្ឋា ក៏បានណែនាំដល់ប្រជាពលរដ្ឋពីរបៀប នៃការលាងដៃនឹងអាល់កុល ឬសាប៊ូ ជាមួយនឹងការបង្រៀនពាក់ម៉ាស ដើម្បីធ្វើយ៉ាងណាការពារ និងទប់ស្កាត់មេរោគចូលក្នុងខ្លួន រួមជាមួយនឹងវិធីទប់ស្កាត់មេរោគចូលក្នុងខ្លួនមួយចំនួនផ្សេងទៀតផងដែរ។ លោកវេជ្ជបណ្ឌិត កែរ រដ្ឋា បានបញ្ជាក់ថា បច្ចុប្បន្ននេះ រាជរដ្ឋាភិបាលកម្ពុជា ព្រួយបារម្ភយ៉ាងខ្លាំង ចំពោះជំងឺកូវីដ១៩ កំពុងតែរីករាលដាលក្នុងសហគមន៍ ដែលសម្តេចតេជោ ហៅថាព្រឹត្តិការណ៍ ២៨វិច្ឆិកា គឺដោយសារការមិនគោរពតាមវិធានការសុខាភិបាល ការអនុវត្តន៍ចត្តាឡីស័ករបស់ប្រជាពលរដ្ឋមិនត្រឹមត្រូវ ធ្វើឲ្យមានការចម្លងពីមនុស្សម្នាក់ទៅមនុស្សម្នាក់ទៀតយ៉ាងឆាប់រហ័ស។ ដើម្បីជៀសឆ្ងាយពីជំងឺដ៏កាចសាហាវនេះ ប្រជាពលរដ្ឋត្រូវលាងដៃជាប្រចាំជាមួយសាប៊ូ ឬអាល់កុល ពាក់ម៉ាស់ រស់នៅគម្លាតសង្គម បើមិនចាំបាច់រស់នៅក្នុងផ្ទះ។ ក្រៅពីនេះ ក្រុមការងារក៏បានណែនាំ ឲ្យបងប្អូនប្រជាពលរដ្ឋ ឲ្យមានការរស់នៅស្អាតដោយមានអនាម័យល្អ ជាមួយនឹងការគេងស្អាត ហូបស្អាត ដើម្បីធ្វើយ៉ាងណា ឲ្យពួកគាត់ យល់កាន់តែច្បាស់ អំពីការថែទាំសុខភាព ចៀសផុតពីជំងឺកូវីដ១៩ និងជំងឺផ្សេងៗទៀត ដើម្បីធ្វើយ៉ាងណា ឲ្យប្រជាពលរដ្ឋបានដឹងច្បាស់ ពីវិធីរស់នៅឲ្យមានអនាម័យល្អ ដែលមានគោលបំណងធំបំផុតនោះគឺ ចង់ឃើញប្រជាពលរដ្ឋទាំងអស់មានសុខភាពល្អ និងក្នុងន័យលើកកម្ពស់វិស័យសុខាភិបាល មួយកម្រិតផងដែរ។ ក្រុមការងារគ្រូពេទ្យលោក ហ៊ុន ម៉ានី បាននាំយកអំណោយរបស់លោក ហ៊ុន ម៉ានី តំណាងរាស្រ្តកម្ពុជា និងជាប្រធានសហភាពសហព័ន្ធយុវជនកម្ពុជា រួមមាន៖ អាកុល ៥០ដបធំ, ម៉ាស ៦០០ម៉ាស, សាប៊ូចំនួន១០០ដុំ, ក្រដាស់រូបភាពផ្សព្វផ្សាយ អំពីការថែរក្សាអនាម័យ និងវិធានការការពារទប់ស្កាត់ ជំងឺកូវីដ-១៩ ចំនួន១០០សន្លឹក, ទឹកសុទ្ធ ១០០ដបព្រមទាំងថ្នាំពេទ្យសម្រាប់ព្យាបាលជំងឺ១០ថ្ងៃ ជូនប្រជាពលរដ្ឋចំនួន៥០គ្រួសារ មានថ្នាំក្តៅខ្លួន ឈឺក្បាល ក្អក រាគ ឈឺក្រពះ ថ្នាំបន្តក់ភ្នែក -ល-។ លោកវេជ្ជបណ្ឌិត កែរ រដ្ឋា បានបន្ថែមទៀតថា ដោយសារមានការយកចិត្តទុកដាក់ ពីសំណាក់លោកស្រីកិត្តិសង្កិហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច តំណាងរាស្ត្រមណ្ឌលស្វាយរៀង សមាជិកាគណៈកម្មាធិការកណ្តាល ប្រធានក្រុមការងារ ចុះជួយខេត្តស្វាយរៀង និងលោក ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងជំងឺកូវីដ១៩ខេត្ត បានធ្វើឲ្យការងារប្រយុទ្ធ ប្រឆាំងជំងឺកូវីដ១៩ ក្នុងខេត្តស្វាយរៀ្ងង បានល្អប្រសើរ ដោយមានកោតសរសើរពីក្រសួងសុខាភិបាល និងលោកស្រីប្រធានអង្គការ សុខភាពពិភពលោក ប្រចាំកម្ពុជា និងមិនករណីវិជ្ជមានកូវីដ១៩ នៅក្នុងខេត្តស្វាយរៀងទេ៕ | 2020-12-06T18:27:00+07:00 | freshnewsasia.com | https://m.freshnewsasia.com/index.php/en/localnews/178927-2020-12-06-04-27-17.html |
89808733-6341-48aa-8ddc-f4f0180c66c4 | អភិបាលរាជធានី ដាក់បទបញ្ជាម៉ឺងម៉ាត់ឲ្យអាជ្ញាធរខណ្ឌទាំង១៤ អនុវត្តវិធាន១០ចំណុច និងអនុសាសន៍របស់សម្តេចតេជោក្នុងទប់ស្កាត់វីរុសកូវីដ១៩ ក្នុងសហគមន៍ | ភ្នំពេញ៖ លោកកើត ឆែ អភិបាលរងរាជធានីភ្នំពេញ បានបញ្ជាក់ឲ្យដឹងថា អភិបាលនៃ គណៈអភិបាលរាជធានីភ្នំពេញ លោកឃួង ស្រេង នៅរសៀលថ្ងៃទី៦ធ្នូនេះ បានដាក់បទបញ្ជាទៅដល់អាជ្ញាធរខណ្ឌទាំង១៤ចំណុះឱ្យរដ្ឋបាលរាជធានីភ្នំពេញ គោរពទៅតាមការណែនាំទាំង១០ចំណុច របស់អាជ្ញាធររាជធានីភ្នំពេញ ដែលបានដាក់ចេញកាលពីថ្ងៃទី៣០វិច្ឆិកាកន្លងមកនេះ និងជាពិសេសអនុវត្តឱ្យបានម៉ឹងម៉ាត់បំផុតទៅតាមអនុសាសន៍ណែនាំដ៏ខ្ពង់ខ្ពស់ របស់សម្ដេចអគ្គមហាសេនាបតីតេជោហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ដែលសម្ដេចបានណែនាំ កាលពីព្រឹកថ្ងៃទី៦ធ្នូនេះ ។ ដោយឡែកសម្រាប់មន្ទីរពាក់ព័ន្ធ ក៏ត្រូវតែអនុវត្តឲ្យបានល្អទៅតាមការណែនាំនេះផងដែរ ដើម្បីធ្វើយ៉ាងណាទប់ស្កាត់ឲ្យបានការរីករាលដាលជំងឺកូវីដ_១៩ ខណៈដែលជំងឺនេះ បាននិងកំពុងរីករាលដាលចូលសហគមន៍។ ១០ចំណុច នៃសេចក្តីណែនាំរបស់រដ្ឋបាលរាជធានីភ្នំពេញ និងយោងអនុសាសន៍ដឹកនាំដ៏ខ្ពង់ខ្ពស់បំផុតរបស់ សម្តេចអគ្គមហាសេនាបតីតេជោ នាយករដ្ឋមន្ត្រី នាថ្ងៃទី៣០ ខែវិច្ឆិកា ឆ្នាំ២០២០ ក្នុងការទប់ស្កាត់ការឆ្លងមេរោគកូវីដ-១៩ នៅក្នុងសហគមន៍នៅរាជធានីភ្នំពេញ រួមមាន៖ ដើម្បីទប់ស្កាត់ការរីករាលដាលមេរោគកូវីដ-១៩ នៅក្នុងសហគមន៍នៅរាជធានីភ្នំពេញ រដ្ឋបាលរាជធានីភ្នំពេញ សូមធ្វើការណែនាំដល់រដ្ឋបាលខណ្ឌទាំង១៤ មន្ទីរ-រង្គភាពចំណុះរដ្ឋបាលរាជធានីភ្នំពេញ ពាណិជ្ជករ អាជីវករ និង បងប្អូនប្រជាពលរដ្ឋទាំងអស់ ដូចខាងក្រោម៖ ១- ត្រូវធ្វើការផ្អាករាល់ការជួបជុំ ឬការប្រមូលផ្ដុំ ដូចជាកម្មវិធីអាពាហ៍ពិពាហ៍ កម្មវិធីជប់លៀង ឬការជួបជុំ បែបសាសនាទាំងអស់។ល។ ចាប់ពីថ្ងៃនេះរហូតដល់ថ្ងៃទី១៦ ខែធ្នូ ឆ្នាំ២០២០។ ២- អនុញ្ញាតឱ្យមានការជួបជុំមិនឱ្យលើសពី២០នាក់ ក្នុងករណីចាំបាច់ ប៉ុន្តែការជួបជុំនេះ ត្រូវរក្សាគម្លាតសុវត្ថិភាពសង្គម យ៉ាងតិចចម្ងាយ១,៥ម៉ែត្រ ពីម្នាក់ទៅម្នាក់។ ៣- ត្រូវចាត់តាំងកម្លាំង ដើម្បីផ្សព្វផ្សាយ អប់រំ និងណែនាំប្រជាពលរដ្ឋ ដែលប៉ះពាល់ដោយផ្ទាល់ ឬដោយប្រយោល ៗព្រឹត្តិការណ៍សហគមន៍២៨ វិច្ឆិកា ឱ្យទៅធ្វើតេស្តរកមេរោគកូវីដ១៩។ ក្នុងករណីលទ្ធផល តេស្តអវិជ្ជមាន ត្រូវធ្វើចត្តាឡីស័កតាមការណែនាំរបស់ក្រុមគ្រូពេទ្យនៃក្រសួងសុខាភិបាល។ ៤- ត្រូវចុះត្រួតពិនិត្យ និងតាមដាននៅតាមភោជនីយដ្ឋាន អាហារដ្ឋាន និងកន្លែងលក់ដូរនានា ឱ្យអនុវត្ត វិធានការបង្ការ និងទប់ស្កាត់ការរីករាលដាលមេរោគកូវីដ-១៩ ក្នុងនោះម្ចាស់អាជីវកម្មទាំងអស់ខាងលើ ត្រូវរៀបចំជែលឬអាល់កុលលាងដៃ នៅមុខច្រកទ្វារចេញ-ចូល និងត្រូវចាត់តាំងបុគ្គលិកឱ្យធ្វើការវាស់កម្ដៅភ្ញៀវទាំងអស់ ដោយឈរតម្រង់ជួររក្សាគម្លាតសុវត្ថិភាពសង្គម មុននឹងអនុញ្ញាតឱ្យចូលក្នុងទីតាំង អាជីវកម្មទាំងនោះ ព្រមទាំងត្រូវរៀបចំរក្សាគម្លាតសុវត្ថិភាពសង្គមយ៉ាងតិច១,៥ម៉ែត្រ ពីម្នាក់ទៅម្នាក់ ក្នុងពេលអង្គុយ។ ក្នុងករណីដែលម្ចាស់ទីតាំងអាជីវកម្មខាងលើ មិនអនុវត្តតាមការណែនាំទេនោះ រដ្ឋបាលរាជធានីភ្នំពេញនឹងបិទអាជីវកម្មជាបណ្តោះអាសន្ន។ ៥- ត្រូវចុះត្រួតពិនិត្យ និងតាមដានការអនុវត្តនូវវិធានការផ្អាកជាបណ្តោះអាសន្ន នូវទីតាំងអាជីវកម្មមួយ ចំនួនដូចជា ក្លឹបហាត់ប្រាណ រោងភាពយន្ត KTV ក្លឹបកម្សាន្ត (រង្គសាល ខារ៉ាអូខេ ឌីស្កូតែក បៀរហ្គាឌិន) អាជីវកម្មម៉ាស្សាសុខភាព និងស្ប៉ា។ ៦- ចុះពិនិត្យស្ថានភាពនៅទីកន្លែងស្នាក់នៅ របស់បងប្អូនប្រជាពលរដ្ឋធ្វើចត្តាឡីស័កតាមផ្ទះ ដែលបញ្ជូនមកពីមណ្ឌលសុខភាព ឬមន្ទីរពេទ្យបង្អែក និងពិនិត្យស្ថានភាពបងប្អូនប្រជាពលរដ្ឋដែលស្ម័គ្រចិត្តធ្វើចត្តាឡីស័ក នៅមណ្ឌលចត្តាឡីស័កទាំងរស់ ដែលរៀបចំដោយរដ្ឋបាលរាជធានីភ្នំពេញ និងត្រូវរៀបចំ ចាត់ចែងការងារបន្ត ដោយផ្អែកលើលទ្ធផលនៃការតាមដានសុខភាព។ ៧- អំពាវនាវដល់បងប្អូនប្រជាពលរដ្ឋ មិនមានការចាំបាច់ មិនត្រូវធ្វើដំណើរចេញក្រៅផ្ទះ។ ក្នុងករណីដែលមានតម្រូវការចាំបាច់ជៀសមិនផុត មិនត្រូវឱ្យមានការកកកុញតាមភ្លើងចរាចរណ៍នានា (ភ្លើងស្តុប)នៅ ក្នុងរាជធានីភ្នំពេញឡើយ។ ) ៨- រដ្ឋបាលខណ្ឌទាំង១៤ និងមន្ទីរ-អង្គភាពជំនាញពាក់ព័ន្ធ ក្រោមឱវាទរដ្ឋបាលរាជធានីភ្នំពេញត្រូវធ្វើការ ផ្លាករាល់ការប្រជុំចាប់ពីពេលនេះ រហូតដល់ថ្ងៃទី១៦ ខែធ្នូ ឆ្នាំ២០២០។ ចំពោះទីតាំងផ្តល់សេវា សាធារណៈជូនប្រជាពលរដ្ឋ ត្រូវរៀបចំចាំបាច់ឱ្យមានការវាស់កម្ដៅ ការពាក់ម៉ាស់ ការលាងដៃសម្លាប់ មេរោគ និងរៀបចំកន្លែងអង្គុយចម្ងាយ១,៥ម៉ែត្រ ពីម្នាក់ទៅម្នាក់ ដោយកំណត់ចំនួនប្រជាពលរដ្ឋដែលមកទទួលសេវាមិនឱ្យលើសពី២០នាក់ ក្នុងពេលម្តងៗ។ ៩- ចំពោះផ្សាររដ្ឋ និងផ្សារឯកជន ត្រូវរៀបចំឱ្យមានការវាស់កម្ដៅ ការពាក់ម៉ាស់ និងការលាងដៃសម្លាប់ មេរោគ ព្រមទាំងត្រូវអនុវត្តឱ្យបានខ្ជាប់ខ្ជួននូវគម្លាតសុវត្ថិភាពសង្គម។ ១០-ត្រូវអនុវត្តឱ្យបានម៉ឺងម៉ាត់នូវវិធានការបង្ការ និងទប់ស្កាត់ការរីករាលដាលមេរោគកូវីដ-១៩ ផ្សេងទៀត របស់ក្រសួងសុខាភិបាល និងស្ថាប័នពាក់ព័ន្ធនានា ដែលកំពុងនៅជាធរមាន។ ទទួលបានសេចក្តីណែនាំនេះ រដ្ឋបាលខណ្ឌទាំង១៤ និងមន្ទីរ -អង្គភាពចំណុះរដ្ឋបាលរាជធានីភ្នំពេញទាំងអស់ ត្រូវធ្វើការផ្សព្វផ្សាយឱ្យបានទូលំទូលាយ និងអនុវត្តឱ្យមានប្រសិទ្ធភាពខ្ពស់។ រដ្ឋបាលរាជធានីភ្នំពេញសង្ឃឹមយ៉ាងមុតមាំ លើស្មារតីយោគយល់អធ្យាស្រ័យខ្ពស់បំផុត ពីសំណាក់បងប្អូន ប្រជាពលរដ្ឋគ្រប់មជ្ឈដ្ឋាន និងសូមចូលរួមអនុវត្តឱ្យបានម៉ឺងម៉ាត់ នូវសេចក្តីណែនាំខាងលើកុំបីខាន៕ | 2020-12-06T17:42:48+07:00 | cen.com.kh | https://cen.com.kh/archives/272565.html |
4b6a5157-52d7-4ea4-a841-6c81355c5d9d | ចែករំលែកបន្តគ្នា! ជំងឺកូវីដ១៩ ឆ្លងតាមក្រដាសប្រាក់លឿនជាទីបំផុត | រាជធានីភ្នំពេញ៖ នារសៀលថ្ងៃទី៦ ខែធ្នូ ឆ្នាំ២០២០នេះ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានរំលឹកនឹងពន្យល់ជាថ្មីម្តងទៀតថា ជំងឺកូវីដ១៩ អាចឆ្លងតាមក្រដាស់ប្រាក់បាន ហើយវាឆ្លងលឿនជាទីបំផុត ។ លោកស្រីក៏បានអះអាងបន្តថា ប្រសិនបើអ្នកជំងឺកូវីដ-១៩ កាន់ក្រដាសប្រាក់នោះ រួចហុចបន្ដទៅអ្នកដ៏ទៃទៀត ហើយនៅពេលអ្នកនោះចាប់កាន់លុយ និងដៃមកប៉ះច្រមុះ មាត់ ឬភ្នែកជាដើម នឹងធ្វើឲ្យឆ្លងជំងឺកូវីដ-១៩ជាក់ជាមិនខាន។ លោកស្រីថា ការឆ្លងនេះតាមរយៈទឹករំអិលផ្លូវដង្ហើម ដូចជា សំបោរ ឬស្លេសទឹកមាត់។ លោកស្រី បានធ្វើការពន្យល់យ៉ាងដូច្នេះថា «ប្រសិនបើបុគ្គលដែលមានវីរុសកូវីដ-១៩ យកដៃគាត់ជូតទឹករំអិលផ្លូវដង្ហើម ដូចជាសំបោរ ឬស្លេសទឹកមាត់ ឬយកដៃខ្ទប់មាត់ពេលក្អកកណ្តាស់ ហើយមិនបានលាងដៃនឹងសាប៊ូ ឬអាល់កុល ឬទឹកជែលសម្រាប់លាងដៃភ្លាមៗទេនោះ រួចយកដៃនោះមកកាន់ក្រដាសប្រាក់ គឺវីរុសកូវីដ-១៩ នឹងតោងលើក្រដាស់ប្រាស ហើយក្រដាសប្រាក់នោះ បានហុចបន្តទៅបុគ្គលម្នាក់ទៀត នៅពេលដែលបុគ្គលនោះ ចាប់កាន់ក្រដាសប្រាក់ វីរុសកូវីដ-១៩ នឹងតោងមកដៃបុគ្គលនោះ ហើយបុគ្គលនោះយកដៃដែលកាន់ក្រដាសប្រាក់មានវីរុសនេះ មកប៉ះច្រមុះ មាត់ ភ្នែកជាដើម ដែលធ្វើឲ្យមានការចម្លងបានលឿនជាទីបំផុត។ បន្ទាប់មកក៏មានការចម្លងបន្តៗគ្នា ប្រសិនបើមិនបានលាងដៃ ពាក់ម៉ាស់ និងមានគម្លាតសុវត្ថិភាពបុគ្គលពីមួយម៉ែត្រកន្លះឡើងទៅ»។ គួរជម្រាបថា នៅព្រឹកមិញនេះ ក្រសួងសុខាភិបាល ក៏បានបញ្ចេញវីដេអូចំនួន៥ឃ្លឹប បង្ហាញពីការការចម្លងវីរុសកូវីដ-១៩ និងដើម្បីឲ្យប្រជាពលរដ្ឋបានយល់ដឹងកាន់តែច្បាស់ ហើយការពារបានត្រឹមត្រូវ និងបានគ្រប់ៗគ្នា ដើម្បីបញ្ចៀសបាននូវការចម្លង ក្នុងសហគមន៍ទ្រង់ទ្រាយធំ និងកាត់ផ្តាច់ខ្សែចម្លងបន្តគ្នានៅក្នុងពេលបច្ចុប្បន្ននេះបានផងដែរ។ សូមរំលឹកថា ពាក់ព័ន្ធនឹងព្រឹត្តិការណ៍ «សហគមន៍២៨វិច្ឆិកា» ក្រសួងសុខាភិបាលបានបញ្ជាក់ថា គិតពីថ្ងៃទី២៩ ខែវិច្ឆិកាដល់ ថ្ងៃទី០៥ ខែធ្នូ ឆ្នាំ២០២០ ក្រសួងបានធ្វើតេស្តអ្នកប៉ះពាល់សរុបទាំងអស់ចំនួន ១០,៧៧២សំណាក ដែលក្នុងចំនួននេះ មានអ្នកជំងឺវិជ្ជមានវីរុសកូវីដ-១៩ ថ្មី ចំនួន៣០នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត និងមណ្ឌលសុខភាពចាក់អង្រែ។ ម្យ៉ាងវិញទៀត សូមអ្នកដែលប៉ះពាល់នឹងព្រឹត្តិការណ៍ «សហគមន៍២៨វិច្ឆិកា» ទាំងអស់ អញ្ជើញមកធ្វើតេស្តលេកទី២ នៅថ្ងៃទី០៨ ខែធ្នូ ឆ្នាំ២០២០ ខាងមុខនេះ ដែលក្រសួងសុខាភិបាល នឹងរៀបចំទីតាំងនៅបរិវណក្រសួងមហាផ្ទៃ ពហុកីឡដ្ឋានជាតិអូឡាំពិក និងតាមមន្ទីរសុខាភិបាលរាជធានីខេត្ត ។ គិតត្រឹមម៉ោង៧ព្រឹកថ្ងៃទី០៦ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ សុរបចំនួន ៣៤៦នាក់ ក្នុងនោះព្យាបាលជាសះស្បើយ ៣០៦នាក់ និងកំពុងសម្រាកនៅមន្ទីរពេទ្យចំនួន៤០នាក់៕ | 2020-12-06T16:05:53+07:00 | kbnnews.com | https://kbn.news/archives/193858 |
9314df5e-157f-4f2c-b8f3-6873c7809112 | TOP NEWS: ក្រសួងសុខាភិបាលបន្តរកឃើញអ្នកជំងឺកូវីដ១៩ម្នាក់ទៀត ដែលឆ្លងពីបុគ្គលិកហាង Pedro ខណៈមានអ្នកជាសះស្បើយម្នាក់ | ក្រសួងសុខាភិបាល នៅព្រឹកថ្ងៃទី០៦ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងកូវីដ១៩ថ្មីម្នាក់ទៀត ដែលជាប់ពាក់ព័ន្ធនឹងព្រឹត្តិការណ៍ ។ អ្នកវិជ្ជមានកូវីដ១៩នេះ គឺលោក សាយ សៅលាង អាយុ២១ឆ្នាំ ស្នាក់នៅជិតវត្តសន្សំកុសល សង្កាត់បឹងទំពន់ ខណ្ឌមានជ័យ រាជធានីភ្នំពេញ ជាបុគ្គលិកហាង Carl's Jr Burger ទួលទំពូង ធ្លាប់រស់នៅជាមួយអ្នកជំងឺឈ្មោះ ញិល សុខកូឡា ភេទប្រុស អាយុ២២ឆ្នាំ មុនថ្ងៃទី២៨ ខែវិច្ឆិកា ឆ្នាំ២០២០ ដែលធ្វើការនៅហាង Pedro ផ្លូវព្រះសីហនុ ដែលបានរកឃើញវិជ្ជមានកូវីដ១៩ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត។ ចំណែកឯអ្នកជាសះស្បើយម្នាក់ គឺបុរសជនជាតិនេប៉ាល់ ឈ្មោះ ហ្គូរ៉ុង កាម៉ា ស៊ុលទីម អាយុ៣៧ឆ្នាំ ស្នាក់នៅសង្កាត់ជ័យជម្នះ ខណ្ឌដូនពេញ រាជធានីភ្នំពេញ បានធ្វើដំណើរមកពីប្រទេសនេប៉ាល់ ទៅដូហា និងបន្តជើងយន្តហោះនៅប្រទេសកូរ៉េខាងត្បូង មកដល់កម្ពុជា នៅថ្ងៃទី១១ ខែវិច្ឆិកា ឆ្នាំ២០២០ បានជាសះស្បើយ កូវីដ១៩ ត្រូវបានអនុញ្ញាឲ្យចេញពីមន្ទីរពេទ្យមិត្តភាព-ខ្មែរសូវៀត។ ពាក់ព័ន្ធនឹងព្រឹត្តិការណ៍ ក្រសួងសុខាភិបាលបានបញ្ជាក់ថា គិតពីថ្ងៃទី២៩ ខែវិច្ឆិកាដល់ ថ្ងៃទី០៥ ខែធ្នូ ឆ្នាំ២០២០ ក្រសួងបានធ្វើតេស្តអ្នកប៉ះពាល់សរុបទាំងអស់ចំនួន ១០៧៧២សំណាក ដែលក្នុងចំនួននេះ មានអ្នកជំងឺវិជ្ជមានវីរុសកូវីដ១៩ ថ្មី ចំនួន៣០នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត និងមណ្ឌលសុខភាពចាក់អង្រែ។ ម្យ៉ាងវិញទៀត សូមអ្នកដែលប៉ះពាល់នឹងព្រឹត្តិការណ៍ ទាំងអស់ អញ្ជើញមកធ្វើតេស្តលេកទី២ នៅថ្ងៃទី០៨ ខែធ្នូ ឆ្នាំ២០២០ ខាងមុខនេះ ដែលក្រសួងសុខាភិបាល នឹងរៀបចំទីតាំងនៅបរិវណក្រសួងមហាផ្ទៃ ពហុកីឡដ្ឋានជាតិអូឡាំពិក និងតាមមន្ទីរសុខាភិបាលរាជធានីខេត្ត ។ គិតត្រឹមម៉ោង៧ព្រឹកថ្ងៃទី០៦ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ សុរបចំនួន ៣៤៦នាក់ ក្នុងនោះព្យាបាលជាសះស្បើយ ៣០៦នាក់ និងកំពុងសម្រាកនៅមន្ទីរពេទ្យចំនួន៤០នាក់៕ | 2020-12-06T14:44:00+07:00 | freshnewsasia.com | https://m.freshnewsasia.com/index.php/en/localnews/178919-2020-12-06-00-44-39.html |
46a883d0-897a-4baf-ba64-2e22d355c387 | មន្ត្រីរាជការវ័យ៣៩ឆ្នាំ ចែករំលែកនូវបទពិសោធន៍ និងទស្សនៈផ្ទាល់ខ្លួន ដែលបានឆ្លងកាត់ការព្យាបាលជំងឺកូវីត១៩ រយៈពេល ៣សប្តាហ៍ | ភ្នំពេញ៖ ជាមន្ត្រីរាជការវ័យ៣៩ឆ្នាំម្នាក់ សូមចែករំលែកនូវបទពិសោធន៍ និងទស្សនៈផ្ទាល់ ខ្លួនរបស់ខ្ញុំ ដែលបានឆ្លងកាត់ការព្យាបាលជំងឺកូវីត១៩ រយៈពេល ៣សប្តាហ៍នៅមន្ទីរពេទ្យខ្មែរ-សូវៀត។ នេះបើតាមការផ្សាយព័ត៌មានរបស់ទូរទស្សន៍ជាតិកម្ពុជា។ ១) ការឆ្លង និងអាការៈដំបូង ករណីរបស់ខ្ញុំ គឺឆ្លងពីការពីចូលរួមសិក្ខាសាលាអន្តរជាតិនៅបារាំង ដែលមានអ្នកចូលរួមប្រហែល៣០នាក់ ហើយសិក្ខាសាលាបានផ្អាកភ្លាមៗក្រោយបានដឹងថា ជនជាតិហ្វីលីពីនម្នាក់កើតជំងឺនេះ។ សិក្ខាកាមផ្សេងទៀតបានទាមទារធ្វើតេស្តិ៍ តែបារាំងមិនព្រមធ្វើអោយ ដោយសំអាងថា គ្មានអាការៈ។ សិក្ខាកាមបរទេសពីររូបផ្សេងទៀតក៏បានប្រាប់យើងថា ពួកគាត់បានធ្វើតេស្តិ៍វិជ្ជមានដែរបន្ទាប់ពីទៅដល់ប្រទេសវិញ។ មកដល់ប្រទេសវិញ ជាវិធានការបង្ការ ខ្ញុំបានជួលខុនដូនៅដាច់ដោយឡែកពីគ្រួសារអោយបានគ្រប់១៤ ថ្ងៃ។ មួយថ្ងៃក្រោយមក ពោលគឺ៧ថ្ងៃក្រោយពីខ្ញុំបានប្រាស្រ័យទាក់ទងជាមួយអ្នកមានផ្ទុកវីរុស ទើបខ្ញុំមានអាការៈប្លែក ដកដង្ហើមញាប់ រាគ ប៉ុន្តែមិនក្តៅខ្លួន។ ថ្ងៃទីពីរនៅរាគទៀត ទោះមិនមានញ៉ាំអ្វីខុស ហើយស្រៀវស្រាញ តឹងក និងឡើងកម្តៅ។ គេងយប់ក្តៅរងា ហើយបែកញើស ឆាប់អស់កម្លាំង ចុករោយស្រពន់។ ខ្ញុំក៏ស្នើសុំការពិនិត្យនៅពេទ្យសូវៀត ហើយគេយកដងវែងដូចសំឡីត្បារត្រចៀក រុកចូលច្រមុះ និងបំពង់កខ្ញុំ ហើយយកសំណាករបស់ខ្ញុំទៅពិនិត្យ។ ក្រោយដឹងលទ្ធផលថាវិជ្ជមាន ដើម្បីរក្សាការសំងាត់ និងអត្តសញ្ញាណអ្នកជំងឺផង និងដើម្បីការពារសុខភាពសាធារណៈផង គេបានសាកសួរគ្រប់ចំណុចថា តើខ្ញុំបានជួបនរណា ទៅញ៉ាំបាយហាងណា។ល។ បន្ទប់ជួលខុនដូរបស់ខ្ញុំត្រូវបានគេស្ទេរីលសម្លាប់មេរោគ ហើយអ្នកសំអាតបន្ទប់ក៏ត្រូវដាក់ក្នុងការតាមដាន។ ២) ថ្នាំព្យាបាល ថ្នាំសំខាន់ជាងគេគឺ Kaletra ដែលគេប្រើសម្រាប់ទប់ទល់នឹងវីរុស HIV ។ ថ្នាំនេះខ្លាំងអាចធ្វើទុក្ខក្រពះ ពិបាកគេង។ នៅថ្ងៃទីបី ពេទ្យបានអោយថ្នាំថ្មីបន្ថែមទៀតគឺ Chloroquine ដែលជាថ្នាំគ្រុនចាញ់ ដើម្បីកុំអោយវីរុសរីករាលដាលវាយលុកដល់សួត។ ថ្នាំទាំងពីរមុខនេះ មិនមែនជាថ្នាំព្យាបាលទេ គឺគ្រាន់តែជាថ្នាំទប់ទល់កុំអោយមេរោគរីករាលដាលប៉ុណ្ណោះ។ ក្រៅពីនេះ គឺអោយថ្នាំអាស្រ័យលើអាការៈ បើក្តៅខ្លួនដាក់ Doliprane បើរាគដាក់ថ្នាំរាគ។ អ្នកជំងឺដែលមានអាការៈស្រាលគឺពេទ្យឱ្យប្រើតែ Kaletra ទេ តែខ្ញុំនិងបុរសជនជាតិបារាំងដែលមានបញ្ហាផ្លូវដង្ហើម ពេទ្យតម្រូវឱ្យប្រើថ្នាំ Chloroquine ថែមទៀត។ ពេទ្យឱ្យខ្ញុំប្រើថ្នាំ Chloroquine ១០ថ្ងៃ ដើម្បីឱ្យផុតដំណាក់កាលគ្រោះថ្នាក់នៃការរលាកសួត។ អាការៈនៃការរលាកសួតគឺមានបីព្រមគ្នា គឺក្តៅខ្លួនជាប្រចាំ ក្អក និងពិបាកដកដង្ហើម។ តែខ្ញុំពុំមានអាការៈក្តៅខ្លួនជាប្រចាំនោះទេ។ ៣) អាការៈប្រចាំថ្ងៃ និងស្ថានភាពជំងឺ អ្នកជំងឺពេលនោះមានប្តីប្រពន្ធវ័យចំណាស់ជនជាតិអង់គ្លេស បុរសជនជាតិបែលហ្សិក និងបុរសជនជាតិបារាំង ២នាក់ និងបងប្អូនខ្មែរឥស្លាម៤នាក់។ អាការៈ និងរោគសញ្ញាគឺមិនដូចគ្នាទេ។ ក្នុងចំណោមអ្នកជំងឺទាំង១០នាក់ មានតែខ្ញុំ និងបុរសជនជាតិបារាំងប៉ុណ្ណោះដែលមានបញ្ហាផ្លូវដង្ហើម ឯអ្នកផ្សេងទៀតហាក់ពុំមានអាការៈអ្វីគួរឱ្យកត់សម្គាល់នោះទេ។ ពួកគាត់មានតែក្តៅខ្លួនបន្តិចបន្តួច ឬពិបាកគេង ឬធ្វើទុក្ខក្រពះដោយសារថ្មាំប៉ុណ្ណោះ។ អាការៈជំងឺមានឡើងមានចុះ។ បន្ទាប់ពីចូលសម្រាកព្យាបាល អាការៈរបស់ខ្ញុំគឺតឹងក ហាក់ដូចជាមានសត្វល្អិតនៅរមាស់ក្នុងបំពង់ក។ ខ្ញុំពុំមានប្រវត្តិឈឺផ្លូវដង្ហើមពីមុនមកទេ។ សំលេងខ្ញុំចាប់ផ្តើមស្អក ហើយក្អករាល់ពេលដែលខ្ញុំហាមាត់និយាយ។ អាចដកដង្ហើមចេញបាន តែមានការពិបាកក្នុងការដកដង្ហើមចូល។ បើដកចូលខ្លាំង នឹងក្អក ឬដូចចង់ថប់ដង្ហើម។ គេងរាបស្មើធម្មតាពិបាកដកដង្ហើម ទាល់តែដាក់គ្រែរាងបញ្ឈរបន្តិច ហើយគេងផ្អៀងក៏ពិបាកដកដង្ហើមដែរ។ ដោយសារឥទ្ធិពលថ្នាំផង ដោយសារមេរោគវាយលុកផង ជួនកាលធ្វើទុក្ខក្រពះពិបាកញ៉ាំ ជួនកាលពិបាកគេង ជួនទៅពេលគេងក្តៅត្រជាក់ បែកញើស។ ប៉ុន្តែពេទ្យមិនមានឱ្យតមអ្វីទេ ម្ហូបអ្វីក៏ញ៉ាំបានដែរ ឱ្យតែឃ្លាន។ ចំពោះកម្លាំងកំហែង ពេលខ្លះមានកម្លាំង ពេលខ្លះក៏ខ្សោយកម្លាំង។ អ្នកជំងឺផ្សេងទៀតដូចគ្នាដែរ។ នៅថ្ងៃទី១០ ពេលព្រឹកខ្ញុំហាក់មានអារម្មណ៍ស្រឡះបំពង់ក។ ពេលនោះខ្ញុំអរខ្លាំងណាស់។ តែពេលរសៀលស្រាប់តែឈឺកឡើងវិញ។ ហេតុតែចង់ឆាប់ជា ថ្ងៃនោះខ្ញុំខំប្រឹងញ៉ាំច្រើន ឈរហាលថ្ងៃ៣០នាទីព្រឹក ៣០នាទីល្ងាច។ ដល់ប្រឹងជ្រុលពេកខ្ញុំបែរជាបាក់កម្លាំង ហើយស្ថានភាពធ្លាក់ចុះស្រិប។ ខ្ញុំពិបាកដកដង្ហើមទាល់តែប្រើអុកស៊ីសែនជំនួយ ហើយអស់កម្លាំងល្ហិតល្ហៃ ទាល់តែព្យួរសេរ៉ូមទើបមានកម្លាំងឡើងវិញ។ នេះគឺជាថ្ងៃដែលដុនដាបបំផុតសម្រាប់ខ្ញុំ។ បន្ទាប់ពីថ្ងៃនោះមក ខ្ញុំចាប់ផ្តើមថ្មមសុខភាពឡើងវិញ មិនបង្ខំញ៉ាំលើសកម្រិត ឬហាត់ប្រាណលើសកម្លាំង។ ខ្ញុំខិតខំស្តាប់អ្វីដែលរាងកាយទាមទារ។ ខ្ញុំខំញ៉ាំតិចៗតែច្រើនដង ហើយញ៉ាំនេះញ៉ាំនោះឱ្យមានអ្វីនៅក្នុងក្រពះជានិច្ច ដើម្បីរក្សាកម្លាំងជាប្រចាំ។ ព្យាយាមញ៉ាំទឹកច្រើនណាស់ ហាក់បីដូចជាការសំអាតបំពង់ក។ នៅពេលដែលយើងមានសុខភាពខ្សោយ ហើយនៅពេលមានសម្ពាធឈាមទាប ពេលខ្លះយើងអាចយល់សប្តិអាក្រក់។ មិនមែនតែខ្ញុំទេ ជនបរទេសទាំងនោះក៏និយាយដូចគ្នាដែរ។ ការរក្សាសុខភាព និងកម្លាំងឱ្យមានលំនឹងល្អគឺមានសារៈសំខាន់។ មិនអាចបង្ខំតាមចិត្តដែលចង់ជានោះទេ។ ៤) ការធ្វើតេស្តិ៍តាមដានមេរោគ ដំបូង ពេទ្យបានប្រាប់ថា ធ្វើតេស្តិ៍បីថ្ងៃម្តង ហើយបើអវិជ្ជមានយកទៅដាក់កន្លែងផ្សេងតែម្តង ដើម្បីត្រៀមទទួលអ្នកវិជ្ជមានផ្សេងទៀត។ ក្រោយមក គេដូរគោលការណ៍មកពិនិត្យ២ថ្ងៃម្តងវិញ។ ក្រោយពេលដែលធ្វើតេស្តិ៍អវិជ្ជមានពីរដងជាប់គ្នា ទើបគេអនុញ្ញាតឱ្យចេញពីពេទ្យ ហើយក៏នៅបន្តតាមដានសុខភាព២សប្តាហ៍បន្តទៀត។ ក្នុងរយៈពេលពីរសប្តាហ៍នេះក៏ត្រូវធ្វើតេស្តិ៍ម្តង ឬពីរដងទៀត ដើម្បីឱ្យប្រាកដថា លែងមានវីរុស។ លទ្ធផលតេស្តិ៍អវិជ្ជមានពីរដងជាប់គ្នាគឺមិនមែនមានភ្លាមៗនោះទេ។ បើមើលអ្នកជំងឺជុំវិញខ្ញុំ បូកទាំងខ្លួនខ្ញុំផងគឺពួកយើងត្រូវការពេលវេលាប្រហែល៣សបា្តហ៍ ទម្រាំវីរុសទាំងនោះរលាយបាត់ទៅវិញ ដោយខ្លួនឯង អាស្រ័យទៅតាមភាពខ្លាំង និងភាពស៊ាំនៃប្រព័ន្ធការពាររាងកាយយើង និងរយៈពេលនៃការឆ្លងវីរុស។ អ្នកខ្លះអាចជាលឿន ឬយូរជាងនេះ ពោលគឺមិនអាចកំណត់ពេលវេលាជាក់លាក់នោះទេ។ ៥) ការគ្រប់គ្រងសតិអារម្មណ៍ ដូចរៀបរាប់ខាងលើ លទ្ធផលតេស្តិ៍អវិជ្ជមានពីរដងជាប់គ្នាគឺមិនងាយនោះទេ ព្រោះពេលខ្លះអវិជ្ជមានម្តងហើយ តែធ្វើតេស្តិ៍លើកក្រោយវិជ្ជមានវិញគឺជារឿងធម្មតាសម្រាប់អ្នកជំងឺកូវីត។ ដូច្នេះ ការធាក់ថយបែបនេះ ពេលខ្លះធ្វើឱ្យអ្នកជំងឺស្ត្រេសខ្លាំង។ ជនបរទេសដែលបារម្ភខ្លាចអត់យន្តហោះត្រឡប់ទៅស្រុកវិញ គឺពួកគាត់អន្ទះអន្ទែងខ្លាំងណាស់។ ស្រ្តីចំណាស់ជនជាតិអង់គ្លេសយំរាល់ថ្ងៃ។ បុរសជនជាតិប៊ែលហ្សិកស្រែកអាឡេអាឡូ ដោយមិនអាចគ្រប់គ្រងអារម្មណ៍ ខ្លួនឯងបាន។ បុរសជនជាតិបារាំងដែលគ្មានបញ្ហាសុខភាពអីសោះ ក៏អាចក្លាយទៅជាប្រកាច់ដកដង្ហើមមិនដល់គ្នា ដោយសារការភ័យខ្លាច និងបារម្ភហួសហេតុដែរ។ ខ្ញុំក៏បានសួរពួកគាត់ថា តើមានប្រយោជន៍អ្វីដែលកម្ពុជាត្រូវទុកអ្នកឯងនៅពេទ្យ បើសិនជាអ្នកឯងជាសះស្បើយពីជំងឺនោះ? ខ្ញុំថា បើនៅបារាំង គ្រាន់តែសុំគេធ្វើតេស្តិ៍ ក៏គេមិនធ្វើឱ្យផង។ ពួកគាត់ក៏ស្ងាត់មាត់។ ខ្ញុំមិនបាននិយាយបញ្ចប់ឃ្លាទេថា កម្ពុជាមើលពួកគាត់ដោយមិនគិតកម្រៃអ្វីទាំងអស់ ហើយកម្ពុជាក៏ត្រូវការមើលថែប្រជាជនខ្លួនឯងដែរ។ ឃើញតេស្តិ៍អវិជ្ជមានហើយវិជ្ជមានឡើងវិញរបស់ពួកគាត់ ខ្ញុំក៏ប្រាប់ខ្លួនឯងថា ខ្ញុំមិនខ្វល់ពីលទ្ធផលបណ្តោះអាសន្ននោះទេ គឺខ្ញុំចង់ស្តាប់តែលទ្ធផលអវិជ្ជមានពីរដងប៉ុណ្ណោះ។ ពេលដែលដឹងថា សុខភាពខ្លួនឯងមិនស្រួល ខ្ញុំសឹងតែមិនចង់ធ្វើតេស្តិ៍ផង។ សំខាន់បំផុតនោះគឺមិនមែនអន្ទះសារចង់ប្រញាប់ចេញពីពេទ្យនោះទេ។ ត្រូវគិតថា យូរប៉ុណ្ណាក៏ត្រូវទ្រាំដែរ ត្រូវនៅឱ្យទាល់តែជាសះស្បើយ ដើម្បីខ្លួនយើង ដើម្បីគ្រួសារ និងសង្គម។ បងប្អូនខ្មែរឥស្លាមមានការគ្រប់គ្រងអារម្មណ៍បានល្អ តាមរយៈទម្លាប់បន់ស្រន់ជាប្រចាំរបស់ពួកគាត់។ ពួកបរទេសមានការរអ៊ូរទាំច្រើន ហើយត្អូញថា មិនមានគេមកសំអាតអនាម័យ។ អ្នកជំងឺខ្មែរយើងមិនរអ៊ូច្រើនទេ ហើយមានការគ្រប់គ្រងអារម្មណ៍ខ្លួនបានល្អ។ ពេលទំនេរខ្មែរយើងយកអំបោស និងក្រណាត់មកជូតសំអាត ធ្វើអនាម័យបន្ទប់សម្រាកព្យាបាល និងបន្ទប់ទឹក ដើម្បីបរិស្ថានស្អាតទាំងអស់គ្នា។ ដល់ឃើញខ្មែរធ្វើបែបនេះ ពួកបរទេសនោះក៏ចាប់ផ្តើមធ្វើតាមដែរ។ ពួកគេក៏គួរតែយល់ដែរថា នេះមិនមែនជាសណ្ឋាគារនោះទេ ហើយបុគ្គលិកក៏មិនមែនចេះតែចេញចូលមកបម្រើយើងគ្រប់តែពេលនោះដែរ។ បុគ្គលិកក៏មានការភ័យខ្លាចការឆ្លងជំងឺនេះដែរ។ ៦) អគារព្យាបាល នៅក្នុងមន្ទីរពេទ្យ អ្នកជំងឺកូវីតត្រូវបានដាក់ក្នុងអគារដាច់ដោយឡែក ដែលជាបរិវេណបិទជិត ហើយគ្មាននរណាអាចចូលបានទេ។ បរិវេណអគារចែកចេញជាបួនផ្នែក៖ បន្ទប់អ្នកជំងឺ បន្ទប់គ្រូពេទ្យ បន្ទប់សម្លាប់មេរោគ និងរានហាលសម្រាប់អ្នកជំងឺស្រូបខ្យល់អាកាស និងហាត់ប្រាណ។ បន្ទប់សម្លាប់មេរោគគឺនៅចន្លោះកណ្តាលបន្ទប់គ្រូពេទ្យ និងអ្នកជំងឺ។ ពេលគ្រូពេទ្យចេញចូល ពួកគាត់ត្រូវពាក់ខោអាវការពារពីក្បាលដល់ចុងជើង ហើយចូលទៅក្នុងបន្ទប់នោះបាញ់ទឹកអាល់កុលទាំងពេលចូល ហើយចេញមកវិញ។ បន្ទប់អ្នកជំងឺមានតែមួយនៅរួមគ្នា មានគ្រែ១០។ គ្រូពេទ្យពន្យល់ថា បន្ទប់នេះមានការរចនាតាមបច្ចេកទេសសម្រាប់ប្រភេទជំងឺឆ្លង មានកង្ហារខ្យល់ចេញចូល មានភ្លើងកាំរស្មី UV សម្លាប់មេរោគ មានពេទ្យប្រចាំការ មើលតាមកាមេរ៉ា និងអាចឆ្លើយឆ្លងតាមទូរស័ព្ទពេលមានតម្រូវការអ្វីមួយ។ ក្នុងមួយថ្ងៃ បុគ្គលិកគេចូលមក ៣លើក ដើម្បីតាមដានសុខភាព ផ្តល់ថ្នាំ ផ្តល់ម្ហូបអាហារ និងសំអាតអនាម័យ។ ៧) វិធានការបង្ការទប់ស្កាត់ និងការប្រុងប្រៀបសម្រាប់អាសន្នធំបើពិនិត្យលើចំណាត់ការរបស់ក្រសួងសុខាភិបាល ក្នុងការតាមដានស្វែងរកអ្នកជំងឺ កម្ពុជាបានចាត់វិធានការត្រឹមត្រូវ។ យើងបានសហការយ៉ាងជិតស្និទ្ធជាមួយនឹងអង្គការសុខភាពពិភពលោក (WHO)។ ខ្មែរយើងឆែកករណីសង្ស័យបានច្រើនហើយអត់គិតលុយទៀត។ បើនៅបារាំង គេមិនធ្វើតេស្តិ៍អោយផង ហើយក៏មិនមាននរណាមកសួរនាំអ្នកដែលធ្លាប់បានប្រាស្រ័យទាក់ទងជាមួយអ្នកជំងឺដែរ។ ចំណែកកម្ពុជាវិញគឺខាងក្រសួងសួរខ្ទេចសួរខ្ទី ទៅជួបនរណាខ្លះ តាមសួរអ្នកជួបហ្នឹងទៀត មានអាការៈអីអត់។ សូម្បីតែអ្នកសំអាតបន្ទប់ខុនដូខ្ញុំក៏គេដាក់ក្នុងការតាមដាន ១៤ថ្ងៃដែរ។ មើលរបៀបក្រសួងខិតខំប្រមែប្រមូលខ្មែរឥស្លាម តាមរកអ្នកមានវីរុស គឺមានការដេញដោលសាកសួរច្រើនណាស់ ឆ្លងខេត្ត ឆ្លងក្រុង។ នេះគឺជាចំណាត់ការដ៏ល្អក្នុងការទប់ស្កាត់ និងបង្ការការរាតត្បាតជំងឺ។ ក្រសួងធ្វើការតាមដានល្អិតល្អន់ និងអត់ធ្មត់ណាស់។ ករណីខ្លះ ស្តាប់ទៅដូចតាមចាប់អញ្ចឹង ព្រោះអ្នកជំងឺគាត់គេចមិនចង់ចូលពេទ្យ។ ការលះបង់របស់បុគ្គលិកពេទ្យនៅសមរភូមិជួរមុខគឺខ្ពស់ណាស់។ ក្នុងអំឡុងពេលមើលថែអ្នកជំងឺ ពួកគាត់មិនអាចជួបគ្រួសារបានទេ ហើយពេលចប់រយៈពេលមួយដែលត្រូវដូរវេន ពួកគាត់ត្រូវគេដាក់ដាច់ដោយឡែក១៤ថ្ងៃ ដើម្បីតាមដានសុខភាព មុនពេលអាចទៅរួមរស់ដោយប្រក្រតីជាមួយក្រុមគ្រួសារគាត់វិញ។ បញ្ហារបស់យើងសព្វថ្ងៃ គឺនៅត្រង់ថា យើងខ្វះបុគ្គលិកពេទ្យ និងទីតាំងព្យាបាលមានស្តង់ដារបច្ចេកទេស និងមានអនាម័យ។ ទោះបីជាមន្ទីរពេទ្យសូវៀតមានស្តង់ដារខ្ពស់ក្តី តែការរៀបចំគឺមិនបានត្រៀមសម្រាប់ករណីធ្ងន់ធ្ងរនោះទេ។ ឧទាហរណ៍ ខ្ញុំមានបញ្ហាសួត ប៉ុន្តែ នៅក្នុងបន្ទប់ព្យាបាលមិនមានឧបករណ៍ថតសួត ហើយគេក៏មិនអាចយកខ្ញុំទៅថតសួតនៅអគារផ្សេងបានដែរ។ បន្ទប់ព្យាបាលក៏គួរមានអគារផ្សេងដែលអាចដាក់អ្នកជំងឺដែលមានអាការៈធ្ងន់ធ្ងរ ឱ្យនៅដាច់ដោយឡែកដែរ។ បុគ្គលិកពេទ្យហាក់ពុំទាន់មានទឹកដៃស្មើគ្នានៅឡើយ។ ពេទ្យខ្លះយកសំណាកឡើងឈាមច្រមុះអ្នកជំងឺ ពេទ្យខ្លះពុំទាន់ស្ទាត់ក្នុងការយកសំណាកតាមបំពង់ក ពេទ្យខ្លះដោតម្ជុរខុសសរសៃ។ល។ តែនេះគ្រាន់តែជាករណីតិចតួចប៉ុណ្ណោះ។ យ៉ាងណាក្តី គួរមានការហាត់សមទាំងនៅក្នុងក្រុង និងតាមទីជនបទ ដើម្បីត្រៀមបម្រុងពេលមានគ្រោះអាសន្នធំ ដែលត្រូវការបុគ្គលិកពេទ្យច្រើន បូករួមទាំងបុគ្គលិកបម្រុង ដើម្បីការពារពលរដ្ឋផង និងបុគ្គលិកពេទ្យផង។ នៅពេលដែលមានការហ្វឹកហ្វឺនច្បាស់ ពួកគាត់នឹងមានទំនុកចិត្តកាន់តែខ្លាំងក្នុងការធ្វើការងារដោយស្មើដៃគ្នា ហើយពលរដ្ឋក៏មានទំនុកចិត្តដែរ។ ក្តីបារម្ភធំបំផុតនោះគឺស្តង់ដារបច្ចេកទេស និងកម្រិតអនាម័យកន្លែងព្យាបាលនៅទីជនបទ។ នេះពិតជាមិនមែនជារឿងសាមញ្ញនោះទេ ហើយទាមទារឱ្យមានការត្រៀមខ្លួន តាមសេណារីយ៉ូ តាមដំណាក់កាលផ្សេងៗ និងការរៀបចំបំពាក់បរិក្ខារបច្ចេកទេស ដោយមានផែនការល្អិតល្អន់ជាមុន។ “មិនអីទេនិយម” គឺជាគ្រោះថ្នាក់ ហើយ “ស្លន់ស្លោនិយម” ហាក់បីដូចជាពិភពលោកនេះរលាយរលត់ ក៏គ្រោះថ្នាក់ដូចគ្នា។ ដូច្នេះ យើងត្រូវប្រឈមនឹងការពិតថា ការរាតត្បាតនៃជំងឺកូវីតគឺមានហានិភ័យខ្ពស់ ហើយទន្ទឹមនឹងនេះ យើងក៏ត្រូវមានផែនការត្រៀមល្អិតល្អន់ ដើម្បីជៀសវាងភាពស្លន់ស្លោ ពេលអាសន្នធំមកដល់។ ការត្រៀមទាំងឡាយគឺត្រូវមានការសហការទាំងអាជ្ញាធរ និងប្រជាពលរដ្ឋ។ ពលរដ្ឋគ្រប់រូបត្រូវដឹងថា ជំងឺនេះគឺអាចព្យាបាលជាសះស្បើយ ហើយករណីមធ្យម និងធ្ងន់មានតិចតួចណាស់។ ពលរដ្ឋត្រូវមានទំនុកចិត្តលើសមត្ថភាពព្យាបាលរបស់ពេទ្យខ្មែរ។ ពលរដ្ឋត្រូវស្តាប់តាមការណែនាំរបស់អាជ្ញាធរ ក្នុងការគ្រប់គ្រង និងតាមដានសុខភាពផ្ទាល់ខ្លួន មិនត្រូវឆោឡោ ស្តាប់តាមព័ត៌មានមិនពិត ឬព័ត៌មានដែលគ្មានប្រភពច្បាស់លាស់នោះទេ៕ ពីមន្ត្រីរាជការខ្មែរនៅរាជធានីភ្នំពេញ៕ | 2020-12-06T13:11:51+07:00 | cen.com.kh | https://cen.com.kh/archives/272509.html |
972b8376-5315-4045-b6e3-67a620f4fc4e | ប្រមុខរដ្ឋាភិបាលកម្ពុជា បានព្រាងនូវព្រះរាជក្រឹត្យ និងសារលិខិតរួចរាល់ហើយ ក្នុងការដាក់ប្រទេសក្នុងគ្រាមានអាសន្ន ទប់ស្កាត់ការរីករាលដាលជំងឺកូវីដ១៩ | ភ្នំពេញ៖ សម្តេចតេជោបានព្រាងនូវព្រះរាជក្រឹត្យ និងសារលិខិតរួចរាល់ហើយក្នុងការដាក់ ប្រទេសក្នុងគ្រាមានអាសន្ន។ នេះសម្ដេចបានថ្លែងក្នុងសារពិសេសរំលឹកអាជ្ញាធរអនុវត្តវិធានការបិទទីតាំងអាជីវកម្មណាមួយមិនអនុវត្តវិធានការសុខាភិបាល សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅព្រឹកថ្ងៃទី៦ ខែធ្នូ ឆ្នាំ២០២០នេះ បានចេញសារពិសេសថ្មីមួយទៀត ពាក់ព័ន្ធនឹងព្រឹត្តិការណ៍ «សហគមន៍២៨វិច្ឆិកា»។ ក្នុងសារនៅព្រឹកថ្ងៃនេះ សម្តេចតេជោ ហ៊ុន សែន បានក្រើនរំលឹកដល់អភិបាលរាជធានី ខេត្ត ឱ្យតាមដានឱ្យបានម៉ឺងម៉ាត់ទៅលើទីតាំងអាជីវកម្មទាំងឡាយ ចំពោះការអនុវត្តន៍នូវវិធានការណែនាំរបស់ក្រសួងសុខាភិបាល ក្នុងការទប់ស្កាត់ការរីករាលដាលជំងឺកូវីដ១៩។ សម្តេច ហ៊ុន សែន បាន គូស បញ្ជាក់ ថា លោក បាន រៀបចំ រួច ហើយ នូវសារ លិខិត និង ព្រះ រាជ ក្រឹត្យ ដើម្បី ថ្វាយ ទៅ កាន់ ព្រះ មហាក្សត្រ ដាក់ ប្រទេស ក្នុង គ្រា មាន អាសន្ន ក៏ដូច ជា ព្រាង នូវ អនុក្រឹត្យ និង សារ លិខិតពាក់ព័ន្ធ នានា រួច ស្រេច អស់ ហើយ។ សម្តេចតេជោ ហ៊ុន សែន បានថ្លែងថា” សម្តេចបានព្រាងនូវព្រះរាជក្រឹត្យ និងសារលិខិតរួចរាល់ហើយក្នុងការដាក់ប្រទេសក្នុងគ្រាមានអាសន្ន។ ប៉ុន្តែសម្តេចមិនចង់នោះឡើយ ព្រោះធ្វើឱ្យសេដ្ឋកិច្ចកម្ពុជាជាប់គាំងតែម្តង”។ សម្តេចតេជោ បានគូសបញ្ជាក់ថា ខ្ញុំសូមនិយាយដោយត្រង់ថា ខ្ញុំបានត្រៀមរួចរាល់អស់ហើយនូវព្រះរាជក្រឹត្យ ដើម្បីថ្វាយព្រះមហាក្សត្រ និងសារលិខិត ដើម្បីថ្វាយព្រះមហាក្សត្រដាក់ប្រទេសក្នុងគ្រាមានអាសន្ន ព្រៀងនូវអនុក្រឹត្យ ព្រៀងនូវលិខិតសម្រាប់ប្រធានរដ្ឋសភា ប្រធានព្រឹទ្ធសភារួចស្រេចទៅហើយ។ ក៏ប៉ុន្តែខ្ញុំមិនចង់ដើរទៅដល់ជំហ៊ានបែបនេះនោះទេ ព្រោះវាធ្វើឱ្យសេដ្ឋកិច្ចកម្ពុជានឹងគាំងទាំងស្រុងតែម្តង។ ប្រសិនបើបិទប្រទេស ឬក៏បិទផ្នែកណាមួយរបស់ប្រទេស ដូចជារាជធានីភ្នំពេញ ឬខេត្តណាមួយនោះ វានឹងធ្វើឱ្យគាំងដំណើរការសេដ្ឋកិច្ច។ ជាពិសេសប៉ះពាល់ទៅដល់ការរកស៊ីរបស់ប្រជាពលរដ្ឋរបស់យើង។ ប៉ុន្តែអ្វីដែលជាការជំនួសបានយើងអាច យើងខិតខំជំនួសតាមរយៈការប្រឹងប្រែងរបស់អាជ្ញាធរគ្រប់លំដាប់ថ្នាក់ជាពិសេសការចូលរួមរបស់ប្រជាពលរដ្ឋរបស់យើងតែម្តង។ សម្តេចតេជោ ហ៊ុន សែន ក៏បានស្នើសុំដោយទទូចទៅកាន់ប្រជាពលរដ្ឋឱ្យរួមគ្នាធ្វើតាមវិធានណែនាំរបស់ក្រសួងសុខាភិបាល ដូចជាការពាក់ម៉ាស់ និងរក្សាគម្លាតសុវត្ថិភាព គម្លាតបុគ្គលជាដើម។ សម្តេចតេជោ ស្នើសុំដោយទទូចចំពោះហាងលក់ដូរទាំងអស់ អ្នកលក់ដូរ អ្នករកស៊ី អ្នកធ្វើដំណើរតាមដងផ្លូវ ត្រូវប្រកាន់ខ្ជាប់នូវការពាក់ម៉ាស់ ហើយការចូលទៅហាង ឬការទទួលទាននានា ក៏ត្រូវអនុវត្តន៍ទៅតាមគម្លាតសង្គម ដែលបានកំណត់ដោយក្រសួងសុខាភិបាល៕ | 2020-12-06T10:02:12+07:00 | cen.com.kh | https://cen.com.kh/archives/272499.html |
4002a073-de7c-4c97-b24e-c6b319e13957 | ម្នាស់ហាង Carl’s Jr. សាខាទួលទំពូង សម្តែងការសោកស្ដាយ ដែលបុគ្គលិករបស់ខ្លួន ឆ្លងជំងឺកូវីដ១៩ ហើយត្រូវបិទជាបណ្ដោះអាសន្នដើម្បីអនុវត្តនូវនីតិវិធីសុវត្ថិភាព | ភ្នំពេញ៖ បន្ទាប់ពីក្រសួងសុខាភិបាលបានចេញប្រកាសថារកឃើញអ្នកជំងឺកូវីដ១៩ម្នាក់ទៀត ជាបុគ្គលិកហាង Carl’s Jr Burger ទួលទំពូងរួចមក ម្នាស់ហាង Carl’s Jr. សាខាទួលទំពូង បានចេញសេចក្តីជូនដំណឹង លើផេកហ្វេសប៊ុកផ្លូវការ ដោយសម្តែងការសោកស្ដាយ ដែលបុគ្គលិកម្នាក់ក្នុងចំណោមបុគ្គលិកបម្រើការនៅទីនេះឆ្លងជំងឺកូវីដ១៩ពីបុគ្គលផ្សេងទៀតនៅហាង Pedro។ ម្នាស់ហាង Carl’s Jr. បានលើកឡើងថា វាជាដំណឹងដ៏សោកស្ដាយមួយ ដែលបុគ្គលិកម្នាក់ក្នុងចំណោមបុគ្គលិកបម្រើការនៅ Carl’s Jr. សាខាទួលទំពូង បានទទួលលទ្ធផលវិជ្ជមាន លើការធ្វើតេស្តរកវីរុសកូវីដ-19 អាស្រ័យហេតុនេះ សាខានេះនឹងត្រូវបានបិទជាបណ្ដោះអាសន្នដើម្បីអនុវត្តនូវនីតិវិធីសុវត្ថិភាព ក្នុងការធានាបាននូវសុវត្ថិភាពរបស់អ្នករាល់គ្នា។ កាលពីថ្ងៃម្សិលមិញ យើងខ្ញុំបានធ្វើការសហការយ៉ាងជិតស្និទ្ធ ជាមួយនឹងក្រសួងសុខាភិបាលនៃព្រះរាជាណាចក្រកម្ពុជា ដើម្បីធ្វើតេស្តពិនិត្យរកវីរុសកូវីដ-19 ទៅលើបុគ្គលិកសរុបទាំងអស់ 32 នាក់ ដែលបម្រើការនៅក្នុងហាង ព្រមទាំងដាក់ឲ្យធ្វើចត្តឡីស័កចំនួន 14 ថ្ងៃ។ ហើយថ្ងៃនេះផងដែរ យើងខ្ញុំក៏បានអនុវត្តយ៉ាងខ្ជាប់ខ្ជួននូវការបាញ់សម្លាប់មេរោគគ្រប់ទីកន្លែងទាំងអស់នៅក្នុងហាង និងជុំវិញបរិវេណហាង។ សព្វថ្ងៃនេះបុគ្គលិកដែលទទួលបានតេស្ដវិជ្ជមាន កំពុងសម្រាកព្យាបាលនៅមន្ទីរពេទ្យ គាត់មានសុខភាពល្អដូចធម្មតា ហើយយើងខ្ញុំសូមជូនពរឲ្យគាត់ឆាប់ជាសះស្បើយនាពេលឆាប់ៗខាងមុខនេះ។ យើងខ្ញុំសូមជូនពរដល់អតិថិជន និងបុគ្គលិកទាំងអស់ឲ្យជួបប្រទះតែសុវត្ថិភាព និងសុខភាពល្អបរិបូរណ៍។ នៅថ្ងៃនេះ ក្រសួងសុខាភិបាល រកឃើញអ្នកឆ្លងវីរុសកូវីដ-១៩ ថ្មី ចំនួន ១នាក់ ដែលពាក់ព័ន្ធនឹងព្រឹត្តិការណ៍សហគមន៍២៨វិច្ឆិកា និងអ្នកជាសះស្បេីយ ចំនួន ១នាក់ ។ ក្រសួងសុខាភិបាល បានបញ្ជាក់ពីការរកឃើញអ្នកឆ្លងកូវីដ១៩ថ្មីម្នាក់ទៀត ដែលជាប់ពាក់ព័ន្ធនឹងព្រឹត្តិការណ៍ «សហគមន៍២៨ វិច្ឆិកា» គឺលោក សាយ សៅលាង អាយុ២១ឆ្នាំ ស្នាក់នៅជិតវត្តសន្សំកុសល សង្កាត់បឹងទំពន់ ខណ្ឌមានជ័យ រាជធានីភ្នំពេញ ជាបុគ្គលិកហាង Carl’s Jr Burger ទួលទំពូង ធ្លាប់រស់នៅជាមួយអ្នកជំងឺឈ្មោះ ញិល សុខកូឡា ភេទប្រុស អាយុ២២ឆ្នាំ មុនថ្ងៃទី២៨ ខែវិច្ឆិកា ឆ្នាំ២០២០ ដែលធ្វើការនៅហាង Pedro ផ្លូវព្រះសីហនុ ដែលបានរកឃើញវិជ្ជមានកូវីដ១៩ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត។ ចំណែកឯអ្នកជាសះស្បើយម្នាក់ គឺបុរសជនជាតិនេប៉ាល់ ឈ្មោះ ហ្គូរ៉ុង កាម៉ា ស៊ុលទីម អាយុ៣៧ឆ្នាំ ស្នាក់នៅសង្កាត់ជ័យជម្នះ ខណ្ឌដូនពេញ រាជធានីភ្នំពេញ បានធ្វើដំណើរមកពីប្រទេសនេប៉ាល់ ទៅដូហា និងបន្តជើងយន្តហោះនៅប្រទេសកូរ៉េខាងត្បូង មកដល់កម្ពុជា នៅថ្ងៃទី១១ ខែវិច្ឆិកា ឆ្នាំ២០២០ បានជាសះស្បើយ កូវីដ១៩ ត្រូវបានអនុញ្ញាឲ្យចេញពីមន្ទីរពេទ្យមិត្តភាព-ខ្មែរសូវៀត។ លទ្ធផលធ្វើតេស្តអ្នកប៉ះពាល់ក្នុង ” ព្រឹត្តិការណ៍សហគមន៍ ២៨វិច្ឆិកា គឺនៅថ្ងៃទី៥ខែធ្នូឆ្នាំ២០២០ វត្ថុសំណាកដែលនៅសល់ពីថ្ងៃទី៤ខែធ្នូឆ្នាំ២០២០ ចំនួន៥១សំណាក បូកបន្ថែមចំនួនវត្ថុសំណាកទទួលបានបន្ថែម នៅថ្ងៃដដែល ពីខេត្ត និងរាជធានីភ្នំពេញ សរុបមានចំនួន ៦២៥ សំណាក ត្រូវបានធ្វើវិភាគដោយវិទ្យាស្ថានប៉ាស្ទ័រកម្ពុជា គឺមានលទ្ធផល វិជ្ជមានវីរុសកូវីដ-១៩ ថ្មី ចំនួន ១នាក់ (ដែលជាអ្នកជំងឺខាងលើនេះ)។ ដោយឡែក មាននៅសល់វត្ថុសំណាកចំនួន ១០៧សំណាកផ្សេងទៀត ដែលត្រូវវិភាគបន្តនៅថ្ងៃទី៦ ខែធ្នូ ឆ្នាំ២០២០។ គិតពីថ្ងៃទី២៩ ខែវិច្ឆិកា ដល់ថ្ងៃទី៥ ខែធ្នូ ឆ្នាំ២០២០ ក្រសួងសុខាភិបាល បានធ្វើតេស្តអ្នកប៉ះពាល់សរុប ទាំងអស់បានចំនួន ១០,៧៧២សំណាក ដែលនៅក្នុងចំនួននេះ មានអ្នកវិជ្ជមានវីរុសកូវីដ-១៩ ថ្មី សរុបចំនួន ៣០ នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងមណ្ឌលសុខភាពចាក់អង្រែ។ ម្យ៉ាងវិញទៀត សូមអ្នកប៉ះពាល់ទៅនឹង “ព្រឹត្តិការណ៍សហគមន៍ ២៨វិច្ឆិកា ទាំងអស់ អញ្ជើញទៅ ធ្វើតេស្តជាលើកទី២ នៅថ្ងៃទី៨ ខែធ្នូ ឆ្នាំ២០២០ ខាងមុខនេះ ដែលក្រសួងសុខាភិបាល នឹងរៀបចំទី តាំងនៅបរិវេណក្រសួងមហាផ្ទៃ ពហុកីឡដ្ឋានជាតិអូឡាំពិច រាជធានីភ្នំពេញ និងនៅតាមមន្ទីរសុខាភិបាល រាជខេត្ត (ដែលទទួលខុសត្រូវក្នុងការរៀបចំទីកន្លែងនៅពេលនោះ សម្រាប់អ្នកពាក់ព័ន្ធនៅតាមខេត្ត)។ ការអំពាវនាវ និងក្រើនរំលឹករបស់ក្រសួងសុខាភិបាល ដោយសង្កេតឃើញថា មានការកើនឡើងនូវអ្នកជំងឺកូវីដ -១៩ ដែលមានការចម្លងបន្តគ្នា ពីកន្លែងមួយទៅកន្លែងមួយ ហើយការរុករកស្រាវជ្រាវ កំពុងតែត្រូវបានធ្វើបន្តយ៉ាងសកម្ម ក្រសួងសុខាភិបាល សូម អំពាវនាវដល់អតិថិជនទាំងឡាយណា ដែលបានចូលទៅទិញសម្លៀកបំពាក់នៅហាង Zando សាខាបឹង កេងកង នៅអំឡុងពេលចាប់ពីម៉ោង ១៩និង៣០នាទីយប់ ដល់ពេលបិទហាង នាយប់ថ្ងៃទី ២៧ ខែវិច្ឆិកា ឆ្នាំ ២០២០ ត្រូវមកធ្វើតេស្តជាបន្ទាន់ នៅវិទ្យាស្ថានជាតិសុខភាពសាធារណៈ (រាល់ម៉ោងធ្វើការ ) ដើម្បីស្វែងរក វីរុសកូវីដ-១៩ និងតម្រូវឲ្យធ្វើចត្តាឡីស័កនៅផ្ទះ ឬនៅសណ្ឋាគារ ឬនៅតាមមណ្ឌលចត្តាឡីស័កនៅតាម ខេត្ត ឲ្យបានគ្រប់ចំនួន ១៤ថ្ងៃ និងអនុវត្តន៍វិធានការការពារខ្លួន កុំឲ្យចម្លងទៅអ្នកដទៃ ឲ្យបានត្រឹមត្រូវជាទីបំផុត ហើយកុំដើរចេញក្រៅផ្ទះ ឬចេញពីមណ្ឌលចត្តាឡីស័ក ក្នុងអំឡុងពេលធ្វើចត្តាឡីស័កនេះឲ្យសោះ ដើម្បីទប់ស្កាត់ការចម្លងវីរុសដ៏កាចសាហាវនេះ ពីម្នាក់ទៅម្នាក់ និងកុំឲ្យមានការរាតត្បាតនៅក្នុងសហគមន៍។ អាជ្ញាធរថ្នាក់ក្រោមជាតិ មានបន្ទុកទទួលខុសត្រូវលើការចាត់ចែង គ្រប់គ្រង និងតាមដានការធ្វើចត្តាឡីស័កនេះ ដោយបុគ្គលម្នាក់ៗ ត្រូវទទួលខុសត្រូវផ្ទាល់ខ្លួន ក្នុងការរក្សាការពារខ្លួនកុំឲ្យមានការឆ្លងវីរុសកូវីដ-១៩ មកខ្លួនឯង ទៅអ្នកដទៃ និងនៅក្នុងសហគមន៍ ដើម្បីសុខភាពផ្ទាល់ខ្លួនលោកអ្នក ក្រុមគ្រួសារលោកអ្នក និងសហគមន៍ បានចៀសផុតនូវការឆ្លងជំងឺដ៏កាចសាហាវនេះ។ ដើម្បីទប់ស្កាត់ការចម្លងក្នុងសហគមន៍ទ្រង់ទ្រាយធំ សូមបុគ្គលទាំងអស់ដែលនៅរាជធានីខេត្ត ដែលដឹងខ្លួនថា ជាអ្នកប៉ះពាល់ផ្ទាល់ជាមួយបុគ្គល ២នាក់ (គឺស្ត្រីឈ្មោះ ឆែម សូនីតា អាយុ ៣០ឆ្នាំ និងបុរសឈ្មោះតាំង សេវិនអាប់ អាយុ ៤២ឆ្នាំ) ដោយគិតចាប់ពីថ្ងៃទី ១៤ ខែតុលា ឆ្នាំ២០២០ ដល់ថ្ងៃទី ១៧ ខែវិច្ឆិកា ឆ្នាំ២០២០ ទោះជាមិនមានរោគសញ្ញាក៏ដោយ ត្រូវមកធ្វើតេស្តដោយយកវត្ថុសំណាក និងពិនិត្យឈាម នៅតាមមន្ទីរពេទ្យខេត្ត ដែលលោកអ្នកស្នាក់នៅ។ បើនៅរាជធានីភ្នំពេញ សូមអញ្ជើញលោកអ្នក ទៅធ្វើតេស្តដោយយកវត្ថុសំណាក និង ពិនិត្យឈាមនៅវិទ្យាស្ថានជាតិ សុខភាពសាធារណៈរាជធានីភ្នំពេញ រាល់ម៉ោងធ្វើការ៕ | 2020-12-06T09:17:23+07:00 | cen.com.kh | https://cen.com.kh/archives/272483.html |
ab3e5ff0-d7c0-48f2-9c47-ecf753a7fd77 | វីដេអូក្តៅៗ ឡានពេទ្យចុះទៅហាងប័រហ្គឺមួយនៅទួលទំពូងយប់មិញ ក្រោយបុគ្គលិកម្នាក់ឆ្លងកូវីដ ១៩ | ក្រសួងសុខាភិបាលបានប្រកាសរកឃើញករណីឆ្លងថ្មីលើបុគ្គលិកហាងលក់ប័រហ្គឺមួយឈ្មោះ Cars’s Jr Burger នៅម្តុំទួលទំពូង។ មានវិដេអូមួយបានបង្ហាញពីរថយន្តពេទ្យ បានចុះទៅហាងលក់ប័រហ្គឺនោះកាលពីយប់មិញ។ ក្នុងវិដេអូបានរៀបរាប់ថា ក្នុងពេលរថយន្តពេទ្យចុះទៅ ហាងនៅបើកនៅឡើយហើយក៏មានភ្ញៀវអង្គុយញ្ាំនៅក្នុងហាងនោះដែរ៕ | 2020-12-06T08:39:00+07:00 | kampucheathmey.com | https://www.kampucheathmey.com/local-news/23998 |
dc73fc9b-85a5-47c2-9466-c122f5b9a9b3 | រកឃើញអ្នកជំងឺកូវីដ១៩ម្នាក់ទៀត ជាបុគ្គលិកហាង Carl’s Jr Burger ទួលទំពូង ដែលឆ្លងពីបុគ្គលិកហាង Pedro | ភ្នំពេញ៖ នៅថ្ងៃនេះ ក្រសួងសុខាភិបាល រកឃើញអ្នកឆ្លងវីរុសកូវីដ-១៩ ថ្មី ចំនួន ១នាក់ ដែលពាក់ព័ន្ធនឹងព្រឹត្តិការណ៍សហគមន៍២៨វិច្ឆិកា និងអ្នកជាសះស្បេីយ ចំនួន ១នាក់ ។ ក្រសួងសុខាភិបាល បានបញ្ជាក់ពីការរកឃើញអ្នកឆ្លងកូវីដ១៩ថ្មីម្នាក់ទៀត ដែលជាប់ពាក់ព័ន្ធនឹងព្រឹត្តិការណ៍ «សហគមន៍២៨ វិច្ឆិកា» គឺលោក សាយ សៅលាង អាយុ២១ឆ្នាំ ស្នាក់នៅជិតវត្តសន្សំកុសល សង្កាត់បឹងទំពន់ ខណ្ឌមានជ័យ រាជធានីភ្នំពេញ ជាបុគ្គលិកហាង Carl’s Jr Burger ទួលទំពូង ធ្លាប់រស់នៅជាមួយអ្នកជំងឺឈ្មោះ ញិល សុខកូឡា ភេទប្រុស អាយុ២២ឆ្នាំ មុនថ្ងៃទី២៨ ខែវិច្ឆិកា ឆ្នាំ២០២០ ដែលធ្វើការនៅហាង Pedro ផ្លូវព្រះសីហនុ ដែលបានរកឃើញវិជ្ជមានកូវីដ១៩ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត។ ចំណែកឯអ្នកជាសះស្បើយម្នាក់ គឺបុរសជនជាតិនេប៉ាល់ ឈ្មោះ ហ្គូរ៉ុង កាម៉ា ស៊ុលទីម អាយុ៣៧ឆ្នាំ ស្នាក់នៅសង្កាត់ជ័យជម្នះ ខណ្ឌដូនពេញ រាជធានីភ្នំពេញ បានធ្វើដំណើរមកពីប្រទេសនេប៉ាល់ ទៅដូហា និងបន្តជើងយន្តហោះនៅប្រទេសកូរ៉េខាងត្បូង មកដល់កម្ពុជា នៅថ្ងៃទី១១ ខែវិច្ឆិកា ឆ្នាំ២០២០ បានជាសះស្បើយ កូវីដ១៩ ត្រូវបានអនុញ្ញាឲ្យចេញពីមន្ទីរពេទ្យមិត្តភាព-ខ្មែរសូវៀត។ លទ្ធផលធ្វើតេស្តអ្នកប៉ះពាល់ក្នុង ” ព្រឹត្តិការណ៍សហគមន៍ ២៨វិច្ឆិកា គឺនៅថ្ងៃទី៥ខែធ្នូឆ្នាំ២០២០ វត្ថុសំណាកដែលនៅសល់ពីថ្ងៃទី៤ខែធ្នូឆ្នាំ២០២០ ចំនួន៥១សំណាក បូកបន្ថែមចំនួនវត្ថុសំណាកទទួលបានបន្ថែម នៅថ្ងៃដដែល ពីខេត្ត និងរាជធានីភ្នំពេញ សរុបមានចំនួន ៦២៥ សំណាក ត្រូវបានធ្វើវិភាគដោយវិទ្យាស្ថានប៉ាស្ទ័រកម្ពុជា គឺមានលទ្ធផល វិជ្ជមានវីរុសកូវីដ-១៩ ថ្មី ចំនួន ១នាក់ (ដែលជាអ្នកជំងឺខាងលើនេះ)។ ដោយឡែក មាននៅសល់វត្ថុសំណាកចំនួន ១០៧សំណាកផ្សេងទៀត ដែលត្រូវវិភាគបន្តនៅថ្ងៃទី៦ ខែធ្នូ ឆ្នាំ២០២០។ គិតពីថ្ងៃទី២៩ ខែវិច្ឆិកា ដល់ថ្ងៃទី៥ ខែធ្នូ ឆ្នាំ២០២០ ក្រសួងសុខាភិបាល បានធ្វើតេស្តអ្នកប៉ះពាល់សរុប ទាំងអស់បានចំនួន ១០,៧៧២សំណាក ដែលនៅក្នុងចំនួននេះ មានអ្នកវិជ្ជមានវីរុសកូវីដ-១៩ ថ្មី សរុបចំនួន ៣០ នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងមណ្ឌលសុខភាពចាក់អង្រែ។ ម្យ៉ាងវិញទៀត សូមអ្នកប៉ះពាល់ទៅនឹង “ព្រឹត្តិការណ៍សហគមន៍ ២៨វិច្ឆិកា ទាំងអស់ អញ្ជើញទៅ ធ្វើតេស្តជាលើកទី២ នៅថ្ងៃទី៨ ខែធ្នូ ឆ្នាំ២០២០ ខាងមុខនេះ ដែលក្រសួងសុខាភិបាល នឹងរៀបចំទី តាំងនៅបរិវេណក្រសួងមហាផ្ទៃ ពហុកីឡដ្ឋានជាតិអូឡាំពិច រាជធានីភ្នំពេញ និងនៅតាមមន្ទីរសុខាភិបាល រាជខេត្ត (ដែលទទួលខុសត្រូវក្នុងការរៀបចំទីកន្លែងនៅពេលនោះ សម្រាប់អ្នកពាក់ព័ន្ធនៅតាមខេត្ត)។ ការអំពាវនាវ និងក្រើនរំលឹករបស់ក្រសួងសុខាភិបាល ដោយសង្កេតឃើញថា មានការកើនឡើងនូវអ្នកជំងឺកូវីដ -១៩ ដែលមានការចម្លងបន្តគ្នា ពីកន្លែងមួយទៅកន្លែងមួយ ហើយការរុករកស្រាវជ្រាវ កំពុងតែត្រូវបានធ្វើបន្តយ៉ាងសកម្ម ក្រសួងសុខាភិបាល សូម អំពាវនាវដល់អតិថិជនទាំងឡាយណា ដែលបានចូលទៅទិញសម្លៀកបំពាក់នៅហាង Zando សាខាបឹង កេងកង នៅអំឡុងពេលចាប់ពីម៉ោង ១៩និង៣០នាទីយប់ ដល់ពេលបិទហាង នាយប់ថ្ងៃទី ២៧ ខែវិច្ឆិកា ឆ្នាំ ២០២០ ត្រូវមកធ្វើតេស្តជាបន្ទាន់ នៅវិទ្យាស្ថានជាតិសុខភាពសាធារណៈ (រាល់ម៉ោងធ្វើការ ) ដើម្បីស្វែងរក វីរុសកូវីដ-១៩ និងតម្រូវឲ្យធ្វើចត្តាឡីស័កនៅផ្ទះ ឬនៅសណ្ឋាគារ ឬនៅតាមមណ្ឌលចត្តាឡីស័កនៅតាម ខេត្ត ឲ្យបានគ្រប់ចំនួន ១៤ថ្ងៃ និងអនុវត្តន៍វិធានការការពារខ្លួន កុំឲ្យចម្លងទៅអ្នកដទៃ ឲ្យបានត្រឹមត្រូវជាទីបំផុត ហើយកុំដើរចេញក្រៅផ្ទះ ឬចេញពីមណ្ឌលចត្តាឡីស័ក ក្នុងអំឡុងពេលធ្វើចត្តាឡីស័កនេះឲ្យសោះ ដើម្បីទប់ស្កាត់ការចម្លងវីរុសដ៏កាចសាហាវនេះ ពីម្នាក់ទៅម្នាក់ និងកុំឲ្យមានការរាតត្បាតនៅក្នុងសហគមន៍។ អាជ្ញាធរថ្នាក់ក្រោមជាតិ មានបន្ទុកទទួលខុសត្រូវលើការចាត់ចែង គ្រប់គ្រង និងតាមដានការធ្វើចត្តាឡីស័កនេះ ដោយបុគ្គលម្នាក់ៗ ត្រូវទទួលខុសត្រូវផ្ទាល់ខ្លួន ក្នុងការរក្សាការពារខ្លួនកុំឲ្យមានការឆ្លងវីរុសកូវីដ-១៩ មកខ្លួនឯង ទៅអ្នកដទៃ និងនៅក្នុងសហគមន៍ ដើម្បីសុខភាពផ្ទាល់ខ្លួនលោកអ្នក ក្រុមគ្រួសារលោកអ្នក និងសហគមន៍ បានចៀសផុតនូវការឆ្លងជំងឺដ៏កាចសាហាវនេះ។ ដើម្បីទប់ស្កាត់ការចម្លងក្នុងសហគមន៍ទ្រង់ទ្រាយធំ សូមបុគ្គលទាំងអស់ដែលនៅរាជធានីខេត្ត ដែលដឹងខ្លួនថា ជាអ្នកប៉ះពាល់ផ្ទាល់ជាមួយបុគ្គល ២នាក់ (គឺស្ត្រីឈ្មោះ ឆែម សូនីតា អាយុ ៣០ឆ្នាំ និងបុរសឈ្មោះតាំង សេវិនអាប់ អាយុ ៤២ឆ្នាំ) ដោយគិតចាប់ពីថ្ងៃទី ១៤ ខែតុលា ឆ្នាំ២០២០ ដល់ថ្ងៃទី ១៧ ខែវិច្ឆិកា ឆ្នាំ២០២០ ទោះជាមិនមានរោគសញ្ញាក៏ដោយ ត្រូវមកធ្វើតេស្តដោយយកវត្ថុសំណាក និងពិនិត្យឈាម នៅតាមមន្ទីរពេទ្យខេត្ត ដែលលោកអ្នកស្នាក់នៅ។ បើនៅរាជធានីភ្នំពេញ សូមអញ្ជើញលោកអ្នក ទៅធ្វើតេស្តដោយយកវត្ថុសំណាក និង ពិនិត្យឈាមនៅវិទ្យាស្ថានជាតិ សុខភាពសាធារណៈរាជធានីភ្នំពេញ រាល់ម៉ោងធ្វើការ។ សម្រាប់បងប្អូនប្រជាពលរដ្ឋទូទៅ សូមបន្តការរស់នៅធម្មតា តាមបែបគន្លងថ្មី ដោយពាក់ម៉ាស ក្នុងករណីចាំបាច់ ជាពិសេសនៅក្នុងកាលទេសៈនេះ សូមកុំដើរចេញក្រៅផ្ទះ បើមិនចាំបាច់ តែបើអាក់ខានមិនបាន ពេលចេញដើរ ត្រូវពាក់ម៉ាសជាប់ជានិច្ច ត្រូវលាងសម្អាតដៃជាមួយសាប៊ូ និងទឹកស្អាត ឬ ជាមួយអាល់កុល ឬទឹកដែលសម្រាប់លាងដៃឲ្យបានញឹកញាប់ កុំយកដៃដែលមិនបានលាងសម្អាត មកប៉ះផ្ទៃមុខមាត់របស់ខ្លួន និងត្រូវរក្សាគម្លាតសុវត្ថិភាពសង្គម (សូមកុំឲ្យមានការជួបជុំគ្នាកុះករច្រើន លើសពី២០នាក់ បើមានការជួបគ្នា ក្នុងចំនួនតិចជាង២០នាក់ ត្រូវអនុវត្តន៍វិធានការសុខាភិបាល ត្រឹមត្រូវដូចបានណែនាំជារឿយៗ ) និងរក្សាគម្លាតសុវត្ថិភាពបុគ្គល ឲ្យលើសពីមួយម៉ែត្រកន្លះឡើងទៅជាចាំបាច់។ ពេលនេះ ជាដំណាក់កាលសំខាន់បំផុត ដែលប្រជាជនទាំងអស់ សូមចូលរួមសាមគ្គីគ្នាក្នុងការ អនុវត្តន៍វិធានការសុខាភិបាល ដ៏មានសារសំខាន់នេះ ដើម្បីទប់ស្កាត់ការចម្លងរាលដាលក្នុងសហគមន៍ ក្នុងទ្រង់ទ្រាយធំ និងដើម្បីបងប្អូនអាចបន្តការរស់នៅជាធម្មតាតាមបែបគន្លងថ្មី៕រ | 2020-12-06T08:15:01+07:00 | cen.com.kh | https://cen.com.kh/archives/272467.html |
d75aea80-8fa0-4c9c-a468-9169445392f6 | រាតត្បាតចូលក្នុងសហគមន៍កាន់តែខ្លាំង! បន្តរកឃើញករណីវិជ្ជមានកូវីដ-១៩ ម្នាក់ទៀត ដែលឆ្លងពីបុគ្គលិកហាង Pedro | នាព្រឹកថ្ងៃទី០៦ ខែធ្នូ ឆ្នាំ២០២០ ក្រសួងសុខាភិបាលកម្ពុជា បានចេញសេចក្ដីរកឃើញករណីវិជ្ជមានកូវីដ-១៩ ម្នាក់ ជាបុរសជនជាតិខ្មែរ ឈ្មោះ សាយ សៅលាង អាយុ២១ឆ្នាំ មានអាស័យដ្ឋានស្នាក់នៅជិតវត្តសន្សំកុសល សង្កាត់បឹងទំពន់ ខណ្ឌមានជ័យ រាជធានីភ្នំពេញ។ ជាបុគ្គលហាង Carl’s jr Burger សាខាទូលទំពុង ធ្លាប់រស់នៅជាមួយអ្នកជំងឺឈ្មោះ ញិល សុខកូឡា ភេទប្រុស អាយុ២២ឆ្នាំ មុនថ្ងៃទី២៨ ខែវិច្ឆិកា ឆ្នាំ២០២០ ដែលធ្វើការនៅហាង Pedro ផ្លូវព្រះសីហនុ ដែលបានរកឃើញវិជ្ជមានកូវីដ១៩ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ សូវៀត។ គួរជម្រាបថា គិតត្រឹមម៉ោង៧ព្រឹកថ្ងៃទី០៦ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ សុរបចំនួន ៣៤៦នាក់ ក្នុងនោះព្យាបាលជាសះស្បើយ ៣០៦នាក់ និងកំពុងសម្រាកនៅមន្ទីរពេទ្យចំនួន៤០នាក់៕ | 2020-12-06T08:08:14+07:00 | kbnnews.com | https://kbn.news/archives/193841 |
29b23982-0b17-4521-a191-45fbc141c93b | ករណីឆ្លងជំងឺកូវីដ១៩ បន្ដកើនឡើងនៅសហរដ្ឋអាមេរិកក្នុងអំឡុងពេលរដូវកាលថ្ងៃបុណ្យ | ករណីឆ្លងជំងឺកូវីដ១៩ នៅទូទាំងសហរដ្ឋអាមេរិកបន្ដកើនឡើង ខណៈដែលរដូវកាលថ្ងៃបុណ្យកាន់តែខិតជិតមកដល់។ ការជួបជុំក្រុមគ្រួសារ និងមិត្តភក្ដិកាន់តែកើនឡើងអាចធ្វើឲ្យចំនួនករណីឆ្លងជំងឺកូវីដ១៩ កាន់តែខ្ពស់ ហើយមន្ទីរពេទ្យមិនអាចទទួលអ្នកជំងឺក្នុងចំនួនដ៏ច្រើនលើសលប់បាន។ ភាគច្រើននៃតំបន់ប៉ែកខាងត្បូងរដ្ឋ California និងតំបន់កណ្ដាលនៃរដ្ឋនេះ បានដាក់កំហិតថ្មីទៅលើអាជីវកម្ម និងសកម្មភាពនានា កាលពីថ្ងៃសៅរ៍ ខណៈមន្ទីរពេទ្យនៅក្នុងរដ្ឋដែលមានចំនួនប្រជាជនច្រើនបំផុតនៅក្នុងសហរដ្ឋអាមេរិកមួយនេះប្រឈមនឹងការខ្វះខាតគ្រែពេទ្យសម្រាប់អ្នកជំងឺ។ ភោជនីយដ្ឋាននានាត្រូវឈប់ទទួលឲ្យភ្ញៀវបរិភោគក្នុងហាង ហើយរោងមហោស្រព ហាងធ្វើសក់ និងអាជីវកម្មជាច្រើនទៀតត្រូវបិទដំណើរការនៅក្នុងទីក្រុង San Diego ទីក្រុង Los Angeles និងនៅតំបន់មួយចំនួននៃតំបន់ Central Valley។ ស្រុកចំនួន ៥ នៅតំបន់ Bay Area ក្នុងទីក្រុង San Francisco គ្រោងនឹងដាក់កំហិតនៅថ្ងៃអាទិត្យនេះ។ កាលពីថ្ងៃសុក្រ មានករណីឆ្លងជំងឺកូវីដ១៩ ខ្ពស់មិនធ្លាប់មានពីមុនមករហូតដល់ជិត ២២៨.០០០ ករណី នៅទូទាំងសហរដ្ឋអាមេរិក។ នេះបើយោងតាមទិន្នន័យរបស់សាកលវិទ្យាល័យ Johns Hopkins។ កាលពីថ្ងៃព្រហស្បតិ៍ សហរដ្ឋអាមេរិកមានករណីស្លាប់ដោយសារជំងឺកូវីដ១៩ ខ្ពស់មិនធា្លប់មានពីមុនមករហូតដល់ ២.៨៧៩ ករណី។ នេះបើយោងតាមទិន្នន័យរបស់សាកលវិទ្យាល័យ Johns Hopkins ដដែលនេះ។ ករណីឆ្លងនិងស្លាប់ដោយសារជំងឺកូវីដ១៩ នេះបានកើនឡើងក្នុងរយៈពេលមួយសប្ដាហ៍ក្រោយមក បន្ទាប់ពីថ្ងៃបុណ្យរំឭកគុណ Thanksgiving បានបញ្ចប់ទៅ នៅពេលដែលពលរដ្ឋអាមេរិកាំងរាប់លាននាក់មិនអើពើនឹងការដាស់តឿនឲ្យស្នាក់នៅតែក្នុងផ្ទះ និងប្រារព្ធពិធីបុណ្យនេះតែជាមួយនឹងសមាជិកក្រុមគ្រួសាររបស់ខ្លួន៕ | 2020-12-06T07:00:00+07:00 | khmer.voanews.com | https://khmer.voanews.com/a/covid-cases-continue-to-climb-in-the-us/5689182.html |
36b50c17-c14c-4fa2-9e1e-035cb94cd06a | អរគុណសន្តិភាព និងអរគុណបងប្អូន ទាំងអស់គ្នា ដែលបានរួមគ្នា អនុវត្តវិធានការ ប្រឆាំងមេរោគកូវីដ១៩ | អរគុណសន្តិភាព និងអរគុណបងប្អូនទាំងអស់គ្នា ដែលបានរួមគ្នា អនុវត្តវិធានការប្រឆាំងមេរោគកូវីដ១៩ តាមការណែនាំរបស់ប្រមុខរាជរដ្ឋាភិបាលក៏ដូចជាក្រសួងសុខាភិបាល ព្រោះសុខភាពយើង គឺជាសុខភាពរបស់គ្រួសារនិងប្រទេសជាតិ។ សូមបងប្អូនពាក់ម៉ាស់ ដុសលាងសម្អាតដៃ អោយបានជាប្រចាំ ទាំងនៅក្នុងផ្ទះ និងនៅក្រៅផ្ទះ កុំអោយមេរោគកូវីដ១៩ នេះមកបៀតបៀនខ្លួនយើងអោយសោះ។ បងប្អូនចាំបានទេ បុគ្គលម្នាក់ (ជាទាហាន) ដែលបានប្រព្រឹត្តិអំពើហឹង្សាដោយចេតនា ទៅលើអ្នកមីង អ៊ិត រុំ អាយុ ៥៨ឆ្នាំ កាលពីថ្ងៃទី១២ វិច្ឆិកា កន្លងទៅ នៅខេត្តកំពង់ស្ពឺ ហើយបានគេចខ្លួន ចូលក្នុងបន្ទាយមួយនៅខេត្តកំពង់ស្ពឺ ពេលនេះត្រូវបានឃុំខ្លួន ជាបណ្តោះអាសន្នហើយ។ ឆ្លៀតឱកាសនេះ ខ្ញុំសូមអរគុណលោកអភិបាលខេត្តកំពង់ស្ពឺ លោកស្នងការខេត្តកំពង់ស្ពឺ និងតុលាការខេត្តកំពង់ស្ពឺ ដែលបានយកចិត្តទុកដាក់ ខិតខំផ្តល់យុត្តិធម៌អោយប្រជាពលរដ្ឋទន់ខ្សោយ គឺអ្នកមីង អ៊ិត រុំ អាយុ ៥៨ឆ្នាំ ដែលរងគ្រោះដោយអំពើហិង្សា ដោយចេតនាដែលប្រព្រឹត្តដោយបុគ្កលមានអំណាចម្នាក់។ សូមបងប្អូនទាំងអស់គ្នា ជាពិសេសអាជ្ញាធរមានសមត្ថកិច្ច ត្រូវចូលរួមលុបបំបាត់និទន្តភាព និងអំពើហឹង្សាគ្រប់រូបភាព ជាពិសេសមកលើស្រ្តីនិងកុមារ ហើយត្រូវលុបបំបាត់វប្បធម៌អន្តរាគមន៍ ដោយបំពានជួយជនខូចខិល អោយរួចផុតពីការទទួលខុសត្រូវចំពោះមុខច្បាប់។ ម្យ៉ាងវិញទៀតយើងត្រូវចូលរួមលុបបំបាត់វប្បធម៌ចាស់កំរិល ដែលប្រព្រឹត្តបទល្មើសហើយ រត់ចូលបន្ទាយ ហើយយកឈ្មោះបន្ទាយ ឬក្រសួងស្ថាប័ន មកកាងការពារខ្លួន ទាំងបំពានច្បាប់ ព្រោះបទល្មើសដែលប្រព្រឹត្ត ដោយបុគ្គលមិនពាក់ព័ន្ធនឹងអង្គភាពរបស់រដ្ឋទេ។ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃកម្ពុជា លោកមិនចង់ឃើញពលរដ្ឋស្លូតត្រង់ក្រីក្ររបស់លោក ត្រូវបានបំពារបំពាន ដោយអ្នកមានអំណាចណាមួយឡើយ។ ច្បាស់ណាស់ បើការបំពារបំពាននៅតែធ្វើបានជាបន្តបន្ទាប់ គឺកាន់តែលើកទឹកចិត្ត អោយបុគ្គលនោះ កាន់តែបានចិត្តហើយមិនខ្លាចច្បាប់ឡើយ។ ខ្ញុំបាទ សូមគោរពអរគុណសម្តេចតេជោ ដែលខិតខំទាំងយប់ទាំងថ្ងៃ ដើម្បីសេចក្តីសុខរបស់ពលរដ្ឋ។ ដូច្នេះ ក្នុងនាមយើងទាំងអស់គ្នា ជាមន្រ្តីរបស់សម្តេច យើងត្រូវខិតខំអោយអស់ពីលទ្ធភាពនឹងកម្លាំងកាយចិត្ត ដើម្បីជួយបន្ធូរបន្ទុករបស់លោក កុំអោយលោកឈឺក្បាលដោយសារការងារ ដែលជាការទទួលខុសត្រូវរបស់យើងទាំងអស់គ្នា នៅខាងក្រោម។ យើងចូលរួមកសាងអំពើល្អ ចែករំលែកក្តីស្រឡាញ់និងស្នាមញញឹម នឹងសូមមានចិត្តអាណិតស្រឡាញ់ ពលរដ្ឋយើងគ្រប់ទីកន្លែង ដោយគ្មានការរើសអើង៕ (ហ្វេសប៊ុកផេក Duong Dara) | 2020-12-06T01:27:00+07:00 | dap-news.com | https://dap-news.com/national/2020/12/05/103358/ |
a4a749f6-8aa9-463b-85d2-a72b3a0e40ff | រដ្ឋមន្ត្រីសុខាភិបាលប្រចាំរដ្ឋមួយនៅឥណ្ឌា «ឆ្លងជំងឺកូវីដ-១៩» ក្រោយពីបានស្ម័គ្រចិត្ត ធ្វើតេស្តវ៉ាក់សាំង | រដ្ឋមន្ត្រីសុខាភិបាលនៃរដ្ឋហាយ៉ាណា (Haryana) ភាគខាងជើងប្រទេសឥណ្ឌាលោក អានីល វីច (Anil Vij) ដែលធ្លាប់ជាអ្នកស្ម័គ្រចូលធ្វើតេស្តវ៉ាក់សាំង COVID-19 កាលពីខែមុន បានធ្វើតេស្តវិជ្ជមានចំពោះជំងឺ COVID-19 នៅថ្ងៃសៅរ៍នេះ។ នេះបើតាមការចេញផ្សាយ ដោយសារព័ត៌មានចិនស៊ីនហួរ នាល្ងាចថ្ងៃសៅរ៍ ទី០៥ ខែធ្នូ ឆ្នាំ២០២០។ លោក Vij បានបង្ហោះសារនៅលើបណ្តាញសង្គម Twitter យ៉ាងដូច្នេះថា ខ្ញុំបានឆ្លងវីរុសកូរ៉ូណា និងកំពុងសម្រាកព្យាបាលនៅក្នុងមន្ទីរពេទ្យ អាំបាឡា (Ambala) ហើយអ្នកដែលបានទាក់ទងជិតស្និទ្ធជាមួយខ្ញុំទាំងអស់ ក្នុងរយៈពេលប៉ុន្មានថ្ងៃចុងក្រោយនេះ ត្រូវចូលខ្លួនធ្វើតេស្តរកជំងឺ COVID-19 ឲ្យបានឆាប់បំផុត។ រដ្ឋមន្ត្រីសុខាភិបាលវ័យ ៦៧ឆ្នាំរូបនេះ ជាអ្នកទទួលបន្ទុកត្រួតពិនិត្យកម្មវិធី ការសាកល្បងវ៉ាក់សាំង កូវ៉ាស៊ីន (Covaxin) ដែលអភិវឌ្ឍឡើងដោយក្រុមហ៊ុនក្នុងស្រុកគឺ ប៉ារ៉ាត បាយអូធិច (Bharat Biotech)។ ក្រោយមកលោក Vij បានប្រកាសថា លោកគឺជាអ្នកស្ម័គ្រចិត្តដំបូងគេ នៅក្នុងរដ្ឋដែលទទួលយកវ៉ាក់សាំងប្រភេទនេះ។ គួរបញ្ជាក់ថា គិតត្រឹមព្រឹកថ្ងៃសៅរ៍នេះ ក្រសួងសុខាភិបាលឥណ្ឌាបានកត់ត្រាករណីឆ្លងជំងឺ COVID-19 កើនលើស ៩.៦លានករណី ក្នុងនោះមនុស្សច្រើនជាង ១៣៩,៧០០នាក់បានបាត់បង់ជីវិត។ ឥណ្ឌាគឺជាប្រទេសមានករណីឆ្លង និងស្លាប់ច្រើនបំផុតដោយសារ COVID-19 លំដាប់ទី ២ នៅលើពិភពលោក បន្ទាប់ពីសហរដ្ឋអាមេរិក៕ | 2020-12-06T00:39:00+07:00 | freshnewsasia.com | https://m.freshnewsasia.com/index.php/en/internationalnews/178904-2020-12-05-10-39-27.html |
855849b0-11a1-48d4-b196-6350c1300597 | ក្រសួងសុខាភិបាល សន្និដ្ឋានថា បុគ្គល ២នាក់ អាចជាប្រភពចម្លងជំងឺកូវីដ១៩ ក្នុងព្រឹត្តិការណ៍សហគមន៍ ២៨វិច្ឆិកា | ភ្នំពេញ៖ ដើម្បីអស់ចម្ងល់ក្រសួងសុខាភិបាល បានបន្តស្រាវជ្រាវ និងស្វែងរកប្រភពចម្លងជំងឺកូវីដ១៩ ក្នុងព្រឹត្តិការណ៍សហគមន៍២៨វិច្ឆិកា ។ យោងតាមសេចក្តីប្រកាសព័ត៌មាន របស់ក្រសួងសុខាភិបាល ស្ដីពី ការបន្តស្រាវជ្រាវរកប្រភព នៃការចម្លងវីរុសកូវីដ-១៩ ពាក់ព័ន្ធនឹង “ព្រឹត្តិការណ៍សហគមន៍ ២៨ វិច្ឆិកានៅថ្ងៃទី៥ វិច្ឆិកាបានលើកឡើងថា ក្រោយពីក្រសួង បានចេញសេច ក្តីប្រកាសព័ត៌មាន ស្តីពីការស្រាវជ្រាវរកប្រភពនៃការចម្លងវីរុសកូវីដ-១៩ ពាក់ព័ន្ធនឹងព្រឹត្តិការណ៍សហគមន៍ ២៨ វិច្ឆិកា” នា ថ្ងៃទី០៣ ខែធ្នូ ឆ្នាំ២០២០ រួចមក ក្រុមការងារអន្តរក្រសួងទទួលបន្ទុក រុករកស្រាវជ្រាវរួមគ្នាជាមួយនឹងក្រុមការងារ របស់ ក្រសួងសុខាភិបាល បានខិតខំធ្វើការស្រាវជ្រាវរក ប្រភពនៃការចម្លងវីរុសកូវីដ-១៩ នេះ ជាបន្តទៀត។ ក្រសួងបន្តថាតាមការ ពិភាក្សាក្នុងក្រុមការងារថ្នាក់ដឹកនាំ ក្រសួងសុខាភិបាល ក្រុមស្រាវជ្រាវចម្រុះនៃ នាយកដ្ឋានប្រយុទ្ធនឹងជំងឺឆ្លង ជាមួយនឹងអ្នកជំនាញការ អង្គការសុខភាពពិភពលោក និងវិទ្យាស្ថានប៉ាស្ទ័រកម្ពុជា នាព្រឹកថ្ងៃទី៥ ខែធ្នូ ឆ្នាំ២០២០ និងដោយយោងតាមព័ត៌មាន ទទួលបានពីការធ្វើសម្ភាសន៍ផ្ទាល់ ជាមួយករណីពាក់ព័ន្ធ ការសិក្សាអេពីដេមីសាស្ត្រ និងការសិក្សាផ្នែកមន្ទីរពិសោធន៍តាម បែបវិទ្យាសាស្ត្ររបស់វិទ្យាស្ថានប៉ាស្ទ័រកម្ពុជា លើប្រភេទវីរុសកូវីដ-១៩ ដែល អាចចម្លងមកពីក្រៅប្រទេស និងនៅក្នុងប្រទេសកម្ពុជា សម្រាប់ ព្រឹត្តិការណ៍សហគមន៍ ២៨ វិច្ឆិកា ក្រុមការងារអាចទាញការ សន្និដ្ឋានជាបន្តទៀត ដោយផ្អែកលើ៖ ១. លំដាប់លំដោយនៃការចេញរោគសញ្ញា និងហេតុការណ៍សកម្មភាព ទំនាក់ទំនងគ្នាក្នុងសង្គម។ ២. ការវិវត្តន៍នៃចំនួនមេរោគ តាមបែបភីស៊ីអែរ (PCR Test)។ ៣. ទំនាក់ទំនងទទួលបានពី ការវិភាគវត្ថុសំណាក់ អ្នកជំងឺបែបបំបែកបន្តៗគ្នា (Sequencing Covid-19 virus sample) ។ ៤. តាមការពិចារណាដោយ ហ្មត់ចត់នៃអង្គបដិបក្ខ (Antibody) ដោយពិនិត្យលើវត្ថុសំណាក ឈាមរបស់អ្នកជំងឺ។ លទ្ធផលនៃការពិភាក្សា ត្រូវបានបង្ហាញជូនដូចតទៅ៖ -បុគ្គល ២នាក់ គឺស្ត្រីឈ្មោះ ឆែម សុនីតា អាយុ ៣០ឆ្នាំ និង បុរសឈ្មោះ តាំង សេវិនអាប់ អាយុ ៤២ឆ្នាំ អាចឆ្លង វី រុសកូវីដ-១៩ មុនគេ និងជាករណ៏ជាសះស្បើយក្រោយការបង្ករោគហើយ និងដែលអាចជាប្រភពទី១ នៃការចម្លង សម្រាប់ ព្រឹត្តិការណ៍សហគមន៍ ២៨វិច្ឆិកា ពីករណីនាំចូលមកកម្ពុជាក្នុងកំឡុងខែតុលា ឆ្នាំ២០២០។ -បុគ្គល ៧នាក់ (ស្រ្តីឈ្មោះ ហេង គង់ អាយុ ៥៦ឆ្នាំ បុរសឈ្មោះ ឆែម សាវុធ អាយុ ៥៧ឆ្នាំ កុមារាឈ្មោះ កែវ រតនៈបញ្ញា អាយុ ១២ឆ្នាំ ស្ត្រីឈ្មោះ លឹម លម្អ អាយុ ២៤ឆ្នាំ ស្ត្រីឈ្មោះ អ៊ីវ ប៊ុនសូលីដា អាយុ ៣៦ឆ្នាំ បុរសឈ្មោះ អែម សាន អាយុ ៣៦ឆ្នាំ និងបុរសឈ្មោះ សេង ឆាយា អាយុ ៣០ឆ្នាំ) កំពុងមានជំងឺស្ថិតនៅក្នុងដំណាក់កាលក ណ្តាល ឆ្ពោះទៅរកការជាសះស្បើយ។ បុគ្គល ០៤នាក់ (ស្រ្តីឈ្មោះ ឆែម សុភាព អាយុ ៣៦ឆ្នាំ ស្ត្រីឈ្មោះ អ៊ុ សុវណ្ណារ៉ា អាយុ ៦៨ឆ្នាំ ស្ត្រីឈ្មោះ សេងលីន អាយុ ២១ឆ្នាំ និងបុរសឈ្មោះ ឡាយ សេងលី អាយុ ២៣ឆ្នាំ) កំពុងមានជំងឺក្នុងដំណាក់កាល ដំបូងនៃការឆ្លងរោគ។ -បុគ្គល ៤នាក់ (បុរសឈ្មោះ លឹម ស្អែគំនិត អាយុ ៣១ឆ្នាំ បុរសឈ្មោះ អេង ហាក់សេង អាយុ ៣២ឆ្នាំ ស្ដីឈ្មោះ អេង គឹមលៀក អាយុ ៥៦ឆ្នាំ និងបុរសឈ្មោះ ស៊ឹម សុផាន់ណារ៉ាត់ អាយុ ៣៩ ឆ្នាំ) អាចមិនឆ្លង ឬក៏កំពុងស្ថិតនៅក្នុងដំណាក់កាលមេរោគសម្ងំនៅឡើយ (Incubation period) ដោយរកមិនឃើញអង្គបដិបក្ខ (Antibody) និងមិន ទាន់ឃើញមានវីរុសកូវីដ-១៩ (ដែលត្រូវរងចាំពិនិត្យតេស្តលើកទីពីរទៀត។ ការរៀបរាប់ខាងលើ គឺជាសម្មតិកម្ម ដែលក្រុមការងារទទួលបាន ពីកិច្ចពិភាក្សានៅថ្ងៃទី៥ ខែធ្នូ ឆ្នាំ២០២០ ដែលបានបង្ហាញថា មានបុគ្គល ២នាក់ (គឺស្ត្រីឈ្មោះ ឆែម សូនីតា អាយុ ៣០ឆ្នាំ និងបុរសឈ្មោះ តាំង សេវិនអាប់ អាយុ ៤២ឆ្នាំ) ជាករណ៍ឆ្លងដំបូងគេនៃ ព្រឹត្តិការណ៍សហគមន៍ ២៨វិច្ឆិកា” ដែលពួកគាត់អាចឆ្លងបន្តពីករណីនាំចូលវីរុស កូវីដ-១៥ ពីក្រៅប្រទេស។ ក្រសួងបន្តថា វិធានការ និងទិសដៅបន្ទាប់ ដើម្បីទប់ស្កាត់ការចម្លង ក្នុងសហគមន៍ទ្រង់ទ្រាយធំ សូមបុគ្គលទាំងអស់ដែលនៅតាមរាជធានី -ខេត្ត ដឹងខ្លួន ថាជាអ្នកប៉ះពាល់ផ្ទាល់ជាមួយបុគ្គលទាំង ០២នាក់ខាងលើនេះ គឺស្ត្រីឈ្មោះ ឆែម សូនីតា អាយុ ៣០ឆ្នាំ នឹង បុរសឈ្មោះ តាំង សេវិនអាប់ អាយុ ៤២ឆ្នាំ) ដោយគិតចាប់ពីថ្ងៃទី ១៤ ខែតុលា ឆ្នាំ២០២០ ដល់ថ្ងៃទី ១៧ ខែ វិច្ឆិកា ឆ្នាំ២០២០ ទោះជាមិនមានរោគសញ្ញាក៏ដោយ ត្រូវមកធ្វើតេស្តដោយយកវត្ថុសំណាក និងពិនិត្យឈាម នៅតាមមន្ទីរពេទ្យខេត្តដែលលោកអ្នកស្នាក់នៅ។ បើនៅរាជធានីភ្នំពេញ សូមអញ្ជើញលោកអ្នក ទៅធ្វើតេស្ត ដោយយកវត្ថុសំណាកនៅ វិទ្យាស្ថានជាតិសុខភាពសាធារណៈ រាជធានីភ្នំពេញ រាល់ម៉ោងធ្វើការ។ សូមបងប្អូនប្រជាពលរដ្ឋទាំងអស់ ចូលរួមអនុវត្តន៍វិធានការសុខាភិបាល តាមការអំពាវនាវរបស់ រាជរដ្ឋាភិបាលកម្ពុជា និងរបស់ក្រសួងសុខាភិបាល ដែលបានណែនាំរួចហើយ ឲ្យបានហ្មត់ចត់ជាទីបំផុត។ក្រុមការងារចម្រុះ នឹងបន្តការស្រាវជ្រាវរកជាប្រភពចម្លង និងការពាក់ព័ន្ធទៅនឹង ព្រឹត្តិការណ៍សហគមន៍ ២៨វិច្ឆិកា ជាបន្តទៀត៕ ស.សំណាង | 2020-12-05T22:02:00+07:00 | dap-news.com | https://dap-news.com/national/2020/12/05/103338/ |
e338cf68-6fd3-46ce-ac77-31cbafa21fb6 | ប្រធានកាកបាទក្រហមកម្ពុជា៖ រាជរដ្ឋាភិបាល មានវិធានការជាក់លាក់ ដើម្បីទប់ស្កាត់ជំងឺកូវីដ-១៩ ចូលក្នុងសហគមន៍ | ភ្នំពេញ៖ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា បានថ្លែងថា រាជរដ្ឋាភិបាលកម្ពុជា មានវិធានការជាក់លាក់ និងម៉ឺងម៉ាត់ជាបន្តបន្ទាប់ដើម្បី ទប់ស្កាត់ការរីករាលដាលជំងឺកូវីដ-១៩ ក្នុងសហគមន៍ ក៏ដូចជា ការឆ្លើយតបទឹកជំនន់ថ្មីៗ ដោយឃើញសន្ទុះនៃការចូលរួម ដោយស្ម័គ្រចិត្តយ៉ាងច្រើនផងដែរ។ ក្នុងសារលិខិតរបស់ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ក្នុងឱកាសទិវាអន្ដរជាតិនៃអ្នកស្ម័គ្រចិត្ត ៥ ធ្នូ ឆ្នាំ២០២០ ក្រោមប្រធានបទ «ស្ម័គ្រចិត្តរួមគ្នា យើងអាចធ្វើបាន» ចេញផ្សាយកាលពីថ្ងៃទី៤ ខែធ្នូ ឆ្នាំ២០២០ បានឲ្យដឹងថា ក្នុងបរិបទកូវីដ-១៩ អ្នកស្ម័គ្រចិត្តរបស់ចលនា អន្តរជាតិកាកបាទក្រហម និងអឌ្ឍចន្ទក្រហម ដែលជាអ្នកមានបទពិសោធន៍ ជ្រៅជ្រះក្នុងការងារគ្រោះមហន្តរាយ គឺពុំបាននឿយណាយឡើយ ក្នុងការបន្តស្ម័គ្រចិត្តចូលរួមក្នុងការប្រយុទ្ធជំងឺកូវីដ-១៩ ពោលគឺអ្នកស្ម័គ្រចិត្តបាននិងកំពុងខិតខំ ប្រឹងប្រែងជួយដល់សហគមន៍ងាយ រងគ្រោះទាំងឡាយ ក្នុងការជំនះឲ្យ បានវិបត្តិភ័យនៃជំងឺរាតត្បាត ជាសកលដ៏កាចសាហាវមួយនេះ។ សម្ដេច មានប្រសាសន៍ថា «ជាក់ស្តែងនៅព្រះរាជាណាចក្រកម្ពុជាយើង ទន្ទឹមនឹងសេចក្តីសម្រេចជាយុទ្ធសាស្ត្ររបស់ រាជរដ្ឋាភិបាលរួមជាមួយវិធានការជាក់លាក់ និងម៉ឺងម៉ាត់ជាបន្តបន្ទាប់ដើម្បី ទប់ស្កាត់ការរីករាលដាលជំងឺកូវីដ-១៩ នៅ ក្នុងសហគមន៍ ក៏ដូចជា ក្នុងការឆ្លើយតបទឹកជំនន់ថ្មីៗនេះ យើងបានឃើញសន្ទុះនៃការ ចូលរួមដោយស្ម័គ្រចិត្ត នៅក្នុងគ្រ ប់ស្រទាប់នៃកងកម្លាំងរបស់រដ្ឋបាលថ្នាក់ជាតិ ថ្នាក់ក្រោមជាតិ ប្រជាពលរដ្ឋ សប្បុរសជន វិស័យឯកជន មន្ត្រីរាជការ ចលនាយុវជន»។ សម្ដេចបន្ដថា ចងជាកម្លាំងសាមគ្គីភាព ខ្មែរជួយខ្មែរ ខ្មែរកាន់តែរឹងមាំជួយសម្រាលបន្ទុក ដ៏ធ្ងន់របស់រាជរដ្ឋាភិបាល។ ក្នុងនោះកម្លាំងស្ម័គ្រចិត្តរបស់ កាកបាទក្រហមកម្ពុជា គ្រប់ស្រទាប់តាំងពីគណៈកិត្តិយសសាខា អនុសាខា គណៈកម្មា ធិការសាខា-អនុសាខា មន្ត្រី យុវជន និងអ្នកស្ម័គ្រចិត្តកាកបាទក្រហមកម្ពុជា បាននិងកំពុងធ្វើសកម្មភាពដូចភ្លៀងរលឹម ក្នុងកិច្ចសហការជាមួយ អាជ្ញាធរមូលដ្ឋានចូលរួមអនុវត្ត វិធានការនានារបស់ក្រសួងសុខាភិបាល ជួយសម្រាលជីវភាព ប្រជាពលរដ្ឋងាយរងគ្រោះ ដោយការទទួលខុសត្រូវខ្ពស់។ សម្ដេចបន្ថែមថា ជាការពិតណាស់ ដោយសារស្មារតីសាមគ្គីភាព និងឆន្ទៈខ្ពស់ក្នុង ការស្ម័គ្រចិត្តរបស់ជនរួមជាតិ នេះហើយ ទើបកម្ពុជាសម្រេចបាន ជោគជ័យក្នុងគ្រោះមហន្តរាយទឹកជំនន់កន្លងមក និងក្នុងការទប់ស្កាត់ការរីករាល ដាលជំងឺកូវីដ-១៩ ពុំមានអ្នកស្លាប់ដោយជំងឺកូវីដ-១៩ និងបញ្ចប់បានព្រឹត្តិការណ៍ ៣ វិច្ឆិកា បានដោយជោគជ័យ ធ្វើឲ្យ កម្ពុជា ជាប្រទេសលេខ១ នៅអាស៊ី ក្នុងការប្រយុទ្ធនឹងជំងឺកូវីដ-១៩។ ជាងនេះទៅទៀត សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ក៏បានលើកឡើងថា ជាមួយនឹងជោគជ័យនេះ សម្ដេចថ្លែងការកោតសរសើរ និងអំណរគុណយ៉ាងជ្រាលជ្រៅចំពោះវីរៈ គ្រូពេទ្យកម្ពុជា បុគ្គលិកសុខាភិបាល ក្រុមគ្រូពេទ្យស្ម័គ្រចិត្តទាំងឡាយ ដែលជាទ័ពជួរមុខដ៏សកម្ម មិនខ្លាចនឿយហត់ និងគ្រោះថ្នាក់សោះឡើយដើម្បីកម្ពុជា កងកម្លាំងគ្រប់ប្រភេទ អាជ្ញាធរគ្រប់ លំដាប់ថ្នាក់ និងកម្លាំងស្ម័គ្រចិត្តទាំងអស់ រួមទាំងគណៈកិត្តិយសសាខា-អនុសាខា គណៈកម្មាធិការ សាខា-អនុសាខា យុវជន និងអ្នកស្ម័គ្រចិត្តកាកបាទក្រហមកម្ពុជា ចំពោះការចូលរួមយ៉ាងសកម្ម ដើម្បីសុខុមាលភាពសង្គម និងសុខភាពសាធារណៈ ទប់ស្កាត់បានមិនឲ្យកូវីដ-១៩ កើតមានក្នុងសហគមន៍។ សូមរំលឹកថា គិតត្រឹមព្រឹកថ្ងៃទី៥ ខែធ្នូ ឆ្នាំ២០២០ នៅកម្ពុជាមានអ្នកឆ្លងវីរុសកូវីដ-១៩ ចំនួន៣៤៥នាក់ ក្នុងនោះ ចំនួនអ្នកព្យាបាលជាសះស្បើយទូទាំងប្រទេស ចំនួន៣០៥នាក់ និងអ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន៣៤នាក់ និងអ្នកសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ ចំនួន៦នាក់៕ ដោយ៖ អេង ប៊ូឆេង | 2020-12-05T21:55:00+07:00 | dap-news.com | https://dap-news.com/national/2020/12/05/103328/ |
04627387-5ff8-40d0-b571-f20700b4f2a0 | ពីរនាក់បងប្អូនបង្កើត ម្នាក់ធ្វើការនៅធនាគារកាថេ ម្នាក់ធ្វើការនៅធនាគារចិន ដែលរកឃើញថា បានឆ្លងជំងឺកូវីដ១៩ បានទៅទិញខោអាវនៅហាង Zando | ភ្នំពេញ៖ ពីរនាក់បងប្អូនបង្កើត ម្នាក់ធ្វើការនៅធនាគារកាថេ ម្នាក់ធ្វើការនៅធនាគារចិន ដែលរកឃើញថា បានឆ្លងជំងឺកូវីដ១៩ ក្នុងព្រឹត្តិការណ៍ “សហគមន៍ ២៨វិច្ឆិកា” នោះបានទៅទិញខោអាវនៅហាង Zando (សាខាបឹងកេងកង រាជធានីភ្នំពេញ) កាលពីម៉ោង៨យប់ ថ្ងៃទី២៧ វិច្ឆិកា។ ភ្ញៀវទាំងឡាយណាដែលបានទៅហាង Zando សាខាបឹងកេងកងនៅអំឡុងចាប់ពីម៉ោង ៧៖៣០នាទីយប់ ដល់ពេលបិទនាយប់ថ្ងៃទី២៧ ខែវិច្ឆិកា ឆ្នាំ២០២០ ត្រូវទៅធ្វើតេស្តជាបន្ទាន់នៅវិទ្យាស្ថានជាតិសុខភាពសាធារណៈ៕ | 2020-12-05T21:23:10+07:00 | cen.com.kh | https://cen.com.kh/archives/272419.html |
8fd34da8-b3a8-4192-96ec-5ed51b939d9a | លោក ហ៊ុន សែន ថា ការផ្ទុះជំងឺកូវីដ-១៩ ក្នុងសហគមន៍ មកពីធ្វើចត្តាឡីស័កមិនគ្រប់ថ្ងៃកំណត់ | លោកនាយករដ្ឋមន្ត្រី ហ៊ុន សែន ដែលជាអ្នកយល់ព្រមពីដំបូង ឲ្យអ្នកដំណើរពីក្រៅប្រទេស ធ្វើចត្តាឡីស័កតែ ២ ថ្ងៃ ស្រាប់តែនៅពេលនេះ អះអាងថា ករណីផ្ទុះជំងឺកូវីដ-១៩ ក្នុងសហគមន៍ គឺបណ្តាលមកពីការធ្វើចត្តាឡឺស័កមិនគ្រប់ថ្ងៃកំណត់នេះឯង។ លោក ហ៊ុន សែន ដែលមានរហ្សនាមថាជាបុរសសង្ហារដើរបញ្ច្រាសទិស កាលពីថ្ងៃទី៤ ខែធ្នូ បានថ្លែងតាមរយៈសារសំឡេង ទំនងជាធ្វើពីគេហដ្ឋានរបស់លោក ថាតាមការប៉ាន់ស្មានរបស់អ្នកបច្ចេកទេស និងការកត់សម្គាល់របស់លោក គឺកត្តានៃការធ្វើចត្តាឡីស័កមិនគ្រប់គ្រាន់ សម្រាប់ជនបរទេសមួយចំនួននោះឯង ដែលអាចបណ្ដាលឲ្យផ្ទុះជំងឺឆ្លងក្នុងសហគមន៍បែបនេះ។ លោកថា ជនបរទេស ដែលក្រសួងឲ្យធ្វើចត្តាឡីស័កតែរយៈពេលខ្លីបំផុតនេះ អាចជាប់ពាក់ព័ន្ធនឹងអគ្គនាយកនៃអគ្គនាយកដ្ឋានពន្ធនាគារ គឺលោក ឆែម សាវុធ និងគ្រួសាររបស់លោក ឆែម សាវុធ ដែលភាគច្រើន មានផ្ទុកជំងឺកូវីដ-១៩ តាំងពីថ្ងៃទី២៨ ខែវិច្ឆិកានោះ៖ « »។ កន្លងមកក្រសួងសុខាភិបាល តាមការឯកភាពរបស់លោក ហ៊ុន សែន បានបន្ធូរបន្ថយឲ្យអ្នកធ្វើដំណើរទូទៅ នៅក្នុងយន្តហោះ ដែលគ្មានអ្នកផ្ទុកជំងឺនេះ រួមទាំងជនបរទេសមួយចំនួន ដូចជាអ្នកជំនាញបច្ចេកទេស អ្នកមានបេសកកម្មធុរកិច្ច និងម្ចាស់ក្រុមហ៊ុនជាដើម ធ្វើចត្តាឡឺស័កត្រឹមតែ ២ ថ្ងៃប៉ុណ្ណោះ។ ការធ្វើចត្តាឡឺស័កត្រឹមតែ ២ថ្ងៃ ចំពោះអ្នកដំណើរមកពីក្រៅប្រទេស បើទោះបីជាអ្នកទាំងនោះ មានសំបុត្រពេទ្យមុនធ្វើដំណើរ ៧២ ម៉ោង បញ្ជាក់ថា គ្មានជំងឺនេះ និងធ្វើតេស្តថាគ្មានជំងឺនេះ ក្នុងពេលមកដល់ប្រទេសកម្ពុជា នៅថ្ងៃដំបូងក៏ដោយ បើតាមការណែនាំរបស់អង្គការសុខភាពពិភពលោក គេមិនអាចរកឃើញជំងឺនេះ ក្នុងរយៈពេលខ្លីបែបនេះទេ ពោលគឺជំងឺកូវីដ-១៩ នេះអាចលាក់ខ្លួនសម្ងំក្នុងខ្លួនមនុស្សរហូតដល់ ១៤ ថ្ងៃ ឯណោះ។ កម្ពុជាខ្លួនឯង ក៏មានករណីជាច្រើន ដែលអ្នកធ្វើចត្តាឡីស័ក ទាល់តែថ្ងៃទី១៣ នៃរយៈពេលធ្វើចត្តាឡីស័កនេះ ទើបធ្វើតេស្តរកឃើញជំងឺនេះ។ ជាក់ស្ដែង ក្រសួងសុខាភិបាល កាលពីថ្ងៃទី៤ ខែធ្នូ បានរកឃើញអ្នកដំណើរមកពីសហរដ្ឋអាមេរិក ៣នាក់ ឆ្លងជំងឺកូវីដ-១៩ ក្រោយធ្វើតេស្តលើកទីពីរ នៅថ្ងៃទី១៣ នៃចត្តាឡីស័ក។ ព្រឹត្តិការណ៍ថ្ងៃទី៣ ខែវិច្ឆិកា ដែលមន្ត្រីជាន់ខ្ពស់របបក្រុងភ្នំពេញ រួមទាំងលោក ហ៊ុន សែន ផង នាំគ្នាបំពានគោលការណ៍សុវត្ថិភាព ដោយបបួលគ្នាអត់ពាក់ម៉ាស់ មិនរក្សាគម្លាត និងចាប់ដៃគ្នា ដោយសារជឿជាក់លើវិញ្ញាបនបត្រពេទ្យមួយសន្លឹកថា គណៈប្រតិភូហុងគ្រី គ្មានជំងឺនេះ ៧២ម៉ោងមុនមកកម្ពុជា ធ្វើឲ្យមនុស្សបួននាក់នៅកម្ពុជាឆ្លងជំងឺនេះ និងមានមនុស្សរាប់ពាន់នាក់ ត្រូវធ្វើតេស្ត និងធ្វើចត្តាឡីស័ក។ ព្រឹត្តិការណ៍នោះ ត្រូវបានលោក ហ៊ុន សែន ប្រកាសឲ្យបិទបញ្ចប់កាលពីថ្ងៃទី២៥ ខែវិច្ឆិកាមែន ប៉ុន្តែមានមន្ត្រីរបបនេះជាច្រើន បានបំពានគោលការណ៍ចត្តាឡីស័ក ដោយអ្នកខ្លះបានចុះទៅមូលដ្ឋាន ជួបពលរដ្ឋតាមភូមិ។ បីថ្ងៃក្រោយមក គឺថ្ងៃទី២៨ ខែវិច្ឆិកានោះ ស្រាប់តែផ្ទុះករណីចម្លងក្នុងសហគមន៍។ ពលរដ្ឋសង្ស័យថា ករណីចម្លងក្នុងសហគមន៍នោះ អាចបណ្តាលមកពីព្រឹត្តិការណ៍ថ្ងៃទី៣ វិច្ឆិកានោះ ប៉ុន្តែក្រសួងសុខាភិបាល អះអាងកាលពីថ្ងៃទី៣ ធ្នូ ថាបើតាមលទ្ធផលសិក្សាវត្ថុសំណាកអ្នកជំងឺ បង្ហាញថា មិនមានការទាក់ទងគ្នានឹងព្រឹត្តិការណ៍ថ្ងៃទី៣ វិច្ឆិកានោះទេ។ ប៉ុន្តែ ក្រសួងបន្ថែមថា ក្រុមការងារកំពុងស្រាវជ្រាវបន្ថែម អំពីប្រភពចម្លងជំងឺកូវីដ-១៩ ដែលបណ្ដាលឲ្យផ្ទុះករណីចម្លងក្នុងសហគមន៍កាលពីថ្ងៃទី២៨ ខែ វិច្ឆិកានោះ។ ប្រហែលអាចមកពីបទពិសោធន៍ថ្លោះធ្លោយម្តងជាពីរដងនេះហើយ ទើបក្រសួងសុខាភិបាល កាលពីថ្ងៃទី៤ ខែ ធ្នូ កំណត់ឲ្យអ្នកធ្វើដំណើរមកពីក្រៅប្រទេសទាំងអស់ ធ្វើចត្តាឡីស័ក ១៤ ថ្ងៃ ពេលមកដល់ប្រទេសកម្ពុជា មិនថាពួកគាត់មាន ឬគ្មានជំងឺកូវីដ-១៩។ វិធានការថ្មីនេះ នឹងត្រូវអនុវត្ត ចាប់ពីថ្ងៃទី១២ ខែធ្នូ។ ក្នុងពេលជាមួយគ្នានេះ ក្រសួងក៏បានសម្រេចបង្ហាញអត្តសញ្ញាណអ្នកផ្ទុកជំងឺកូវីដ-១៩ ទាំងអស់ ដោយក្រសួងអះអាង ថាធ្វើដូច្នេះដើម្បីងាយស្រួលរកអ្នកពាក់ព័ន្ធ ឲ្យបានឆាប់រហ័ស។ ក្រសួងនឹងប្រកាសអត្តសញ្ញាណនេះ នៅតាមបណ្ដាញផ្សព្វផ្សាយផ្លូវការរបស់ក្រសួងសុខាភិបាល។ កន្លងមកក្រសួងសុខាភិបាល រងការរិះគន់ថា មិនបានផ្តល់ដំណឹងឲ្យបានច្បាស់លាស់ ពាក់ព័ន្ធនឹងអ្នកប៉ះពាល់ដោយផ្ទាល់ និងប្រយោល នៅក្នុងព្រឹត្តិការណ៍ចម្លងជំងឺក្នុងសហគមន៍ថ្ងៃទី ២៨ ខែ វិច្ឆិកានោះ ដោយក្រសួងអំពាវនាវឲ្យអ្នកពាក់ព័ន្ធទាំងអស់ នាំគ្នាមកធ្វើតេស្ត និងធ្វើចត្តាឡីស័ក ប៉ុន្តែ មិនបានបញ្ជាក់លម្អិត ថាតើពួកគាត់ប៉ះពាល់នឹងអ្នកផ្ទុកជំងឺកូវីដ-១៩ ដោយរបៀបណានោះឡើយ។ ក្រសួងបានត្រឹមតែបញ្ជាក់ថា អ្នកពាក់ព័ន្ធមាននៅខេត្តចំនួន៧ និងក្រុងភ្នំពេញ។ ខេត្តទាំង ៧ នោះទៀតសោត ក្រសួងរាយឈ្មោះបានតែ ៦ គឺមានខេត្ត សៀមរាប បន្ទាយមានជ័យ បាត់ដំបង ព្រះវិហារ ស្ទឹងត្រែង និងមណ្ឌលគិរី។ បាត់ខេត្តកំពង់ចាមមួយ ដែលទើបបែកធ្លាយដំណឹង ក្រោយរដ្ឋបាលខេត្តនេះ ចេញលិខិតបំភ្លឺ រឿងបែកធ្លាយឯកសារអំពីអ្នកជំងឺកូវីដ-១៩ ចំនួន ៦នាក់ ដែលបានទៅលេងបងប្អូន នៅស្រុកព្រៃឈរ កាលពីថ្ងៃទី២៤-២៥ ខែ វិច្ឆិកា គឺបីថ្ងៃ មុនក្រសួងសុខាភិបាលរកឃើញថា ពួកគាត់មានផ្ទុកជំងឺនេះ។ អាស៊ីសេរី បានព្យាយាមសុំការបំភ្លឺពីមន្ត្រីនាំពាក្យក្រសួងសុខាភិបាលជុំវិញរឿងនេះជាច្រើនលើកច្រើនសា ប៉ុន្តែមិនបានចម្លើយចំសំណួរនោះទេ។ ភាពខ្វះព័ត៌មាន ខ្វះភាពស្មោះត្រង់ និងខ្វះសេចក្តីក្លាហាន ក្នុងការហ៊ាននិយាយការពិត ជុំវិញស្ថានភាពនៃជំងឺនេះ គឺមិនអាចជួយអ្វីបានដល់វិធានការបង្ការនោះទេ។ លោក ហ៊ុន សែន ស្តីបន្ទោសអ្នកឆ្លើយមិនពិត និងស្នើឲ្យអ្នកពាក់ព័ន្ធទាំងអស់ហ៊ាននិយាយការពិត៖ « »។ តាំងពីផ្ទុះករណីរីករាលដាលជាសាកលនៃជំងឺផ្លូវដង្ហើមនេះមក កម្ពុជាទើបតែមានករណីចម្លងសហគមន៍ជាលើកដំបូង កាលពីថ្ងៃទី២៨ ខែវិច្ឆិកានោះ។ ទោះជាមានករណីធ្ងន់ធ្ងរបែបនេះក្តី កម្ពុជាមិនទាន់ប្រកាសបិទខេត្ត ក្រុង ឬប្រទេសនៅឡើយទេ គ្រាន់តែកែសម្រួលវិធានការបង្ការខ្លះប៉ុណ្ណោះ៕ | 2020-12-05T16:21:00+07:00 | rfa.org | https://www.rfa.org/khmer/news/health/hunsen-claims-that-the-community-outbreak-stems-from-incomplete-quarantine-12052020041430.html |
0bfdd94f-bd74-45d0-add4-2642e1ae080a | រកឃើញអ្នកឆ្លងកូវីដ១៩ថ្មី១០នាក់ទៀត៤ នាក់ជាករណីនាំចូល និង៦នាក់ ពាក់ព័ន្ធព្រឹត្តិការណ៍ សហគមន៍២៨ វិច្ឆិកា ព្រមទាំងអ្នកជាសះស្បើយម្នាក់ | ក្រសួងសុខាភិបាល នៅថ្ងៃទី០៥ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានមួយបានអោយដឹងថា ក្រសួងបានរកឃើញអ្នកឆ្លងកូវីដ១៩ថ្មី ចំនួន១០នាក់ទៀត ក្នុងនោះ៤នាក់ជាករណីនាំចូល និង៦នាក់ពាក់ព័ន្ធព្រឹត្តិការណ៍សហគមន៍២៨ វិច្ឆិកា ព្រមទាំងអ្នកជាសះស្បើយម្នាក់។ ជាមួយគ្នានេះក្រសួងក៏បាន បង្ហាញពីអត្តសញ្ញាញបុគ្គលិកហាង Pedro ទាំង៦នាក់ ដែលបានរកឃើញឆ្លងកូវីដ១៩ ក្នុងព្រឹត្តិការណ៍ «សហគមន៍ ២៨វិច្ឆិកា» និងរកឃើញករណីវិជ្ជមាន កូវីដ១៩ ចំនួន៤នាក់ផ្សេងទៀត នាំចូលពីក្រៅប្រទេសផងដែរ ។ បុគ្គលិកហាង Pedro ដែលឆ្លងកូវីដ១៩នោះរួមមាន៖ ១៖ ស្ត្រីជនជាតិខ្មែរ ឈ្មោះ Muy Sopheavy អាយុ២២ឆ្នាំ ស្នាក់នៅផ្ទះជួលខណ្ឌច្បារអំពៅ រាជធានីភ្នំពេញ។ ២៖ ស្ត្រីជនជាតិខ្មែរ ឈ្មោះ Yeak Chantha អាយុ២៨ឆ្នាំ ស្នាក់នៅផ្ទះលេខ ២៣៦ ផ្លូវលេខ៦៣៨ ភូមិម៉ាក់ក្លឿង សង្កាត់ច្បារអំពៅ១ ខណ្ឌច្បារអំពៅ ។ ៣៖ បុរសជនជាតិខ្មែរ ឈ្មោះ Cheak Chanrath អាយុ២០ឆ្នាំ ស្នាក់នៅសង្កាត់ត្រឡោកបែក ៣ ខណ្ឌទួលគោក ។ ៤៖ ស្ត្រីជនជាតិខ្មែរឈ្មោះ Pho Dolla អាយុ២៤ឆ្នាំ ស្នាក់នៅសង្កាត់ទន្លេបាសាក់ ខណ្ឌចំការមន ។ ៥៖ បុរសជនជាតិខ្មែរ ឈ្មោះ Khan Veha អាយុ២៣ឆ្នាំ ស្នាក់នៅជិតស្តុប Nokia ខណ្ឌសែនសុខ ។ ៦៖ ស្ត្រីជនជាតិខ្មែរ ឈ្មោះ Kouch Davin អាយុ២៣ឆ្នាំ ស្នាក់ផ្ទះលេខ E53 ភូមិតាងួន សង្កាត់កំបូល ខណ្ឌកំបូល។ បច្ចុប្បន្នអ្នកទាំង៦នាក់នេះ ត្រូវបានដាក់ឲ្យសម្រាកព្យាបាល នៅមន្ទីរពេទ្យមិត្តភាពខ្មែរសូវៀត ៥នាក់ និងម្នាក់ទៀតដាក់ឲ្យសម្រាកព្យាបាល នៅមណ្ឌលសុខភាពចាក់អង្រែ។ សម្រាប់អ្នកធ្វើដំណើរមកពី ក្រៅប្រទេសទាំង៤នាក់ ដែលរកឃើញវិជ្ជមានកូវីដ១៩ រួមមាន៖ ១៖ បុរសជនជាតិខ្មែរឈ្មោះ ម៉ីវ សុគន្ធ អាយុ៧៥ឆ្នាំ ស្នាក់នៅសង្កាត់ផ្សារថ្មី ខណ្ឌដូនពេញ រាជធានីភ្នំពេញ ជាអ្នកដំណើរមកពីប្រទេសចិន មកដល់កម្ពុជានៅថ្ងៃទី២០ ខែវិច្ឆិកា ឆ្នាំ២០២០ ដែលលទ្ធផលធ្វើតេស្តវត្ថុសំណាកលើកទី២ នៅថ្ងៃទី១៣ នៃការធ្វើចត្តាឡីស័ករបស់បុរសនេះ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺ ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ ២៖ បុរសជនជាតិអាមេរិកឈ្មោះ KAW THIKUN អាយុ៥៩ឆ្នាំ ស្នាក់នៅសង្កាត់ផ្សារថ្មី ខណ្ឌដូនពេញ រាជធានីភ្នំពេញ ជាអ្នកដំណើរមកពីប្រទេសចិន មកដល់កម្ពុជានៅថ្ងៃទី២០ ខែវិច្ឆិកា ឆ្នាំ ២០២០ ដែលលទ្ធផលធ្វើតេស្តវត្ថុសំណាកលើកទី២ នៅថ្ងៃទី១៣នៃការធ្វើចត្តាឡីស័ករបស់បុរសនេះ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺ ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ ៣៖ បុរសជនជាតិអាមេរិកឈ្មោះ SHAWN THACH អាយុ៤២ឆ្នាំ ស្នាក់នៅសង្កាត់ទឹកថ្លា ខណ្ឌសែនសុខ រាជធានីភ្នំពេញ ជាអ្នកដំណើរមកពីប្រទេសចិន មកដល់កម្ពុជានៅថ្ងៃទី ២០ ខែវិច្ឆិកា ឆ្នាំ២០២០ ដែលលទ្ធផលធ្វើតេស្តវត្ថុសំណាកលើកទី២ នៅថ្ងៃទី១៣ នៃការធ្វើចត្តាឡីស័ក របស់បុរសនេះ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើសរុបមានចំនួន ៤៩នាក់ ដែលនៅក្នុងចំនួននេះ មានបុគ្គលបីនាក់ខាងលើនេះផងដែរ។ រីឯ អ្នកដំណើរចំនួន៤៦នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅវិទ្យាល័យបូរី ១០០ខ្នង ចំនួន ១៤នាក់ និងនៅសណ្ឋាគារមួយក្នុងរាជធានីភ្នំពេញចំនួន ៣២នាក់។ ៤៖ បុរសជនជាតិអាមេរិកឈ្មោះ OUM CHANDARA អាយុ ៤៩ឆ្នាំ ស្នាក់នៅរាជធានីភ្នំពេញ ជាអ្នកដំណើរមកពីសហរដ្ឋអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃទី០៤ ខែធ្នូ ឆ្នាំ២០២០ ដែលលទ្ធផលធ្វើតេស្តវត្ថុសំណាករបស់បុរសនេះ ដែលផ្តល់ដោយ វិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យ សម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ សូមកត់សម្គាល់ថា អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ៤៨នាក់ ដែលនៅក្នុងចំនួននេះ មានបុគ្គលខាងលើនេះផងដែរ។ រីឯ អ្នកដំណើរចំនួន ៤៧នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយក្នុង រាជធានីភ្នំពេញចំនួន១៦នាក់ និងនៅសណ្ឋាគារមួយទៀតក្នុងរាជធានីភ្នំពេញចំនួន៣១នាក់ ។ ជាមួយគ្នានេះ ក្រសួងសុខភិបាលក៏បានប្រកាសពីករណី ជាសះស្បើយ អ្នកជំងឺកូវីដ១៩ម្នាក់ គឺលោកស្រី គឹម លីម អាយុ៤៩ឆ្នាំ មានអាសយដ្ឋាននៅសង្កាត់បឹងកេងកង៣ ខណ្ឌបឹងកេងកង ដែលបានធ្វើដំណើរមកពីអាមេរិក បន្តជើងហោះហើយនៅប្រទេសកូរ៉េខាងត្បូង តាមជើងហោះហើរមកដល់កម្ពុជា នៅថ្ងៃទី១៦ ខែវិច្ឆិកា ឆ្នាំ២០២០ ត្រូវបានអនុញ្ញាឲ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមបញ្ចាក់ថាគិតត្រឹមព្រឹក ថ្ងៃទី០៥ ខែធ្នូ ឆ្នាំ២០២០ កម្ពុជាមានអ្នកឆ្លងវីរុសកូវីដ-១៩ សរុប ចំនួន ៣៤៥នាក់ ក្នុងនោះបានព្យាបាលជាសះស្បើយ សរុបចំនួន ៣០៥នាក់ និងអ្នកសម្រាកព្យាបាល នៅមន្ទីរពេទ្យចំនួន៤០នាក់ (គ្មានអ្នកស្លាប់)៕ | 2020-12-05T15:06:00+07:00 | dap-news.com | https://dap-news.com/national/2020/12/05/103255/ |
652b4fba-2323-4af5-8a59-ba3a665a8941 | អ្នកឆ្លងកូវីដ១៩ ម្នាក់ Live ហ្វេសបុក រៀបរាប់ពីអាការៈខ្លួន | ជាង១១ម៉ោងមុន អ្នកឆ្លងកូវីដ១៩ ចំនួូន១នាក់ បាន Live ហ្វេសបុករៀបរាប់ពីអាការៈរបស់ខ្លួន កុំឱ្យមានរើសអើង និងកុំមានការជួបជុំគ្នាច្រើន ធ្វើអនាម័យជាប្រចាំដើម្បី គេចផុតផុតពីជំងឺដ៏កាចសាហាវនេះ។ ម្ចាស់គណនីហ្វេសបុករូបនោះមានឈ្មោះ Chan Tha បាននិយាយថា សូមកុំរើសអើង កុំប្រើពាក់សម្តីដែលបំបាក់ទឹកចិត្ត គួរតែមានការលើកទឹកចិត្តឲ្យពួកគេថែរក្សាខ្លួនឲ្យបានល្អជាងមុន ព្រោះពាក្យសម្តីអ្នកជុំវិញ គឺជាកម្លាំងចិត្ត ហើយក៏អាចជាការសម្លាប់ទឹកចិត្ត ដែលធ្វើឲ្យពួកគេលែងចង់ខ្វល់ខ្វាយពីខ្លួនឯងកាន់តែខ្លាំងឡើង។ ទស្សនាវីដេអូ៖ | 2020-12-05T11:01:00+07:00 | kampucheathmey.com | https://www.kampucheathmey.com/local-news/23609 |
a49a9c7d-fff5-4349-997a-2e82316371bf | ជួយគ្នាក្នុងគ្រាអាសន្ន! អឺរ៉ុប ផ្ដល់លុយជាង៣លានដុល្លារ គាំទ្រកម្ពុជា ក្នុងការប្រយុទ្ធប្រឆាំងជំងឺកូវីដ១៩ | សហភាពអឺរ៉ុប បានប្រកាសផ្តល់ ២,៨៤លានអឺរ៉ូ (ជាង ៣,៤៥លានដុល្លារ) ដើម្បីគាំទ្រកម្ពុជា ក្នុងបេសកកម្មប្រយុទ្ធប្រឆាំង ជាមួយជំងឺរាតត្បាតកូវីដ១៩ ។ យោតាមបណ្ដាញសង្គមហ្វេសប៊ុក របស់សហភាពអឺរ៉ុបប្រចាំកម្ពុជា នៅថ្ងៃទី៤ ធ្នូ បានឲ្យដឹងថា ដើម្បីឆ្លើយតបរបស់ក្រុមអឺរ៉ុបទៅលើជំងឺកូវីដ-១៩ សហភាពអឺរ៉ុបប្រកាស ផ្តល់មូលិធិជាទឹកប្រាក់សរុបចំនួន ២០ លានអឺរ៉ូ សម្រាប់គាំទ្រដល់ ប្រព័ន្ធសុខាភិបាល នៅសហគមអាស៊ាន។ សហភាពអឺរ៉ុប បានប្រកាសបើកដំណើរការ នូវកម្មវិធីថ្មីមួយដើម្បីជួយគាំទ្រដល់ប្រព័ន្ធ សុខាភិបាលរបស់ដៃគូអភិវឌ្ឍទាំង ៨ របស់យើងដែលស្ថិត ក្នុងតំបន់អាស៊ាន។ កម្មវិធីឆ្លើយតប និងការត្រៀមបង្ការជម្ងឺរាតត្បាត នៅតំបន់អាស៊ីអាគ្នេយ៍ នឹងត្រូវអនុវត្តកម្មវិធីដោយអង្គការសុខភាព ពិភពលោក ដោយធ្វើការយ៉ាងជិតស្និទ្ធជាមួយ នឹងអាជ្ញាធរជាតិនិង លេខាធិការដ្ឋានអាស៊ាន។ សហភាពអឺរ៉ុបបញ្ជាក់ថា «ក្នុងចំណែកនៃថវិកាសកលចំនួន២០លានអឺរ៉ូ ថវិកាចំនួន ២,៨៥ លានអឺរ៉ូ (៣,៤៥ លានដុល្លារ) នឹងត្រូវចំណាយនៅក្នុងប្រទេស កម្ពុជា។ កម្មវិធីនេះ នឹងត្រូវអនុវត្តដោយការិយាល័យអង្គការ សុខភាពពិភពលោកនៅភ្នំពេញ និងសហការជាមួយក្រសួងសុខាភិបាល ដើម្បីគាំទ្រដល់ផែនការឆ្លើយតប ថ្នាក់ជាតិនៃការប្រយុទ្ឋប្រឆាំង ជំងឺរាតត្បាតកូវីដ-១៩» ៕ | 2020-12-05T09:48:30+07:00 | kbnnews.com | https://kbn.news/archives/193744 |
4673ca0e-29dd-4c4a-8697-48dca3e2a42f | ស្វែងយល់ពីការព្យាបាលស្បូនស្រុត (Uterine Prolapse) ដោយមិនកាត់ស្បូន | ជំងឺស្រុតស្បូន គឺជាជំងឺដែលជួបប្រទះលើស្ត្រីវ័យចំណាស់ យើងអាចដឹងបានតាមរយៈការស្រុតចុះនៃសរីរាង្គបន្តពូជស្ត្រី (Pelvic Organ Prolapse) ដូចជាស្បូន (Uterus , vaginal vault prolapse), ប្លោកនោម (Cystocele) ឬ ផ្លូវលាមក (Rectocele) ចេញមកខាងក្រៅនៃទ្វារមាសស្ត្រី។ The Partial (Le Fort) Colpocleisis ជាការវះកាត់ព្យាបាលជំងឺស្បូនស្រុតដោយមិនកាត់ស្បូនចេញ (Obliterative surgery) ដែលមានប្រសិទ្ធភាពខ្ពស់បំផុត រយៈពេលវះកាត់ខ្លី មិនមានការឈឺចាប់ច្រើន (Less invasive) និងសម្រាកពេទ្យតិចថ្ងៃ។ Le Fort procedure ជាបច្ចេកទេសវះកាត់ល្អបំផុតសម្រាប់ស្ត្រីវ័យចំណាស់ ដែលមិនមានតម្រូវការរួមភេទ (Don’t plan future vaginal intercourse) ឬ មានជំងឺប្រចាំកាយច្រើន មិនអាចស៊ូជាមួយថ្នាំសណ្ដំរយៈពេលវែងបាន។ ជំងឺស្បូនស្រុតអាចមានរោគសញ្ញា – មានសភាពតឹងៗ ឬមានដុំ Bulge vaginal ខាងក្នុង ឬខាងក្រៅទ្វារមាស – ពិបាកនោម ពិបាកបន្ទោបង់ ឬរំខានដល់សកម្មភាពប្រចាំថ្ងៃ – ឈឺ ចុករោយ ចង្កេះ សូមស្វាគមន៍រាល់ការពិគ្រោះយោបល់ ដើម្បីទទួលយកការព្យាបាលប្រកបដោយបទពិសោធន៍ និងយកចិត្តទុកដាក់ខ្ពស់ជាមួយក្រុមគ្រូពេទ្យឯកទេសរបស់មន្ទីរពេទ្យកាល់ម៉ែត៕ | 2020-12-05T09:39:00+07:00 | kampucheathmey.com | https://www.kampucheathmey.com/health/23584 |
d5552a10-05a2-4528-ba23-1c5d5c1cfb50 | ឈ្មោះ និងកន្លែងរស់នៅ ! អ្នកឆ្លងជំងឺកូវីដ-១៩ នៅព្រឹកនេះ | នៅថ្ងៃទី០៥ ខែធ្នូ ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មានផ្លូវការ បង្ហាញពីអត្តសញ្ញាញបុគ្គលិកហាង Pedro ទាំង៦នាក់ ដែលបានរកឃើញឆ្លងកូវីដ១៩ ក្នុងព្រឹត្តិការណ៍ «សហគមន៍ ២៨វិច្ឆិកា» និងរកឃើញករណីវិជ្ជមានកូវីដ១៩ ចំនួន៤នាក់ផ្សេងទៀត នាំចូលពីក្រៅប្រទេស។ បុគ្គលិកហាង Pedro ដែលឆ្លងកូវីដ-១៩នោះរួមមាន៖ ទី១- ស្ត្រីជនជាតិខ្មែរ ឈ្មោះ Muy Sopheavy អាយុ២២ឆ្នាំ ស្នាក់នៅផ្ទះជួលខណ្ឌច្បារអំពៅ រាជធានីភ្នំពេញ។ ទី២- ស្ត្រីជនជាតិខ្មែរ ឈ្មោះ Yeak Chantha អាយុ២៨ឆ្នាំ ស្នាក់នៅផ្ទះលេខ ២៣៦ ផ្លូវលេខ៦៣៨ ភូមិម៉ាក់ក្លឿង សង្កាត់ច្បារអំពៅ១ ខណ្ឌច្បារអំពៅ ។ ទី៣- បុរសជនជាតិខ្មែរ ឈ្មោះ Cheak Chanrath អាយុ២០ឆ្នាំ ស្នាក់នៅសង្កាត់ត្រឡោកបែក ៣ ខណ្ឌទួលគោក ។ ទី៤- ស្ត្រីជនជាតិខ្មែរឈ្មោះ Pho Dolla អាយុ២៤ឆ្នាំ ស្នាក់នៅសង្កាត់ទន្លេបាសាក់ ខណ្ឌចំការមន ។ ទី៥-បុរសជនជាតិខ្មែរ ឈ្មោះ Khan Veha អាយុ២៣ឆ្នាំ ស្នាក់នៅជិតស្តុប Nokia ខណ្ឌសែនសុខ ។ ទី៦-ស្ត្រីជនជាតិខ្មែរ ឈ្មោះ Kouch Davin អាយុ២៣ឆ្នាំ ស្នាក់ផ្ទះលេខ E53 ភូមិតាងួន សង្កាត់កំបូល ខណ្ឌកំបូល។ បច្ចុប្បន្នអ្នកទាំង៦នាក់នេះ ត្រូវបានដាក់ឲ្យសម្រាកព្យាបាល នៅមន្ទីរពេទ្យមិត្តភាពខ្មែរសូវៀត ៥នាក់ និងម្នាក់ទៀតដាក់ឲ្យសម្រាកព្យាបាល នៅមណ្ឌលសុខភាពចាក់អង្រែ។ សម្រាប់អ្នកធ្វើដំណើរមកពីក្រៅប្រទេសទាំង៤នាក់ ដែលរកឃើញវិជ្ជមានកូវីដ១៩ រួមមាន៖ ទី ១- បុរសជនជាតិខ្មែរឈ្មោះ ម៉ីវ សុគន្ធ អាយុ៧៥ឆ្នាំ ស្នាក់នៅសង្កាត់ផ្សារថ្មី ខណ្ឌដូនពេញ រាជធានីភ្នំពេញ ជាអ្នកដំណើរមកពីប្រទេសចិន មកដល់កម្ពុជានៅថ្ងៃទី២០ ខែវិច្ឆិកា ឆ្នាំ២០២០ ដែលលទ្ធផលធ្វើតេស្តវត្ថុសំណាកលើកទី២ នៅថ្ងៃទី១៣ នៃការធ្វើចត្តាឡីស័ករបស់បុរសនេះ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺ ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ ទី២-បុរសជនជាតិអាមេរិកឈ្មោះ KAW THIKUN អាយុ៥៩ឆ្នាំ ស្នាក់នៅសង្កាត់ផ្សារថ្មី ខណ្ឌដូនពេញ រាជធានីភ្នំពេញ ជាអ្នកដំណើរមកពីប្រទេសចិន មកដល់កម្ពុជានៅថ្ងៃទី២០ ខែវិច្ឆិកា ឆ្នាំ ២០២០ ដែលលទ្ធផលធ្វើតេស្តវត្ថុសំណាកលើកទី២ នៅថ្ងៃទី១៣នៃការធ្វើចត្តាឡីស័ករបស់បុរសនេះ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺ ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ ទី៣-បុរសជនជាតិអាមេរិកឈ្មោះ SHAWN THACH អាយុ៤២ឆ្នាំ ស្នាក់នៅសង្កាត់ទឹកថ្លា ខណ្ឌសែនសុខ រាជធានីភ្នំពេញ ជាអ្នកដំណើរមកពីប្រទេសចិន មកដល់កម្ពុជានៅថ្ងៃទី ២០ ខែវិច្ឆិកា ឆ្នាំ២០២០ ដែលលទ្ធផលធ្វើតេស្តវត្ថុសំណាកលើកទី២ នៅថ្ងៃទី១៣ នៃការធ្វើចត្តាឡីស័ក របស់បុរសនេះ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ ជាការកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើសរុបមានចំនួន ៤៩នាក់ ដែលនៅក្នុងចំនួននេះ មានបុគ្គលបីនាក់ខាងលើនេះផងដែរ។ រីឯ អ្នកដំណើរចំនួន៤៦នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅវិទ្យាល័យបូរី ១០០ខ្នង ចំនួន ១៤នាក់ និងនៅសណ្ឋាគារមួយក្នុងរាជធានីភ្នំពេញចំនួន ៣២នាក់។ ទី៤-បុរសជនជាតិអាមេរិកឈ្មោះ OUM CHANDARA អាយុ ៤៩ឆ្នាំ ស្នាក់នៅរាជធានីភ្នំពេញ ជាអ្នកដំណើរមកពីសហរដ្ឋអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃទី០៤ ខែធ្នូ ឆ្នាំ២០២០ ដែលលទ្ធផលធ្វើតេស្តវត្ថុសំណាករបស់បុរសនេះ ដែលផ្តល់ដោយ វិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យ សម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ជាការកត់សម្គាល់ថា អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ៤៨នាក់ ដែលនៅក្នុងចំនួននេះ មានបុគ្គលខាងលើនេះផងដែរ។ រីឯ អ្នកដំណើរចំនួន ៤៧នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយក្នុង រាជធានីភ្នំពេញចំនួន១៦នាក់ និងនៅសណ្ឋាគារមួយទៀតក្នុងរាជធានីភ្នំពេញចំនួន៣១នាក់ ។ ចំណែក អ្នកជាសះស្បើយពីជំងឺកូវីដ-១៩ម្នាក់នៅព្រឹកនេះ គឺលោកស្រី គឹម លីម អាយុ៤៩ឆ្នាំ មានអាសយដ្ឋាននៅសង្កាត់បឹងកេងកង៣ ខណ្ឌបឹងកេងកង ដែលបានធ្វើដំណើរមកពីអាមេរិក បន្តជើងហោះហើយនៅប្រទេសកូរ៉េខាងត្បូង តាមជើងហោះហើរមកដល់កម្ពុជា នៅថ្ងៃទី១៦ ខែវិច្ឆិកា ឆ្នាំ២០២០ ត្រូវបានអនុញ្ញាឲ្យចេញពីមណ្ឌលសុខភាពចាក់អង្រែ រាជធានីភ្នំពេញ៕ | 2020-12-05T09:34:34+07:00 | kbnnews.com | https://kbn.news/archives/193736 |
d24e9e31-b484-4a0f-994c-185c7d427cf1 | លម្អិតឈ្មោះ អាសយដ្ឋានអ្នកឆ្លងកូវីដ ១០ នាក់ រកឃើញថ្មី នៅព្រឹកនេះ | ក្រសួងសុខាភិបាលបានសម្រេចបញ្ចេញអត្តសញ្ញាណអ្នកឆ្លងកូវីដ ១០ នាក់ដែលរកឃើញនៅព្រឹកនេះ ដោយមានបង្ហាញទាំងឈ្មោះ អាស័យដ្ឋាន ទីកន្លែងធ្វើការ ដើម្បីប្រជាពលរដ្ឋមានការប្រុងប្រយ័ត្ន ឬអ្នកមានការប៉ះពាល់ត្រូវប្រញាប់ទៅធ្វើតេស្តជាបន្ទាន់។ អ្នកដំណើរចូលប្រទេសកម្ពុជា មិនពាក់ព័ន្ធព្រឹត្តិការណ៍សហគមន៍ ២៨ វិច្ឆិកា មាន ០៤ នាក់៖ ១/ បុរសជានជាតិខ្មែរឈ្មោះ អ៊ីវ សុគន្ធ អាយុ ៧៥ ឆ្នាំ មានអាស័យដ្ឋាននៅសង្កាត់ផ្សារថ្មី ខណ្ឌដូនពេញ ជាអ្នកដំណើរមកពីប្រទេសចិន មកដល់កម្ពុជានៅថ្ងៃ ២០ វិច្ឆិកា ឆ្នាំ ២០២០។ លទ្ធផលធ្វើតេស្តសំណាកលើកទីពីរនៅថ្ងៃ ១៣ នៃការធ្វើចត្តាឡីស័ក មានវិជ្ជមានកូវីដ ១៩ ហើយបច្ចុប្បន្នអ្នកជំងឺកំពុងសម្រាកនៅមន្ទីរពេទ្យខ្មែរសូវៀត។ ២/ បុរសជនជាតិអាមេរិកឈ្មោះ KAW THIKUN អាយុ ៥៩ ឆ្នាំ មានអាស័យដ្ឋាននៅសង្កាត់ផ្សារថ្មី ខណ្ឌដូនពេញ ជាអ្នកដំណើរមកពីប្រទេសចិន មកដល់កម្ពុជានៅថ្ងៃ ២០ វិច្ឆិកា ឆ្នាំ ២០២០។ លទ្ធផលធ្វើតេស្តសំណាកលើកទីពីរនៅថ្ងៃ ១៣ នៃការធ្វើចត្តាឡីស័ក មានវិជ្ជមានកូវីដ ១៩ ហើយបច្ចុប្បន្នអ្នកជំងឺកំពុងសម្រាកនៅមន្ទីរពេទ្យខ្មែរសូវៀត។ ៣/ បុរសជនជាតិអាមេរិកឈ្មោះ SHAWN THACH អាយុ ៤២ ឆ្នាំ មានអាស័យដ្ឋាននៅសង្កាត់ទឹកថ្លា ខណ្ឌសែនសុខ ជាអ្នកដំណើរមកពីប្រទេសចិន មកដល់កម្ពុជានៅថ្ងៃ ២០ វិច្ឆិកា ឆ្នាំ ២០២០។ លទ្ធផលធ្វើតេស្តសំណាកលើកទីពីរនៅថ្ងៃ ១៣ នៃការធ្វើចត្តាឡីស័ក មានវិជ្ជមានកូវីដ ១៩ ហើយបច្ចុប្បន្នអ្នកជំងឺកំពុងសម្រាកនៅមន្ទីរពេទ្យខ្មែរសូវៀត។ ៤/ បុរសជានជាតិអាមេរិកឈ្មោះ OUM CHANDARA អាយុ ៤៩ ឆ្នាំ មានអាស័យដ្ឋាននៅរាជធានីភ្នំពេញ ជាអ្នកដំណើរមកពីអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃ ០៤ ធ្នូ ឆ្នាំ ២០២០។ លទ្ធផលធ្វើតេស្តសំណាកមានវិជ្ជមានកូវីដ ១៩ ហើយបច្ចុប្បន្នអ្នកជំងឺកំពុងសម្រាកនៅមណ្ឌលសុខភាពចាក់អង្រែ។ អ្នកឆ្លងពាក់ព័ន្ធព្រឹត្តិការណ៍សហគមន៍ ២៨ វិច្ឆិកា មាន ០៦ នាក់៖ ១/ ស្រ្តីជនជាតិខ្មែរឈ្មោះ MUY SOPHEAVY អាយុ ២២ ឆ្នាំ មានអាសយដ្ឋាននៅផ្ទះជួល ខណ្ឌច្បារអំពៅ ជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ ២/ ស្រ្តីជនជាតិខ្មែរឈ្មោះ YEAK CHANTHA អាយុ ២៨ ឆ្នាំ មានអាសយដ្ឋាននៅផ្ទះលេខ ២៣៦ ផ្លូវលេង ៦៣៨ ភូមិម៉ាក់ក្លឿង សង្កាត់ច្បារអំពៅ ១ ខណ្ឌច្បារអំពៅ ជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ ៣/ បុរសជនជាតិខ្មែរឈ្មោះ CHEAK CHANRATH អាយុ ២០ ឆ្នាំ មានអាសយដ្ឋាននៅសង្កាត់ត្រឡោកបែក ៣ ខណ្ឌទួលគោក ជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ ៤/ ស្រ្តីជនជាតិខ្មែរឈ្មោះ PHO DOLLA អាយុ ២៤ ឆ្នាំ មានអាសយដ្ឋាននៅសង្កាត់ទន្លេបាសាក់ ខណ្ឌចំការមន ជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ ៥/ បុរសជនជាតិខ្មែរឈ្មោះ KHAN VEHA អាយុ ២៣ ឆ្នាំ មានអាសយដ្ឋានស្នាក់នៅស្តុប NOKIA ១ ខណ្ឌសែនសុខ ជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ ៦/ ស្រ្តីជនជាតិខ្មែរឈ្មោះ KOUCH DAVIN អាយុ ២៣ ឆ្នាំ មានអាសយដ្ឋាននៅផ្ទះអឺ៥៣ ភូមិតាងួន សង្កាត់កំបូល ខណ្ឌកំបូលជាបុគ្គលិកហាង Pedro ផ្លូវព្រះសីហនុ ជាអ្នកប៉ះពាល់អ្នកជំងឺកូវីដ ១៩ ឈ្មោះឡាយ សេងលីន អាយុ ២១ ឆ្នាំ ដែលរកឃើញវិរុសកូវីដ ១៩ នៅថ្ងៃ ០២ ធ្នូ ឆ្នាំ២០២០។ | 2020-12-05T08:23:00+07:00 | kampucheathmey.com | https://www.kampucheathmey.com/local-news/23528 |
f29f16ff-796a-4b3d-a57d-b5613d6785ce | កើនកាន់តែច្រើន! គិតត្រឹមថ្ងៃទី០៥ ខែធ្នូនេះ ក្រសួងបានធ្វើតេស្ដអ្នកប៉ះពាល់ជាមួយអ្នកជំងឺកូវីដ១៩ សរុបចំនួន១ម៉ឺននាក់ហើយ | យោងតាមសេចក្ដីជូនព័ត៌មានរបស់ក្រសួងសុខាភិបាលកម្ពុជា មុននេះបន្ដិចបានឲ្យដឹងថា រហូតដល់ម៉ោង០៨និង០០ ព្រឹក ថ្ងៃទី០៥ ខែធ្នូ ឆ្នាំ២០២០ យើងរកឃើញករណីជំងឺកូវីដ-១៩ ពាក់ព័ន្ធនឹងព្រឹត្តិការ ឆ្លងក្នុងសហគមន៍ ២៨ វិច្ឆិកា សរុបទាំងអស់ចំនួន២៩នាក់។ ក្រសួងបានបញ្ជាក់ថា យើងបានធ្វើតេស្តរកវីរុសកូវីដ-១៩ លើមនុស្សចំនួន១០ ១៤៧នាក់ ក្នុងចំណោមមនុស្ស១លាន នាក់ គិតចាប់តាំងពីរកឃើញករណីជំងឺកូវីដ១៩ដំបូងបំផុតនៅថ្ងៃទី២៧ ខែមករា ឆ្នាំ២០២០ មក។ ក្រសួងបានបន្ដថា ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យើងត្រូវបន្តពាក់ម៉ាស់ពេចេញក្រៅផ្ទះ និងឧស្សាហ៍លាងដៃជាមួយសាប៊ូ អាល់កុល ឬជែល ៕ | 2020-12-05T08:21:33+07:00 | kbnnews.com | https://kbn.news/archives/193718 |
b20f2def-ca1e-40e2-9129-0840c2e12bba | ថ្ងៃទី៤ធ្នូ មានករណីវិជ្ជមានវីរុសកូវីដ-១៩ ថ្មី ចំនួន ១០នាក់ (បុគ្គលិកហាង Pedro ៦នាក់) និងមានអ្នកជាសះស្បេីយចំនួន ១នាក់ | ភ្នំពេញ៖ ក្រសួងសុខាភិបាល នៅថ្ងៃទី៥ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មាន ផ្លូវការ មានករណីវិជ្ជមានវីរុសកូវីដ-១៩ ថ្មី ចំនួន ១០នាក់និងមានអ្នកជាសះស្បេីយចំនួន ០១នាក់ ក្នុងនោះមានបុគ្គលិកហាង Pedro ទាំង៦នាក់ ដែលបានរកឃើញឆ្លងកូវីដ១៩ ក្នុងព្រឹត្តិការណ៍ «សហគមន៍ ២៨វិច្ឆិកា» និងរកឃើញករណីវិជ្ជមានកូវីដ១៩ ចំនួន៤នាក់ផ្សេងទៀត នាំចូលពីក្រៅប្រទេស៕ | 2020-12-05T08:00:14+07:00 | cen.com.kh | https://cen.com.kh/archives/272195.html |
e2fab9a9-21d3-4964-ae94-af631400ab4f | ឆ្លងកាន់តែច្រើន ! ព្រឹកនេះ រកឃើញអ្នកឆ្លងជំងឺកូវីដ-១៩ ចំនួន១០នាក់ … | នៅព្រឹកថ្ងៃទី០៥ ខែធ្នូ ឆ្នាំ២០២០ ក្រសួងសុខាភិបាលបានចេញសេចក្តីជូនដំណឹង ពីករណីវិជ្ជមានវីរុសកូវីដ-១៩ ថ្មី ចំនួន ១០នាក់ និងមានអ្នកជាសះស្បើយចំនួន ០១នាក់ ។ សូមប្រិយមិត្តអានសេចក្តីជូនដំណឹងរបស់ក្រសួងសុខាភិបាលដូចខាងក្រោម៖ | 2020-12-05T07:55:25+07:00 | kbnnews.com | https://kbn.news/archives/193713 |
c9880319-135c-4339-bb88-85a8f0d1b80f | ស្ថានការណ៌កាន់តែអាក្រក់ហើយ! ព្រឹកនេះក្រសួងប្រកាសរកឃើញករណីឆ្លងកូវីដ-១៩ ចំនួន១០នាក់ ដែល៦នាក់ជាបុគ្គលិក Pedro | ក្រសួងសុខាភិបាល នៅថ្ងៃទី០៥ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានផ្លូវការ បង្ហាញពីអត្តសញ្ញាញបុគ្គលិកហាង Pedro ទាំង៦នាក់ ដែលបានរកឃើញឆ្លងកូវីដ១៩ ក្នុងព្រឹត្តិការណ៍ «សហគមន៍ ២៨វិច្ឆិកា» និងរកឃើញករណីវិជ្ជមានកូវីដ១៩ ចំនួន៤នាក់ផ្សេងទៀត នាំចូលពីក្រៅប្រទេស។ | 2020-12-05T07:52:22+07:00 | kbnnews.com | https://kbn.news/archives/193714 |
3e47bf67-dbb4-4d9f-a47d-c8344da492c5 | បង្ហាញឈ្មោះជាសាធារណៈអ្នកឆ្លងកូវីដ ១០ នាក់ព្រឹកនេះ បងប្អូនណាពាក់ព័ន្ធ សូមប្រញាប់ទៅធ្វើតេស្តជាបន្ទាន់ | ក្រសួងសុខាភិបាលបានបញ្ចេញអត្តសញ្ញាណអ្នកឆ្លង ១០ នាក់ដែលរកឃើញនៅព្រឹកនេះ ដើម្បីអ្នកមានការប៉ះពាល់ ត្រូវប្រញាប់ទៅធ្វើតេស្តជាបន្ទាន់។ | 2020-12-05T07:40:00+07:00 | kampucheathmey.com | https://www.kampucheathmey.com/local-news/23501 |
1c0d0626-a0c9-4f85-8f7c-23acaa48de28 | ឃាត់ខ្លួនស្រ្តីម្នាក់រកស៊ីលក់អនឡាញ ដើម្បីអប់រំ ករណីថា ផ្សារជម្ពូវ័ន្តបិទហើយអ្នកលក់ទូរស័ព្ទម្នាក់បានស្លាប់ ដោយសារជំងឺកូវីដ | ភ្នំពេញ៖នគរបាលប្រឆាំងបទល្មើសបច្ចេកវិទ្យា បានឃាត់ស្រ្តីម្នាក់រកស៊ីលក់អនឡាញជា ម្ចស់គណនីឈ្មោះ Ka Piink បានបង្ហោះសារ ដែលមានខ្លឹមសារថា” ផ្សារជម្ពូវ័ន្តបិទហើយ អ្នកលក់ទូរស័ព្ទម្នាក់បានស្លាប់ និងបងប្អូនគាត់5នាក់ទៀតក៏បានឆ្លងដែរ”។ នាយកដ្ឋានប្រឆាំងបទល្មើសបច្ចេកវិទ្យា សហការជាមួយអធិការដ្ឋាននគរបាលខណ្ឌដង្កោ បានធ្វើការស្រាវជ្រាវ និងឃាត់ខ្លួននារីម្នាក់ ឈ្មោះ ឈិន មន្ថា អាយុ35ឆ្នាំ មានអាសយដ្ឋាន ផ្ទះលេខ12 ផ្លូវsk05 បុរីពិភពថ្មីកួរស្រូវ3 ស្ថិតក្នុងភូមិកណ្តាល សង្កាត់រលួស ខណ្ឌដង្កោ រាជធានីភ្នំពេញ មានមុខរបរជាអ្នកលក់ online ដែលមាន page ឈ្មោះ MC Cosmetic។ កាលពីថ្ងៃទី2 ខែធ្នូ ឆ្នាំ2020 ម្ចាស់គណនីឈ្មោះ Ka Piink បានបង្ហោះក្នុងគណនីរបស់ខ្លួន ដែលមានខ្លឹមសារថា” ផ្សារជម្ពូវ័ន្តបិទហើយ អ្នកលក់ទូរស័ព្ទម្នាក់បានស្លាប់ និងបងប្អូនគាត់5នាក់ទៀតក៏បានឆ្លងដែរ” បន្ទាប់មកមានអ្នកប្រើប្រាស់បណ្ដាញសង្គមហ្វេសប៊ុក បានធ្វើការចែករំលែកតៗគ្នាជាច្រើន ដោយខ្លឹមសារនេះបានផ្ទុយពីការពិតទាំងស្រុង។ ដោយឃើញដូច្នេះអគ្គស្នងការនគរបាលស្តីទី លោកឆៃ ស៊ូណារិទ្ធ បានចេញបញ្ជាឲ្យនាយកដ្ឋានជំនាញ ធ្វើការស្រាវជ្រាវជាបន្ទាន់ ដើម្បីឲ្យបញ្ឈប់ការចែកចាយព័ត៌មាន ដែលអាចបង្កឱ្យមានការចលាចលនៅក្នុងសង្គម។ នៅថ្ងៃទី 4 ខែធ្នូ ឆ្នាំ 2020 វេលាម៉ោង 2 រសៀល នាយកដ្ឋានប្រឆាំងបទល្មើសបច្ជេកវិទ្យា បានសហការជាមួយអធិការដ្ឋាននគរបាលខណ្ឌដង្កោ ធ្វើការឃាត់ខ្លួន ម្ចាស់គណនីខាងលើ ដើម្បីយកមកបំភ្លឺនៅក្នុងប៉ុស្តិ៍នគរបាលរដ្ឋបាលរលួស ។ លោក យ៉ូង សុវណ្ណ នាយផ្នែកប្រឆាំងបទល្មើសតាមប្រព័ន្ធទូរគមនាគមន៍ នៃនាយកដ្ឋានប្រឆាំងបទល្មើសបច្ចេកវិទ្យា បានបញ្ជាក់ប្រាប់ថា ស្ត្រីឈ្មោះ ឈិន មន្ថា ដែលជាម្ចាស់គណនី បានសារភាពថា ខ្លួនពិតជាបានបង្ហោះព័ត៌មានដែលមានខ្លឹមសារដូចខាងលើនោះមែន ដោយខ្លួនបានទទួលសារពីមិត្តភ័ក្កិតាម messenger ដោយខ្វះការពិចារណាខ្លួន ក៏បានបង្ហោះព័ត៌មាននេះទៅក្នុងគណនី បន្ទាប់មកខ្លួនក៏លុបចេញទៅវិញ ដោយមានអ្នកប្រាប់ថាព័ត៌មាននេះមិនពិតទេ តែខ្លួនមិនបានដឹងថាមានអ្នកយកទៅចែកចាយបន្តយ៉ាងច្រើន ដែលធ្វើឲ្យមានការភាន់ច្រឡំពីមហាជន បន្ទាប់មកនារីឈ្មោះ ឈិន មន្ថា ក៏បានធ្វើការសុំអភ័យទោស និងសន្យាថាឈប់ចែកចាយព័ត៌មានណា ដែលមិនមានប្រភពច្បាស់លាស់ទៀតហើយ។ ឯកឧត្តមឧត្តមសេនីយ៍ឯក ជា ពៅ ប្រធាននាយកដ្ឋានប្រឆាំងបទល្មើសបច្ចេកវិទ្យា បានដាស់តឿនក្រើនរំលឹក ដល់អ្នកលេងក្នុងបណ្ដាញសង្គមទាំងអស់ សូមធ្វើការពិចារណា និងផ្ទៀងផ្ទាត់រាល់ព័ត៌មានទាំងអស់ មុនពេលដែលបង្ហោះទៅក្នុងបណ្ដាញសង្គម ជៀសវាងបង្ហោះព័ត៌មានណាដែលមិនមានការពិត និងគ្មានប្រភពច្បាស់លាស់ដែលអាចប្រឈមមុខនឹងច្បាប់ និងបង្កភាពចលាចលដល់សង្គមជាតិទាំងមូល៕ | 2020-12-05T07:30:05+07:00 | cen.com.kh | https://cen.com.kh/archives/272156.html |
013a5989-6b54-42ea-bf41-7da1546c21ad | EU ផ្ដល់៣,៤៥លានដុល្លារមកកម្ពុជា ដើម្បីគាំទ្រ ប្រយុទ្ធប្រឆាំងកូវីដ-១៩ | ភ្នំពេញ៖ សហភាពអឺរ៉ុប (EU) បានផ្ដល់ថវិកា ចំនួន៣,៤៥លានដុល្លារ មកដល់ប្រទេសកម្ពុជា ដើម្បីគាំទ្រដល់ផែនការ ឆ្លើយតបថ្នាក់ជាតិ នៃការប្រយុទ្ធ ប្រឆាំងជំងឺរាតត្បាតកូវីដ-១៩។ តាមរយៈបណ្ដាញទំនាក់ទំនងសង្គមហ្វេសប៊ុក សហភាពអឺរ៉ុបប្រចាំកម្ពុជា នៅថ្ងៃទី៤ ខែធ្នូ ឆ្នាំ២០២០ បានឲ្យដឹងថា ដើម្បីឆ្លើយតបរបស់ក្រុមអឺរ៉ុប ទៅលើជំងឺកូវីដ-១៩ សហភាពអឺរ៉ុប ប្រកាសផ្តល់មូនិធិជា ទឹកប្រាក់សរុបចំនួន២០ លានអឺរ៉ូ សម្រាប់គាំទ្រដល់ប្រព័ន្ធសុខាភិបាល នៅសហគមអាស៊ាន។ ជាងនេះទៅទៀត សហភាពអឺរ៉ុប ក៏បានប្រកាសបើក ដំណើរការនូវកម្មវិធីថ្មីមួយ ដើម្បីជួយគាំទ្រដល់ប្រព័ន្ធ សុខាភិបាលរបស់ដៃគូអភិវឌ្ឍទាំង៨ របស់សហភាពអឺរ៉ុប ដែលស្ថិតក្នុងតំបន់អាស៊ាន។ កម្មវិធីឆ្លើយតប និងការត្រៀមបង្ការជំងឺរាតត្បាត នៅតំបន់អាស៊ីអាគ្នេយ៍ នឹងត្រូវអនុវត្តកម្មវិធីដោយអង្គការសុខភាព ពិភពលោក ដោយធ្វើការយ៉ាងជិតស្និទ្ធជាមួយ នឹងអាជ្ញាធរជាតិ និងលេខាធិការដ្ឋានអាស៊ាន។ សហភាពអឺរ៉ុប បញ្ជាក់យ៉ាងដូច្នេះថា «ក្នុងចំណែកនៃថវិកាសកល ចំនួន២០លានអឺរ៉ូ ថវិកាចំនួន២,៨៥លានអឺរ៉ូ (៣,៤៥លានដុល្លារ) នឹងត្រូវចំណាយ នៅក្នុងប្រទេសកម្ពុជា។កម្មវិធីនេះ នឹងត្រូវអនុវត្តដោយការិយាល័យអង្គការ សុខភាពពិភពលោក នៅភ្នំពេញ និងសហការជាមួយ ក្រសួងសុខាភិបាល ដើម្បីគាំទ្រដល់ផែនការឆ្លើយតប ថ្នាក់ជាតិនៃការប្រយុទ្ធប្រឆាំងជំងឺរាតត្បាតកូវីដ-១៩»៕ | 2020-12-05T06:29:00+07:00 | dap-news.com | https://dap-news.com/national/2020/12/04/103246/ |
96dcced0-8dd6-4e18-8e6c-e2f10c8e2785 | សម្ដេចតេជោ អំពាវនាវឲ្យអ្នកមានជំងឺកូវីដ-១៩ ពាក់ព័ន្ធព្រឹត្តិការណ៍សហគមន៍២៨វិច្ឆិកា ផ្ដល់ព័ត៌មានជាក់លាក់ ដើម្បីផ្ដាច់ឬស្សគល់ឆ្លងចូលសហគមន៍ | ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានធ្វើការអំពាវនាវឲ្យអ្នកមានជំងឺកូវីដ-១៩ ដែលជាប់ពាក់ព័ន្ធព្រឹត្តិការណ៍សហគមន៍ ២៨វិច្ឆិកា ត្រូវផ្ដល់ព័ត៌មានជាក់លាក់ ច្បាស់លាស់ និងស្មោះត្រង់ ដើម្បីផ្ដាច់ឬស្សគល់ នៃការឆ្លងចូលសហគមន៍របស់កម្ពុជា។ តាមរយៈសារសំឡេងរបស់ សម្ដេចតេជោ ហ៊ុន សែន នៅយប់ថ្ងៃទី៤ ខែធ្នូ ឆ្នាំ២០២០ ថា ព្រឹត្តិការណ៍ សហគមន៍ ២៨ វិច្ឆិកា តាមការប៉ានស្មានអ្នកបច្ចេកទេស និងសម្ដេចផ្ទាល់ មានលទ្ធភាពជាច្រើនចេញមកពី ស្ថានភាពនៃធ្វើការចត្តាឡីស័កមិនគ្រប់គ្រាន់ សម្រាប់ជនបរទេសមួយចំនួន ជាពិសេស អាចមានទំនាក់ទំនងជាមួយ លោក ឆែម សាវុធ និងក្រុមគ្រួសាររបស់លោក។ សម្ដេចតេជោ មានប្រសាសន៍ថា «ខ្ញុំសូមយកឱកាសនេះ ធ្វើការអំពាវនាវចំពោះអ្នកមានជំងឺកូវីដ ទាំង២៩នាក់ (ជាប់ពាក់ព័ន្ធ ២៨ វិច្ឆិកា) សូមឲ្យមានការ ស្មោះត្រង់ ឆ្លើយឲ្យត្រង់ៗ ហើយពេលវេលានេះ គឺជាពេលវេលាចាំបាច់បំផុតដែលត្រូវធ្វើការបំភ្លឺឲ្យបានច្បាស់លាស់ គឺមិនអាចប្រើវិធី ចង់ឆ្លើយក៏ឆ្លើយ មិនចង់ឆ្លើយក៏ហី មិនធ្វើយ៉ាងដូច្នេះទេ។វាជាមហន្ដរាយ សម្រាប់សុខភាពសាធារណៈ វាមហន្ដរាយសម្រាប់ខ្លួនយើងផង វាមហន្ដរាយសម្រាប់ក្រុមគ្រួសារយើងផង និងមហន្ដរាយសម្រាប់អ្នកដទៃផង»។ សម្ដេចតេជោ បន្ដថា «ខ្ញុំសូមអំពាវនាវដល់អ្នកទាំងនេះ ផ្ដល់ព័ត៌មានឲ្យជាក់លាក់ និងច្បាស់លាស់ រយៈពេលកន្លងទៅ នេះជួបអ្នកណាខ្លះ? បានធ្វើអ្វីខ្លះ? ហើយបានទៅទីណាខ្លះ? ព្រោះបញ្ហានេះជាពន្លឿសំខាន់សម្រាប់ការរុករកផ្ដាច់ឬ ស្សគល់ នៃការឆ្លងចូលសហគមន៍ (សហគមន៍ ២៨ វិច្ឆិកា)»។ សម្ដេចតេជោ បន្ថែមថា អ្វីទៅដែលហៅថា ព្រឹត្តិការណ៍សហគមន៍ ២៨ វិច្ឆិកា នៅតែហ៊ុំព័ទ្ធនៃក្រុមគ្រួសាររបស់លោក ឆែម សាវុធ និងអ្នកមានពាក់ព័ន្ធជាមួយលោកតែប៉ុណ្ណោះ មិនទាន់រីកសាយភាយទៅដល់ចង្កោមផ្សេងៗនៅឡើយ។ សម្ដេចថា បើមិនឆ្លើយឲ្យបានត្រឹមត្រូវទេ ជំងឺកូវីដ-១៩ នឹងរីករាលដាល បន្ដទៀត ដូច្នេះ ត្រូវផ្ដល់ព័ត៌មានឲ្យជាក់លាក់ តើឆ្លងមកពីអ្នកណា? ឆ្លងចំពោះអ្នកណា? ហើយចេញពីអ្នកណា? ដើម្បីងាយស្រួលក្រុមការងារក្រសួងចាត់ការបន្ដទៀ ត។ សម្ដេចតេជោ ក៏មានការសោកស្ដាយចំពោះជំងឺកូវីដ-១៩ បានឆ្លងចូលដល់សហគមន៍របស់កម្ពុជា ទោះបីមិនទាន់មាន អ្នកស្លាប់ក៏ដោយ ។សម្ដេចស្នើឲ្យកងកម្លាំងនគរបាលជាតិទាំងអស់ ត្រូវពង្រឹងបន្ថែម ទៀតចំពោះ កន្លែងធ្វើចត្តាឡីស័ក។ សម្ដេច ក៏បានអំពាវនាវ ទៅដល់ប្រជាពលរដ្ឋទាំងអស់ត្រូវមានការ ប្រុងប្រយ័ត្នចំពោះជំងឺកូវីដ-១៩។ ជាងនេះទៅទៀត សម្ដេចតេជោ ក៏បានសម្រេច បង្ហាញអត្តសញ្ញាណអ្នកជំងឺកូវីដ-១៩ បន្ទាប់ពីទទួល បានលទ្ធផលតេស្ដកូវីដ-១៩វិជ្ជមានភ្លាម តាមបណ្ដាញផ្សព្វផ្សាយផ្លូវការរបស់ក្រសួងសុខាភិបាល ដើម្បីងាយស្រួលក្នុងការស្វែងរកអ្នក ពាក់ព័ន្ធឲ្យបានឆាប់រហ័ស ជាពិសេស បង្កលក្ខណៈងាយស្រួលឲ្យអ្នកពាក់ព័ន្ធនឹងជំងឺកូវីដ-១៩ ចេញមុខទាក់ទងមក ក្រសួងសុខាភិបាល ឬអាជ្ញាធរពាក់ព័ន្ធ។ ឆ្លៀតឱកាសនោះ សម្ដេចតេជោ ហ៊ុន សែន ក៏បានលើកឡើងថា នាពេលកន្លងមក ក្រសួងសុខាភិបាល ធ្វើចត្តាឡីស័ក សម្រាប់អ្នកមកពីក្រៅប្រទេស ចំនួន១៤ថ្ងៃ។ប៉ុន្ដែក្រោយមកទៀត ដើម្បីពន្លឿនដល់ការរស់រានមានជីវិតខាងវិស័យសេដ្ឋកិច្ច និងសង្គម ក៏បានផ្ដល់ឱកាសឲ្យអ្នកមកពីក្រៅប្រទេសចំពោះអ្នកបច្ចេកទេស និងអ្នកធុរកិច្ច ធ្វើចត្តាឡីស័កតែ ២ថ្ងៃប៉ុណ្ណោះ បន្ទាប់ពីការធ្វើតេស្ដអវិជ្ជមានកូវីដ-១៩ ហើយអនុញ្ញាតឲ្យពួកគាត់ ធ្វើដំណើរទៅធ្វើការវិញ គ្រាន់តែមាន ការធានាពីក្រសួង និងក្រុមហ៊ុនរបស់ខ្លួនដែលធ្វើការ។ សម្ដេចតេជោ បញ្ជាក់យ៉ាងដូច្នេះថា «ក៏ប៉ុន្ដែស្ថានភាព បែបនេះនៅពេលដែលយើងរកមិនទាន់ឃើញ ក្បាល និងកន្ទុយ យើងត្រូវផ្អាកជាបណ្តោះអាសន្ន នូវដំណើការយន្ដការដែលពាក់ព័ន្ធនឹងការផ្អាកឲ្យធ្វើចត្តាឡីស័ក រយៈពេល១៤ថ្ងៃ ហើយមកសល់នៅ២ថ្ងៃ សម្រាប់អ្នកបច្ចេកទេស និងធុរកិច្ច មកពិនិត្យរោងចក្ររយៈពេលខ្លី។ហើយនេះជាហានិភ័យសម្រាប់ប្រទេសរបស់យើង ប្រសិនបើយើងបណ្ដែតបណ្ដាយបន្ដទៀត។ ខ្ញុំបានយល់ព្រមឲ្យបញ្ឈប់នូវដំណើរការធ្វើចត្តាឡីស័កក្នុងរយៈពេលខ្លី ដើម្បីធ្វើធុរកិច្ច អ្នកបច្ចេកទេស អ្នកឯកទេស ប៉ុន្ដែត្រូវទុក រយៈពេល៧ថ្ងៃ ចាប់ពីថ្ងៃទី៥ ខែធ្នូ ឆ្នាំ២០២០ស្អែកនេះតទៅ»។ សម្ដេចតេជោ ក៏បានសំណូមពរឲ្យមានការយោគយល់ពីក្រុមហ៊ុន ដែលមានការរកស៊ីនៅកម្ពុជា ឬក្រុមហ៊ុន របស់កម្ពុជាដែលត្រូវការអ្នកបច្ចេកទេសពីក្រៅ ដើម្បីជួយក្រុមហ៊ុនរបស់ខ្លួន។សម្ដេចថា បើមិនដូច្នេះទេ នឹងមានហានិភ័យកាន់តែខ្ពស់ក្នុងការឆ្លងជំងឺកូវីដ-១៩ ទៅក្នុងសហគមន៍ ដោយសារតែមិនបានដឹងច្បាស់អំពីអ្នកទាំងនោះ មានមេរោគកូវីដ-១៩ ឬអត់ បន្ទាប់ពីធ្វើតេស្ដអវិជ្ជមាន៕ ដោយ ៖ អេង ប៊ូឆេង | 2020-12-05T04:19:00+07:00 | dap-news.com | https://dap-news.com/national/2020/12/04/103243/ |
3ba5a63b-5287-44ee-824d-9b156e0dbd9d | ស្នងការខេត្តព្រះសីហនុ បញ្ចេញបន្ថែមគ្រឿងឧបភោគ បរិភោគ និងសម្ភារបង្ការការឆ្លងជំងឺកូវីដ-១៩ សម្រាប់ចែកដល់កម្លាំងនគរបាលទូទាំងខេត្ត | លោកឧត្តមសេនីយ៍ទោ ជួន ណារិន្ទ ស្នងការនគរបាលខេត្តព្រះសីហនុ នៅថ្ងៃទី០៣ ខែធ្នូ ឆ្នាំ២០២០នេះ បានដាក់បទបញ្ជាឲ្យ លោកឧត្តមសេនីយ៍ត្រី ជិន វិទ្យា ស្នងការរងផែនការងារគ្រប់គ្រងធនធានមនុស្ស រៀបចំគ្រឿងឧបភោគបរិភោគ និងសម្ភារបង្ការឆ្លងជំងឺកូវីដ-១៩ យកទៅឧបត្ថម្ភដល់កម្លាំងនគរបាលទូទាំងខេត្ត។ លោកឧត្តមសេនីយ៍ត្រី ជិន វិទ្យា បានបញ្ជាក់ថា ការឧបត្ថម្ភនាពេលនេះ រួមមាន អង្ករ១៧២បាវ, ១៥៦កេសតូច, ភេសជ្ជ៦៦០កេស, ត្រីខ៨កេសធំ, សាប៊ូដុំ ១,១៣០ដុំតូច, ម៉ាស់៨២ប្រអប់ និងអាល់កុលសម្លាប់មេរោគមួយចំនួន។ ក្នុងនោះអធិការដ្ឋានក្រុងស្រុកទាំងអស់ ក៏បានទទួលកុំព្យូទ័រ និងម៉ាស៉ីនព្រីន ក្នុងមួយអធិការដ្ឋានមួយឈុតផងដែរ។ លោកឧត្តមសេនីយ៍ត្រី ជិន វិទ្យា បានបន្ថែមទៀតថា ការបន្តបែងចែកស្បៀង និងសម្ភារបង្ការមេរោគនេះ គឺក្នុងទិសដៅបន្តជួយដល់ការងារ កិច្ចការការពារសន្តិសុខ សណ្តាប់ធ្នាប់សាធារណៈ សុវត្តិភាពទូទាំងខេត្ត ជាពិសេសការចូលរួមទប់ស្កាត់ប្រយុទ្ធប្រឆាំងការរីករាលដាល នៃជំងឺកូវីដ-១៩នេះតែម្តង៕ | 2020-12-05T03:41:00+07:00 | freshnewsasia.com | https://m.freshnewsasia.com/index.php/en/localnews/178854-2020-12-04-13-41-42.html |
c117c3d8-03f3-4fdb-be8b-146bb111ea1e | ក្នុងអំឡុងពេលកូវីដ អាមេរិកផ្តល់ជំនួយ មកកម្ពុជាជាង ១១លានដុល្លារ | ភ្នំពេញ ៖ សហរដ្ឋអាមេរិកបាន ផ្តល់ថវិកាជាង១១លាន ដុល្លារទាក់ទងនឹងមេរោគកូវីដដល់ប្រទេសកម្ពុជាដែល ជាចំនួនលើសពីចំនួនផ្តល់ ដោយប្រទេសជាដៃគូដទៃ។នេះបើតាមហ្វេសប៊ុករបស់ ទូតអាមេរិកប្រចាំកម្ពុជា នាថ្ងៃទី៤ ខែធ្នូ ឆ្នាំ២០២០។ ស្ថានទូតបន្តថា “គិតចាប់តាំងពីជំងឺរាតត្បាត ជាសាកលនេះបានចាប់ ផ្តើមកើតមាន សហរដ្ឋអាមេរិកបានផ្តល់ថវិកាចំនួនជាង ១១ លានដុល្លា ជាជំនួយទាក់ទងនឹងមេរោគកូវីដ ដល់ប្រទេសកម្ពុជា ដែលជាចំនួនលើសពីចំនួន ផ្តល់ដោយប្រទេសជាដៃគូដទៃណាទាំងអស់”។ ក្នុងនោះ ស្ថានទូតសហរដ្ឋអាមេរិក និងបុគ្គលិករបស់ខ្លួនគោរពយ៉ាងខ្ជាប់ខ្ជួន តាមគោលណែនាំទាំងអស់ទាក់ទងនឹងសុខភាព សាធារណៈរបស់ប្រទេសកម្ពុជា។ ទូតបង្ហាញទៀតថា សូម្បីតែនៅក្នុងអំឡុងពេលនៃ រោគរាតត្បាតជាសាកលនេះក្តី ក៏សហរដ្ឋអាមេរិកបាន រួមចំណែកនូវថវិកាចំនួន ៧០០ ០០០ ដុល្លារ ដែរ សម្រាប់បំពេញតម្រូវការក្នុងគ្រាបន្ទាន់ នៅតាមសហគមន៍ ដែលរងការប៉ះពាល់ដោយទឹកជំនន់ដ៏ធ្ងន់ធ្ងរ។ ទីភ្នាក់ងារការពារ និងកម្ចាត់ជំងឺរបស់សហរដ្ឋអាមេរិក និងទីភ្នាក់ងារផ្នែកសុខភាពសាធារណៈដទៃទៀតរបស់សហរដ្ឋអាមេរិក មានភាពជាដៃគូដ៏យូរ ជាមួយក្រសួងសុខាភិបាលកម្ពុជា និងអង្គការស្ថាប័នពាក់ព័ន្ធដទៃទៀត ដោយរួមមានកម្មវិធីកសាងសមត្ថភាពក្នុងការតាមរកអ្នកមានការពាក់ព័ន្ធ និងអង្កេតមើលជំងឺឆ្លង។ សូមបញ្ជាកើថា តាំងពីឆ្នាំ ១៩៩២ មក សហរដ្ឋអាមេរិកបានចំណាយថវិកាអស់ចំនួនជាង ២ ពាន់លានដុល្លារ នៅកម្ពុជា តាមរយៈកម្មវិធីជាច្រើនរួមមាន៖ កម្មវិធី លើកកម្ពស់សុខភាព ការអប់រំ កសិកម្ម ការការពារបរិស្ថាន ការពង្រឹងអភិបាលកិច្ច និងសិទ្ធិមនុស្ស៕ | 2020-12-05T02:52:00+07:00 | dap-news.com | https://dap-news.com/national/2020/12/04/103235/ |
3b7e5160-0e48-422f-b5d9-50810de9cd61 | ក្រសួងសុខាភិបាល នឹងបង្ហាញអត្តសញ្ញាណ អ្នកកើតកូវីដ១៩ងាយស្រួលទប់ស្កាត់ការចម្លងកូវីដ១៩ នៅក្នុងសហគមន៍ | ក្រសួងសុខាភិបាល នឹងបង្ហាញអត្តសញ្ញាណ អ្នកកើតកូវីដ១៩ងាយស្រួលទប់ស្កាត់ការចម្លងកូវីដ១៩ នៅក្នុងសហគមន៍ | 2020-12-05T02:28:00+07:00 | dap-news.com | https://dap-news.com/national/2020/12/04/103230/ |
aae75a12-66b3-40f3-83c2-fb052211c2ca | រកឃើញករណីវិជ្ជមានកូវីដ១៩ ចំនួន៦នាក់ ទៀត ដែលជាបុគ្គលិកហាង លក់ស្បែកជើង និងកាបូប Pedro | លោកស្រី យក់ សម្បត្តិ រដ្ឋលេខាធិការ ក្រសួងសុខាភិបាល បានបញ្ជាក់ថា នៅថ្ងៃទី០៤ ខែធ្នូ ឆ្នាំ២០២០នេះ ក្រសួងសុខាភិបាល បានរកឃើញករណីវិជ្ជមានវីរុសកូវីដ១៩ នៅលើខ្លួនបុគ្គលិកហាង Pedro ចំនួន៦រូបថែមទៀត សរុបអ្នកឆ្លងនៅហាង Pedro កើនដល់៧នាក់ ខណៈថ្ងៃនេះក៏មានអ្នកដំណើរ មកពីសហរដ្ឋអាមេរិក ៣នាក់ បានឆ្លងកូវីដ១៩។ នេះបើយោងតាម ទូរទស្សន៍ជាតិកម្ពុជា។ លទ្ធផលវិជ្ជមាន វីរុសកូវីដ១៩ របស់បុគ្គលិកហាង Pedro នៅផ្លូវព្រះសីហនុ ត្រូវបានបញ្ជាក់ដោយ វិទ្យាស្ថានប៉ាស្ទ័រកម្ពុជា នារសៀលថ្ងៃទី០៤ ខែធ្នូ ឆ្នាំ២០២០។ នេះបើតាមការបញ្ជាក់បន្ថែម របស់លោកស្រី យក់ សម្បត្តិ។ ចំណែកហាងលក់សំលៀកបំពាក់ Pedro ត្រូវបានអាជ្ញាធរសម្រេចបិទ បណ្តោះអាសន្ន។ សូមបញ្ជាក់ថា មុននឹងមានការរកឃើញមេរោគកូវីដ១៩ នៅខ្លួនបុគ្គលិកហាង Pedro នេះ គឺក្រសួងសុខាភិបាល បានរកឃើញករណីវិជ្ជមានកូវីដ១៩ នៅលើខ្លួនបុគ្គលិកហាងនេះម្នាក់ កាលពីម្សិលមិញ។ បុគ្គលម្នាក់នោះត្រូវបានរកឃើញថា ឆ្លងមេរោគកូវីដ១៩ បន្ទាប់ពីបានប៉ះពាល់អ្នកផ្ទុកមេរោគនេះ ដែលបានចូលទៅកាន់ហាងនោះ៕ | 2020-12-05T00:49:00+07:00 | dap-news.com | https://dap-news.com/national/2020/12/04/103219/ |
Subsets and Splits
No community queries yet
The top public SQL queries from the community will appear here once available.